
Cuvânt înainte 


„Domnule Spitzer, vă luptaţi cu morile de vânt, ba nu, chiar cu 
centrale eoliene. Vă rugăm să continuaţi!“ 

E-mailurile se scriu mult mai ușor decât scrisorile obișnu- 
ite, trimise prin poştă. De aceea primesc foarte des e-mailuri, 
mai mult sau mai puţin prietenoase. 

„Domnule Spitzer, tocmai împușc pe cineva cu un Kalaşni- 
kov într-un joc pe calculator. Dacă aş avea unul adevărat, ați 
fiprimul pe care l-aş dobori. PS: ceea ce spuneţi despre legătura 
dintre violenţa virtuală și violenţa reală este o imensă prostie.“ 

Cu ocazia unor prelegeri, mai mulți primari m-au întâmpi- 
nat în felul următor: 

„Bună seara, domnule Spitzer, fiul meu vă urăște și mi-ar fi 
plăcut să-l aduc aici.“ Uneori, adevărul este incomod chiar și 
pentru tinerii de 15 ani! 

„Aproximativ 250 000 dintre tinerii cu vârsta între 14 şi 24 de 
ani sunt dependenţi de internet, iar 1,4 milioane sunt considerați 
utilizatori de internet care prezintă probleme.“ Așa spune ra- 
portul anual publicat pe 22 mai 2012 de Mechthild Dyckmans, 
responsabila guvernului federal german pentru probleme de 
dependenţă. În timp ce consumul de alcool, nicotină, precum 
şi de droguri ilegale, uşoare și grele, este în scădere, depen- 
denţa de calculator și internet creşte dramatic. Guvernul nu 
ştie ce să facă. Singura idee care i-a venit până acum a fost să 
mărească pedepsele pentru proprietarii localurilor, dacă aceş- 
tia îi lasă pe minori să folosească jocurile de tip slot-machine. 

Cu nici patru săptămâni înainte de apariția raportului 
amintit, ministrul culturii Bernd Neumann a ţinut o laudatio 
pentru un joc cu împușcături, ai cărui producători au primit 
un premiu în valoare de 50 000 de euro din bani publici. S-a 
constatat totodată o triplare a dependenţei de jocuri în decurs 
de numai cinci ani, mai ales la bărbaţii şomeri tineri. Eu în- 
sumi am tratat dependenţi de jocuri pe calculator şi de inter- 
net, ca pacienţi, la clinica psihiatrică universitară din Ulm, pe 
care o conduc. Viaţa acestor pacienţi a fost complet distrusă 
de mediile digitale. Acum cinci ani, medicii din Coreea de Sud, 
un stat industrializat şi cât se poate de modern, cu o tehnologie 
a informaţiei foarte avansată la nivel mondial, au înregistrat la 
adulţii tineri tulburări de memorie, de atenţie și de concentrare 
din ce în ce mai frecvente, precum și o aplatizare emoţională 
şi o opacitate generală. Ei au numit acest tablou patologic „de- 
menţă digitală“. 

În încercarea din cartea de față de a prezenta pe scurt aceste 
evoluții îngrijorătoare, recurg inevitabil la idei pe care deja 
le-am scris și publicat cu ani în urmă. Căci mă ocup de mai 
bine de douăzeci de ani cu modificările cerebrale determinate 
de învăţare și cu relevanţa acestui fenomen pentru grădinițele, 
şcolile şi universitățile noastre. După cum se poate vedea din 
bibliografia pe care am folosit-o, m-am străduit să aduc în dis- 
cuție mai ales informații noi și foarte noi. 

În trecut mi s-a reproșat cu diferite ocazii că n-aş avea habar 
ce-i cu lucrurile despre care scriu, căci numai cineva care este 
el însuși un pasionat al jocurilor violente ar putea emite jude- 
căți despre fascinația și efectele lor asupra psihicului propriu. 
Din experienţa mea de psihiatru, acest lucru este fals. Alcooli- 
cul evaluează mai prost efectele alcoolului asupra corpului şi 
psihicului său decât o face psihiatrul care-l tratează, şi la fel se 
întâmplă şi cu alte dependențe sau tulburări mentale: distanța 
şi o perspectivă exterioară, relativ neutră, sunt deseori premi- 
sele ideale pentru judecarea cât mai obiectivă a unei stări de 
lucruri. De ce ar fi altfel în cazul mediilor digitale? 

M-am străduit să îndeplinesc exigenţele științifice cu pri- 
vire la exactitate şi indicarea surselor fără ca textul să devină 
greu de citit. Am renunțat la indicarea valorilor p din statistică, 
dar pot garanta că în text am făcut apel doar la diferențe sem- 
nificative din punct de vedere statistic. Cine doreşte să verifice 
acest lucru într-un caz particular poate consulta bibliografia. 
Toate citatele din engleză sunt traduse de mine, astfel încât am 
scăpat de câteva sute de note care indicau că traducerea îmi 
aparţine. 

Această carte este dedicată copiilor mei. Unul dintre obiec- 
tivele la care ţin cel mai mult este să le las în urmă o lume 
atractivă, care merită păstrată și în care merită să trăieşti, astfel 
încât, în ciuda încălzirii globale, crizei economice mondiale și 
numeroaselor provocări bine-cunoscute ale prezentului, să se 
decidă să aibă la rându.-le copii. E o datorie pentru mine să fac 
ceva pentru această lume: să lucrez pentru societate, viitor, 
libertate, să mă preocup de oameni și problemele lor reale, să 
solicit acțiunea oamenilor luminaţi și capabili de critică, să 
mă implic pentru cei care nu pot încă să facă asta, copiii, şi 
pentru cei care n-o mai pot face, bătrânii și bolnavii. Acestea 
îmi sunt valorile, pe care părinţii mi le-au dat ca exemplu când 
eram copil și pe care le-am asimilat ca pe un vaccin, adoptân- 
du-le pentru tot restul vieţii. 


Ulm, de Rusalii, 2012 
Manfred Spitzer 


INTRODUCERE 
Google ne prostește? 


„Google ne prosteşte?“ — acesta este titlul unui eseu de critică 
media al expertului în internet şi publicistului american Ni- 
cholas Carr.! Când tratăm despre mediile digitale şi posibilele 
pericole pe care le prezintă, trebuie să ne îndreptăm atenţia 
nu numai înspre Google; de asemenea, nu poate fi vorba pur 
şi simplu de prostie. Cercetarea modernă a creierului arată că 
folosirea la o scară mai largă a mediilor digitale reprezintă un 
motiv serios de îngrijorare. Creierul nostru se află într-un pro- 
ces continuu de schimbare, de unde rezultă în mod necesar că 
întrebuințarea zilnică a mediilor digitale nu poate să nu aibă 
efecte asupra noastră, utilizatorii. 

Mediile digitale — calculatoare, telefoane inteligente, con- 
sole de jocuri și nu în ultimul rând televizorul — ne schimbă 
viaţa. În SUA, tinerii petrec acum mai mult timp cu mediile 
digitale — şapte ore şi jumătate pe zi — decât alocă somnului, 
conform unui studiu reprezentativ realizat pe un grup de peste 
2 000 de copii și tineri cu vârste între 8 şi 18 ani. 

În Germania, potrivit unui sondaj la care au răspuns 43 500 
de elevi, timpul de folosire a mediilor digitale de către cei din 
clasa a noua este de 7,5 ore pe zi, fără a pune la socoteală folo- 
sirea telefoanelor mobile și playerelor MP3. Tabelul de mai jos 
oferă o imagine de ansamblu, ordonată după medii şi sex. 


INTRODUCERE Ni 


Folosirea mediilor în SUA în anii 1999, 2004 și 2009, în ore și minute pe zi? 






































1999 2004 2009 
Televizor 3:47 3:31 4:29 
Muzică 1:48 1:44 2:31 
Calculator 0:27 1:02 1:29 
Jocuri video 0:26 0:49 1:13 
Cărţi, reviste 0:43 0:43 0:38 
Cinema 0:18 0:19 0:25 
Timpul total al folosirii mediilor | 7:29 8:33 10:45 
Procentul de multitasking 16% 26% 29% 
Timp 6:19 6:21 7:38 


Folosirea mediilor de către elevii de clasa a noua în Germania în anul 20095 























Băieți Fete Medie 
TV, video, DVD 3:33 3:21 3:27 
Chat pe internet 1:43 1:53 1:48 
Jocuri pe calculator 2:21 0:56 1:39 
Total 7:37 6:50 7:14 


Şi la noi în ţară se alocă mai mult timp consumului de medii 
digitale decât şcolii (cam cu patru ore mai mult).* O întreagă 
serie de studii despre consumul de medii digitale arată acum 
foarte clar că acest lucru ar trebui să fie cât se poate de îngrijo- 
rător. De aceea am scris această carte. Pentru mulţi oameni va 
fi o carte incomodă, una foarte incomodă. Sunt însă psihiatru 
şi specialist în neuroștiinţe și nu pot proceda altfel. Am copii 
şi nu doresc ca peste douăzeci de ani să-mi spună: „Tata, ai știut 
toate astea, de ce nu ai făcut nimic?“ 

Fiindcă mă ocup de câteva decenii de oameni, de creier, de 
procesele de învăţare, de mediile digitale și văd evoluţiile altfel 
decât majoritatea oamenilor — atât ca tată, cât și ca specialist 
în neuroștiințe —, vreau să prezint cât mai clar cu putinţă faptele, 
datele şi argumentele. Mă bazez în principal pe studii ştiinţifice 

publicate în reviste de specialitate valoroase, cunoscute şi acce- 
sibile oricui. „Ah, dumneavoastră și ştiinţa dumneavoastră!“, 
îi aud deja pe critici. 

Doar foarte pe scurt: știința este cel mai bun lucru pe care-l 
avem! Ea reprezintă căutarea în comun a cunoștințelor adevă- 
rate și de încredere despre lume, inclusiv despre noi înşine. 
Cine merge la farmacie și cumpără pastile pentru dureri de 
cap, se urcă în mașină ori în avion, aprinde aragazul sau doar 
lumina (nemaivorbind de televizor sau calculator) confirmă 
în fond de fiecare dată că se încrede în cunoştinţele oferite de 
știință. Cine respinge cu totul faptul că ne putem încrede în 
rezultatele ştiinţei ori nu ştie ce spune, ori spune intenţionat 
un neadevăr. 


UNDE ESTE PROBLEMA? 


În anul 1913, Thomas Edison, inventatorul becului electric, al 
pick-upului şi al cinematografului, scria într-un ziar din New 
York: „Cărţile vor deveni în curând ceva desuet în școli... Orice 
ramură a cunoașterii umane poate fi predată cu ajutorul filme- 
lor. Sistemul nostru școlar va fi complet schimbat în decurs de 
zece ani.“5 Peste aproape cincizeci de ani, când a apărut televi- 
zorul, au existat voci la fel de optimiste, care erau de părere că 
știința, cultura și valorile puteau în sfârșit să pătrundă în toate 
colțurile lumii, îmbunătăţind astfel nivelul de educaţie al uma- 
nității. Peste încă cincizeci de ani, calculatorul îi face pe oameni 
să vorbească iarăși despre posibilități cu totul noi, care vor re- 
voluţiona învăţarea în şcoală. De data aceasta însă totul este 
altfel, susțin neobosit mulțimi întregi de pedagogi media. Sun- 
tem deja martorii măririi și decăderii a ceea ce se numește 
e-learning, aşa cum în anii'70 am văzut eşecul laboratoarelor de 
limbi străine și al lecţiilor programate. Învăţarea exclusiv la 
calculator nu funcționează — asupra acestui lucru au căzut între 

timp de acord chiar și cei mai fervenţi adepți ai folosirii calcu- 
latorului. De ce stau așa lucrurile? Și ce înseamnă asta pentru 
cei care lucrează neîntrerupt cu calculatorul și internetul? 

Publicistul Nicholas Carr descrie în felul următor conse- 
cințele folosirii internetului de care a avut parte: „Mi se pare 
că netul îmi distruge capacitatea de concentrare și contem- 
plare. Mintea mea așteaptă acum să preia informaţii exact în 
modul în care sunt oferite de net: sub forma unui flux rapid 
de particule... Prietenii mei spun același lucru: cu cât folosesc 
mai mult netul, cu atât le este mai greu să se concentreze asu- 
pra unor texte mai lungi.“€ 

Pentru a răspunde la întrebarea cu privire la efectul inter- 
netului şi al noilor medii digitale asupra noastră avem la dis- 
poziţie mult mai mult decât relatări personale și studii 
empirice despre aceste medii. Și cercetarea fundamentală din 
neuroștiințe cu privire la funcționarea creierului poate aduce 
contribuţii. Așa cum biochimia ne ajută să cunoaștem mai 
bine tulburările metabolice, tot astfel înțelegerea mecanismelor 
învățării, memoriei, atenției și dezvoltării ne oferă o perspec- 
tivă mai clară asupra pericolului mediilor digitale. 

Una dintre cele mai importante descoperiri din domeniul 
neurobiologiei este faptul că creierul se modifică permanent 
prin folosirea lui. Percepția, gândirea, trăirea, simţirea și acțiunea, 
toate acestea lasă în urmă așa-numitele urme mnemonice. Dacă 
până în anii '80 ai secolului trecut acestea erau doar construc- 
ţii ipotetice, astăzi ele pot fi făcute vizibile. Sinapsele — acele 
zone plastice de contact între neuroni, prin care trec semnalele 
electrice cu care lucrează creierul — pot fi astăzi fotografiate și 
chiar filmate, astfel încât se poate vedea cum se modifică în tim- 
pul procesului de învățare. Mărimea şi activitatea unor întregi 
regiuni din creier pot şi ele deveni vizibile cu ajutorul tehnicilor 
imagistice, ceea ce permite indicarea la scară mai mare a efec- 
telor neuronale ale proceselor de învățare. 

Dar dacă creierul învaţă mereu (un singur lucru nu poate: 
să nu înveţe!), atunci și timpul petrecut cu mediile digitale îşi 

lasă urmele. Aici mai trebuie avut ceva în vedere: creierul nos- 
tru este produsul evoluţiei; s-a format aşadar de-a lungul unei 
lungi perioade de timp prin adaptare la anumite condiţii ale 
mediului înconjurător, printre care nu se numărau, desigur, 
mediile digitale. Și, așa cum foarte multe boli ale civilizației 
sunt socotite astăzi expresii ale unui dezechilibru între stilul 
de viaţă arhaic (vânătoare și cules, așadar multă mișcare și 
hrană bogată în fibre) și stilul de viață modern (mișcare puţină, 
hrană săracă în fibre), tot astfel efectele negative ale mediilor 
digitale asupra proceselor psihice şi sufleteşti pot fi înțelese 
mai bine dintr-o perspectivă evoluționistă și neurobiologică. 
În acest context pot fi descrise mecanisme și procese foarte va- 
riate, care privesc abilități cognitive precum atenţia, dezvolta- 
rea vorbirii şi inteligenței, referindu-se aşadar în ultimă instanță 
la funcționarea minţii umane. După cum voi arăta în continu- 
are pe baza unor exemple, toate acestea au efecte considerabile 
asupra proceselor emoționale şi psihosociale, ajungând până 
la atitudinile etic-morale și la perspectiva noastră subiectivă, 
adică identitatea noastră personală. 

„Demenţa digitală, ce aiureală!“, îi aud deja strigând pe cri- 
ticii mei. Dar pentru a se convinge de contrariu n-ar trebui 
decât să consulte însăși rețeaua mondială de date. O căutare pe 
Google a cuvintelor-cheie „demenţă digitală“, respectiv digital 
dementia oferă în mai puţin de o cincime de secundă 38 000 de 
rezultate în engleză. 


CINE RENUNŢĂ LA GÂNDIRE NU DEVINE EXPERT 


Cine încă mai are îndoieli să reflecteze puţin la următorul lu- 
cru: numerele de telefon ale rudelor, prietenilor și cunoscuţilor 
sunt salvate în mobil. Traseul spre întâlnirile stabilite cu ei este 
indicat de sistemul de navigare. Întrevederile profesionale și 
personale sunt de asemenea trecute pe mobil sau în agenda 

personală digitală (PDA, Personal Digital Assistant). Cine vrea să 
ştie ceva caută pe Google; fotografiile, scrisorile, e-mailurile, 
cărțile şi muzica sunt în cloud. Gândirea proprie, memorarea, 
reflecția lipsesc cu desăvârșire. 

În fiecare zi primesc de la elevi și studenți e-mailuri cam de 
acest fel: 


Dragă domnule profesor, 

eu/noi lucrez/lucrăm acum la un referat [temă pentru 
acasă/lucrare de licență/disertație de masterat/teză de doc- 
torat] pe tema creierul și x [în locul variabilei x se pot pune 
nişte fapte oarecare]. Puteţi să-mi/să ne răspundeţi, vă rog/ 
vă rugăm, la următoarele întrebări: 1) Cum funcționează 
creierul? 2)... 

[lar dacă e vorba de elevi, nu rareori mesajul se încheie 
astfel:] Vă rugăm să aveţi în vedere că mâine trebuie să 
predăm lucrarea, așadar ar fi bine dacă am primi pe loc 
răspunsurile dumneavoastră... 


Dacă răspund (ceea ce depinde de dispoziţie, de timpul dispo- 
nibil și de cum e scris mesajul), atunci trimit articole pe care 
cei în cauză trebuie să le citească ei înșiși. Și asta le şi spun. Căci 
cine întreabă pur și simplu pe altcineva din reţea, în loc să 
cerceteze el însuși tema, acela nu a înţeles deloc de ce face res- 
pectiva lucrare: elevii trebuie să înveţe să gândească ei înșiși! 
Astfel se poate evita ceea ce au pățit trei elevi: trebuiau să pre- 
gătească un referat despre țara Georgia și au făcut o prezentare 
PowerPoint foarte frumoasă despre statul american Georgia! 
Ce mă tulbură foarte tare este faptul că până și unii învă- 
țători și profesori par să nu fi înțeles ce înseamnă de fapt învă- 
țarea. Căci, dacă refuz să dau un interviu sau să răspund la 
întrebări, sunt studenţi care îmi scriu: „Primesc o notă mai 
proastă dacă nu întreb un expert“. Mi-ar plăcea să le răspund 
atunci cadrelor didactice (şi uneori le trimit elevilor/studenților 
un text asemănător): aşa cum alpinismul nu se învaţă dacă te 

urcă cineva până în vârful muntelui, tot astfel un tânăr nu 
devine expert (indiferent de domeniu) dacă pune întrebări 
unui expert. Pentru a putea deveni cândva unul, trebuie să-ți 
însușești cunoașterea direct de la surse, să o examinezi critic și 
să o cântărești, să evaluezi sursele însele, să pui laolaltă detali- 
ile unui puzzle într-o unitate cu sens — toate pe cont propriu. 
Ca orice specializare, dobândirea unei astfel de competenţe va 
consta și în cunoașterea anumitor fapte, dar se va baza înainte 
de toate pe o cunoaștere aprofundată a surselor și a gradului 
lor de încredere, precum și pe multe altele. Pe scurt: faptele se 
cer înţelese. 

Nu e vorba aici de „a învăţa pe de rost“. Nimeni nu devine 
alpinist dacă învaţă pe de rost numele munților şi marcajele 
traseelor! (Cu o observaţie: alpinișştii dispun de această cunoaş- 
tere, dar este evident că ea nu e totul și că nu despre asta e vorba. 
Astfel de cunoştinţe vin laolaltă cu restul.) Deseori sunt între- 
bat dacă e rău că astăzi nu se mai învață așa multe poezii pe de 
rost la școală. Nu pot da un răspuns sigur, dar știu că în acest 
fel ne putem deprinde să ne folosim mintea ca pe un depozit, 
ceea ce nu e puţin lucru când învăţăm ceva. Cine știe deja că 
nu vrea sau nu poate să înveţe materia cu care tocmai se ocupă 
o va învăţa efectiv mai prost. Așa că, dacă cineva nu are interes 
să rămână cu ceva, acela chiar rămâne cu mai puţin. 

Demenţa nu înseamnă doar pierderi de memorie. Iar în 
cazul demenţei digitale nu e vorba doar de faptul că tinerii (mai 
ales) par să devină din ce în ce mai uituci, după cum au atras 
atenţia pentru prima dată cercetătorii coreeni în 2007. E vorba 
mai degrabă de randament mental, gândire, capacitate critică, 
de orientare în „hățișul de informaţii“. Dacă o casieră foloseşte 
calculatorul ca să socotească doi plus doi și nu observă că rezul- 
tatul 400 trebuie să fie greşit, dacă NASA lansează un satelit în 
nisip (sau în spaţiul infinit) pentru că nimeni nu s-a prins că 
incii și milele nu sunt totuna cu centimetrii și kilometrii, dacă 
bancherii greșesc un calcul cu 55 de miliarde de euro, toate 

acestea înseamnă până la urmă doar că nimeni nu mai gân- 
dește. Evident că în aceste cazuri nimeni n-a aproximat în cap 
ordinul de mărime al rezultatului, ci s-a bazat în schimb pe un 
asistent digital oarecare. Pe de altă parte, cine calculează cu 
abacul trebuie să se gândească şi la ordinul de mărime, astfel 
încât nu poate ajunge la un rezultat cu totul improbabil. 


PENTRU TOTDEAUNA ROMANTIC, DEPĂȘIT, 
ÎMPOTRIVA TEHNOLOGIEI? 


„Sunteţi complet demodat! Nu cumva vreţi să vă întoarceţi în 
peşteră?“, îmi vor spune criticii. Nu, nu vreau. Dimpotrivă: dacă 
nu suntem atenţi şi nu încetăm să prostim generația urmă- 
toare în mod sistematic, atunci cel mai târziu copiii lor vor trăi 
dacă nu în peşteră, în orice caz în condiții mai nefavorabile. 
Căci bunăstarea și societatea noastră depind în mod esenţial 
de faptul că mulți dintre noi suntem experți și putem face ceva 
așa cum trebuie. 

Nu sunt nici cineva care „urăşte mediile“, cum se afirmă 
mereu. În fiecare vineri, de la 22.45, am emisiunea „Minte și 
creier“, iar dacă vă permiteţi să vizionaţi săptămânal cele 15 
minute, vă dau în scris că nu vă dăunează creierului. De mai 
bine de un sfert de veac lucrez aproape zilnic la calculator şi e 
de neînchipuit îndepărtarea lui din viaţa mea, la fel ca pentru 
majoritatea oamenilor. De ce lucrează milioane de oameni la 
calculator? Fiindcă accelerează procesele de muncă prin faptul 
că ne dispensează de muncă mentală. De ce merg oamenii cu 
mașina? Fiindcă ne accelerează deplasarea scutindu-ne de efor- 
tul fizic pe care aceasta îl presupune. Și la fel cum folosesc 
zilnic un calculator, tot așa merg zilnic cu mașina. 

Ca majoritatea şoferilor însă, știu că mă mișc prea puţin. 
Imaginaţi-vă că i-ar veni cuiva ideea să construiască o pedală de 
accelerație fără mașină, pentru a o folosi în școli la antrenarea 

musculaturii gambelor, care se atrofiază din pricina lipsei de 
mișcare. „Țara noastră este una dintre cele mai mari producă- 
toare de mașini din lume. Elevii noștri au nevoie de mai mult 
antrenament; trebuie să-i învăţăm de mici să șofeze. Ce-ar pu- 
tea fi mai bun decât o pedală de acceleraţie pentru fiecare elev, 
amplasată sub bancă, în dreapta scaunului. Gambele ar ră- 
mâne în formă și în același timp îi obișnuim pe elevi cu șofa- 
tul.“ Așa s-ar fi putut exprima acum treizeci de ani cohorte de 
pedagogi ai șofatului, dacă argumentul nu ar fi vădit ridicol 
pentru oricine. Cu mediile digitale se întâmplă la fel și, de 
asemenea, mulți oameni observă că promovarea unei revolu- 
ţii digitale în sala de clasă nu este o idee bună. Se spune că noile 
medii fac parte astăzi din viaţa cotidiană și trebuie să-i obiș- 
nuim pe copii cu ele. Dar aici trebuie să replicăm: la fel ca al- 
coolul, nicotina şi alte droguri, noile medii au un potenţial de 
adicţie. Dependenţa de calculator și de internet au devenit între 
timp fenomene foarte frecvente la noi în țară și au consecințe 
devastatoare asupra celor afectaţi. S-ar putea susține atunci și 
că: „Berea și vinul sunt componente ale culturii și societății 
noastre. Trebuie să-i învăţăm pe copii încă de la grădiniță să 
se raporteze critic la ele. De aceea trebuie introduse în grădi- 
niţe.“ O industrie întreagă s-ar bucura foarte mult de astfel de 
recomandări, dar mulţi oameni şi societatea în ansamblu ar 
suferi daune imense. 

„Domnule Spitzer, dumneavoastră urâţi tehnologia!“, s-ar 
putea să-mi reproșeze unii. Nu este adevărat. Sunt însă de părere 
că trebuie să fim precauţi în privinţa noii tehnologii. Ar trebui 
să învăţăm din istorie, cu ajutorul unui exemplu: când, acum 
mai bine de o sută de ani, au fost inventate razele X, dispoziti- 
vele Rântgen au devenit curând la modă la petrecerile societăţii 
înstărite, iar oamenii își fotografiau unii altora oasele.” Numai 
în SUA, de la mijlocul anilor '20 şi până la mijlocul anilor *50 
ai secolului trecut au ajuns în magazinele de pantofi mai mult 
de 10 000 de pedoscoape, cu ajutorul cărora puteau fi văzute 

oasele de la picioare.* În mod interesant, vânzarea dispoziti- 
velor încuraja teama clienţilor că nu vor nu avea pantofi pe 
măsură, mai ales în cazul copiilor lor. „Picioarele le aveţi pe 
viață“”, li se amintea clienţilor printr-o reclamă corespunză- 
toare, și de aceea pantofii trebuie să se potrivească perfect — fi- 
reşte, în special la copii. Pe fundalul depresiunii economice 
din anii'30 ai secolului trecut se mai argumenta şi că pantofii 
care se potrivesc bine țin mai mult, astfel încât s-ar economisi 
bani datorită aparatului. Era invocat între altele și faptul că în 
anii precedenţi aproape toate locuinţele fuseseră electrificate, 
iar victoria tehnologiei era etalată ostentativ pentru toată lu- 
mea: nimeni nu se putea opune argumentului că acum, în 
sfârşit, totul va fi mai bine, chiar dacă nu existau date științifice 
care să justifice introducerea şi folosirea pe scară largă a apara- 
telor. „Problema spinoasă a adevărului în reclame a fost astfel 
evitată într-un mod elegant“, observă laconic doi canadieni 
specializaţi în istoria medicinei, Jacalyn Duffin și Charles 
Hayter'9, într-o lucrare despre aceste aparate. În realitate totul 
era un truc menit să atragă oamenii în magazinele de pantofi. 
Mai ales copiii, cărora le poţi ușor stârni interesul pentru tot ce 
este nou, se distrau de minune privindu-și oasele de la picioare, 
motiv pentru care aparatele „erau pentru copii la fel de capti- 
vante ca baloanele și acadelele“.!! Ca atare, aparatele erau așe- 
zate într-un mod corespunzător în magazinele de pantofi: „Vă 
recomandăm să amplasați aparatul în mijlocul magazinului, 
astfel încât să se poată ajunge uşor la el din orice direcţie. Fi- 
reşte că trebuie amplasat în apropierea raionului pentru femei 
şi copii, pentru că acolo vânzările sunt mai mari“!?, se spunea 
în instrucțiunile pentru amplasarea aparatelor. 

Abia după ce s-a luat la cunoștință cât de masive erau dau- 
nele pe care le-au provocat radiațiile asupra supravieţuitorilor 
bombardamentului atomic de la Hiroşima și Nagasaki din 
1945, oamenii din întreaga lume au realizat pericolul radiaţii- 
lor electromagnetice. În 1950 au fost publicate măsurători! 

efectuate asupra pedoscoapelor, iar acestea indicau, din per- 
spectiva actuală, o expunere iresponsabil de mare la radiaţii, 
cu consecinţe greu de evaluat, mai ales la copii. Dar a durat 
mai mult de douăzeci de ani până când au dispărut și ultimele 
aparate din magazine. Astăzi nu mai pot fi făcute decât presu- 
puneri cu privire la numărul îmbolnăvirilor şi deceselor provo- 
cate de folosirea acestor aparate timp de patru decenii. Dar un 
lucru ar trebui să fie limpede: reclama pentru încurajarea cum- 
părării, combinată cu teama şi dificultăţile financiare tot mai 
mari ale straturilor sărace ale populaţiei, pe fundalul introdu- 
cerii cu succes a unei largi rețele de electrificare erau încă de pe 
atunci factorii care să ducă la răspândirea unor noi aparate, a 
căror funcție putea fi îndeplinită la fel de bine de un simplu 
dispozitiv de măsurat piciorul şi al căror pericol pentru sănă- 
tatea populaţiei a fost recunoscut abia decenii mai târziu. 

Asemănările cu felul în care sunt promovate calculatoarele 
în domeniul educaţiei sunt uimitoare: potrivit datelor ştiinţi- 
fice de astăzi, este nevoie de un calculator pentru învăţare la 
fel de mult cum este nevoie de o bicicletă pentru a înota sau 
de un aparat Rântgen pentru a proba pantofi. Și fiindcă fami- 
liilor vulnerabile din punct de vedere social li se povesteşte 
mereu cât de important este calculatorul pentru învăţare, toc- 
mai acestea cumpără unul din puţinele lor economii, cu gân- 
dul la viitorul copiilor. Dar nu obțin astfel decât exact opusul 
a ceea ce vor pentru copiii lor, anume șanse la o educație mai 
bună. Căci calculatoarele nu ajută la formarea tinerilor, ci mai 
degrabă îi împiedică sau, în cel mai bun caz, nu au nici un 
efect, după cum voi arăta amănunțit în capitolele următoare. 
Industria operează aşadar în mod abil cu teama părinţilor din 
straturile vulnerabile social, pentru a le lua și ultimii bani din 
buzunar. 

ESTE VORBA DE COPIII NOȘTRI 


Vreau să mai spun încă o dată foarte clar: aspectul cel mai nega- 
tiv al campaniei pentru calculatoare în şcoli este că ceea ce fac 
părinţii (cumpără un calculator pentru copilul lor din clasa a 
cincea) produce exact ceea ce ei nu vor și îi sperie. Acest fapt a 
fost dovedit, de exemplu, de interpretarea datelor din studiul 
PISA privind influenţa pe care o are disponibilitatea calcula- 
toarelor asupra performanţelor școlare, realizat de Thomas 
Fuchs și Ludger Wossmann: un calculator acasă duce la rezul- 
tate mai slabe la școală.!* Fenomenul se observă atât la mate- 
matică, cât şi la citit. Autorii comentează rezultatele după cum 
urmează: „În primul rând, simpla prezenţă a calculatorului 
acasă îi face pe copii să se joace la el, ceea ce îi deturnează de la 
învăţat și are efecte negative asupra rezultatelor școlare. [...] În 
ce priveşte utilizarea calculatorului la școală a reieșit, pe de o 
parte, că elevele și elevii care nu folosesc niciodată un calcula- 
tor au rezultate uşor mai slabe decât cei și cele care folosesc 
calculatorul de câteva ori pe an sau de câteva ori pe lună. [...] Pe de 
altă parte, rezultatele la citire şi aritmetică ale celor care folosesc 
calculatorul de mai multe ori pe săptămână sunt în mod vădit 
mai slabe. Același lucru este valabil și în cazul folosirii interne- 
tului la şcoală“.!5 Aici nici măcar nu este vorba despre utilizarea 
zilnică, timp de câteva ore, așa cum se obișnuiește astăzi! 

Dacă comparăm strategiile de piață ale mediilor digitale cu 
cele ale aparatelor Rântgen din magazinele de pantofi, este 
interesant că piaţa cea mai mare pentru calculatoare şi educa- 
ție este considerată a fi cea alcătuită din copii. Ei ar fi, se spune, 
mereu curioși și ar vrea să lucreze cu calculatorul. E adevărat 
că copiii sunt deschiși la tot ce este nou. Asta nu se datorează 
faptului că îi interesează în mod deosebit calculatorul şi cu 
atât mai puțin faptului că le face bine (lucru de care copiilor 
nu le pasă!), ci se explică pur și simplu prin aceea că un calcu- 
lator, cu toate posibilitățile și avantajele lui, este ceva nou. Pe 


22 INTRODUCERE 


deasupra, redă imagini colorate, cântă muzică și permite acce- 
sul în câteva secunde la multe conținuturi din rețeaua mondi- 
ală de date, înainte de toate la acele conţinuturi care sunt 
interzise copiilor și adolescenților. Ei știu acest lucru și de aceea 
vor să stea la calculator. 

Folosirea calculatorului în primii ani de grădiniță poate 
duce la tulburări de atenţie!, iar mai târziu, la dislexie!”. La 
vârsta școlară se observă tot mai mult izolarea socială, după 
cum arată studii americane! și, între timp, și germane!?. 

Acestor studii li se aduce de câţiva ani contraargumentul 
că mediile de socializare, accesibile acum de pe calculator, 
mobil sau tabletă, au inversat această tendinţă; când intră în 
reţea, tinerii de astăzi ar fi activi mai ales în domeniul social.% 
Aici trebuie observat însă că tocmai rețelele sociale digitale nu 
duc nicidecum la contacte mai multe și mai bune, ci la izolare 
socială şi contacte superficiale. Doar puţine fete asociază prie- 
tenii online cu sentimente pozitive; în schimb, au parte de ele 
cu prietenii personali, înainte de toate. În următoarele capitole 
voi prezenta amănunțit cum și în ce măsură reţelele sociale îi 
fac pe copiii și tinerii noștri solitari și nefericiți. 

Fireşte, se pune întrebarea de ce nu se întâmplă nimic, dacă 
aşa stau lucrurile. De ce nu se apără nimeni împotriva prosti- 
rii zilnice? Sunt psihiatru şi nu dau nici o atenţie teoriilor 
conspirației care atribuie unei puteri maligne intenţia de a 
induce populaţiei o formă insidioasă de demenţă prin răspân- 
direa mediilor digitale pentru că astfel ar fi mai uşor de con- 
trolat. Nu, cred că lucrurile sunt mult mai simple. Există mulți 
oameni care câștigă foarte bine cu produsele digitale și cărora 
nu le pasă de destinul celorlalţi, mai ales de al copiilor. Putem 
face o comparație cu producătorii și comercianții de arme, a 
căror afacere înseamnă, după cum se știe, moartea altor oa- 
meni. De asemenea, sunt de amintit aici industria tutunului, 
care fabrică și vinde produse dovedite a fi letale, anumiţi pro- 
ducători de alimente, care ne îmbolnăvesc mai ales copiii cu 

produsele lor, sau industria publicitară, care, între altele, îi 
ajută pe producătorii de tutun și pe cei de alimente să-și vândă 
produsele letale. Sunt, apoi, marile concerne care domină piaţa 
mediilor digitale: Intel, Apple, Google, Facebook și alte firme 
foarte mari vor să câştige bani şi fac muncă de lobby. Ele răs- 
pândesc în mod abil informaţii false, la fel cum făcea lobby-ul 
tutunului în anii '70 (fumatul nu ar fi periculos, oamenii de 
ştiinţă nu sunt toți în acord etc.). Răstălmăcesc faptele și cre- 
ează confuzie, iar câtă vreme nu se revoltă nimeni nu se în- 
tâmplă nimic. 

„Dar, domnule Spitzer, acum chiar exagerați fără măsură!“, 
îi aud deja pe pedagogii media (care trăiesc din aceste medii şi 
exact din acest motiv nu se exprimă critic), pe cei care regle- 
mentează conținutul audiovizual şi pe reprezentanţii medii- 
lor. Ceea ce era de așteptat. Trist și, în opinia mea, mult mai 
periculos este faptul că până și reprezentanți ai Bisericii, poli- 
ticieni, Ministerul Sănătăţii și cel al Educaţiei şi Cercetării, 
Agenţia Federală pentru Educaţie Civică şi Comisia parlamen- 
tară de anchetă „Internet şi societate digitală“ sunt la unison 
în elogierea necritică a mediilor digitale. Nu doar că nu iau 
la cunoștință datele științifice, dar chiar răspândesc cu bună 
ştiinţă afirmaţii false, devenind astfel lobbiști, după cum voi 
dovedi pe baza unor surse credibile. 

Aşadar, ce-i de făcut? Un început ar fi ca mai mulți oameni 
să conştientizeze problema. Dar, dincolo de aceasta, voi pre- 
zenta propuneri concrete cu privire la ce ar putea face fiecare, 
atât pentru sine, cât şi ca parte a societăţii, pentru a stopa de- 
menţa digitală. De aceea am scris această carte. 


1 
Taxiurile din Londra 


Aţi mers vreodată cu taxiul în SUA? Poate aţi avut atunci ex- 
perienţe asemănătoare cu ce am păţit eu în urmă cu câțiva ani 
în San Francisco. După ce am ajuns pe aeroportul internaţio- 
nal din San Francisco am vrut mai întâi să vizitez niște prie- 
teni care locuiesc la nord de Berkeley. Am luat un taxi, căci 
după douăsprezece ore de zbor nu mai voiam să am de-a face 
cu aglomeraţia din metrou și autobuz. În următoarele două 
ore am aflat însă că taximetristul nu cunoștea nici limba en- 
gleză, nici orașul şi, de parcă n-ar fi fost de ajuns, atunci învăța 
să conducă. ÎL iniția un al doilea taximetrist, care stătea pe 
locul din dreapta; nici el nu cunoștea împrejurimile sau en- 
gleza. În Londra nu vi se poate întâmpla așa ceva. Acolo taxi- 
metriştii nu doar că vorbesc engleza şi ştiu să conducă, dar 
cunosc chiar și orașul. Despre asta însă mai târziu... 


NAVIGAREA: ÎN CAP ȘI ÎN AFARA LUI 


La începutul anilor '90, în ţara noastră a devenit din ce în ce 
mai evident că multe accidente de circulație erau provocate 
de șoferi care nu reușeau să se orienteze: conduceau prea lent, 
țineau pe loc traficul și frânau pe neașteptate, ajungându-se 
astfel la tamponări. Cu siguranţă lecţiile de geografie nu și-au 
atins scopul, căci mulţi oameni nu mai erau în stare să citească 
o hartă; conduceau foarte nesigur în orașe străine și deveniseră 

un pericol pentru ei şi pentru ceilalți. Ca atare, reprezentanţii 
Ministerului Transporturilor, ai Ministerului Culturii şi ai 
industriei auto au început să caute soluţii. Îmbunătățirile teh- 
nice aduse sistemului global de navigare prin satelit GPS de 
către Ministerul American al Apărării în anul 2000 au deschis 
definitiv calea pentru introducerea la scară largă a sistemelor 
digitale de navigare la bordul automobilelor noi. La fel cum se 
întâmplase cu centura de siguranţă și airbagul, sistemul de 
navigare a devenit și el obligatoriu în Germania din 2001. Logica 
era foarte simplă: dacă fiecare va avea în maşină un ecran cu 
hărţi geografice, oamenii vor învăţa din nou să se orienteze, 
căci le va sta la dispoziţie un dascăl digital de nădejde: sistemul 
de navigare din mașină. Nimeni nu se va mai rătăci. 

Ştiţi, desigur, că lucrurile n-au stat tocmai așa: e adevărat 
că existau din ce în ce mai multe accidente în orașe provocate 
de șoferi care nu reușeau să se orienteze, precum și că accesul 
liber la semnalele de localizare ale sateliților GPS a fost acordat 
de către Pentagon în anul 2000. Dar obligaţia ca orice maşină 
să aibă un sistem digital de navigare n-a fost introdusă nicio- 
dată; ele au fost totuși introduse de bunăvoie, iar astăzi mulți 
oameni folosesc aceste dispozitive în mașină. Dar este complet 
falsă presupunerea că oamenii au învăţat astfel să navigheze 
mai bine. Dimpotrivă! Cine are un sistem de navigare în ma- 
şină îl va lăsa pe acesta să navigheze şi nu va mai naviga el însuși. 
Capacitatea sa de orientare spaţială scade. 

Această capacitate se bazează pe o anumită parte din creier, 
hipocampul. Aici se află celulele responsabile cu anumite lo- 
curi pe care le-am învățat. Astfel de procese de învăţare pot fi 
vizualizate, adică se poate vedea cum celule care nu au codat 
încă un loc se transformă în așa-numitele celule de poziţie. Pe baza 
activităţii acestor celule se poate chiar stabili unde se află un 
cobai la un anumit moment. E suficientă citirea informației din 
creierul animalului cu ajutorul unor cabluri foarte fine, adică 
să facem, la urma urmei, ceea ce face animalul însuși. Prin 

1.1 Hipocampul se află adânc în lobul temporal. În stânga vedem o secțiune 
transversală, reprezentată în desenul din mijloc; în dreapta, o secțiune longitu- 
dinală. 


intermediul unor astfel de studii am aflat între timp o mulțime 
de lucruri despre cum realizează creierul orientarea spațială. 

De la sfârșitul secolului trecut știm că oamenii care trebuie 
să se orienteze pe un teren necunoscut o fac cu ajutorul hipo- 
campului; un experiment în care subiecţii trebuiau să gă- 
sească ieşirea dintr-un labirint a dovedit activarea acestei zone 
a creierului.? Doi ani mai târziu, cercetătorii au descoperit că 
taximetriștii londonezi au un hipocamp mai mare decât per- 
soanele care au altă meserie.* Ceea ce nu-i de mirare, dacă ne 
gândim că, pentru a putea practica taximetria în Londra, trebuie 
să cunoască un labirint de circa 25 000 de străzi, precum şi mii 
de pieţe și locuri interesante. Dobândirea unei astfel de cu- 
noaşteri durează între trei și patru ani, apoi urmează o serie 
de examene și abia după ce sunt toate luate se acordă licenţa. 
Procedura este unică în lume, iar pentru public are, firește, un 
avantaj imens: şoferul ştie încotro trebuie să meargă. 


ÎNVĂȚAREA ÎN CREIER 


Tocmai pentru că taximetriștii londonezi învaţă să se descurce 
în orașul lor, la ei se pot studia foarte bine procesele cerebrale 
ce țin de memorie.* Devine astfel foarte limpede ce se petrece 
în creier în timpul învățării și se poate arăta că numărul de ani 

petrecuţi la volan de un taximetrist în Londra se reflectă în 
volumul hipocampului său: această parte a creierului respon- 
sabilă cu orientarea este cu atât mai mare, cu cât taximetristul 
are la activ mai mulţi ani pe străzile Londrei. Așadar, cine memo- 
rează locuri își măreşte „depozitul“ mental de locuri. 

Acest principiu nu este valabil doar pentru anumite locuri 
sau doar pentru transportul individual de persoane din capitala 
britanică, ci se aplică la un nivel general. Cine învaţă să jongleze 
înregistrează o creștere în volum a acelei părți din creier care 
prelucrează mișcarea vizuală (figura 1.2). Dacă e vorba despre 
procesele de învăţare, muzicienii sunt de asemenea niște su- 
biecţi excelenți pentru studiu.” Cine învaţă să cânte la vioară 
sau la chitară își măreşte regiunea din creier responsabilă pen- 
tru degetele mâinii stângi (figura 1.3). 

Muzicienii din orchestră au în general o zonă mai dezvol- 
tată pentru auz, fapt care depinde şi de locul pe care îl ocupă 
în orchestră (vezi figura 1.4). Studenţii la medicină trebuie să 
memoreze pentru examene foarte multe informații: rareori 
memoria este pusă la o astfel de încercare, iar această memo- 
rare intensă se reflectă, după cum au dovedit experimentele, 
în volumul hipocampului. De asemenea, s-a observat că volu- 
mul se menţine și după ce procesul de învăţare s-a încheiat 
(figura 1.5). 

Dacă vrem să investigăm cauza şi efectul proceselor de lungă 
durată, nu putem ocoli studiile longitudinale: trebuie măsurată 
o dimensiune anume, de exemplu volumul hipocampului, îna- 
inte şi după o perioadă de învăţare de o anumită lungime. Dacă 
la cei care, de pildă, sunt supuşi unui anumit antrenament se 
descoperă variaţii relevante, spre deosebire de cei care nu trec 
prin acest antrenament, atunci este foarte probabil ca ele să 
aibă drept cauză acel antrenament. Astfel de studii există deja 
şi, pe lângă studenţii la medicină pe care tocmai i-am amintit, 
merită semnalat un studiu recent despre — cine alţii? — taxime- 
triștii londonezi. 

Creșterea substanţei 
cenușii (%) 


Scan1 Scan2 Scan3 


1.2 Creșterea creierului prin folosirea lui la jonglareS 





1.3 Creșterea creierului în zona însărcinată cu controlul senzorimotor al mâinii 
stângi la șase violoniști, un cântăreț la violă și doi chitariști” 





1.4 Creșterea creierului în zona prelucrării acustice la muzicieni de orchestră 


Variația 
semnalului (%) 





Scan1 Scan2 Scan3 


1.5 Creșterea creierului la studenții la medicină când învaţă pe de rost foarte multe 
informații 

1.6 Intensitatea substanţei cenușii din hipocamp la taximetriștii londonezi înainte 
de instruire (coloanele albe) și la trei sau patru ani după aceea (coloanele negre), 
respectiv la cei 39 de absolvenți (stânga), la 20 din cei 40 care au picat testul (20 
nu s-au prezentat la a doua măsurare) și la cele 31 de persoane care nu au trecut 
prin procesul de instruire” 


Câţiva specialiști londonezi în neuroştiinţe au studiat creşterea 
hipocampului la 79 de taximetriști bărbaţi înainte să se instru- 
iască în această meserie şi la trei sau patru ani după aceea, iar 
ca grup de control au fost aleşi alți 31 de bărbaţi. La finalul 
perioadei de instruire, 39 din cei 79 de aspiranţi au trecut exa- 
menele și au primit astfel licenţa de șoferi de taxi. Ca atare, s-a 
putut compara creşterea hipocampului la trei grupuri: un grup 
care a învăţat, un grup care a încercat să înveţe, dar a eşuat şi 
un grup de control, care nu a trecut prin procesul de învăţare. 
Cele trei grupuri nu se deosebeau în mod semnificativ în ce 
priveşte vârsta, educaţia școlară, inteligența, precum și peri- 
oada totală de pregătire măsurată în luni, ci doar în privința 
timpului de pregătire pe săptămână. 

La cei care au luat examenul acesta era în medie de 34,5 ore, 
iar la cei care l-au picat, numai 16,7 ore. Aşa cum arată limpede 

figura de mai sus, la taximetriștii care au obținut licenţa — și 
doar la ei! — a avut loc o creştere semnificativă a substanţei ce- 
nușii (adică a celulelor nervoase) în hipocamp. 

Aici s-ar putea aduce contraargumentul că șoferii sunt me- 
reu pe drum și că acest stimul de mișcare este cel care produce 
creșterea hipocampului. De fapt, o serie de rezultate neuro- 
științifice au pus în relație mișcarea proprie cu activitatea hipo- 
campului, astfel încât această explicaţie nu poate fi exclusă din 
start. Pentru a dovedi că creşterea în volum a hipocampului 
taximetriştilor londonezi este legată într-adevăr de capacitatea 
lor impresionantă de orientare, dobândită de-a lungul anilor, 
creierul lor nu ar trebui comparat cu cel al subiecţilor de con- 
trol obișnuiți, ci cu un grup de control cu totul special: șoferii 
londonezi de autobuz. Aceștia se mişcă în trafic la fel de mult 
ca taximetriștii, dar, spre deosebire de ei, merg doar pe rute 
bine stabilite, pentru care nu au nevoie de o cunoaştere ieșită 
din comun a orașului. Lipseşte aşadar pregătirea îndelungată 
a taximetriștilor, altminteri celelalte condiţii sunt identice. În 
acest scop, cercetătorii londonezi au studiat 18 taximetriști 
londonezi licenţiaţi și 17 şoferi de autobuz, care nu prezentau 
diferenţe în ce priveşte vârsta, educaţia școlară, experiența de 
şofat şi inteligenţa. Creşterea hipocampului a fost observată 
doar la taximetriști.!0 

Deşi hipocampul este o structură relativ mică, el este esen- 
ţial pentru funcționarea întregului creier (vezi graficul 1.7). 
Hipocampul înmagazinează nu doar date parțiale conectate 
(reale), ci şi locuri („adrese“) în scoarța cerebrală, unde sunt 
codate anumite proprietăți sau trăsături. Înlănţuirea lor alcă- 
tuiește ceea ce se numește un „eveniment“ („eri la 2.30 ceaşca 
verde a căzut pe podeaua din bucătărie și s-a spart în o mie de 
cioburi.“). Spre deosebire de scoarţa cerebrală, care în numeroa- 
sele ei module produce hărți ordonate ale trăsăturilor printr-o 
învăţare lentă, hipocampul se ocupă permanent cu înlănţui- 
rea lucrurilor între ele şi cu formarea de evenimente, trăiri şi 

1.7 Fiica mea Anna, proaspăt îmbăiată, vine la mine, îmi zâmbește, este afec- 
tuoasă, miroase a spumă de baie cu vanilie și îmi spune „Bună“. Cortexul meu 
prelucrează impresiile prin activări în zonele corespunzătoare (stânga sus). 
Emoțţiile pozitive care însoțesc impresiile activează în același timp hipocampul, 
ale cărui celule învaţă relația dintre activări prin aceea că ele însele construiesc 
foarte rapid relații corespunzătoare între ele (dreapta sus). Astfel ele pot activa 
din nou trăirea în cortex (stânga jos), ceea ce pe termen lung duce la întări- 
rea legăturilor între reprezentările corticale ale trăirii. După ce acestea s-au 
stabilizat, amintirea este înmagazinată în cortex, iar hipocampul o poate uita 
(dreapta jos). 


conţinuturi de memorie de lungă durată pornind de la nume- 
roșii stimuli de pe scoarţa noastră cerebrală. 

De mai mult timp se bănuiește că celulele nervoase din hi- 
pocamp, supuse unei stimulări neîntrerupte, sunt amenințate 
cu moartea dacă sunt solicitate în plus, de exemplu prin stres.!! 

Stresul sporeşte așadar nu doar riscul creşterii tensiunii 
arteriale, infarctului miocardic, tulburărilor gastrice, proble- 


32 DEMENȚA DIGITALĂ 





1.8 Celulele nervoase din hipocampul unui animal fără simptome de stres (stânga) 
și cu simptome de stres (dreapta). Chiar și un profan poate recunoaște limpede 
celulele nervoase normale în stânga și „deșeul celular“ rămas după moartea ce- 
lulelor în dreapta..? 


melor hormonale (cu tulburări de creștere și sexuale), atrofierii 
mușchilor (prin descompunerea proteinelor pentru furnizarea 
de energie) și slăbirii sistemului imunitar (ceea ce duce ade- 
sea la apariţia infecțiilor și a cancerului); el conduce, după 


1.9 Răspândirea maladiei Alzheimer. În stadiile 
incipiente (sus) este afectată doar zona hipo- 
campului, în stadiile intermediare (mijloc), acele 
zone din scoarța cerebrală care sunt legate de 
hipocamp, iar în stadiul final (jos) este afectat 
practic tot creierul. 

cum arată graficul 1.8, și la moartea celulelor nervoase din 
creier. 

Cercetările anatomistului german Heiko Braak au dovedit 
de mai multă vreme că maladia Alzheimer (vezi capitolul ur- 
mător) îşi are originea în regiunea hipocampului, iar după 
aceea se răspândește de-a lungul numeroaselor legături cu alte 
zone de pe scoarţa cerebrală (vezi graficul 1.9). 


REZUMAT 


Așa cum am arătat aici prin diferite exemple, folosirea creieru- 
lui duce la creşterea regiunilor cerebrale utilizate pentru capa- 
citatea respectivă. Într-o anumită privinţă, creierul nostru 
funcționează ca un mușchi: dacă este folosit, crește; dacă nu 
este folosit, se atrofiază. 

Mult timp s-a crezut că activitatea mentală nu modifică 
creierul. Modificările au loc în structuri minuscule, așa-numi- 
tele sinapse, a căror cercetare precisă nici măcar nu era posi- 
bilă până acum câţiva ani. Nici efectele asupra creierului și 
structurilor sale generale, precum cele descrise în acest capitol, 
nu au putut fi cercetate până de curând, căci pentru asta era 
nevoie de o tehnologie foarte avansată a imagisticii cerebrale 
şi de proceduri matematice complicate pentru evaluarea da- 
telor. Astăzi ştim despre creier că este nu doar cel mai compli- 
cat organ din corpul nostru, ci și cel mai dinamic. Se modifică 
pe măsură ce-l folosim. Dacă nu este folosit, hardware-ul neu- 
ronal se destramă. În următorul capitol vom vedea mai înde- 
aproape ce înseamnă acest lucru. 


i 
Unde sunt? 


Se întâmplă deseori să mergeţi cu mașina şi să vă lăsaţi pe 
seama dispozitivului de navigare? Atunci poate veți păţi la un 
moment dat ca mine, după ce mi-a fost furată din mașină această 
minune a tehnologiei informaţiei: mi-a fost greu să mă orien- 
tez. Până şi traseele către locurile unde fusesem de mai multe 
ori mi le aminteam doar vag. Frustrat de incapacitatea mea de 
amă orienta în spaţiu, am continuat să rătăcesc. 

Mai demult nu mi se întâmpla așa: dacă mergeam o dată 
într-un loc, reuşeam să găsesc drumul şi a doua oară. Aveam 
o hartă în mașină și știam măcar în mare unde mă aflu şi în ce 
direcție cardinală mă mișc. Eram atent la asta, pentru că numai 
dacă știi unde ești poți fi unde vrei, cum obişnuia să spună instruc- 
torul meu de zbor. Dacă pilotezi un avion mic, nu poţi nici 
măcar să tragi rapid pe dreapta şi să arunci o privire pe hartă. 
Trebuie să știi tot timpul unde ești, altfel pățești ca pilotul care 
zbura din Mannheim spre Nirnberg şi care la un moment dat 
a fost somat de interceptoare cehești să aterizeze. Mai rău decât 
atât, îţi pui viaţa în pericol, căci există spaţii aeriene interzise, 
iar combustibilul nu trebuie să se termine înainte de a ajunge 
la destinaţie: în aer nu te poţi opri la o benzinărie. De aceea 
navigarea este cel mai important lucru pe care îl învaţă şi îl 
practică un pilot. 

DEMENȚA 


Atunci de ce dintr-odată nu m-am mai putut orienta fără sis- 
temul meu de navigare? Ca psihiatru ştiu prea bine că și la 53 
de ani te poţi îmbolnăvi de demenţă. Prima pacientă descrisă 
de neuropatologul Alois Alzheimer (1864-1915) avea 51 de ani 
la începutul bolii. Începuse oare şi la mine să se instaleze încet 
demenţa? La urma urmei, nu îmi mai amintesc așa de bine 
numele unor oameni ale căror feţe le recunosc imediat, iar în 
unele dimineți mi-am căutat prin casă cheia de la intrare. 

Din fericire, pe baza cunoștințelor mele din literatura de 
specialitate pot spune cu destulă siguranţă că situaţia nu este 
gravă, iar ceea ce mi s-a întâmplat este întru totul normal: cine 
ajunge seara epuizat acasă, după o zi lungă de muncă, și îşi 
aruncă undeva cheile, cu gândul rămas încă la serviciu sau 
ocupat cu altceva, acela nu a uitat locul în care a pus cheile, ci 
pur şi simplu nu l-a memorat. lar cineva căruia îi sunt prezen- 
taţi câțiva oameni la o petrecere, iar mai târziu vrea să intre în 
vorbă cu unul dintre ei, dar îi scapă numele, este de asemenea 
complet normal. 

O echipă de oameni de ştiinţă americani a studiat capacita- 
tea de amintire a numelor proprii la 30 de pacienţi cu leziuni 
la una dintre emisferele cerebrale (jumătate cu leziuni la cea 
dreaptă, cealaltă jumătate cu leziuni la cea stângă) și la 15 su- 
biecți perfect normali ca grup de control, arătându-le succesiv 
la calculator zece feţe și numele lor, fiecare timp de 2 secunde. 
După aceea fețele le-au fost prezentate unele după altele, iar 
subiecții trebuiau să le spună numele. După o tură, pacienţii 
cu leziuni cerebrale pe partea stângă nu-și puteau aminti nici 
un nume, și la fel cei cu leziuni pe partea dreaptă. Dar nici su- 
biecţii din grupul de control nu şi le-au amintit! La repetarea 
procedurii, toți subiecții au început să facă încet progrese; to- 
tuşi, după 7 ture, nici măcar grupul de control nu a obținutun 
rezultat de 100%, după cum se poate vedea în figura 2.1. 

2.1 Procentele numelor de persoane amintite corect (persoane ale căror fețe au 
fost prezentate împreună cu numele pe ecranul calculatorului), în raport cu nu- 
mărul prezentărilor fețelor și numelor, la subiecţii sănătoși și la pacienții cu lezi- 
uni cerebrale în emisfera stângă sau dreaptă.? 


Așa că, dacă nu vă amintiți numele unei persoane care v-a fost 
prezentată la o petrecere, spuneţi-i cu sinceritate: „Scuzaţi-mă, 
dar dacă ni s-ar fi făcut cunoştinţă de 7 ori aș fi avut acum 80% 
șanse să știu cum vă numiți...“ 


ORIENTAREA ÎN SPAȚIU 


Fiți aşadar pe pace: căutarea cheilor și uitarea numelor sunt 
normale. Nu trebuie să vă neliniștiţi și cu atât mai puţin să vă 
faceți griji că ar putea fi începutul unei demențe. Dar orienta- 
rea în spațiu? A nu ști unde te afli face parte dintre simptomele 
clasice din domeniul meu de specialitate, aproape la fel cum 
este un puls rapid pentru internist. Când un psihiatru consultă 
un pacient, rutina clinică presupune câteva întrebări simple, 

precum: „Cât este ceasul și în ce dată suntem?“, „Unde vă aflați?“ 
sau chiar „Cum vă cheamă?“. 

Orice student la medicină ştie că cine nu poate răspunde la 
ultima întrebare este într-o stare proastă din punct de vedere 
psihic. Când cineva ştie cum îl cheamă, dar nu ştie unde se află 
iarăși nu e bine. Dar cine nu știe în ce dată suntem poate nu 
este în cea mai bună formă psihică — sau e pur și simplu în 
vacanţă! Căci pentru mulţi oameni timpul nu mai contează în 
vacanţă, și e foarte bine că e așa. Cine se preocupă de timp și în 
vacanţă se simte probabil tot la serviciu, în minte cel puţin. 

Orientarea temporală, spațială și personală face parte dintre 
capacitățile noastre mentale de bază; la pacienţii care suferă de 
demenţă ea scade exact în această ordine: timp, spațiu, per- 
soană. Fireşte că și o persoană cu afecțiuni psihice serioase 
poate să se uite la ceas (dacă are unul și știe unde se află) și să-mi 
spună cât e ora. Dar asta nu e ceva decisiv: mai degrabă, pro- 
blema e că de-a lungul decăderii psihice scad efortul de a păstra 
controlul asupra propriei persoane şi vieţi, precum și conști- 
ința raportului cu situația de aici și acum. Cine suferă de de- 
mență se preocupă mai puțin de dată şi oră. O astfel de persoană 
iese mai rar din casă, înţelege tot mai puţin mediul din care 
face parte — mediul înconjurător, nemaivorbind de lumea 
largă — și la un moment dat nu se mai înțelege așa bine nici pe 
sine. La sfârşit mai rămâne doar un înveliș, exteriorul omului; 
mintea sa, personalitatea inconfundabilă, trăsăturile specifice, 
istoria sa sunt pierdute. 

Nu numai persoana „se pierde“, ci şi faptele legate de ea. 
Cine suferă de demenţă nu mai ştie ce-i cu el: uită ce voia să 
facă, altele le face de mai multe ori fără să-și dea seama. Chiar 
şi relaţiile cu alți oameni încep să se destrame treptat, mai 
întâi cu cunoscuții din trecutul recent; la final, pacientul nu-și 
mai recunoaște nici măcar partenerul de viață sau copiii. În 
acelaşi timp se şterge conștiința trecutului și viitorului: pa- 
cienţii afectaţi de demenţă nu suferă doar de dezorientare 

temporală (un simptom timpuriu), ci şi de disoluția completă 
atemporalității, cu consecinţa că trăiesc doar de la o clipă la alta, 
iar momentele de trezie nu sunt legate printr-o conștiință per- 
manentă, ci se succedă disparat. N-are rost să ne întrebăm ce se 
manifestă mai întâi — dezinteresul, nepăsarea, sau dispariția 
oamenilor și lucrurilor —, căci toate se condiționează reciproc. 

Cât de mult depinde de învăţare capacitatea orientării în 
spaţiu o arată nu numai taximetriștii londonezi. Și la copiii 
normali, cu origini diferite, se poate observa că orientarea în 
spaţiu este stăpânită mai bine sau mai prost în funcţie de pre- 
gătirea avută. Copiii şi tinerii crescuţi în şcoli indiene de san- 
scrită se descurcă deosebit de bine la teste de orientare spaţială. 
De ce? La fel ca latina, sanscrita este o limbă moartă din familia 
indo-europeană, totuşi una care face parte dintre cele 22 de 
limbi naţionale recunoscute în India și care este predată în 
gimnaziile de acolo ca a treia limbă, după hindi şi engleză. San- 
scrita are o vechime de peste 3000 de ani, a fost scrisă în multe 
feluri și era deja sistematizată cu câteva secole înainte de naş- 
terea lui Cristos. Pentru hinduși este o limbă sacră și este fo- 
losită până în prezent în cadrul ritualurilor religioase, căci 
toate textele religioase importante (Vedele şi Upanişadele) 
sunt scrise în sanscrită. Cea mai veche dintre cele patru vede 
este Rig-Veda, o scriere religioasă despre zei, puteri, forţe și 
natură, în care, ca și în restul literaturii sanscrite, spațiul este 
împărțit în zece direcţii: pe lângă sus și jos există opt punctie 
cardinale, aşadar nu doar nord, sud, est și vest, ci și nord-est, 
nord-vest, sud-est şi sud-vest. Codificarea mentală a spaţiului 
la oamenii care au avut parte de o instruire temeinică în san- 
scrită are la bază această schemă a celor opt puncte cardinale. 
Ea determină într-o anumită măsură calitatea hărții cognitive, 
astfel încât joacă un rol important în stabilirea propriului loc 
în lume. Oamenii care au crescut cu această „perspectivă asu- 
pra lumii“ privesc spațiul şi lumea lor într-un mod aparte, aşa 
cum jucătorii de şah privesc figurile de pe tablă într-un mod 

aparte sau cum muzicienii își simt instrumentele într-o ma- 
nieră aparte. Nu este nicidecum vorba doar de câteva nume 
pentru direcţiile în spațiu: mai degrabă, înțelegerea geocen- 
trică a spaţiului din sanscrită influențează multe activităţi ale 
vieții cotidiene, atât la şcoală, cât şi în mediul familial, activităţi 
realizate în comun prin practici religioase şi culturale, aşadar 
învăţate într-un mod intensiv. 





2.2 Florile de lotus (stânga) nu au întotdeauna opt petale. Totuși, în reprezentările 
stilizate sub formă de mandala ele au mai mereu opt petale, care simbolizează 
cele opt direcții cardinale (două exemple în mijloc și în dreapta). 


Pentru copiii din şcolile de sanscrită, transmiterea cunoaşterii 
despre cele opt puncte cardinale este un proces foarte activ. Pe 
lângă explicarea direcțiilor în spaţiu şi a semnificațiilor lor 
culturale, ei sunt încurajați să le folosească în exerciţiile cotidiene, 
de exemplu în timpul rugăciunilor de dimineaţă şi de seară, 
fiind îndrumați foarte precis de învățător sau de elevii mai 
mari. Dacă fac greşeli, sunt corectaţi şi li se arată cum pot evita 
pe viitor erorile de apreciere a punctelor cardinale.* 

Dacă elevii de 10 până la 14 ani din şcolile de sanscrită sunt 
întrebaţi care sunt punctele cardinale în aer liber sau chiar 
într-un spaţiu închis, 87% dintre ei vor da răspunsuri corecte, 
în timp ce elevii din școlile de hindi vor răspunde corect doar 
în 43% din cazuri.* Un alt studiu a confirmat acest lucru într-un 
mod și mai pregnant: 51 de elevi indieni, cu vârste între 11 și 

15 ani, au fost întrebaţi care sunt punctele cardinale — prima 
dată în aer liber, apoi într-o cameră — și toți au dat răspunsuri 
corecte. Într-un studiu asemănător efectuat la Geneva, nici 
măcar un singur copil nu a putut indica punctele cardinale în 
spaţiul de testare.5 Experimentul a fost dus mai departe: copiii 
au fost legaţi la ochi și învârtiți în cerc de trei ori şi un sfert. 
Chiar și după aceea, 80% dintre elevii de sanscrită au fost în 
stare să indice corect punctele cardinale. Apoi, cu ochii în con- 
tinuare legaţi, au fost duși în altă cameră și învârtiți din nou 
de trei ori și un sfert, după care au fost din nou întrebaţi despre 
punctele cardinale. (De fiecare dată s-a avut grijă ca, după ce 
au fost învârtiţi, copiii să nu stea în aceeași direcție ca înainte, 
iar conducătorul experimentului, care învârtea copiii, vorbea 
cu ei și îi întreba punctele cardinale, să nu rămână în același 
loc.) Până şi în acest caz, 56% dintre copii au dat răspunsul 
corect -— adică după ce au fost legaţi la ochi, învârtiți de trei ori 
și un sfert, duși în altă cameră, învârtiţi iarași de trei ori și un 
sfert şi tot cu ochii închiși! Cine a făcut o şcoală de sanscrită 
va avea întotdeauna cu sine punctele cardinale, și anume pe 
diviziuni de 45 de grade, dispunând astfel de o capacitate de 
orientare foarte fină. Aceste experimente arată ceea ce acum 
ştie toată lumea din domeniul neuroștiințelor: „Pe termen 
lung, sufletul capătă culorile gândurilor tale“, cum frumos 
observa împăratul roman Marcus Aurelius. El nu știa nimic 
despre neuroplasticitate, dar avea dreptate! 


ANTRENAMENT: NEURONII SUNT CA MUȘCHII 


Mă întorc la sistemul de navigare care mi-a fost furat. Am aflat 
fără să vreau ce înseamnă să fii șofer și să nu te preocupi multă 
vreme de locurile în care te afli. Lăsasem această sarcină în 
seama unei mașini care îmi comunica cu o voce de femeie și 
pe un ton blând — ca să nu spun adormitor — pe unde s-o iau. 

Aşa că pusesem deoparte competenţa mentală a orientării și 
navigării, pe care mai înainte o foloseam eu însumi, cam la fel 
cum renunțţi la urcatul treptelor când foloseşti scările rulante 
sau liftul. Cine face asta în mod frecvent ajunge lesne şi fără să 
gâfâie la etajul trei, dar dacă nu funcționează scările rulante 
sau liftul nu trebuie să se mire că va transpira din greu şi că, 
dacă locuieşte la etajul nouăsprezece şi apare o pană de curent, 
îi va ruga pe vecinii de la parter să-l găzduiască. 

Se știe că doar muşchii antrenați cresc. La fel şi cu creierul. 
Ce-i drept, nu tot creierul crește în dimensiuni când este folosit 
intens, dar se întâmplă totuşi ceva asemănător: celulele cenușii 
(neuronii) din creier prelucrează informaţiile sub forma im- 
pulsurilor electrice. 





2.3 O celulă nervoasă văzută la un microscop electronic (din Spitzer 2002). Axonii 
de pe celulă, care se termină cu mici umflături, transmit impulsuri electrice care 
sunt transferate la extremităţi pe căi chimice. 


Acestea sunt transferate de axoni de la o celulă nervoasă la 
alta, la extremitățile cărora se află așa-numitele sinapse (fi- 
gura 2.5). 

Orice licean învaţă astăzi cum un impuls electric (potenţial 
de acţiune) se transmite la sinapse prin substanţe chimice 
(neurotransmiţători), pentru care există receptori speciali, 

2.4 Fotografia unui neuron la microscopul optic. E vorba de un produs artistic, care 
nu arată ce se petrece „în realitate“! De ce? Dacă vrem să fotografiem un neuron 
este ca și cum am vrea să fotografiem un copac în cea mai deasă pădure. Ne re- 
tragem câţiva pași pentru a-l încadra... și ne trezim în spatele unor frunze și crengi. 
Copacul a dispărut, ascuns de desișul plantelor învecinate. La fel se întâmplă și 
în creier. Nu există neuroni singuri, ca în această imagine. Aici a fost injectat un 
colorant fosforescent într-un neuron, iluminat apoi cu o lampă. Toţi ceilalți neuroni 
învecinaţi și mai ales cei 10 ooo de axoni nu se văd în această fotografie. 

care la rândul lor deschid canale pentru anumite particule 
încărcate electric (canale ionice). Interesant este ce nu se învaţă 
în şcoală: la ce bun toate acestea?! Căci impulsul ar putea fi 
transmis direct de la un neuron la altul, fără intermediere 
chimică. Ar merge mai repede şi ar consuma mai puţină ener- 
gie, astfel încât procesul ar fi mai eficient. Aşadar, de ce există 
sinapse? Întrebarea e importantă, căci creierul omului — cre- 
ierul dumneavoastră — conține aproximativ 100 de miliarde 
de neuroni și fiecare are până la 10 000 de legături cu alți neu- 
roni. Numărul legăturilor — al sinapselor din creier — este în 
jur de un milion de miliarde (10 la puterea 15)! Puteţi reține 
pur şi simplu că este cu-adevărat imens! 


URME ALE MEMORIEI 


De ce există prin urmare sinapsele? La această întrebare neuro- 
ştiinţa are astăzi un răspuns clar: pentru că sinapsele se modi- 
fică permanent, după cum sunt folosite sau nu (figura 2.6). 
Deşi nu putem vedea creşterea creierului după un antrena- 
ment mental îndelungat — spre deosebire de un muşchi, care 
se îngroaşă după un antrenament intens —, totuşi schimbarea 
care se petrece e însemnată. Sinapsele devin mai groase, dacă 
sunt solicitate; în schimb, se atrofiază și într-un final mor, dacă 
nu sunt folosite. 

Studiile recente din domeniul neuroștiințelor arată foarte 
clar cum sinapsele sunt construite, modificate, distruse, eli- 
minate şi refăcute fără întrerupere (figura 2.7). 

Creierul nu este aşadar static, ci este un fel de șantier con- 
tinuu: după puteri, se încearcă neîncetat adaptarea structurii 
sistemului de prelucrare a informaţiilor la stimuli care variază. 

Datorită activității mentale, creierul dumneavoastră se 
schimbă mereu. De aceea, nu aveți un creier, așa cum aveţi o 
inimă sau doi rinichi. 

2.5 Transmiterea impulsurilor nervoase unei sinapse se petrece astfel: la sosirea 
impulsului (stânga), micile bule din umflătura de la capătul axonului, care conţin 
o substanță de transmitere (neurotransmițător), se contopesc cu peretele axonu- 
lui (mijloc), eliberând astfel neurotransmițătorul, care, la rândul său, se prinde 
de receptorii celulei care primește impulsul. În acest fel este stimulată următoarea 
celulă (dreapta). 


Nu, sunteţi creierul vostru! În acest sens, creierul este cel 
mai important organ. (Ştiu, cardiologul vă spune că inima este 
cel mai important organ, iar ce vă spune urologul prefer să nu 
aprofundez...) Fiecare medic specialist are un organ pe care îl 
consideră cel mai important. Cine are însă dreptate? Eu, căci 
creierul este singurul organ în privinţa căruia, în cazul unui 
transplant (să presupunem că ar fi posibil), ați prefera să fiți 
donator, nu primitor. Dacă vi se implantează o inimă nouă 
sau un rinichi nou, sunteți tot același. În schimb, dacă vi s-ar 


= 

2.6 Sinapsele își modifică mărimea când sunt solicitate. În stânga este reprezen- 
tată o sinapsă care nu a primit decât puţine potenţiale de acţiune. Ca atare, este 
mai degrabă mică. Prin sinapsa din dreapta au trecut multe impulsuri, fiind de 
aceea vizibil crescută. 

2.7 Formarea unor noi sinapse datorită unor experienţe noi de-a lungul câtorva 
zile.” Se văd mai întâi transformările neîntrerupte din șantierul continuu care este 
creierul. În decurs de câteva zile se formează sinapse noi (săgețile negre), iar cele 
deja existente sunt distruse (săgețile albe). Când învăţăm (începând cu ziua a 
noua) se formează tot mai multe sinapse noi (în caseta punctată, în ziua a două- 
sprezecea și a șaisprezecea, adică la patru și la optzile după ce porțiunea repre- 
zentată din creier a învăţat ceva). 


implanta un creier nou, donatorul s-ar trezi după operaţie, s-ar 
uita în oglindă și s-ar minuna că arată ca dumneavoastră. În 
ce vă priveşte, nu ați mai exista! Căci ceea ce vă definește nu 
este învelișul fizic, ci viaţa, experiențele, iar toate acestea sunt 
stocate în creier. 

Matematicianul și filozoful Gottfried Wilhelm Leibniz 
ştia deja asta acum mai bine de 300 de ani. Ela inventat cal- 
culul integral (cam în același timp cu Newton și independent 
de el), adică un procedeu matematic în care se însumează can- 
tități infinit de mici şi — cu toate acestea, s-ar putea spune —se 
obține un rezultat net: 17,3, de pildă, sau 29,7. Leibniz știa că 
în cap există un creier; până la descoperirea neuronilor şi si- 
napselor aveau să mai treacă însă 200 de ani. Filozoful german 
şi-a dat seama că în creier se întâmplă o mulțime de lucruri 
despre care nu știm nimic, dar care, pe de altă parte, au efecte 

evidente. Ceea ce am prezentat mai devreme nu e diferit. lar 
Leibniz a conchis că suma tuturor acestor sume nu este alt- 
ceva, la urma urmelor, decât persoana noastră. Ela descoperit 
astfel dintr-o lovitură procese inconștiente, natura învățării 
și a individualităţii noastre, fără a cunoaște câtuși de puțin 
creierul, ci doar prin reflecţie și calcul. Leibniz a fost primul 
neuroinformatician! 

Trăirile, emoţiile, gândirea și acțiunile lasă urme în creier, 
urme mnemonice, cum sunt numite de mai bine de 100 de 
ani. Abia neuroştiința modernă a arătat mai clar cât de potri- 
vită este denumirea: prin faptul că impulsurile electrice trec 
prin legăturile dintre nervi (sinapse), acestea din urmă se mo- 
difică şi conduc mai bine. Ceea ce pe termen lung face ca im- 
pulsurile să-și croiască rute prin creier. Aceste rute sunt urme 
structurale, nu construcţii teoretice. Formarea urmelor este 
cercetată de mai multe decenii de neurobiologie şi se numeşte 
neuroplasticitate. Dar există și un nume foarte simplu pentru 
ea: învăţare. 

Cine a învăţat mult de-a lungul vieţii (în sensul propriu, 
nu de „tocit“) are multe urme în creier, care îl ajută să se ori- 
enteze în lume și să acționeze eficient. Se spune și că este „la 
înălțime“ din punct de vedere mental. 


DECLINUL MENTAL 


Cuvântul demenţă vine din latinescul de (în jos) şi mens(minte) 
şi are înțelesul de declin mental. Etimologia nu e irelevantă, căci, 
ca la orice formă de declin, durata şi parcursul depind de locul 
din care se coboară. Cine se află pe o dună de nisip la mare și 
începe să coboare până la nivelul mării nu va avea nevoie de 
mult timp. Dar cine începe de pe vârful muntelui Everest se 
va afla vreme îndelungată la mare înălțime, deși coboară ne- 
întrerupt. 

La fel se întâmplă și cu demența. Capacitatea mentală scade 
pentru că neuronii mor. Dintr-o serie întreagă de studii despre 
diferitele forme de deteriorare neuronală ştim că, de regulă, 
subiectul nu conștientizează inițial acest proces. Funcţia reţe- 
lelor neuronale (constituite, adică, din celule nervoase) poate 
fi simulată digital. Astfel de simulări arată în mod obiectiv că 
rețelele neuronale se comportă cu totul altfel când mor neu- 
ronii individuali față de un calculator când i se strică anumite 
componente. Dacă un calculator nu mai funcționează, spu- 
nem căa căzut. Cu alte cuvinte, nu se strică lent, cum se întâm- 
plă cu canapeaua din sufragerie (nimeni nu spune „canapeaua 
mea tocmai a căzut“), ci își încetează funcționarea de la o se- 
cundă la alta. În cazul reţelelor neuronale simulate se întâm- 
plă altfel. Cel mai adesea, ele funcționează fără să se observe 
ceva chiar și după ce 70% dintre celulele nervoase au murit. 
Din acel punct funcționarea începe în chip vădit să se deteri- 
oreze, dar continuă într-o oarecare măsură și după ce 85% 
dintre neuroni s-au defectat. Abia după ce se ajunge la mai 
mult de 90% rețeaua mai funcționează foarte puțin și apoi se 
opreşte. 

La fel se întâmplă şi cu neuronii adevăraţi din creier. Știm 
astăzi că bolile cerebrale provocate de distrugerea celulelor 
nervoase devin simptomatice mult timp după ce procesul de 
deteriorare a început. În cazul maladiei Parkinson, o boală a 
anumitor celule nervoase responsabile cu controlul mișcărilor 
corporale, primele simptome — de pildă tremuratul, imobili- 
tatea şi rigiditatea musculară — apar de regulă după ce au mu- 
rit deja mai bine de jumătate dintre celulele nervoase specifice 
bolii. 

În capitolul anterior am văzut că maladia Alzheimer — cea 
mai frecventă cauză a demenţei — afectează mai întâi doar o 
parte a creierului și abia mai târziu se răspândește în tot restul 
său. De aceea ne putem lesne imagina (şi avem destule indicii 
în acest sens) că deteriorarea neuronală începe mult mai 

devreme decât simptomele subiective şi obiective ale bolii. 
Se vorbeşte de asemenea despre rezerva cognitivă pe care o are 
un om și la care poate face apel când i se împuţinează resur- 
sele de prelucrare. Cu cât este mai mare această rezervă, cu 
atât mai târziu devine sesizabil declinul mental. Ea depinde 
în mod hotărâtor de cât de bine a fost educat creierul înainte 
de declin. 


Capacitatea mentală 





Timp 


2.8 Declinul mental și simptomatologia demenţei 


Acest grafic are nevoie de o completare: în creierul nostru infor- 
maţiile nu sunt prelucrate indistinct şi pretutindeni, ci există 
anumite zone specializate pentru anumite funcţii. Cum am 
amintit deja, hipocampul are o funcţie-cheie în formarea unor 
noi conținuturi de memorie și el este atins foarte devreme de 
maladia Alzheimer. Când capacitatea lui de funcţionare se 
deteriorează, conținuturile noi nu mai sunt înmagazinate la fel 
de bine. Toată lumea cunoaște cazul când un om mai în vârstă 
își aminteşte perfect ce a mâncat la nunta sa, dar nu mai știe ce 
a mâncat ieri la prânz. Acesta este un simptom tipic al unei 
demențe incipiente: memoria faptelor din trecutul îndepărtat 


UNDE SUNT? 49 


se păstrează, dar faptele și evenimentele noi nu mai pot fi 
memorate la fel de bine. O altă particularitate a hipocampului 
este că în această regiune cerebrală, spre deosebire de aproape 
toate celelalte, se formează celule nervoase noi de-a lungul 
întregii vieți. 


CELULE NOI ÎN CREIERE VECHI 


În neuroșştiinţe a fost multă vreme valabilă dogma conform 
căreia neuronii umani sunt pe deplin formaţi încă de la naș- 
tere. Se credea cu tărie că după aceea nu se mai formează celule 
nervoase noi și că zilnic mor câteva. Lucru care a ajuns să mă 
neliniștească și pe mine atât de tare, încât acum câţiva ani am 
investigat concepţia foarte răspândită în popor că zilnic mor 
aproximativ 10 000 de celule nervoase.* Nu există nici o do- 
vadă pentru asta în cercetările ştiinţifice, dar ideea era oricum 
neliniștitoare. Dacă presupunem că din 100 de miliarde de 
neuroni mor zilnic 10 000, atunci un calcul simplu arată că la 
70 de ani un om ar fi pierdut 1,3% din celulele nervoase. Atunci 
m-am liniștit la loc. 

De câţiva ani putem fi şi mai liniștiți, căci în decursul ani- 
lor '90 a devenit tot mai limpede că la șoareci și șobolani se 
formează într-adevăr celule nervoase noi; faptul fusese con- 
statat mai înainte la păsările cântătoare. La mijlocul anilor '90 
s-a iscat o dispută aprinsă în comunitatea cercetătorilor din 
neuroştiințe, anume dacă şi la oamenii adulți ar apărea celule 
nervoase noi. Disputa a fost fructuoasă, căci a dus la o serie 
întreagă de studii care au putut clarifica faptele: în scoarța 
cerebrală, adică ceea ce se vede când privim creierul din exte- 
rior, se poate afirma cu o probabilitate aproape de certitudine 
că la oamenii adulţi nu se formează celule nervoase noi” În 
hipocamp însă, după cum am mai spus, celulele nervoase mor 

foarte ușor, dar, pe de altă parte, tocmai aici apar celule noi — 
ceea ce vi se întâmplă și dumneavoastră acum! 

Dar de ce creşte creierul în diferite zone, dacă neuroni noi 
apar doar în hipocamp? Deoarece creşterea creierului şi apa- 
riția neuronilor nu înseamnă același lucru. Când anumite 
zone din scoarța cerebrală cresc printr-un antrenament cores- 
punzător nu se formează neuroni suplimentari. Neuronii exis- 
tenţi se măresc, căci zonele lor de legătură devin mai groase, 
iar prelungirile se ramifică mai mult. Creşterea unei zone din 
scoarţa cerebrală nu înseamnă că acolo au apărut neuroni noi, 
ci că structurile deja existente s-au modificat. 

Cu totul altfel stau lucrurile cu hipocampul, unde celulele 
nervoase lucrează mereu la capacitate maximă și de aceea mor 
şi cel mai repede, dacă se adaugă un stimul suplimentar, de 
exemplu stresul. Ele sunt însă înlocuite cu celule nervoase noi. 
Studii efectuate asupra şobolanilor au dovedit că în hipocamp 
se formează zilnic între 5 000 şi 10 000 de celule nervoase noi. 
Din păcate nu avem date precise cu privire la hipocampul 
oamenilor, dar putem bănui că numărul lor nu este mai mic 
decât la șobolani. 

De curând s-a dovedit că aceste celule nervoase noi au o 
capacitate de învățare foarte mare. Cineva ar putea comenta: 
„Grozav: încă nu au învăţat nimic, sunt tinere şi proaspete“. 
Lucrurile nu sunt însă așa de simple. Nu e nicidecum de la sine 
înțeles că noile celule nervoase și funcționează, căci pentru a-și 
exercita funcţia trebuie să fie integrate în rețelele existente. 
Calculatorul meu de pe birou nu devine mai rapid dacă intro- 
duc pur şi simplu câteva cipuri pe ici, pe colo. Componentele 
suplimentare de prelucrare a informaţiilor pot fi folosite nu- 
mai dacă sunt puse în legătură cu cipurile deja existente. La fel 
cu celulele nervoase noi. Simpla lor prezenţă în creier nu pro- 
duce nimic; abia după ce sunt conectate la structurile deja exis- 
tente pot contribui la funcționarea sistemului în ansamblu. 

Aşa cum au arătat și alte studii, această integrare în rețelele 
neuronale existente este chiar premisa pentru supraviețuirea 
noilor neuroni. Dacă nu sunt integrați, mor după câteva săptă- 
mâni. Cum are loc integrarea? Cu ajutorul unor experimente 
foarte sofisticate s-a putut dovedi că ea se realizează prin exact 
acea activitate pentru care sunt creați neuronii: prin învățare. 
Important e să nu se înveţe doar ceva simplu, ci celulele ner- 
voase noi să fie stimulate cu sarcini dificile. În studiile efec- 
tuate asupra șobolanilor s-a constatat că sarcinile simple de 
învăţare nu împiedică moartea noilor celule nervoase din hipo- 
camp, spre deosebire de sarcinile mai complexe. Pentru a ră- 
mâne în viață, neuronii cei noi trebuie solicitaţi intens după 
„naşterea“ lor. 

De câţiva ani se ştie că celulele nervoase ale șobolanilor 
cresc în număr mare când aceştia au posibilitatea să se miște, 
de exemplu alergând pe roata din cușcă. Informaţia este im- 
portantă şi când vine vorba de oameni. Adesea sunt întrebat 
de pacienți ce pot face pentru a se menţine în formă din punct 
de vedere mental la bătrâneţe. Răspunsul meu îi ia de multe 
ori prin surprindere: „Uitaţi de cuvinte încrucișate și sudoku; 
ieşiţi afară și alergaţi!“ Căci studiile moderne arată că cel mai 
bun antrenament pentru creier este alergarea. În orice caz, odată 
formate noile celule nervoase, remestecarea cunoștințelor deja 
avute nu este de ajuns pentru a le menţine în viaţă. Trebuie 
învăţat ceva cu adevărat dificil. 

Care sunt „sarcinile dificile“ care fac posibilă supraviețuirea 
neuronilor noi? În mod esenţial nu este vorba despre a reda 
ceva învăţat pe de rost. Asta e mult prea simplu. Nu ajunge nici 
învăţarea unei conexiuni simple, de exemplu: când sună clo- 
poţelul există ceva de mâncare. După ce un animal (sau un om) 
a învăţat acest lucru, va saliva la sunetul clopoţelului, chiar 
dacă mâncarea nu a apărut încă. Astfel de procese simple de 
învăţare — cunoscute ca reflexe condiționate, adică învățate — 
nu menţin în viață noile celule nervoase. Pentru asta e nevoie 
de sarcini în care se cere să ne comportăm corespunzător 

într-un anumit context, pe baza unor semnale actuale și în 
combinație cu cunoaşterea dobândită în trecut. În felul acesta, 
noi (și șobolanii de asemenea) planificăm viitorul pe baza expe- 
riențelor precedente, a cunoașterii mediului înconjurător și a 
lucrurilor percepute la momentul respectiv, ca de pildă hrană 
sau dușman. Numai cine planifică corect va avea un compor- 
tament la înălțimea situaţiei. 

Sună destul de complicat și în parte chiar este. Dacă reflec- 
tăm puţin însă, e vorba despre ceea ce noi, oamenii, facem 
zilnic: avem experienţe, ne orientăm în mediul înconjurător 
şi depăşim provocările și vicisitudinile din viaţa cotidiană. 
Mai cu seamă avem de-a face cu alți oameni; trebuie să eva- 
luăm, să decidem, să acţionăm și să ne confruntăm mereu cu 
ceilalți. Trebuie să revizuim sau să renunțăm la planuri deja 
făcute, să încheiem acorduri, să ne ținem de ele şi multe altele. 
Tocmai asta — adică viaţa în toată întinderea şi profunzimea 
ei — este ceea ce menţine în viaţă celulele nervoase nou for- 
mate. Pe scurt: în loc să rezolvaţi cuvinte încrucișate şi sudoku, 
petreceţi mai mult timp cu unul dintre nepoți. lar dacă nu 
aveţi, împrumutaţi unul. 

Aceste relații au putut fi explicate într-un mod mai precis — 
din nou folosind şobolani — prin intermediul unei iradieri 
radioactive care împiedica formarea de celule nervoase noi 
în hipocamp. Animalele supuse unui astfel de tratament se 
descurcau cu procese simple de învăţare, dar la cele mai difi- 
cile eşuau. Cercetătoarea americană Tracey Shors, care a par- 
ticipat alături de Elizabeth Gould la descoperirile prezentate 
aici, scrie: „În ansamblu, capacităţile de învățare de bază ale 
șobolanilor cu puţini sau fără neuroni noi erau relativ neafec- 
tate. Animalele aveau totuși dificultăți în învățarea legăturilor 
noi, de exemplu că un anumit sunet preceda mereu cu o jumă- 
tate de secundă atingerea unei pleoape. De aceea considerăm 
că neuronii noi sunt necesari pentru procesele de învăţare 
doar atunci când sunt folosiţi în situaţii determinate, care 
necesită un anumit efort mental. Din punct de vedere biologic, 

acest tip de specializare are sens: nu ar fi în interesul unui 
animal să producă neuroni noi doar pentru a asigura funcțiile 
de bază ale supravieţuirii. Odată ce noile celule se maturizează, 
ele sunt folosite mai degrabă pentru a întări și perfecționa 
capacităţi deja existente. În limbajul psihologiei, asta se nu- 
mește a învăța să înveţi.“|! 

Ce înseamnă asta pentru oameni? Ce se întâmplă la oameni 
când se întrerupe formarea celulelor nervoase noi? Trebuie 
să-i mulțumim medicinei moderne pentru că știm răspunsul 
la această întrebare: pacienţii oncologici care trec prin chimio- 
terapie primesc medicamente foarte puternice, care inhibă 
formarea celulelor noi. În felul acesta este blocată creşterea 
tumorii, dar din păcate şi formarea celulelor sănătoase. Asta 
afectează nu doar părul (care cade odată cu chimioterapia) sau 
tractul gastrointestinal (care adesea suferă în timpul tratamen- 
tului), ci şi hipocampul. Nu e o întâmplare așadar că pacienţii 
care trebuie să treacă printr-o chimioterapie suferă de defi- 
cienţe cognitive. Le este greu să înveţe și să-și amintească lu- 
cruri noi. În limbajul clinic se foloseşte expresia chimio-creier 
pentru a indica tulburări de memorie şi de vorbire, scăderea 
capacității de concentrare, dificultăți cu învăţarea și probleme 
la confruntarea cu situații mai complexe. Pacienţii pot să-și 
folosească capacităţile obișnuite ca și înainte, adică pot trăi și 
supraviețui. Dar dacă e vorba de sarcini dificile, necunoscute 
până atunci, deficienţele cognitive devin evidente. Exact asta s-ar 
aştepta pe baza studiilor cu animale de laborator prezentate 
mai înainte. 


REZUMAT 


Demenţa este un declin mental. Ca orice descensiune, durează 
mai mult dacă începe de la o înălțime mai mare. La rândul ei, 
această înălțime sau capacitatea funcțională a minţii depinde, 

la fel ca în cazul mușchilor, de antrenament. Antrenamentul 
mental — învățarea — se petrece automat, ca la mușchi, odată 
cu efortul mental și fizic. Facem efort mental atunci când in- 
teracționăm în mod activ cu lumea. 

În timpul învăţării se modifică sinapsele, adică legăturile 
dintre celulele nervoase, iar randamentul creierului creşte. 
Pe deasupra, în hipocamp, responsabilul cu înmagazinarea de 
date, se formează celule nervoase noi, care rămân în viață doar 
dacă sunt solicitate intens. Învăţarea folosește nu doar hard- 
ware-ul neuronal deja existent, ci şi neuronii noi, pe care îi 
ţine în viață. Un lucru este clar: capacitatea noastră mentală 
depinde de cât efort mental depunem. 

Din acest motiv, în capitolul următor va fi vorba despre ti- 
neri și formarea lor. Cu cât urcăm mai sus, cu atât mai lungă 
va fi coborârea. Dar nu numai asta. În opinia unanimă a medi- 
cilor, educaţia este cel mai important factor pentru sănătatea 
unui om. Lucrul este valabil atât pentru sănătatea mentală, cât 
şi pentru cea fizică. Și, pentru că sănătatea mentală depinde și 
de cea fizică, educaţia are un efect dublu. Mai mult chiar: edu- 
caţia ne face liberi — liberi de multe constrângeri, căci cine este 
educat se poate poziționa critic față de sine și față de mediul 
înconjurător, fără să trăiască la voia celorlalți și a întâmplării. 
Toate acestea reduc stresul, care distruge celulele nervoase. 

Astăzi se vorbește mult despre învățarea neîntreruptă, care 
durează toată viaţa. Dar adesea se trece cu vederea că bazele ei 
se pun printr-o bună educaţie în copilărie și în tinereţe, după 
cum se va vedea în capitolele următoare. 


3 
Școala: copy-paste în loc de scris și citit? 


În urmă cu 30 de ani, când am început să scriu texte la calcu- 
lator, am fost încântat de posibilitatea de a muta un pasaj, o 
propoziţie, un paragraf sau chiar un singur cuvânt dintr-un 
loc în altul. Lucrul pe text a devenit astfel mai rapid, căci, dacă 
hotăram că acel conținut arată mai bine în alt loc al documen- 
tului, nu mai trebuia să rescriu totul de la capăt: pur şi simplu 
deplasam pasajul în altă parte. Deseori, trebuia să mai adaptez 
un pic textul, pentru că nu mai concordau toate referințele și 
concluziile, dar pasajul cu pricina se afla acum la locul potri- 
vit — şi asta în mai puţin timp decât cel necesar pentru a scrie 
încă o dată pasajul. 

Astăzi copy-paste, copierea și lipirea unui text, sunt activități 
de la sine înţelese și nu ne mai putem imagina cum se scriau 
pe vremuri scrisori sau cărți fără a avea la dispoziție aceste 
posibilităţi de editare. Tocmai de aceea, milioane de oameni 
care creează şi prelucrează texte lucrează la calculator: el preia 
o parte din munca noastră! 

Din acest punct de vedere, calculatorul a realizat, în dome- 
niul mental, ceea ce pe vremuri s-a obținut prin intermediul 
forţei animalelor, a morilor de apă și de vânt, apoi a mașinii cu 
aburi şi mai târziu a motoarelor cu ardere și electrice: eliberarea 
de efortul fizic. Iniţial, acest lucru nu a avut consecinţe asupra 
noastră, căci cel care merge în spatele boului și ține plugul 
continuă să meargă; totodată, ţine şi direcționează plugul şi 
astfel are activitate fizică. Diferenţa față de săparea pămân- 
tului cu o cazma constă în esenţă în viteză. Aratul cu boi este 

în continuare solicitant, dar permite acoperirea unei suprafețe 
mai mari. Cu un tractor mare se poate ara o suprafață și mai 
mare, dar apare un dezavantaj esenţial: acum omul stă așezat 
şi nu mai face efort fizic. Pentru că stă prea mult așezat în 
tractor, musculatura nu-i este solicitată și se atrofiază, astfel 
că încep durerile de spate. 

Am văzut deja că la fel se întâmplă și cu efortul mental: 
şoferul care se bazează pe sistemul de navigare nu-și antre- 
nează memoria spațială, deseori nu știe unde se află și astfel 
prezintă simptome care apar în mod normal la o vârstă foarte 
înaintată: îşi pierde simţul orientării. 

S-ar putea argumenta că, în cazul șofatului, este vorba 
despre o situaţie specială. Calculatorul însă este pentru efor- 
tul mental ceea ce este boul pentru plug: efectuăm mai multă 
muncă într-un interval de timp dat, dar tot trebuie să facem 
efort. Dacă ar fi astfel, atunci folosirea calculatorului pentru 
munca mentală ar dăuna la fel de puţin precum folosirea 
boului la arat. Dar există o serie de indicii care ne dau de în- 
țeles că nu se întâmplă astfel. În acest capitol vom aborda 
exact acest aspect și implicaţiile utilizării computerului ca 
presupus instrument de învăţare în şcoli. 


PROFUNZIMEA ELABORĂRII 


De peste 40 de ani, psihologia învăţării și memoriei studiază 
profunzimea elaborării unui conținut. Cu cât este elaborat mai 
profund, cu atât mai bine se înmagazinează în memorie. Dar 
ce este profunzimea mentală? 

Multă vreme s-a presupus că învățarea se bazează pe așeza- 
rea unor obiecte determinate în diferite „containere“: memoria 
pe termen foarte scurt, pe termen scurt şi pe termen lung erau 
comparate cu niște sertare ce pot fi umplute cu informaţie. S-a 
cercetat apoi cum se poate transfera un conținut determinat 

din memoria pe termen scurt în cea pe termen lung. Este vorba 
de un aspect foarte important, după cum am văzut deja anali- 
zând diferitele funcții ale hipocampului și ale scoarţei cere- 
brale. Ambele zone trebuie să lucreze împreună pentru a face 
posibilă memoria pe termen lung. 

Dar mai există un mod de a aborda memoria. Am văzut deja 
că în creier elaborarea și memorarea unui fapt sunt unul și ace- 
lași lucru. Prin elaborarea unui conținut sau prin transmiterea 
în creierul nostru a impulsurilor de la un neuron la altul cu 
ajutorul sinapselor, ultimele se modifică și astfel conţinutul este 
învăţat. Cu toate astea, cantitatea de neuroni și sinapse implicate 
într-un conținut dat depinde de profunzimea procesării. 

Să luăm un exemplu simplu: citiți următoarele cuvinte și 
spuneţi care sunt scrise cu litere mari şi care cu litere mici: 


a arunca — CIOCAN - a străluci — ochi — SCURGERE — 
a merge — SÂNGE — PIATRĂ — a gândi — MAȘINĂ — căpușă — 
A IUBI — nor - A BEA -— a vedea — carte — FOC — OASE 

a mânca — IARBĂ — mare — rulou — fier — A RESPIRA 








O sarcină foarte uşoară! Puteţi citi cuvintele şi decide de fiecare 
dată dacă e vorba de un substantiv sau de un verb. Asta e deja 
mai dificil. În final, puteți să vă gândiţi, când priviţi fiecare 
cuvânt, dacă desemnează ceva însufleţit sau ceva neînsuflețit. 
Într-un astfel de caz, trebuie să gândiţi mai mult! 

În anii '70 ai secolului trecut au fost efectuate mai multe 
experimente asemănătoare. Subiecţii erau lăsaţi să privească 
câte două secunde cuvinte pe ecranul calculatorului. După o 
pauză scurtă, apărea următorul cuvânt. Înaintea începerii ex- 
perimentului, subiecții au fost împărțiți aleatoriu în trei gru- 
puri. Primul grup trebuia să spună dacă cuvintele sunt scrise 
cu majuscule sau minuscule, al doilea grup trebuia să spună 
dacă este vorba despre substantive sau verbe, iar al treilea grup 
trebuia să spună dacă cuvintele desemnează ceva însuflețit sau 
neînsuflețit. 

Nu exista nici o diferență între grupuri în ceea ce privește 
conținutul la care aveau acces și timpul alocat. Singura dife- 
rență consta mai degrabă în felul în care fiecare om elabora 
cuvintele furnizate. La sfârșitul experimentului, după câteva 
zile, participanţii la test erau întrebaţi ce cuvinte își amintesc. 
S-a dovedit că memorarea depindea de ce făceau subiecții cu 
acele cuvinte „în cap“. Cu cât se gândeau mai intens la ele — 
aproape deloc la „majuscule sau minuscule“, ceva mai mult la 
„Substantiv sau verb“ şi mult mai mult la „însuflețit sau neîn- 
suflețit“ —, cu atât mai bine și le aminteau.! 

De ce se întâmplă astfel? Am văzut deja că informaţiile sunt 
elaborate şi prelucrate în creier sub forma unor semnale elec- 
trice care sunt transmise de la un neuron la altul prin sinapse. 
În timpul acestui proces, sinapsele se dezvoltă, făcând astfel 
posibil fenomenul numit de noi învățare. Creierul este împărțit 
în regiuni funcționale, adică în centri dedicați văzului, auzului, 
simțului tactil, vorbitului, planificării etc. Mai precis, fiecare 
dintre aceste funcţii se bazează pe colaborarea mai multor astfel 







Capacitate de memorare (%) 





Majuscule Verb Însuflețit 
sau minuscule sau substantiv sau neînsuflețit 


3.1 Prezentare schematică a influenţei profunzimii elaborării asupra capacităţii 
de memorare în cadrul unui test de memorie. Cu cât elaborarea este mai profundă, 
cu atât mai bine înrădăcinat în memorie este conţinutul. 

de centri. Vederea, de exemplu, antrenează mai mulţi centri, 
nu doar pe cel al „vederii“. Două regiuni sunt responsabile pen- 
tru perceperea culorii, una pentru perceperea mișcării, alta 
pentru privirea fețelor și încă una pentru identificarea literelor. 

Ştim de mai multă vreme că aceşti centri sunt activați pe 
de o parte de anumiţi stimuli exteriori, de exemplu centrul 
culorii este activat de vederea culorilor, iar centrul mișcării, 
de vederea mișcării. Mai ştim că activitatea lor depinde și de 
atenția noastră.? Dacă suntem foarte atenți la culoarea unui 
conţinut, atunci activăm centrii culorii şi vedem mai precis 
acel aspect. La fel se întâmplă cu mișcarea: când suntem atenți 
la mișcare, o observăm mai repede şi mai bine. Când suntem 
atenţi la ceva anume — se vorbește în acest caz despre atenție 
selectivă —, se activează de fiecare dată centrii responsabili pen- 
tru acel lucru, centri care astfel funcționează mai bine și duc 
la rezultate mai bune. Dacă, de exemplu, suntem atenți la fața 
din imaginea din figura 3.3, atunci se activează centrul dedicat 
fețelor, și vom vedea mai ales chipul femeii; dacă, dimpotrivă, 
suntem atenţi la casă, atunci se activează alţi centri și vom 
vedea mai degrabă casa. 

Nu e de mirare că centrarea atenţiei asupra unui conținut 
face ca acesta să fie înmagazinat mai bine în memorie. Activa- 
rea mai intensă înseamnă în fond nu doar o elaborare mai 
puternică (mai multe impulsuri care circulă prin mai multe 
sinapse), ci şi o învățare mai bună (se modifică mai multe si- 
napse sau același număr de sinapse se modifică într-o anumită 
măsură, sau ambele). Cine se află în Alpi și caută o floare de 
colț și în cele din urmă găseşte una nu va uita prea ușor când 
şi unde se afla. Creierul nostru este foarte activ chiar și în cazul 
unui proces aparent pasiv, cum este percepția. El folosește 
cunoașterea deja existentă pentru a prelucra informaţiile noi, 
adică pentru a recunoaște ce are în față, ce înseamnă acel lucru, 
dacă poate fi util sau dăunător și ce trebuie făcut în continuare 
pe baza acestor date. 


60  DEMENȚA DIGITALĂ 





HC 
































































































































































































































































































































| 















































Ma [i 


m] Li 


3.2 Sistemul vizual al omului este alcătuit, precum cel al primatelor, din câteva 
zeci de centri specifici.* Fiecare dreptunghi reprezintă un centru specializat, fie- 
care linie, o legătură cunoscută. În partea inferioară a planului vederii se află 
retina, care transformă lumina în impulsuri electrice. De acolo, informaţia trece 
printr-o regiune intermediară (nucleul geniculat lateral, NGL) în scoarța cerebrală, 
unde curge în ambele direcții, nu numai de jos în sus (de la centri dedicați unor 
figuri mai simple, precum colţuri și margini, la centri dedicați unor figuri mai 
complexe, precum fețe și obiecte), ci și în direcție opusă. Centrii aflaţi în jumăta- 
tea de jos a imaginii pot fi localizaţi și măsuraţi la nivel de milimetri pătraţi. 


Prin urmare, noi determinăm ce se întâmplă în creierul nostru 
cu informațiile noi: dacă le prelucrăm doar superficial, pentru 
a trece la următorul obiect care apare, sau ne ocupăm în pro- 
funzime de ele. Așa se explică efectul profunzimii elaborării 

3.3 O față sau o casă? Două imagini suprapuse pentru a ilustra efectul atenţiei 
selective 


asupra memoriei: când mă ocup temeinic de un conţinut, toate 
aspectele și trăsăturile acestuia sunt prelucrate de diferite re- 
giuni din creier. Această prelucrare intensă a tuturor aspecte- 
lor posibile duce la modificarea multor sinapse şi astfel la o 
memorare mai bună a conţinutului respectiv. 


SUPERFICIALITATE: MEDIILE DIGITALE 
DIMINUEAZĂ PROFUNZIMEA ELABORĂRII 


Tot atât de valabil este şi inversul acestei situații: cu cât un 
conținut este tratat mai superficial, cu atât mai puţine sinapse 
se activează în creier şi astfel învăţăm mai puţin. Această idee 
este foarte importantă pentru că mediile digitale şi internetul 
au efecte negative asupra învăţării exact din acest motiv. Pe 

de o parte duc — lucru deja cunoscut — la mai multă superfici- 
alitate, ceea ce se poate observa chiar și prin intermediul ter- 
menilor folosiţi: în trecut, textele erau citite, azi sunt accesate, 
adică răsfoite superficial. Mai demult se pătrundea în materie, azi 
se navighează online (adică se alunecă deasupra conţinuturi- 
lor). Cunoscutul lingvist Noam Chomsky a spus de curând 
într-un interviu: „Într-un tweet sau o postare pe internet nu 
se poate spune mult. Acest lucru duce în mod necesar la mai 
multă superficialitate.“* Iar publicistul Nicholas Carr și-a inti- 
tulat pe bună dreptate cartea despre efectele folosirii interne- 
tului The Shallows („Superficialitatea“). 

Aceasta nu este doar o teorie, după cum vor arăta experien- 
țele cu tehnica digitală în grădinițe și în școli, care vor fi discu- 
tate în continuare. Când mut cu mâna un cuvânt de la punctul A 
la punctul B pe un ecran tactil realizez una dintre cele mai 
superficiale acțiuni pe care le pot face cu un cuvânt — și mai 
superficială, pentru că este nevoie de și mai puțină mișcare, ar 
fi doar copy-paste cu un clic al mouse-ului. Citirea sau trans- 
crierea unui cuvânt, pentru a-l capta mental (fără a face clic cu 
mouse-ul), reprezintă o importantă cale de aprofundare pe 
care mediile digitale o împiedică parţial sau total. 


UN LAPTOP PENTRU FIECARE ELEV? 


În cadrul celui mai important târg german dedicat educaţiei, 
„Didacta“, sunt prezentate numeroase suporturi digitale des- 
tinate şcolilor. O serie întreagă de firme produc între timp 
laptopuri dedicate elevilor, a căror dotare poate fi comparată 
cu cea a laptopurilor obişnuite. 

Laptopul OLPC XO-1 a fost creat special pentru copiii din 
țările în curs de dezvoltare. Iniţiativa comunitară „Un laptop 
pentru fiecare copil“ (One Laptop per Child, OLPC) a fost fondată 
şi prezidată de Nicholas Negroponte, profesor la cunoscutul 

Institut pentru Tehnologie din Massachusetts (MIT), Cam- 
bridge, SUA. Cu o carcasă robustă, un ecran care nu consumă 
mult curent electric, „urechi“ nostime (antene WLAN pentru 
internet) și un preț foarte convenabil (se numea și laptopul de 
100 de dolari, deși la început a costat aproape dublu), a fost 
construit la scară largă (aproximativ două milioane de uni- 
tăți) şi s-a răspândit mai ales în America de Sud. În Peru și 
Uruguay au ajuns câte o jumătate de milion, 60 000 în Argen- 
tina și 100 000 în Rwanda. OLPC XO-l a ajuns şi în Mexic, 
Mongolia, Nepal, Nicaragua, Paraguay şi Venezuela.€ 

Întregul proiect a fost primit la început cu mult entuziasm 
şi considerat o piatră de hotar pe calea spre educaţia mondială, 
mai ales în țările sărace. Dar criticii proiectului au arătat, fie- 
care în felul său, despre ce era vorba în realitate. Președintele 
companiei Intel, un important producător de microprocesoare, 
a criticat proiectul de la început. Nu este de mirare, căci cipul 
din OLPC XO-1 era livrat de concurenţă. Nici lui Bill Gates nu 
i-a plăcut laptopul pentru elevi, căci sistemul de operare al 
acestuia nu a fost creat de Microsoft (Windows), ci este o ver- 
siune a sistemului Linux. 

India s-a aflat iniţial pe lista țărilor care voiau să comande 
OLPC XO-1, dar în 2006 s-a decis să refuze participarea la proiect, 
căci India, au afirmat autorităţile, duce mai ales lipsă de învă- 
țători şi şcoli. În comunicatul de presă din 25 iulie 2006 s-a 
exprimat temerea că laptopul pentru școli ar afecta dezvolta- 
rea capacităţilor creative şi analitice ale elevilor. Mai întâi este 
nevoie urgentă de săli de clasă şi de învăţători, nu de dispozi- 
tive originale. 

Și în Germania unii oameni gândesc acum la fel: „Înainte de 
a le oferi copiilor din lumea a treia laptopuri și internet, ar trebui 
să ne întrebăm dacă nu au nevoie de rezolvarea unor probleme 
mai urgente. Deseori le lipsesc lucrurile de bază, de exemplu 
învățătorii bine pregătiți sau curentul electric în sălile de clasă“, 
scrie nu un reprezentant al teoriei antropozofice, ci matemati- 

cianul și electrotehnistul Uwe Afemann, fost membru de onoare 
al Comisiei pentru Informatică şi Lumea a Treia a Societății 
pentru Informatică.” Din 1987 până în 1989 a fost profesor de 
informatică la o universitate din Lima și știe din proprie expe- 
riență de ce este și de ce nu este nevoie în America de Sud. 

Dar şi cei care nu știu multe despre condiţiile din America 
Latină, Africa sau alte regiuni în curs de dezvoltare vor înțelege 
că nivelul scăzut de educaţie din aceste zone nu este cauzat de 
lipsa calculatoarelor și a mediilor digitale, ci de lipsa de profe- 
sori, de pregătirea proastă a acestora şi de faptul că sunt foarte 
prost plătiți. Chiar și din perspectiva infrastructurii, multor 
școli le lipseşte strictul necesar: un acoperiș, ferestre, scaune, 
mese, apă potabilă, curent electric, aer curat (pentru că în apro- 
pierea școlii se ard deşeuri de plastic). Aceste lucruri sunt cu 
siguranță mai importante decât un laptop şi conexiunea la 
internet, ca să nu mai vorbim de un mic dejun consistent. 

În plus, lipseşte conținutul digital potrivit pentru transmi- 
terea cunoașterii. Dacă vrem să folosim inteligent calculatoa- 
rele în școli, avem nevoie mai ales de un concept pedagogic și 
de personal didactic pregătit corespunzător. Ambele lipsesc. 
În cel mai bun caz se asigură doar o scurtă inițiere tehnică. 
„Organizaţi-vă“, par să le spună cadrelor didactice şi celor res- 
ponsabili, odată ce utilizarea instrumentelor digitale a început. 
S-a întâmplat chiar ca multe laptopuri achiziționate să nu fie 
nici măcar livrate. Uwe Afemann relatează că în 2009, în Peru, 
din cele 290 000 de laptopuri achiziționate au fost livrate șco- 
lilor doar 115 000, iar restul a rămas în depozite. Din lipsa 
electricităţii, calculatoarele livrate nici măcar nu funcționau. 
În Rwanda, doar 5% din şcoli au instalaţie electrică. Țara par- 
ticipă la proiectul Un laptop pentru fiecare copil, dar cum pot 
profita elevii de acest lucru? 

Evaluările proiectelor din Peru și Uruguay și din alte locuri 
sunt cât se poate de claret: elevii cu laptopuri nu au rezultate 
mai bune la teste decât elevii fără laptop și, în plus, își fac mai 

greu temele pentru acasă. Multe dintre laptopuri se şi stricau 
în scurt timp şi doar o cincime dintre elevii care primiseră un 
laptop îl mai foloseau după doi ani. 

În lumina acestor statistici şi în ciuda reclamelor și a propa- 
gandei în favoarea beneficiilor calculatoarelor din sfera educației, 
copiii vor avea foarte probabil multe de suferit. Organizatorii 
proiectului Un laptop pentru fiecare copil au fost nevoiţi să doteze 
în 2007 laptopurile ce urmau să fie livrate copiilor din Lumea 
a Treia cu filtre împotriva pornografiei. Conform relatărilor 
din presa locală, elevii nigerieni accesau cu laptopurile XO si- 
te-uri pornografice. „Eforturile de a sprijini şcolile primare din 
Abujia cu laptopuri au eșuat după ce elevii au accesat diferite 
site-uri cu conţinut pornografic“, a relatat agenţia de presă ofi- 
cială din Nigeria, afirmând apoi că proiectul a fost oprit.” Doar 
cu ajutorul filtrelor create rapid și instalate pe toate calculatoa- 
rele s-a putut continua proiectul. Cine crede că este vorba de 
un caz unic se înșală. În Thailanda, laptopurile XO au dus la 
creşterea pornografiei infantile. Până şi jocurile video violente 
au fost între timp adaptate pentru aceste laptopuri, așa încât 
conectarea la internet a eliminat limitele tehnice impuse edu- 
caţiei prin distracție. Îi las pe cititori să-şi imagineze în ce se 
poate transforma educarea analfabeţilor. 

Mediile digitale au efecte secundare asupra educaţiei nu 
doar când sunt prost folosite: pe internet se minte și se înșală 
mai mult decât în lumea reală, iar comportamentul este mult 
mai agresiv. Cei care intră în lumea virtuală cu un clic al 
mouse-ului nu au aceeași capacitate de reflecţie precum cei 
care înţeleg lumea reală, iar cei care discută noţiuni învăţate 
cu interlocutori reali le va memora mai bine decât cei care 
comunică cu alte persoane prin intermediul ecranului şi tas- 
taturii. Așa cum vom vedea în capitolul următor, folosirea 
internetului duce la înrăutățirea memoriei şi, în ciuda afirma- 
țiilor controversate privind capacităţile „nativilor digitali“, la o 
reducere a capacităţii de căutare a informaţiei, ajungându-se pe 

termen lung chiar la o dependenţă de internet. Mediile digitale 
din grădiniţă și din şcoala primară nu reprezintă în realitate 
decât un fel de instigare la dependenţă. Conform datelor Minis- 
terului Educaţiei din Coreea de Sud, țara cu cea mai dezvoltată 
implementare a mediilor digitale în şcoli, în anul 2010 deja 
12% dintre elevi erau dependenţi de internet.!! Nu degeaba 
expresia demenţă digitală vine chiar de acolo! Dar şi în Germa- 
nia dependenţa de calculator şi de internet se răspândește din 
ce în ce mai mult (vezi capitolul 12); de aceea există și clinici 
specializate pentru tratarea acesteia. Eu însumi am cunoscut 
în ultimii ani din ce în ce mai mulţi pacienţi dependenţi de 
calculator şi de internet, şi de fiecare dată am fost uluit cât 
de grave pot fi efectele acestui comportament. 


LAPTOPURI ȘI TABLE INTERACTIVE ÎN SALA DE CLASĂ: 
REALITATEA 


În februarie 2011, am ţinut o prelegere despre problemele aso- 
ciate cu folosirea mediilor digitale în sala de clasă la târgul 
„Didacta“, iar după aceea mi s-a cerut să mai verific o dată cât 
de bine merge totul dacă este implementată o abordare corectă. 
Împreună cu un fost cadru didactic și director de școală pri- 
mară (de opt ani este colegul meu la Centrul de Transfer pentru 
Cercetare şi Neuroșştiinţe), am vizitat în luna mai a aceluiași 
an o şcoală cu cele mai bune condiţii posibile, datorită colabo- 
rării cu departamentul de informatică al universităţii din apro- 
piere. În aceste condiții, munca cadrelor didactice nu era doar 
ghidată, ci și sprijinită din punct de vedere științific: un admi- 
nistrator de sistem asigura buna funcționare a hardware-ului 
și software-ului și, la nevoie, îi instruia pe profesori. Aceștia erau 
extrem de motivaţi; una dintre profesoarele cu care am vorbit 
era, de exemplu, din Scoţia, unde de un deceniu tablele din clase 

3.4 Tablă interactivă în locul tablei obișnuite. 


fuseseră înlocuite cu table interactive. Aceste dispozitive erau 
foarte performante. 

Tabla interactivă e un fel de ecran plat de mari dimensiuni 
(sau proiector cu ecran — există diferite configurații) conectat 
la un calculator care înlocuieşte tabla tradițională. În cazul 
tablelor interactive cu ecran tactil se poate folosi și un instru- 
ment de scris. 

Nu rareori tablele interactive sunt folosite împreună cu 
laptopurile. Pe ambele aparate sunt prezentate aceleași conţi- 
nuturi, astfel încât nu mai este necesar ca un conţinut să fie 
transferat de pe tablă în caiet. 

Tabla interactivă poate prezenta într-o clipită o schemă deja 
pregătită al cărei conținut poate fi prelucrat de elevi dacă ele- 
mentele sale constitutive sunt programate ca „obiecte“ ce pot fi 
mutate pe ecran. Fotografia din figura 3.7 a fost făcută în timpul 
unei ore de germană pentru clasa a treia. Este vorba despre for- 
marea cuvintelor cu prefixe şi sufixe, prin combinarea cărora 
pot fi formate cele mai variate cuvinte. Elevii, chemaţi la tabla 

3.5 Un elev „scrie“ cu un instrument pe suprafața albă a tablei interactive, care 
înregistrează poziția instrumentului și proiectează urmele mișcărilor înregistrate 
pe aceeași suprafață. 





3.6 Deseori în școli se folosesc tablele interactive care sunt conectate la laptopuri. 

interactivă, trăgeau cu mâna un prefix sau un sufix lângă o 
anumită rădăcină. 

Noua tehnologie le permite elevilor să nu mai copieze ce 
este scris pe tablă, adepţii acestui sistem susținând că astfel au 
mai mult timp pentru spontaneitate şi creativitate. Chiar aşa? 
Să privim, pe fondul celor spuse despre profunzimea elaboră- 
rii, ce consecinţe are asupra învăţării dotarea digitală din sala 
de clasă. Nu se poate face nimic mai superficial cu un cuvânt 
decât să-l atingem cu mâna și să-l tragem în alt loc pe tabla 
electronică. Nici măcar nu trebuie să-l citim sau să ne gândim 
la el. Profunzimea elaborării este foarte mică, cu mult mai mică 
decât în coloana stângă din graficul 3.1. Acolo cuvântul era 
totuși citit şi oamenii trebuiau să decidă dacă este scris cu litere 
mici sau mari. Mutarea unui conţinut cu un gest identic pentru 
fiecare conţinut nu permite achiziționarea lui. Copierea de pe 
tablă ar fi mult mai bună, căci în acest caz cuvântul trebuie 

3.7 Obiecte pe tabla interactivă ce pot fi mutate. 

3.8 Același exercițiu se poate observa pe laptopurile elevilor, unde este transferat 
automat. 


memorat și apoi recreat prin mişcări conștiente, adică recon- 
struind sensul pornind de la semne individuale. 

Tocmai pentru că le scade elevilor din efortul mental, pre- 
cum cel necesar procesului copierii de pe tablă, calculatorul 
are inevitabil un efect negativ asupra învățării. Acest dezavan- 
taj clar ar trebui compensat în cazul tuturor instrumentelor 
electronice folosite în școală, ceea ce nu-mi pare că se întâmplă. 
Dimpotrivă, apar alte inconveniente, precum diferite elemente 
care distrag atenţia: undeva auzi un semnal sonor, deoarece un 
laptop are bateria descărcată și trebuie conectat la sursa de ali- 
mentare. Nu e ceva grav, dar cineva — în cazul clasei observate 
de noi un administrator de sistem — trebuie să se ocupe de asta, 
căci sunetul respectiv împiedică desfășurarea lecției. 

În plus, calculatorul de la şcoală riscă să se defecteze. Am 
asistat la un astfel de episod, iar profesoara a reacționat foarte 
profesionist, spunându-i imediat elevului: „Calculatorul nu 
mai are chef de muncă“. 

3.9 Când un calculator se închide brusc în timpul rezolvării unui exercițiu elevul 
este nevoit să-și întrerupă activitatea. 


La o privire mai atentă s-a vădit un alt fenomen, la care nu ne-am 
aşteptat. Copiii se luptau deseori cu tehnica, adică își făceau 
bine sau repede temele nu pentru că lucrau la laptop sau la tabla 
interactivă, ci în ciuda acestui fapt. Se tot chinuiau cu „sprijinul“ 
digital. În imaginea următoare se pot vedea problemele avute 
de un elev când a trebuit să scrie cu ajutorul unui mediu digital. 

E limpede că el poate de fapt să scrie (chiar dacă mai face 
greşeli), dar nu şi cu „ajutorul“ digital. 

Acelaşi lucru se întâmplă şi la o lecţie de muzică digitali- 
zată. Elevii care pot cânta la pian se descurcă mai greu să cânte 
la claviatura electronică. Volumul nu poate fi controlat cum 
trebuie, aparatul cântă şi singur — ceea ce îi demotivează pe 
elevi —, iar rezultatul final (sunetul) este adesea jalnic față de 
cel al unui pian adevărat. 

Personalul școlii vizitate de noi a considerat foarte supă- 
rător și faptul că producătorul sistemului de operare utilizat 

trimitea aproape zilnic actualizări, care trebuiau instalate ma- 
nual pe toate calculatoarele. E vorba mai ales de probleme de 
securitate care trebuie rezolvate, nu de îmbunătăţiri aduse 
sistemului. Aceste operațiuni plicticoase trebuie însă efectu- 
ate, căci, dacă un hacker pătrunde în sistemul şcolii şi sustrage 
lucrările din clasă, cineva trebuie apoi să-şi asume răspunde- 
rea. Dacă învățătorii n-ar avea norocul să dispună de un spe- 
cialist (administratorul de sistem al universităţii), și-ar petrece 
zilnic prima oră cu actualizarea fiecărui calculator. În sfârșit, 
mereu sunt reclamate defecţiuni. O sală de clasă nu este un 
birou în care toată lumea se poartă civilizat, lucrează şi folo- 
seşte cu grijă obiectele, ci un spaţiu cu 25 până la 30 de copii, 
unde lucrurile scapă uneori de sub control. 

Cei care au participat la acest proiect s-au mai plâns şi că 
trecerea de la tabla tradițională la cea interactivă se făcea deseori 

3.10 Un elev s-a chinuit să scrie cu creionul electronic (stânga sus pe ecran). l-am 
cerut să scrie același lucru cu pixul pe hârtie. Pentru comparaţie, am alăturat 
hârtia pe ecran. 

în timpul vacanţelor, iar învățătorii aflau de schimbare abia în 
prima zi de şcoală. Ceea ce ducea frecvent la „cazuri de ur- 
gență“, iar colaboratorii institutului erau trimiși în şcolile 
respective pentru a le oferi învăţătorilor un curs rapid de uti- 
lizare a tablelor interactive. „După trei zile de curs, personalul 
didactic poate folosi tabla interactivă ca pe cea tradițională, 
adică pot să activeze sistemul de scris, să scrie ceva cu degetul 
sau cu un creion, apoi să şteargă ce au scris cu un burete vir- 
tual“, a explicat ironic colegul care ne-a invitat. Da, este o orga- 
nizare proastă. Iar o astfel de abordare nu este deloc motivantă 
pentru personalul didactic implicat. 


CALCULATOR ȘI INTERNET LA ȘCOALĂ? DATE DISPONIBILE 


Când se susține că în școli se învață mai bine datorită mediilor 
digitale nu trebuie uitat că nu există o dovadă în acest sens. 
„Aproape toate studiile despre succesul la învățătură datorat 
introducerii calculatorului în școli au fost nu întâmplător ini- 
țiate şi sponsorizate de industria informatică și de companiile 
de telefonie“, constată Uwe Afemann.”? Într-adevăr, până as- 
tăzi nu există nici un studiu independent care să fi arătat fără 
urmă de îndoială că învățarea devine mai eficientă doar prin 
introducerea calculatoarelor și ecranelor în sălile de clasă. 

De mai bine de cincisprezece ani, autori importanţi pu- 
blică în mari reviste de specialitate articole care arată că nu 
există nici un indiciu privind eficacitatea calculatoarelor în 
procesul de învăţare din școală: deja în 1997 Todd Oppenhei- 
mer a descris „delirul calculatorului“. Anul următor, efectul 
nul al internetului asupra educaţiei a fost denumit „paradoxul 
internetului“.!* 

În schimb, sunt numeroase studiile care arată contrariul, 
anume că tehnologia informatică are un efect negativ asupra 
educaţiei. Analizele de ansamblu asupra studiilor observaţio- 

nale dedicate efectelor calculatorului în sălile de clasă ajung la 
un rezultat predominant negativ.!* Dacă se măsoară randamen- 
tul elevilor care învaţă cu şi fără calculator, se observă un efect 
negativ la cei dintâi.” Economișştii Joshua Angrist şi Victor 
Lavy au arătat că după introducerea calculatoarelor în școlile 
israeliene s-a produs o scădere a randamentului la matematică 
la elevii de clasa a patra, precum și efecte negative la alte ma- 
terii la elevii din clasele superioare.!* Alţi autori nu au putut 
constata efecte negative în cazul citirii cu ajutorul calculato- 
rului, dar au exclus cu desăvârșire efectele pozitive.!” Joachim 
Wirth și Eckard Klieme au tras concluzia din cercetările lor că 
un calculator este folosit acasă mai ales pentru joaca din timpul 
liber, ducând astfel la diminuarea timpului care rămâne pentru 
învățare.!8 

De vreme ce majoritatea cercetărilor empirice cu privire la 
mediile digitale provin din SUA, iar sistemul şcolar de acolo 
se deosebeşte de cel german, este important să prezentăm şi 
date din țara noastră. Studiul PISA este considerat în Germania 
un punct de referință pentru deciziile din politica educaţiei. 
În această cercetare au fost evaluate date despre aproximativ 
un sfert de milion de elevi cu vârsta de 15 ani. Există şi o pu- 
blicaţie despre raportul dintre folosirea calculatorului — acasă 
şi la școală — și randamentul individual la școală.!* La o privire 
superficială asupra datelor, rezultatele în cazul învățării cu 
ajutorul unui calculator arătau bine. Un elev cu calculator 
prezenta rezultate mai bune la matematică şi la citire decât 
unul fără calculator. Dar la o privire mai atentă reiese o cu 
totul altă imagine. Dacă nu se ia în calcul influenţa părinţilor 
(venituri, educaţie, profesie sau chiar numărul cărților din 
casă) şi a şcolii (numărul elevilor din clasă, pregătirea pro- 
fesorilor, fondurile disponibile pentru materialele didactice 
etc.), atunci vedem următoarele: un calculator acasă duce la 
rezultate mai slabe la școală, iar prezenţa calculatorului în 
școală nu are nici o influență asupra rezultatelor școlare. Lu- 
cru valabil atât la aritmetică, cât și la citire. 

Autorii acestei analize comentează astfel rezultatele: „În pri- 
mulrând, simpla prezenţă a calculatorului acasă îi face pe copii 
să se joace la el, ceea ce îi deturnează de la învăţat și are efecte 
negative asupra rezultatelor școlare. [...] În ce priveşte utilizarea 
calculatorului la școală a reieșit, pe de o parte, că elevele şi elevii 
care nu folosesc niciodată un calculator au rezultate ușor mai 
slabe decât cei și cele care folosesc calculatorul de câteva ori pe 
an sau de câteva ori pe lună. [...] Pe de altă parte, rezultatele la 
citire și aritmetică ale celor care folosesc calculatorul de mai 
multe ori pe săptămână sunt în mod vădit mai slabe. Același 
lucru este valabil și în cazul folosirii internetului la școală.“ 


Rezultate școlare 


niciodată de mai multe de mai multe ori 
ori pe lună pe săptămână 


Folosirea calculatorului și internetului 


3.11 Raportul dintre folosirea calculatorului și internetului, pe de o parte, și rezul- 
tatele școlare, pe de alta. 


În totala rezultat un raport în formă de U întors între folosirea 
calculatorului și internetului, pe de o parte, şi rezultatele şco- 
lare, pe de alta, așa cum se vede în graficul 3.11. Trebuie ținut 
seama de faptul că aceste date au fost culese acum mai bine de 
un deceniu şi că nu includ folosirea zilnică sau de mai multe 
ori pe zi a calculatorului. 

Un alt studiu efectuat în 10 şcoli din statele americane Cali- 
fornia şi Maine nu a relevat nici un efect pozitiv al folosirii 
laptopurilor de către elevi.?! Un studiu american cuprinzător 
privind folosirea calculatoarelor în şcolile texane, ale căror 
costuri erau de peste 20 de milioane de dolari americani, a 
ajuns la o concluzie descurajantă: rezultatele şcolare compa- 
rative, obținute pe baza unor teste similare, dintre cele 21 de 
şcoli gimnaziale în care, între 2004 şi 2007, 10 828 de elevi au 
primit un laptop şi cele 21 de şcoli de control în care 2748 de 
elevi nu aveau laptop, nu au relevat diferențe substanțiale.” 
Rezultatele la scris au fost în general mai slabe la elevii cu 
laptopuri, iar rezultatele la matematică ale elevilor deja com- 
petenţi erau mai bune. Programul informatic era foarte bine 
structurat: profesorii erau bine pregătiți și toate celelalte as- 
pecte (software și suportul tehnic, conținut pedagogic) erau 
luate în considerare. Toate acestea nu existau în școlile de 
control. Totuși, șase dintre aceste instituţii au refuzat dotarea 
cu calculatoare în 2007; era vorba despre școli aflate pe lista 
de aşteptare, care mai târziu au primit ca „recompensă“ pentru 
participare aceleași dotări precum celelalte şcoli. Aşa că după 
ce au aflat despre rezultatele şcolilor care aveau deja laptopuri 
nu le-au mai primit nici măcar sub formă de cadou. 

Confruntaţi cu rezultatele proaste ale acestor studii, adep- 
ţii educaţiei digitale în școli continuă să repete că nereuşitele 
de până acum ar fi cauzate doar de problemele legate de im- 
plementare; calculatoarele sunt ajutoare minunate, dar până 
acum nu au fost folosite corect. Un contraargument este nu 
numai studiul din Texas descris mai devreme, unde nu s-au 
constatat nici un fel de dificultăţi de implementare, ci şi faptul 
că a existat destul timp pentru a rezolva toate problemele. După 
o anumită perioadă, ar fi trebuit să existe un moment de coti- 
tură, iar experimentele ar fi trebuit să ofere rezultate pozitive. 
Totuşi nu se întâmplă astfel. Pe 31 august 2006, Wall Street Journal 
publica un articol cu titlul: „Saying No To School Laptops“ 

(„Spunem nu laptopurilor în școli“), iar ceva mai târziu New 
York Times titra: „Seeing No Progress, Some Schools Drop Lap- 
tops“ („Nu se văd progrese, unele școli renunţă la laptopuri“).2 
Nici măcar studiile mai noi nu au arătat vreo schimbare în ce 
priveşte folosirea tehnologiei informatice în şcoli, aşa cum 
dovedesc exemplele care urmează. 

Programul descris mai sus, „Un laptop pentru fiecare copil“, 
a fost implementat nu numai în țările în curs de dezvoltare, ci 
şi în Birmingham, Alabama. Aproximativ 15 000 de calcula- 
toare OLPC-XO-1 au fost achiziționate de stat și au trebuit re- 
partizate tuturor elevilor din clasele 1-5. Numărul de laptopuri 
nu a fost suficient pentru a acoperi nevoile, aşa că din august 
2008 până în martie 2009 elevii din clasele a patra şi a cincea 
au primit toţi calculatoare, iar elevii din clasele inferioare doar 
parţial. Evaluarea programului a avut rezultate proaste şi nu 
este de mirare că între timp a fost întrerupt și oprit! Doar o cin- 
cime dintre elevi au folosit calculatorul la școală zilnic, iar o 
treime, niciodată. Peste jumătate dintre calculatoare s-au stri- 
cat după 19 luni, iar profesorii care au participat la program 
au fost frustrați de lipsa hardware-ului și a software-ului și de 
lipsa sprijinului tehnic și pedagogic.?* 

În 2010, Jacob Vigdor și Helen Ladd, de la Biroul Naţional 
de Studii Economice (NBER) din Cambridge, Massachusetts, 
un faimos institut de cercetare socio-economică, şi-au pus în- 
trebarea dacă folosirea laptopurilor acasă duce la o educaţie 
mai bună a elevilor.* Ei au studiat datele oferite de administra- 
țiile școlilor din statul Carolina de Nord și astfel s-au sprijinit 
în cercetare pe un grup de peste o jumătate de milion de elevi 
din clasele a cincea, a șasea, a șaptea şi a opta. La aceste vârste, 
elevii primesc de obicei un laptop. Rezultatul: achiziționarea 
unui laptop şi legătura la internet au dus la o diminuarea rezul- 
tatelor şcolare. Autorii au subliniat că achiziționarea unui 
calculator arată că familia cu pricina stă relativ bine din punct 
de vedere financiar, lucru care ar fi trebuit să aibă efecte selec- 

tive pozitive, în sensul că ar fi trebuit să ducă la rezultate şco- 
lare mai bune. 

Acest studiu a evidenţiat şi el o mărirea prăpastiei digitale 
dintre săraci şi bogaţi cât priveşte accesul la internet. Practic, 
subiecții examinațţi nu au învăţat mai mult datorită interne- 
tului; dimpotrivă, jocurile şi distracţiile i-au făcut să regreseze, 
lucru pentru care autorii aduc multe dovezi. 

Aici mai trebuie amintit un studiu din România. În 2008, 
Ministerul Culturii a oferit aproximativ 35 000 de bonuri va- 
lorice de aproximativ 200 de euro familiilor defavorizate care 
aveau copii de vârstă școlară pentru cumpărarea unui laptop.?$ 
Rezultatele au arătat că, deși acești copii au putut să se folo- 
sească de calculator, rezultatele lor la matematică au fost mai 
slabe și au folosit laptopurile în special pentru jocuri. 

Singurul studiu randomizat care a prezentat efecte pozitive 
ale învățării cu ajutorul laptopurilor a fost publicat de Robert 
Fairlie şi Rebecca London.” Cei care au primit laptopurile au 
fost studenți din nordul Californiei, cu vârsta medie de 25 de 
ani. Așa că acest studiu nu spune nimic despre şcoli și elevi, 
căci adolescenţii nu pot fi comparați cu oamenii cu zece ani 
mai mari nici în privința comportamentului, nici din punct 
de vedere neurobiologic. 

O echipă formată din cercetători portughezi şi americani 
a cercetat influenţa conexiunii la internet în peste 900 de şcoli 
portugheze între 2005 şi 2009.28 La început au constatat o dis- 
paritate de opinii în această privinţă și o lipsă de date despre 
acest fenomen. Dar ceea ce au aflat este trist: la elevii din clasa 
a noua s-a observat o înrăutăţire a rezultatelor şcolare propor- 
țională cu folosirea internetului. Efectul era mai pronunţat la 
băieți decât la fete. Cum băieţii folosesc internetul în timpul 
liber mai frecvent decât fetele, se poate presupune că acesta le 
dăunează prin distragerea atenţiei. 

Autorii arată și că școlile mai slabe au fost atinse mai mult 
de efectele negative decât şcolile mai bune. „Școlile care înainte 
de introducerea internetului, în 2005, aveau deja rezultate mai 

slabe au suferit cel mai mult de acest lucru. Din punctul de 
vedere al prăpastiei digitale este o descoperire foarte impor- 
tantă.“2 Ceea ce înseamnă că prezența internetului în școli 
nu diminuează, ci crește disparitatea dintre bogaţi și săraci. 


ISTORIA MAȘINILOR CARE ÎMPIEDICĂ ÎNVĂŢAREA 


În ciuda tuturor datelor, studiilor și informaţiilor controversate 
din acest domeniu, multe şcoli (şi chiar grădiniţe) sunt dotate 
în continuare cu calculatoare în scop didactic. Am arătat deja, 
pe baza a numeroase studii, de ce acest lucru nu prezintă rezul- 
tate pozitive. Dacă acum este clar că mediile digitale nu stimu- 
lează studiul, de ce m-am străduit atât de mult să arăt că nici nu 
trebuia să ne aşteptăm la acest lucru? Pentru că există deja de 
peste 15 ani studii corespunzătoare şi nimeni nu le ia în consi- 
derare! Tocmai aceia care predică faptul că trebuie să învăţăm 
din istorie — politicienii și pedagogii — nu-și iau în serios vorbele. 

În cartea sa Teachers and Machines: The Classroom Use of Tech- 
nology since 1920, Larry Cuban, profesor la renumita Universitate 
Stanford din California și fost consilier școlar, scrie că ciclurile 
succesive de progres tehnologic nu satisfac aşteptările utiliza- 
torilor şi într-un final urmează același parcurs: „Un ciclu în- 
cepe cu promisiuni mari din partea celor care au conceput şi 
perfecționat tehnologia. Profesorii încep să folosească noile 
instrumente, dar nu există progrese academice reale. Acest 
lucru, la rându-i, duce la aceleași presupuneri în privinţa dotării 
financiare precare, a opoziţiei profesorilor sau a birocraţiei 
şcolare paralizante. Cu toate astea, afirmațiile creatorilor noii 
tehnologii nu sunt puse sub semnul întrebării de nimeni. Cum 
progresele promise se lasă aşteptate, eşecul este pus în cele din 
urmă pe seama mașinilor. La scurt timp, şcoala adoptă urmă- 
toarea generație de echipamente tehnologice, iar ciclul o ia de 
la capăt.“% 

Aşa au ajuns în sala de clasă radioul, televizorul, magneto- 
fonul, laboratorul lingvistic, cinematograful şi aparatele video. 
Clifford Stoll, autorul cărții Silicon Snake Oil, compara încă din 
1995 calculatorul din şcoală cu filmele prezentate pe vremuri 
în sălile de clasă. Într-un interviu acordat revistei New York 
Times, spune: „Ne plăcea să ne uităm la ele, căci timp de o oră 
nu trebuia să gândim. Le plăceau și profesorilor, pentru că 
timp de o oră nu trebuiau să ţină lecţia, iar părinţilor le plă- 
ceau pentru că aveau copiii la o școală foarte bine dotată teh- 
nic. Dar noi n-am învățat nimic.“3! 

Iar acum a venit rândul mediilor digitale. Promisiunile 
sunt aceleaşi, însă datele culese nu sunt deloc promițătoare, 
motiv pentru care zgomotul publicităţii este insuportabil. 
Dacă ar trebui să învăţăm din trecut, de ce politicienii și pe- 
dagogii nu încep să facă asta? Că nu au învăţat nimic o arată 
raportul comisiei de anchetă „Internetul şi societatea digitală“ 
a Parlamentului german din 21 octombrie 2011. În ciuda 
tuturor lucrurilor prezentate în acest capitol, la pagina 34 a 
raportului, după un elogiu absurd al mediilor digitale lipsit de 
orice atitudine critică, se poate citi: „Comisia de anchetă reco- 
mandă [...] dotarea cu laptopuri a tuturor elevilor din primul 
şi al doilea an de gimnaziu.“ 


ȘTIINȚĂ VERSUS ECONOMIE 


Din perspectiva datelor discutate aici nu sunt numai de neîn- 
țeles, ci și insuportabile competiţia dintre școli privind achi- 
ziționarea cât mai multor medii digitale — adică mașini care 
împiedică învăţarea — şi frecvenţa şi încântarea cu care politici- 
enii se fotografiază alături de astfel de dispozitive, pentru a-şi 
anunța intenţia de a schimba lucrurile. Dar în realitate ei arată 
că le sunt complet indiferenți cei cărora li se adresează: copiii 
și tinerii. Aici este vorba mai degrabă de interese economice. 

Dacă privim cu mai multă atenţie ştirile din ziare, acest lucru 
se va clarifica rapid, după cum arată următorul exemplu: mi- 
nistrul brazilian pentru știință și tehnică, Aloizio Mercadante, 
a răspuns în felul următor la întrebarea dacă în loc de lapto- 
puri nu ar trebui achiziționate mai degrabă tablete pentru 
elevi: „Guvernul Braziliei ar fi dispus să cumpere tablete pen- 
tru a-i determina pe producători cum sunt cei din grupul Fox- 
conn Technology să le producă în țara noastră.“ 

Dacă am avea o atitudine cinică, aici în Germania am putea 
fi mulțumiți de această veste, pentru că nu ar trebui să ne te- 
mem de concurenţa noii generații din Brazilia, căci acolo tinerii 
sunt împiedicaţi, prin maşini care obstrucționează învățarea, 
să-şi dezvolte potenţialul de creativitate şi competenţa. Din 
același motiv, nu trebuie să ne temem de o eventuală concu- 
renţă venită din partea Coreii de Sud (din 2015, acolo toţi co- 
piii care încep şcoala sunt dotați cu o tabletă), a Angliei (50% 
din toate sălile de clasă au deja table interactive), a Venezuelei 
(acolo s-au achiziționat deja 1,5 milioane de laptopuri pentru 
elevi) sau a Argentinei (fiecare elev are din 2009 un calculator). 

Lăsând la o parte gluma, trebuie să mai avem în vedere un 
aspect când vine vorba de echiparea școlilor cu tehnică infor- 
matică: se fac investiţii uriașe în educaţie, deși nu prea mai 
sunt bani, din cauza crizei economice și financiare. În Anglia, 
de exemplu, multe școli au achiziţionat acum câţiva ani table 
interactive, motiv pentru care între timp în fiecare an 13 000 
de dispozitive stricate trebuie înlocuite cu unele noi, cu pre- 
țuri de 3000 până la 8000 de euro bucata. La un preţ mediu 
de 5000 de euro, în acest domeniu se cheltuie pentru educaţie 
65 de milioane de euro anual. Este vorba așadar de costuri 
semnificative pe care trebuie să le suporte sistemul educativ 
fără să se fi dovedit până acum vreun efect pozitiv sau fără ca 
măcar să fie excluse efectele negative clare! Dacă s-ar angaja 
învățători și profesori cu acei bani, atunci ar fi sigur că această 
măsură este în beneficiul elevilor. 

În domeniul medicinei, o astfel de procedură ar fi de necon- 
ceput, după cum arată următorul exemplu: imaginaţi-vă un 
ministru de interne al unui land din Germania care primește 
de la un prieten informaţia că aspirina este eficientă împotriva 
infarctului miocardic. Ministrul decide pe baza acestei infor- 
maţii să amestece în apa potabilă substanţa activă, pentru a 
preveni infarctul la nivelul populaţiei. După zece ani, un sta- 
tistician află din întâmplare că numărul morţilor a crescut de 
la implementarea acestei măsuri, după care ministrul decide 
să scoată aspirina din apa potabilă. 

Poate părea incredibil, dar o abordare similară a devenit 
deja o obișnuinţă în domeniul educaţiei.3 În Hessa, de pildă, 
de peste un deceniu matematica se începe în clasa întâi cu 
teoria mulțimilor, pentru că cineva a avut ideea că matema- 
tica trebuie prezentată într-un mod sistematic, începând cu 
teoria mulțimilor. Ciudăţenia ideii devine clară dacă este 
extrapolată la alte domenii: întreaga biologie poate fi dedusă 
din genetică şi biochimie, dar nimănui nu i-a venit ideea de 
a-i confrunta pe copiii din clasa întâi cu proteine şi acidul 
dezoxiribonucleic în locul aricilor și veverițelor. Când s-a 
observat că teoria mulțimilor predată în clasa întâi a dus mai 
degrabă la o înrăutăţire a rezultatelor la matematică, a fost 
scoasă din programă. Astfel de „experimente“ planificate şi 
desfășurate în mod superficial au devenit o regulă în dome- 
niul educaţiei. Este interesant că toţi participanţii arată o 
mare rezistență atunci când cineva vrea să efectueze experi- 
mente adevărate în școli. Se susține că nu se pot face studii 
axate pe medii digitale în şcoli pentru că nu este voie să se 
facă experimente cu copii. 

E o prostie. Dimpotrivă, trebuie făcute studii — în medicină 
şi cu copiii —, dacă vrem să arătăm că un „tratament“ nou este 
mai bun decât unul care e deja în uz. Orice altceva ar fi proble- 
matic din punct de vedere etic.* Iar în privința întrebării dacă 
mediile digitale şi internetul ar trebui să joace un rol în școli 

au fost făcute deja studii, după cum am văzut, nu la noi în țară, 
ci în alte părți. 

Oversold and Underused: Computers in the Classroomeste titlul 
unei cărţi scrise de Larry Cuban.* Cine susţine introducerea 
mediilor digitale în şcoli folosind bani publici trebuie mai întâi 
să dovedească efectele pozitive ale acestei măsuri. După cum 
am arătat mai sus, pe baza studiilor deja existente avem bune 
motive să presupunem că laptopurile şi tablele interactive în 
școli prejudiciază rezultatele școlare și dăunează astfel copiilor. 


REZUMAT 


Calculatorul prelucrează informaţii, la fel cum fac și oamenii 
care învaţă. De aici se deduce în mod greșit că un calculator 
este un instrument ideal pentru învățare. Tocmai pentru căun 
calculator preia din munca noastră mentală, laptopurile și ta- 
blele interactive lăudate la târgul educaţional „Didacta“ nu 
sunt potrivite pentru o învăţare mai bună. Numeroase studii 
confirmă acest lucru. Învăţarea presupune muncă mentală pe 
cont propriu: cu cât un conţinut este prelucrat mai mult și 
mai profund, cu atât este mai bine învăţat. 

Nu există dovezi suficiente pentru afirmaţia că tehnologia 
informatică modernă ar îmbunătăţi învățarea în şcoală. Ea 
duce la o gândire superficială, distrage atenţia şi are efecte 
secundare nedorite, care merg de la simple tulburări până la 
pornografie infantilă și violenţă. Toate acestea reies din meca- 
nismele muncii mentale asupra creierului și din efectele pre- 
luării muncii mentale de către calculator. Atât mecanismul, 
cât şi efectele ne fac să nu considerăm indicate calculatorul și 
internetul pentru școli. 


4 
Memorare în creier sau depozitare în cloud? 


Dacă nu ne folosim creierul, nu apar urme, adică nu învațăm 
nimic. Abia de curând un grup de cercetători de la Universita- 
tea Harvard au publicat în revista Science patru experimente 
care au dovedit că mediile electronice au efecte negative asu- 
pra gândirii şi memoriei noastre. Articolul avea frumosul titlu: 
„Influenţa motorului Google asupra memoriei. Efectele dispo- 
tre“.! Nu era vorba în această lucrare despre faptul că jocurile 
de tip shooter predispun la violență sau ne amorțesc senti- 
mentele — lucruri de mult cunoscute. Autorii au urmărit ce 
înseamnă pentru folosirea minţii noastre (și pe termen lung 
pentru randamentul ei) faptul că ne lăsăm într-o măsură tot 
mai mare pe seama mediilor digitale. Întrucât aceste cercetări 
sunt foarte importante şi au apărut într-una dintre cele mai 
bune publicaţii științifice din lume, vreau să le prezint în amă- 
nunt. Pur și simplu nu există încă multe cercetări cu privire 
la efectele pe care le au asupra noastră internetul, Google sau 
Facebook. 

În primul experiment efectuat de psiholoaga americană 
Betsy Sparrow şi colaboratorii ei, 46 de studenţi trebuiau să răs- 
pundă la 32 de întrebări. Jumătate dintre întrebări erau foarte 
simple, cealaltă jumătate, mai dificile. Întrebările au fost îm- 
părțite în blocuri de câte 16, fie cele simple la început și apoi 
cele grele, fie invers. lată două exemple de întrebări simple: 

Au dispărut dinozaurii? 
Oxigenul este un metal? 


Şi două exemple de întrebări dificile: 


Danemarca este mai mare decât Costa Rica? 
Numărul atomic al criptonului este 26? 


După primele 16 întrebări, participanții trebuiau să treacă un 
test care includea opt cuvinte a căror semnificație avea de-a 
face cu calculatoarele și căutarea pe internet (Google, Yahoo, 
ecran, browser, modem, tastatură, internet, calculator) şi alte 
16 cuvinte care nu aveau nimic de-a face cu acest domeniu (de 
pildă masă, ciocan, radieră, pian etc.). Cuvintele apăreau în 
ordine aleatorie și erau scrise fie cu roşu, fie cu albastru. Par- 
ticipanțţii la test trebuiau să numească cât mai repede posibil 
culoarea cu care era scris cuvântul. 


CINE NU ȘTIE NIMIC SE GÂNDEȘTE LA GOOGLE 


Ideea din spatele acestui test este simplă: dacă cineva, în timp 
ce se ocupă cu anumite probleme care nu pot fi rezolvate pe 
loc, se gândește la internet sau la motorul de căutare Google, 
atunci conceptele „Google“ și „internet“ se activează inevitabil 
în minte. Intensitatea acestei activări inhibă capacitatea de a 
numi culoarea; se vorbește despre așa-numitul efect de inter- 
ferenţă, care face ca timpii de reacție pentru numirea culorii 
cuvântului să crească. În cazul întrebărilor ușoare, la care răs- 
punsul poate fi dat imediat, nimeni nu se gândește la internet, 
nemaivorbind de motorul Google. Cuvintele asociate cu cal- 
culatorul nu sunt preactivate într-o manieră intensivă, efectul 
de interferență este mai scăzut, iar timpii de reacție pentru 
numirea culorilor sunt mai mici. După cum arată graficele 
care urmează, a fost exact așa cum au bănuit cercetătorii. 

900 [] Ușor 
PI aici 


850 
800 
750 
700 


650 


Timp de reacţie (ms) 


600 


550 


500 


450 





400 


cuvinte cuvinte asociate 
de control cu calculatorul 


4.1 Când nu știm ceva, ne gândim la tehnologia informatică (calculator și motor 
de căutare). De aceea, după sarcinile greu de rezolvat (negru) apare un timp de 
reacție semnificativ mai mare pentru numirea culorii unor cuvinte ca „Google“, 
„Yahoo“ sau „calculator“ în comparaţie cu cuvintele de control. După sarcinile 
ușor de rezolvat (alb) acest efect este mult mai mic. 


„Pare ca şi cum am fi programaţi să apelăm la calculator când 
suntem confruntaţi cu lacune în cunoaștere“, comentează 
autorii acestui studiu. Chiar și după întrebări simple se ajunge 
la o activare (chiar dacă mai mică) a cuvintelor asociate cu 
calculatorul, ceea ce autorii interpretează în sensul că punerea 
întrebărilor și îndeletnicirea cu cunoașterea în genere duc la 
o activare a semnificațiilor precum „calculator“. 

Într-un al doilea experiment, subiecților le-au fost prezen- 
tate 40 de afirmaţii de felul următor: 

900 — [_] ușor 
N uiti 
850 — 
800 - 
750, 43] 
700 j 
650 - 


600 — 


Timp de reacţie (ms) 


550 - 


500 — 


450 + 





400 


Nike Target Google Yahoo 


4.2 Când nu știm ceva, ne gândim la motoare de căutare. Graficul înfățișează 
analiza detaliată a unor nume de firme în primul experiment al lui Betsy Sparrow 
și al colaboratorilor ei. Nike este un producător de articole sportive, Target este 
un lanț de supermarketuri din SUA. Google și Yahoo sunt cele mai cunoscute 
motoare de căutare din lume. 


Ochiul struțului este mai mare decât creierul lui. 
La intrarea în atmosferă, naveta spațială Columbia s-a dez- 
integrat deasupra Texasului în februarie 2003. 


Participanţii trebuiau să citească aceste afirmaţii și să le scrie 
pe calculator cu o tastatură. Jumătate dintre ei credeau (pentru 
că așa sunau instrucțiunile) că toate afirmaţiile vor fi înmaga- 
zinate de calculator („date salvate“). Cealaltă jumătate erau 
convinși că afirmaţiile vor fi şterse de calculator după ce au 
fost introduse („date şterse“). În plus, unei jumătăți din fiecare 
grupi s-a cerut să țină minte afirmaţiile. 

Existau, prin urmare, patru grupe, câte una pentru fiecare 
dintre cele patru condiții experimentale (figura 4.3). 

4-3 Împărţirea în două a fiecărui grup a creat patru grupuri. Un experiment cu o 
astfel de formă se numește și experiment de tipul 2 x 2. 


După introducerea datelor, participanţii au primit o foaie de 
hârtie pe care trebuiau să scrie în decurs de zece minute cât mai 
multe dintre afirmaţiile reţinute, adică să şi le amintească în 
mod activ. S-a dovedit că instrucțiunea „Vă rugăm ţineţi minte“ 
nu a avut aproape nici un efect. Cine a pornit de la premisa că 
afirmaţiile vor fi șterse de calculator imediat după introducerea 
lor a ținut minte cele mai multe. Dimpotrivă, cine a crezut că 
ele vor fi salvate după introducere şi-a amintit mult mai puține. 


[i 


UITĂM CEEA CE AM TERMINAT DE FĂCUT 


Acest rezultat nu este surprinzător, ci confirmă o serie de des- 
coperiri obținute experimental de cercetările psihologice din 
anii '20 ai secolului trecut. Rusoaica Bluma Zeigarnik, care 
lucra la Berlin cu faimosul psiholog gestaltist Kurt Lewin, a 
efectuat experimente cu 164 de persoane și a descoperit că 
activitățile neterminate „sunt memorate în medie de aproape 
două ori mai bine decât cele terminate“?. Acest efect are între 

timp două nume: „efectul Zeigarnik“ şi „efectul cliffhanger“ 
(„atârnat de o stâncă“ în engleză). Cel din urmă se referă la 
tehnica narativă de a întrerupe o povestire într-un moment 
tensionat, cum se întâmplă adesea în serialele de televiziune. 
Când acţiunea devine palpitantă, episodul se încheie și spec- 
tatorul îl aşteaptă înfrigurat pe următorul. Şi nu-l ratează, căci 
continuă să se gândească la desfășurarea neîncheiată a acţiunii. 
Şi în publicitate se folosesc adeseori spoturi sau anunţuri care 
îl fac pe privitor să se gândească mai departe la ele, stimulând 
astfel memorarea conținutului. 

Fenomenul se regăsește în diferite contexte până și în viața 
cotidiană: observaţiile și întrebările deschise sunt cel mai bun 
mod de a stimula dezvoltarea limbajului la copii, fiindcă ele 
îndeamnă la continuarea prelucrării în minte a conţinuturilor. 
Într-adevăr, Bluma Zeigarnik a descoperit că efectul este mult 
mai mare la copii decât la adulți. „Caracteristic pentru copii 
este că țin minte doaracţiunile neterminate, iar pe cele termi- 
nate le uită complet sau aproape complet.“ Ei vor pur și sim- 
plu să încheie ce au început. „La copiii mai mici [...] nevoia de 


Reproducere 







Voința 
de reproducere 





Încercare 


[_) = acţiune terminată 2 = acțiune neterminată 


4.4 Schiţă care ilustrează impactul acțiunilor terminate și neterminate asupra 
amintirii, adică asupra reproducerii unui conţinut.* Acţiunile neterminate împing 
de la stânga la dreapta procesul iniţiat de voinţa de reproducere, în timp ce acţi- 
unile terminate nu au nici un efect. 

a duce treaba la bun sfârșit [...] este mult mai puternică. Au fost 
dese cazurile când copiii se întorceau după 2-3 zile la condu- 
cătorul experimentului și cereau terminarea sarcinii“, a scris 
Zeigarnik într-un raport.” Potrivit ei, voința de reproducere 
este cea care determină memorarea, voință care este mai mare 
în cazul acţiunilor neterminate; ea lămurește ideea în schița 
din figura 4.4. 

Chiar şi nemulțumirea proprie față de o soluție aplicată 
duce la o memorare mai bună a conţinuturilor, în măsura în 
care nemulțumirea duce la preocuparea pe mai departe cu acele 
lucruri în minte.$ 

În acelaşi an cu lucrarea Blumei Zeigarnik a apărut şi opera 
principală a lui Martin Heidegger, Fiinţă și timp. Când s-a pus 
problema că această carte este incompletă, filozoful a răspuns: 
„Cine gândeşte învaţă în chip mai durabil din ceea ce lipseşte.“ 
Pe baza cercetărilor mai recente asupra memoriei se poate adă- 
uga că însăşi încercarea activă, deși nereușită de a-ți aminti un 
cuvânt („Cum se spune în engleză «ipocrit»?*) are drept conse- 
cință reținerea termenului («ipocrit» -— hypocrite) mult mai bine 
decât după citirea lui încă o dată. Încercarea deschisă și neter- 
minată stimulează mai mult reținerea decât „simpla rumegare“. 

Dacă acţiunile neterminate se păstrează mai bine în me- 
morie decât cele terminate, de aici rezultă că orice activitate 
care ne face să considerăm și să simţim un fapt ca fiind terminat 
este în detrimentul memorării. Înmagazinarea unui conținut 
este o astfel de activitate: FĂCUT! „Am pus deoparte chestiu- 
nea, o pot recupera la nevoie, nu mai trebuie să mă ocup cu ea“ 
— ne spunem nouă înşine. Și în acelaşi timp ne împiedicăm 
creierul să facă efortul de a mai memora ceva în această pri- 
vinţă și de a derula procedurile corespunzătoare. 

Efectul Zeigarnik este un mecanism pentru a explica rezulta- 
tele experimentale prezentate mai sus. Un altul este aşa-numita 
„uitare intenționată“ (directed forgetting), studiată deja acum 
40 de ani. Studenţii cărora li s-a spus că nu mai au nevoie de 

anumite informații pentru examenul următor nu şi le-au mai 
putut aminti foarte bine. Subiecţii din experimentul descris 
mai devreme s-au comportat ca și cum ar porni de la premisa că 
nu trebuie să țină minte toate acele afirmații, căci le pot căuta și 
găsi oricând pe internet dacă e nevoie. Autorii studiului amintit 
s-au exprimat în mod asemănător: „Participanţii nu au făcut efor- 
turi să-și amintească atunci când erau convinși că pot verifica mai 
târziu afirmaţiile. De vreme ce motoarele de căutare ne stau me- 
reu la dispoziţie, s-ar putea ca deseori să avem senzația că nu 
trebuie să reținem informaţiile. Când ne trebuie, le căutăm.“€ 

În al treilea experiment se cerea, la fel ca în al doilea, să fie 
introduse în calculator 30 de afirmaţii. La 10 dintre afirmaţii, 
după ce erau introduse apărea la fiecare mesajul: „Ceea ce ați 
introdus a fost salvat“; la următoarele 10: „Ceea ce aţi introdus 
a fost salvat în fișierul FAPTE“, iar numele fișierului se schimba, 
putând fi și DATE, INFO, NUME, CHESTIUNI sau PUNCTE. 
La celelalte 10 afirmaţii a apărut, după introducerea lor, me- 
sajul: „Ceea ce aţi introdus a fost șters“. 

Fiecare participant a trecut așadar prin câte zece afirmaţii 
care au fost (1) salvate după ce au fost introduse, (2) salvate în 
anumite fişiere sau (3) şterse. După aceea a urmat o fază de 
recunoaștere. Subiecţii au citit din nou toate cele 30 de afirma- 
ţii, dintre care 15 erau însă puțin modificate. Trebuiau să spună 
dacă era vorba de exact aceeaşi afirmaţie ca cea introdusă îna- 
inte, dacă afirmaţia a fost salvată sau ștearsă după ce a fost in- 
trodusă și, dacă da, în ce fişier a fost salvată. Aveau la dispoziție 
alegerea numelui fişierului, precum şi opțiunile „nici un fişier 
anume“ și „șters“. S-a dovedit din nou că subiecţii se descurcau 
cel mai bine la faza de recunoaștere dacă după introducerea 
afirmației în calculator li se spunea că a fost ştearsă. 

În al patrulea experiment s-a procedat foarte asemănător: 
subiecții au citit și au tastat 30 de afirmaţii, care au fost apoi 
salvate în șase fişiere diferite; de pildă, după tastare putea apărea 
pe ecran: „Ceea ce ați introdus a fost salvat în fișierul FAPTE“. 

După aceea, subiecţii trebuiau să scrie timp de zece minute 
toate afirmaţiile pe care le-au ținut minte, adică să-și amintească 
activ. Pe deasupra, au fost întrebaţi în ce fișier a fost salvată 
fiecare afirmaţie. 

La o analiză exactă a ceea ce a fost memorat a reieșit un 
model interesant (graficul 4.5). Afirmația şi locul în care a fost 
salvată au fost memorate în 17% din cazuri, doar afirmaţia în 
11%, nimic în 38% (semnificativ mai frecvent) și doar locul 
unde a fost salvată afirmaţia în 30% din cazuri (de asemenea, 
semnificativ mai frecvent). 

Autorii comentează astfel rezultatul obținut: „Acest model 
de răspuns arată că oamenii [...] își amintesc «unde» e o infor- 
maţie atunci când nu rețin informaţia respectivă. Aceasta ne 
oferă un prim indiciu că este mai mare probabilitatea ca oa- 
menii să-şi amintească unde se află ceva decât detaliile lucrului 


% amintit 


4-5 Randamentul memoriei (în pro- 
cente) pentru conținut (ce) și locul 
salvării (unde).” Cine introduce o 
informaţie care va fi apoi salvată 
reține semnificativ mai puțin (28%) 
din ce a introdus, în comparaţie cu 
locul unde a introdus (47%). 

însuși, dacă pornesc de la presupunerea că informaţia este 
mereu disponibilă, așa cum se întâmplă în cazul accesului la 
internet.“10 

Las la aprecierea cititorilor dacă acest lucru trebuie consi- 
derat un proces de adaptare, cum propun autorii, sau pur şi 
simplu — în mod analog sistemului de navigare din maşină — o 
expresie a comodităţii noastre mentale. Firește, putem pleca 
de la presupoziţia că suntem mereu online şi că vom avea 
mereu la dispoziţie acest serviciu, la fel ca apa și curentul elec- 
tric. Dar dacă se opreşte apa sau cade curentul, am în cămară 
un bax de apă și câteva lumânări. Și știu ce trebuie făcut. Dar 
dacă se blochează cunoașterea, atunci ce fac? Ce cărţi trebuie să am 
la îndemână? Și dacă totul se salvează în cloud, iar acesta se 
evaporă? Poate sunt pur și simplu prea bătrân, dar nu-mi place 
să-mi închipui consecinţele! 


ÎN REȚEA UITĂM MAI REPEDE DECÂT ÎN REALITATE 


O echipă de cercetători americani au vrut să afle ce se întâmplă 
când un grup de trei persoane îşi amintesc ceva împreună.!! 
Grupuri de trei persoane au văzut împreună un film scurt, 
după care au trebuit să povestească ce au văzut. Mai întâi in- 
dividual, apoi discutând în grup despre film, fie faţă în faţă, fie 
la calculator, printr-un schimb digital indirect. Acest schimb 
a avut un rezultat pozitiv: fiecare dintre cele trei persoane a fost 
întrebată încă o dată separat despre conținutul exact al filmului, 
iar amintirea în grup s-a dovedit mai conformă cu realitatea 
decât amintirile individuale. 

Şi a mai reieşit ceva important: capacitatea de amintire a 
indivizilor la un al treilea moment a fost mai bună atunci când 
reamintirea colectivă s-a petrecut prin contact direct, nu electro- 
nic. Așadar nu-i totuna dacă conținuturile care trebuie învăţate 
sunt apropriate într-un grup aflat în contact personal sau dacă 

acest grup ia naştere virtual pe internet. Motivele sunt evidente: 
contactul direct şi personal oferă mai mult material de elabo- 
rat și stimulează o prelucrare mai emoțională și mai profundă 
decât contactul redus (sărăcit) prin ecran și tastatură. 

Prelucrarea informațiilor prin dialog sau într-o discuţie 
este, din tot ce ştim până acum, cel mai profund mod de pre- 
lucrare. Tocmai pentru că oamenii sunt fiinţe sociale, nimic nu 
le place mai mult decât să vorbească unii cu alții — şi fac asta 
zilnic timp de ore. În viaţa multor tineri, acest schimb perso- 
nal a fost înlocuit astăzi de rețelele digitale de socializare. Și 
chiar dacă paginile vizitate sunt stridente, zgomotoase şi 
pestriţe, tot vor rămâne mai puțin în memorie decât conţinu- 
turile dobândite prin contact nemijlocit. Căci, așa cum vom 
vedea în capitolul următor, numai comunicarea reală și perso- 
nală face posibilă prelucrarea profundă. 


REZUMAT 


Pe lângă o stimulare mai scăzută a creierului, cine depozitează 
munca mentală pe suporturi digitale sau în cloud mai are o 
problemă. Motivația pentru memorarea unor conţinuturi noi 
se modifică. Când ştim că am salvat ceva undeva nu ne mai 
batem capul cu asta. 

Acum aproape 90 de ani, psihologii gestaltişti au studiat fe- 
lul în care „tensiunea“ unei sarcini încă neterminate influen- 
țează „câmpul psihic“. Nu se ştia încă nimic despre hipocamp 
și cortex, amigdală şi dopamină, memoria de lucru și atenţie, 
procese bottom-up şi top-down şi altele asemenea. Dar se puteau 
face experimente bune! Și astfel s-a descoperit că o intenţie 
nefinalizată rămâne în memorie în medie de două ori mai bine 
decât una dusă la bun sfârşit. Cine apasă tasta save după ce 
termină lucrul nu trebuie să se mire dacă în ziua următoare 

nu-şi mai amintește prea multe. Desigur, acest efect nu este 
specific numai mediilor. Nici conținuturile scrise pe o hârtiuță 
nu trebuie să le memorez! 

În orice caz, experimentele mai noi au arătat cât de relevant 
este acest efect când vine vorba de folosirea mediilor digitale. 
Disponibilitatea lor nemijlocită ne face să nu ne pese de me- 
morare, pentru că putem (re)găsi totul în reţea. Pe termen lung 
se pierde astfel expertiza de care avem nevoie pentru a folosi 
rațional internetul. Ca urmare, îmi reduc posibilitățile viitoare 
pentru munca mentală autonomă (în reţea şi în altă parte) şi 
folosirea memoriei (căci adulţii învață mai ales prin atașarea 
informațiilor noi la cele deja existente). În cele din urmă, prin 
această atitudine generală, respectiv prin obişnuinţa de a fo- 
losi reţeaua, renunţ la controlul pe care îl am asupra mea și 
asupra activității mele mentale conștiente. Efectele pe termen 
lung nu trebuie subestimate şi vor fi discutate mai pe larg în 
capitolele 11 și 12. 


5 


Rețelele sociale: 
Facebook în loc de face to face 


Rețelele sociale precum Facebook sau Google+ fac astăzi parte 
din viața multor tineri. Ei stau faţă în faţă în cafenele, la întâl- 
niri, și nu se mai privesc în ochi, ci fiecare se uită la propriul 
lui smartphone, poate pentru a posta rapid pe Twitter cât de 
fantastică e întâlnirea la care participă. 

Cu câţiva ani în urmă, rețelele sociale online aveau zeci de 
mii sau sute de mii de membri și erau relativ mici; purtau 
nume precum TeamUlm, Lokalisten sau Studi VZ. Aceasta din 
urmă a fost cumpărată cu 80 de milioane de euro de un grup 
editorial german, care puțin mai târziu a trebuit să recunoască 
faptul că mai bine ar fi ars banii, fiindcă s-a întâmplat cum se 
întâmplă adesea pe internet: cei mari îi înghit pe cei mici. Ast- 
fel, reţelele sociale online mici au fost dizolvate de cele mari, 
care cuprind întreaga lume și al căror număr de membri e de 
ordinul sutelor de milioane. Un adevărat miracol, s-ar putea 
crede: despre oameni se spune că sunt ființe sociale (în greacă: 
zoon politikon) încă de pe vremea lui Aristotel; nu-i de mirare 
aşadar că tinerele generaţii apelează la tehnologia care le per- 
mite să dezvolte pe deplin această însușire prea omenească. 

Cel puţin aşa ne spun zilnic o groază de pretinși experţi. Sau 
ar trebui să spun predicatori? Căci se prezintă mereu aceleași 
afirmaţii, fără să fie demonstrate cu date şi fapte. Se pune în- 
trebarea: ce este adevărat din toate astea? Ce spune știința, și mai 
ales ce spun neuroștiințele? 

ANONIMATUL 


În primul rând trebuie subliniat că internetul și calculatorul 
reprezintă vehicule incredibil de puternice pentru anonimat. 
Nicăieri nu există mai multe avataruri, alias-uri, adrese fictive, 
identități false ca în rețeaua socială. Iar dacă nimeni nu știe 
cine suntem, ne putem permite comportamente malefice fără 
să suferim consecinţe. Asta le dă infractorilor posibilitatea să 
acționeze în rețea. Daunele provocate de infracționalitatea pe 
internet sunt mari; mai multe milioane de cetățeni din Ger- 
mania sunt afectați de ea.! Chiar şi oamenii obișnuiți încep să 
renunţe încet la morală; când sunt online, mint mai mult, 
după cum a arătat un studiu care compara conversaţia reală 
şi personală cu comunicarea prin e-mail sau SMS.? Cel mai 
mult se minte în e-mailuri. 

Anonimatul internetului creează probleme și în mediul 
academic, fiindcă acolo performanţele intelectuale sunt veri- 
ficate, de pildă, prin teste scrise. Pagini precum Cheathouse, 
Essaytown sau AcaDemon le permit studenţilor să descarce, 
să cumpere sau să comande lucrări gata făcute pe anumite 
teme.* Aceste pagini au fost intens folosite, conform unui stu- 
diu din martie 2012, în SUA, unde 95% dintre adulţii cu vârste 
între 18 şi 29 de ani folosesc internetul. În particular, pentru 
că motorul de căutare Google e folosit în 65,5% din căutările 
pe internet, au fost examinate căutările din perioada 2003-— 
2011 având cuvinte-cheie ce puteau indica o tentativă de fra- 
udă, de exemplu free term paper (lucrare semestrială gratis), buy 
term paper (cumpăr lucrare semestrială), free college papers (lu- 
crare pentru colegiu gratis) sau free research paper (lucrare de 
cercetare gratis). S-a văzut apoi că momentul apariţiei acestor 
căutări e strâns corelat cu etapele anului academic: în cursul 
semestrului erau mai frecvente și creșteau spre sfârșitul lui; 
în cursul vacanței de vară nu apăreau aproape deloc.* S-a demon- 
strat astfel că internetul permite falsificarea performanţelor 

intelectuale în mediul academic, ceea ce se întâmplă probabil 
la scară mare. Cred că nimeni nu poate spune care e amploarea 
fenomenului în Germania. Programele pentru evitarea plagia- 
tului au un succes parţial, combaterea fraudei și favorizarea 
unui raport de încredere sunt probabil măsuri mai bune, după 
cum o dovedesc studiile empirice. E o slabă consolare faptul că 
în ultimul timp au fost demascate tot mai multe plagiate. 

Anonimatul oferit de mediile digitale îi face pe tineri să-şi 
asume comportamente care în trecut ar fi fost respinse de teama 
controlului social. Unul dintre ele este mobbing-ul pe internet, 
adică perturbări repetate, intimidări, constrângeri sau defăimări 
la adresa unei persoane. La început se vorbea despre hărţuire, 
dar pentru varianta din reţea s-a impus termenul englezesc — 
cyber-mobbing sau simplu mobbing. Cum făptașul e desemnat drept 
bully (bătăuş, tiran), acest comportament se numește bullying 
(hărțuire, şicanare, tiranizare). Fenomenul există abia de vreo 
zece ani.5 Cyber-mobbing-ul vizează o anumită persoană; aceasta 
se înfurie, ajunge la disperare, se simte neajutorată şi suferă de 
insomnii, dureri de cap şi tulburări gastrice. Cyber-mobbing-ul e 
înspăimântător de frecvent în Germania. Două sondaje efectu- 
ate în 2011 pentru Casa de Asigurări de Sănătate asupra a 1 000 
de tineri vorbitori de germană cu vârste între 14 și 20 de ani — în 
Renania de Nord-Westfalia“ și în întreaga Germanie” — au 
arătat că în Germania 32% dintre cei chestionaţi au fost cel 
puţin o dată victime ale unui atac de cyber-mobbing, iar în Re- 
nania de Nord-Westfalia procentajul era de 36%. Un elev din 
cinci a fost ameninţat direct sau jignit pe internet sau pe tele- 
fonul mobil. Unul din şase a fost calomniat, iar 10% au suferit 
un abuz la adresa propriei identități virtuale. Unul din cinci a 
recunoscut că ar putea deveni, la rândul lui, făptaș, iar unul 
din doisprezece, că era deja făptaş. 

În faţa acestor date nu ne putem reprima impresia că fenome- 
nul se explică nu doar prin anonimat, ci şi prin incompetenţa 
socială tot mai mare a utilizatorilor tineri. O fată e hărțuită 

luni de zile de patru colege de școală, ameninţă apoi că se răz- 
bună („Vă distrug“), iar după ce direcţia şcolii e informată este 
internată în noaptea următoare într-o clinică psihiatrică, pen- 
tru a se evita o criză de demenţă. 

Ca psihiatru, observ mereu că tinerii nu mai știu ce trebuie 
să spună şi ce nu trebuie să spună, probabil pentru că vorbesc 
rareori cu cineva. De zece ani a apărut la urgenţe un fenomen 
cu totul nou: amenințările cu sinuciderea prin SMS. Așa ceva 
se scrie repede, dar are şi consecinţe imediate — localizare prin 
telefonul mobil, ancheta poliției şi ținerea sub observaţie psi- 
hiatrică. Ştiu că aproape fiecare om s-a gândit de-a lungul vie- 
ţii măcar o dată la sinucidere. Adeseori asta se întâmplă în 
situaţii de criză, iar cel care nu dispune decât de o mică reţea 
socială vorbește cu cel mai bun prieten sau cu cea mai bună 
prietenă. Fie și numai apropierea umană are efecte benefice, 
ca să nu mai vorbim despre cei care ascultă sau spun „o vorbă 
bună“. Online, lucrurile nu funcționează așa! Iar cei care în- 
cearcă trebuie să ştie ce-i aşteaptă. 

Aceste observaţii arată că internetul şi calculatorul nu ne 
modifică doar gândirea, memoria şi atenţia, ci şi comportamen- 
tul social. De aceste fenomene se ocupă neuroștiințele sociale, 
adică studiul creierului care se concentrează asupra mecanis- 
melor neurobiologice ale trăirii în societate și ale comportamen- 
tului social.” Rezultatul lor cel mai important: creierul nostru e 
mai întâi și mai presus de toate un creier social.!0 


FACEBOOK ȘI CREIERUL 


O echipă de cercetători de la Universitatea Stanford din Cali- 
fornia condusă de Roy Pea a studiat, pe un grup de 3 641 de fete 
cu vârste între 8 și 12 ani, efectul folosirii celei mai mari rețele 
sociale din lume, Facebook, asupra dezvoltării valorilor şi emo- 
țiilor.!! Cu ajutorul unui chestionar online privind folosirea 

mediilor digitale și comportamentul social, cercetătorii s-au 
adresat inițial unui număr de peste un milion de tinere citi- 
toare ale revistei Discovery Girl din toate cele 50 de state ame- 
ricane. Timpul zilnic de folosire a internetului a fost, în grupul 
selectat, de 6,9 ore. Era, prin urmare, un grup normal de fete, 
pentru că studii precedente relevaseră o valoare asemănătoare 
pentru timpul petrecut cu mobilul, calculatorul, televizorul 
şi internetul.” 

Studiul a arătat mai întâi că un consum frecvent de clipuri 
video influenţează negativ relaţiile sociale. Fetele care vorbesc 
direct între ele au mai mult succes în relaţiile sociale și se simt 
în general mai normale şi mai puţin izolate. Apoi, urmărirea 
clipurilor video, vorbitul la telefon și timpul petrecut online 
sunt corelate cu numărul acelor cunoştinţe care, din punctul 
de vedere al părinţilor, au o influență nefastă asupra fiicelor 
lor. Invers, cu cât o fată comunică mai mult direct (față în față), 
cu atât are mai puţine cunoștințe online nedorite (în opinia 
părinţilor). 

Cu cât o fată stă mai mult online, cu atât mai mult foloseşte 
în acelaşi timp şi alte medii digitale, adică practică multitas- 
king-ul (vezi capitolul 10). Cine stă împreună cu prietenele din 
viaţa reală are o tendință mai scăzută spre multitasking, chiar 
scoțând din calcul timpul de folosire a mediilor digitale.!* 

Un alt lucru interesant: cine priveşte mai multe clipuri vi- 
deo, are mobil, televizor în cameră, stă frecvent online și se de- 
dică mai mult multitasking-ului doarme mai puţin. Invers, cine 
are mai multe relaţii în lumea reală doarme mai mult.!* Abia 
astăzi începem să recunoaștem importanţa somnului pentru 
sănătate şi mai ales pentru procesele de învățare. Faptul că 
folosirea mediilor digitale e corelată cu mai puţin somn este 
îngrijorător pentru randamentul intelectual al generaţiilor 
viitoare (vezi capitolul 12). 

Cine crede că nu trebuie să le stricăm distracţia fetelor care 
stau online și pe diferite medii digitale se înșală, după cum a 

arătat studiul: doar 10% dintre fetele chestionate au afirmat 
că prietenii lor online le transmit sentimente pozitive. Chiar 
și cele care foloseau cel mai frecvent mediile au recunoscut că 
au sentimente pozitive datorită prietenilor personali din lumea 
reală. Invers, jumătate dintre fetele chestionate au sentimente 
negative la contactele online. Rețelele sociale ca sursă de prie- 
teni buni și fericire? Studiul arată că e o invenţie a publicității. 
În realitate, reţelele sociale digitale îi fac pe copiii noștri mai 
însingurați şi mai nefericiți! 

Din analizele asupra reţelelor sociale știm că atât fericirea, 
cât și însingurarea se pot răspândi în trei etape (de la persoana 
A la B, la C și la D) în asemenea rețele; ele se manifestă în gru- 
puri şi pot fi privite ca o boală contagioasă. Însingurarea se 
răspândește mai degrabă prin prieteni decât prin membrii 
familiei, afectându-le mai mult pe fete și femei decât pe băieți 
şi bărbați.!> Din această perspectivă, descoperirea faptului că 
acele contacte obținute prin reţele sociale online sunt legate 
majoritar de emoţii negative capătă o mare importanţă. Asta 
explică şi de ce oamenii se simt singuri împreună în interiorul 
rețelei, după cum arată sugestiv Sherry Turkle, profesor de 
sociologie la Massachusetts Institute of Technology (MIT), în 
cartea ei Alone Together.!6 

Parcă-i aud pe susținătorii pedagogiei digitale: „Dar tinerii 
încă nu ştiu cum să se comporte, sunt lipsiţi de experienţă. E 
de-ajuns să-i informezi mai bine în privinţa noilor medii, să le 
sporeşti competența în acest domeniu.“ Din păcate, afirmația 
conform căreia competenţa media ar avea un efect pozitiv n-a 
fost niciodată demonstrată. Din păcate, neuroștiinţele par să 
demonstreze contrariul. Unele studii arată că (la primate, ca şi 
la oameni) creierul creşte când e utilizat. Este valabilă şi reci- 
proca. Când creierul rămâne neutilizat, se atrofiază. 

Acest lucru se aplică nu numai cântatului la vioară, folosi- 
rii uneltelor sau dobândirii unor noţiuni pentru a susține un 
examen de fizică. Și competențele sociale, precum empatia 
socială (gândirea socială, capacitatea de a te pune în pielea altuia) 

și acțiunea socială adecvată, ţin de activitatea anumitor zone 
din creier care, conform cercetărilor recente, cresc în volum 
graţie activităţii sociale, adică atunci când sunt stimulaţi cen- 
trii cerebrali corespunzători. 


DIMENSIUNEA CREIERULUI ȘI DIMENSIUNEA GRUPULUI 


În neuroştiinţe se discută de ceva timp despre raportul dintre 
dimensiunea creierului unui organism și mărimea grupului 
căruia îi aparține.!” Mai precis, dimensiunea cortexului cere- 
bral sau a neocortexului, nu a întregului creier, e pusă în raport 
cu viața socială a organismului. Însă chiar și în neocortex 
există zone mai puţin implicate în viața socială, cum e siste- 
mul vizual situat în regiunea posterioară a creierului, deosebit 
de dezvoltat la primate. Primatele îşi folosesc continuu vede- 
rea; ea e importantă pentru contactele sociale, care însă nu 
stimulează vederea. Altfel spus, primatele văd oricum. Core- 
laţia cea mai semnificativă între dimensiunea creierului și 
mărimea grupului social priveşte cortexul prefrontal. Denu- 
mirea cortex prefrontal e cam nefericit aleasă, fiindcă în rea- 
litate nu se referă la partea din creier aflată în fața celei frontale, 
ci la partea anterioară a cortexului cerebral. 

Ideea de bază e simplă: dacă luăm în considerare regiunea 
din creier care, din câte se ştie, e responsabilă mai ales pentru 
operaţiile mentale complexe de care avem nevoie în existența 
noastră socială, atunci dimensiunea sa e legată de dezvoltarea 
vieţii noastre sociale. Un exemplu simplu: pentru a juca tenis 
e nevoie de o bună constituţie fizică, dar mai ales de un braţ 
drept puternic (pentru dreptaci). De aceea musculatura brațu- 
lui drept va fi direct proporțională cu capacitatea de a juca tenis, 
mai curând decât ar fi, de pildă, forța gambei stângi. Și masa 
musculară în ansamblu influențează capacitatea de a juca tenis, 
dar în mai mică măsură decât musculatura braţului drept. 

Lobul frontal Lobul parietal 


f AI 


Lobul occipital 


Lobul temporal 


5.1 Creierul uman împărțit schematic în cei patru „lobi“ ai cortexului: în față (în 
stânga) lobul frontal, în spate lobul occipital, în partea superioară lobul parietal, 
iar în dreptul tâmplei lobul temporal.” 


Cu cât foloseşte mai mult gândirea socială, cu atât e mai mare 
numărul persoanelor cu care un individ are în general de-a 
face, deci cu atât are o rețea socială mai mare. Ne putem închi- 
pui această reţea socială ca pe o serie de cercuri concentrice 
(vezi figura 5.2), individul aflându-se în centru, iar în cercul 
cel mai mic, prietenii cei mai buni. La polul opus sunt repre- 
zentaţi, de pildă, cei al căror nume îl cunoaște (în medie, 150). 
Mai importante sunt însă cercurile mici, cele care conţin patru 
sau cinci prieteni foarte apropiaţi, cei la care poate apela în caz 
de nevoie (support group). Un cerc mai amplu e reprezentat de 
cele 12-15 persoane care pot fi considerate prieteni buni (sym- 
pathy group) şi a căror moarte l-ar îndurera.” 

În general, dimensiunile acestor rețele sunt corelate între 
ele. Cine are mulți „cei mai buni prieteni“ are și mulţi „prie- 
teni buni“, dar și mulţi cunoscuţi. Femeile sunt mai compe- 
tente social decât bărbaţii (această diferenţă dintre sexe e una 
dintre puţinele cu adevărat semnificative). De aceea femeile au, 
în medie, reţele sociale mai dezvoltate decât bărbaţii. Se știe şi 
că în aceste rețele apar mai multe persoane de același sex (băr- 
baţii au mai mulți bărbaţi prieteni, femeile, mai multe femei), 

Cunoscuţi 


5.2 Reprezentare schematică a rețelei noastre sociale. „Cei mai buni prieteni“ pot 
fi numărați pe degetele de la o mână, „prietenii buni“ sunt 12—15, „cunoscuții“ 
Vreo 150. 


că între indivizi există mari diferenţe în privinţa dimensiunii 
rețelelor lor sociale, iar aceste diferențe sunt parțial ereditare.?! 
Există însă mai puţine legături între caracteristicile personale 
(timiditate sau curiozitate) și dimensiunile reţelelor sociale 
decât am bănui la prima vedere.? 

În schimb, memoria (câți oameni pot ţine minte?) şi capaci- 
tatea de a empatiza, de a înțelege la ce se gândește altcineva (în 
ce măsură sunt capabil să mă identific cu alții?) au o mare in- 
fluență asupra dimensiunii rețelelor sociale. Dacă întrebăm pe 
cineva câţi prieteni buniare, acest număr depinde de capacitatea 

de a memora şi de cea de a observa. Altfel stau lucrurile în 
cazul numărului considerabil mai mic de cei mai buni prieteni, 
cărora le-am cere ajutorul dacă am avea nevoie. Acest număr 
nu depinde de memorie, ci de capacitatea de a ne pune în pie- 
lea altuia.? 

În ultimii ani au apărut o serie de studii care pun în legătură 
comportamente sociale complexe cu mărimea sau activarea 
anumitor module cerebrale. Astfel, amigdala e legată de gân- 
direa socială și e puternic activată de o expresie înspăimântată 
(privire speriată). S-a descoperit că volumul amigdalei variază 
direct proporţional cu activitatea socială a unei persoane.?* 
Partea anterioară şi centrală a cortexului prefrontal se află în 
strânsă legătură cu empatia și cu dimensiunea rețelei sociale.% 

Altă zonă importantă pentru cogniţia socială este cortexul 
orbitofrontal. EL se învecinează cu centrul mirosului şi codifică 
nu doar mirosul, ci şi valoarea subiectivă a unui lucru (de pildă 
hrana). Comportamentul social presupune tot timpul valori- 
zări (cine îmi place şi cine nu), deci nu e de mirare că acest 
„creier valorizator“ reprezintă o componentă fundamentală a 
creierului nostru social. 

Într-un studiu privind ostracizarea socială am putut con- 
stata că activarea cortexului orbitofrontal e legată de capacita- 
tea de adaptare la o anumită situație socială.** Volumul acestei 
structuri cerebrale variază proporțional cu competența cog- 
nitivă socială, după cum s-a demonstrat recent.” Am aflat și 
că există o legătură între dimensiunea cortexului orbitofron- 
tal și mărimea reţelei sociale reale a unei persoane.? Pe baze 
statistice s-a demonstrat că această relație derivă din capacita- 
tea de identificare cu ceilalți. Cine se poate pune în pielea al- 
tuia o va face mai des decât acela mai puţin capabil s-o facă. (E 
o regulă generală: cine e bun la sport face mai mult sport. Va 
deveni și mai bun, iar musculatura i se va dezvolta.) 

Autorii studiului comentează astfel rezultatele: „Raportul 
cauză-efect obținut evidenţiază, în opinia noastră, faptul că 

mărimea rețelei sociale e determinată în ultimă instanţă de 
capacitățile cognitive sociale. Aceste capacităţi, la rândul lor, 
depind de substanţa neuronală necesară prelucrării informa- 
țiilor (în acest caz, volumul regiunilor-cheie din lobul frontal). 
Studiul nostru demonstrează [...] că raportul dintre dimensiu- 
nea encefalului și mărimea rețelei sociale e mijlocit de gândi- 
rea socială.“ 

Raportul cauzal bănuit e plauzibil, dar datele statistice ca 
atare nu sunt suficiente pentru a explica legătura dintre cauză 
și efect. S-ar putea ca oamenii cu un „modul social“ foarte 
dezvoltat să aibă reţele sociale mai ample. În fond, din faptul 
că baschetbaliştii sunt în medie mai înalți nu putem deduce 
că jucând baschet devii mai înalt. Legătura poate fi explicată 
simplu printr-un efect de selecţie, nu printr-un efect de antre- 
nare: cine e mai înalt se face baschetbalist. 


CREIERUL CREȘTE ODATĂ CU GRUPUL 


Ce raport există între dimensiunea creierului social și mărimea 
reţelei sociale? Pentru a clarifica lucrurile pe deplin, ar trebui 
efectuat un studiu pe o lungă perioadă de timp, ceea ce nu e 
realizabil din motive etice: ar trebui să avem două grupuri de 
tineri, unii să crească într-o reţea socială amplă, ceilalți, în- 
tr-una restrânsă. Odată deveniți adulți, ar trebui să le măsurăm 
dimensiunea creierului. Nu e nevoie de o comisie de etică 
pentru a nu autoriza o asemenea cercetare! 

De aceea un studiu publicat în revista Science de o echipă 
de cercetători britanici de la Universitatea Oxford condusă de 
Jerâme Sallet și Matthew Rushworth este extrem de impor- 
tant.* Cercetătorii au studiat raportul dintre dimensiunea cre- 
ierului și mărimea reţelei sociale la maimuţele rhesus (Macaca 
mulatta) cu ajutorul imaginilor, obținute prin rezonanță mag- 
netică, ale creierului la 23 de animale care în prealabil trăiseră 

mai mult de un an în grupuri sociale de mărimi diferite. Mai- 
muţele proveneau dintr-o colonie de studiu de 34 de animale, 
ceilalți membri participând la alte studii. 

Mărimea grupurilor varia de la trei la şapte animale. În rest, 
maimuţele au avut parte de același tratament. Toate diferen- 
țele observate la creierul animalelor individuale se datorau 
deci mărimii rețelei sociale. S-a demonstrat existenţa unui 
raport între mărimea grupului şi volumul cerebral în cortexul 
temporal şi în anumite părţi ale cortexului prefrontal. N-au 
apărut raporturi negative: la nici un animal creierul nu s-a 
atrofiat când mărimea grupului a crescut (sau invers). La mai- 
muţele din grupurile mai mari s-a observat însă o creştere a 
grosimii materiei cenușii din acele zone cerebrale, în medie 
cu 5% pentru fiecare membru în plus. 

Pentru a verifica ipoteza că o gândire socială mai bună duce 
la o viață socială mai împlinită, iar astfel, la obţinerea unei 
poziții mai înalte în ierarhia socială din cadrul grupului, autorii 
au studiat raportul dintre poziţia socială (în raport cu alți 
membri ai grupului) şi dimensiunea creierului la 11 masculi. 
S-a constatat o creştere a volumului cortexului frontal propor- 
țională cu dominația socială. Cu fiecare punct procentual de 
creștere a dominaţiei sociale relative, materia cenușie din 
această zonă devenea mai groasă cu 0,31 puncte procentuale. 
Cine se află mai sus în ierarhia socială își foloseşte mai mult 
creierul social și stimulează creşterea acestuia. Iată concluzia 
autorilor: „Putem afirma că reţelele sociale mai mari deter- 
mină modificări în zone ale cortexului cerebral suprapuse sau 
învecinate cu regiunile unde grosimea materiei cenușii e co- 
relată cu dominaţia socială.“ 

Autorii au cercetat de asemenea legătura dintre regiunile 
din creier responsabile pentru comportamentul social și alte 
zone din creier, ceea ce se numeşte conectivitate funcțională. Ei 
au ales o zonă din lobul temporal şi au căutat apoi regiunile a 
căror activitate era corelată cu activitatea din acea zonă. S-a 

demonstrat astfel cuplarea funcţională cu o zonă din lobul fron- 
tal. Intensitatea cuplării depindea de mărimea reţelei sociale. 

Pe scurt, aceste rezultate arată că viaţa într-un grup mai 
mare sporește competența socială și duce la o creştere a regiu- 
nilor cerebrale responsabile de funcţia socială. Această sporire 
a competenţei sociale se reflectă în cele din urmă într-o poziție 
socială mai înaltă. 

Dacă luăm în considerare datele amintite la început din 
studiul lui Roy Pea şi al colaboratorilor săi, reiese că folosirea 
mediilor sociale digitale cum e Facebook, care se bazează pe 
un număr mic de contacte reale, conduce cu necesitate la o 
scădere a dimensiunii regiunilor cerebrale responsabile de competen- 
țele sociale la copii, iar astfel, la o scădere a competenţei sociale. 

Vreau să citez aici pe scurt un studiu publicat de specialis- 
tul în neuroștiințe Ryota Kanai, care pare să demonstreze exact 
contrariul la un grup de subiecți adulţi.” S-au comparat di- 
mensiunea anumitor zone cerebrale la 125 de subiecţi şi nu- 
mărul de prieteni pe Facebook, rezultând un raport pozitiv 
între numărul de prieteni pe Facebook și dimensiunea lobului 
temporal. Cum e posibil? Este oare adevărat, după cum afirmă 
mulți, că pentru fiecare studiu care demonstrează ceva există 
un alt studiu care dovedește contrariul? 

Pentru a răspunde la această întrebare trebuie să analizăm 
mai atent studiile: Kanai și colaboratorii săi au examinat la 
subiecţii lor şi mărimea rețelelor sociale reale, utilizând urmă- 
toarele nouă întrebări: 


1. Câţi musafiri au venit la petrecerea ta când ai împlinit 
18/21 de ani? 

2. Dacă ai da acum o petrecere, câți oameni ai invita? 

3. Câţi prieteni ai în agenda de telefon? 

4. Scrie numele celor cărora le-ai trimite un SMS cu ocazia 
unui eveniment festiv (zi de naștere, Crăciun, un nou loc 
de muncă, un examen luat etc.). Câţi sunt în total? 

5. Scrie numele persoanelor din agenda ta de telefon cu care 
te-ai întâlni cu plăcere la o discuţie în grup restrâns (până 
la trei). Câte sunt? 

6. Câţi prieteni din perioada școlii și studenţiei cu care te 
poţi întâlni cu plăcere mai ai? 

7. Câţi prieteni ai pe Facebook? 

8. Câţi prieteni ai în afara școlii, respectiv a universității? 

9. Scrie numele prietenilor pe care îi poţi ruga să-ți facă o 
favoare şi despre care ştii că, la rândul tău, le-ai face o 
favoare. Câţi sunt? 


Pentru evaluarea studiului în ansamblul e important de obser- 
vat că între prietenii reali şi cunoscuţii online exista o relaţie 
strânsă: mărimea rețelei sociale reale era strâns legată de mă- 
rimea reţelei sociale digitale. Cine avea mulţi prieteni online 
avea şi mulți prieteni reali. Autorii au tras următoarea conclu- 
zie: „Aceasta confirmă ipoteza că cei mai mulți internauți fo- 
losesc posibilitatea reţelelor sociale online pentru a menţine 
raporturi sociale existente în lumea reală.“ 

Studiul ia în considerare indivizi deja adulţi când au apărut 
reţelele sociale (Facebook e disponibil tuturor din 2008). E lim- 
pede că, în acest caz, utilizarea reţelei reprezintă pur şi simplu 
amplificarea şi simplificarea a ceea ce adulţii făceau deja la 
nivel social: aveau prieteni și cunoscuţi în lumea reală și folo- 
seau Facebook-ul pentru a comunica cu ei. În fond, studiul nu 
spune decât că mărimea rețelelor sociale reale ale subiecților 
şi cea a reţelelor lor de Facebook sunt strâns legate. 

Studiul lui Roy Pea pornea de la ipoteze diferite. La fetele 
între 8 și 12 ani s-a constatat un raport negativ între reţelele 
sociale digitale şi cele reale: cine avea multe prietene online 
avea puţine prietene reale. Cum e posibil? 

Să luăm un exemplu concret: când au apărut calculatoarele 
în anii'80, tocmai oamenii mai curioși și mai inteligenți au fost 
primii care şi-au cumpărat așa ceva. Dacă în 1985 am fi înre- 

gistrat notele de la școală în două grupe de elevi, unii cu cal- 
culator propriu și alţii fără, ar fi rezultat foarte clar că elevii 
posesori de calculator sunt mai buni la școală, căci tocmai cei 
care erau mai curioși și mai inteligenţi și-au cumpărat calcu- 
lator (e un exemplu clasic de efect de selecție). După 20 de ani, 
datele din studiul PISA discutate mai înainte au arătat exact 
contrariul: cine are calculator acasă obţine rezultate școlare 
mai slabe.** Motivul a fost deja explicat: calculatorul e folosit 
astăzi în special pentru jocuri, așa încât rămâne mai puţin 
timp pentru învăţare.** În plus, cel care masacrează mereu 
monștri multimedia și e răsplătit pentru asta conform unor 
scheme abil concepute (care trebuie să conţină și o doză mare 
de aleatoriu, pentru a fi mai eficiente) va găsi mai degrabă plic- 
tisitoare activitatea școlară normală. De aceea nu numai că 
scade timpul alocat învățării, dar și motivaţia e paralizată. 

Diferenţele dintre studiul lui Ryota Kanai și cel al lui Roy 
Pea devin clare: cine la 20 de ani are deja mulți prieteni își 
poate cultiva mai departe contactele sociale prin intermediul 
rețelelor online. Aceasta nu va dăuna contactelor sociale exis- 
tente, la fel cum folosirea unui calculator la redactarea refera- 
telor nu va avea efecte negative. 

Cu totul altceva se întâmplă când copiii aflaţi încă în pe- 
rioada dezvoltării folosesc noile tehnologii. Experiențele ne- 
cesare unei dezvoltări psihosomatice sănătoase sunt inhibate 
de mediile electronice. Cine stă mult pe Facebook încă de tânăr 
e mult mai puțin angajat în realitate. Consecința e frustrarea 
socială, iar comunitatea online e dominată de sentimente ne- 
gative. Să ne gândim că subiecţii examinaţi dedică în medie 
două ore pe zi contactelor sociale directe (față în față), iar tim- 
pul petrecut online este în medie de aproape șapte ore. Fetele 
se dezobișnuiesc să aibă contacte sociale reale și suferă mai 
mult din acest motiv.* „Când e vorba să înveți cum să te porți 
cu oamenii, nu există nici un substitut virtual“, spune specia- 
lista în neuroștiințe Abigail Baird.5 

Folosirea intensă a rețelelor sociale online reduce nu numai 
numărul prieteniilor reale, ci şi competenţa socială; zonele 
cerebrale responsabile pentru aceasta se atrofiază. Consecin- 
țele imediate sunt stresul suplimentar și pierderea accentuată 
a autocontrolului. la naștere o spirală socială descendentă, 
care împiedică trăirea unei vieţi sociale împlinite. 


REZUMAT 


Rețelele sociale online satisfac nevoia fundamentală de con- 
tact cu oamenii. Petrecem mult timp pălăvrăgind şi spunând 
poveşti despre toți oamenii pe care-i cunoaștem, despre prie- 
teni şi vecini, precum și despre personajele bogate, frumoase 
şi puternice care ne sunt accesibile practic numai în mod 
virtual. 

Dar cine crede că această nouă posibilitate de contact are 
doar efecte benefice se înşală. Anonimatul internetului pro- 
voacă scăderea autocontrolului şi reducerea corespunzătoare 
a efortului de a menţine un comportament social adecvat. 
Cine și-a dobândit deja competențele sociale pe căile obişnuite 
(offline, față în față) nu va suferi din cauza rețelelor sociale și 
se va folosi de telefon sau e-mail cu o anumită dezinvoltură. 
Dimpotrivă, cine n-a avut ocazia să-şi dezvolte un comporta- 
ment social și şi-a creat, în copilărie și în tinereţe, o bună parte 
a contactelor sociale prin internet, adică trăieşte în rețea, acela 
riscă să nu dobândească o competenţă socială adecvată. După 
cum am văzut, cele mai recente studii demonstrează că zonele 
cerebrale responsabile de comportamentul social nu se dez- 
voltă normal în acest caz. Consecințele sunt greu de anticipat, 
dar trebuie să ne dea de gândit. Tinerii ştiu din ce în ce mai 
puţin încotro să se îndrepte, ce pot face și ce vor. Pur şi simplu 
n-au ocazia să se confrunte cu aceste probleme prin proiecte 
reale în lumea reală, prin contacte personale. 

Internetul e plin de eșecuri sociale: de la pretenţia de a fi 
un altul și înșelătorie până la comportamente de-a dreptul 
infracționale. În rețea se poate minți, hărțui, intimida, jefui, 
poţi fi agresiv și poți calomnia fără limite. Nu-i de mirare că 
rețelele sociale fac ca tinerii să se simtă singuri şi deprimaţi. 

Lipsa autocontrolului, singurătatea și depresia sunt cei mai 
importanţi factori de stres în societatea noastră. Ei duc la moar- 
tea celulelor nervoase şi favorizează pe termen lung apariția 
demențţei. La copiii noștri, dispariţia contactelor interumane 
reale şi înlocuirea lor cu rețelele digitale online pot provoca 
reducerea creierului social. Există pericolul ca Facebook & Co. să 
diminueze creierul social global. În acest scenariu, e într-adevăr 
neliniştitoare constatarea că există azi aproximativ un miliard 
de utilizatori ai Facebook-ului. 


6 
Baby-IV și Baby-Einstein-DVD 


În capitolele precedente nu am luat în considerare evoluția 
creierului uman de-a lungul vieţii. Creierul unui copil nu e 
încă „gata“, de aceea este ușor de influențat: în faza de dezvol- 
tare învaţă foarte repede, iar astfel se formează. Acest mecanism 
formativ — atât în sensul formării competenţelor mentale, cât 
şi în cel al creșterii propriu-zise — va sta în centrul acestui ca- 
pitol şi al celui următor. 


COPIII ȘI BOLILE BĂTRÂNEŢII 


De ce ar fi vorba, într-o carte despre copii, de o boală a bătrâne- 
ţii cum este demența? Nu e însă deloc absurd dacă privim 
exemplul diabetului la bătrâneţe. Și aici e vorba, după cum 
spune numele, de o boală a bătrâneţii. Din cauza alimentaţiei 
greşite, care duce la obezitate, corpul reacționează exagerat la 
hormonul insulină. Acesta e secretat de pancreas şi face ca 
energia din hrană să ajungă la celulele din corp care au nevoie 
de ea. Dacă mănânci prea mult pe termen lung, corpul nu mai 
poate reacționa la cantitatea mare de insulină produsă, iar efec- 
tul ei scade. Energia, adică zahărul din sânge, nu mai ajunge la 
celulele corpului, ci rămâne în sânge. Asta provoacă oboseală 
şi debilitate: în ciuda prezenţei energiei din sânge, organismul 
n-o poate folosi. O glicemie crescută are consecinţe grave asu- 
pra inimii și vaselor ei de sânge, asupra ochilor, rinichilor şi 

creierului: pacienţii diabetici nu numai că mor mai repede, dar 
şi suferă pe termen lung (orbire, insuficiență renală, amputări, 
accidente vasculare cerebrale). 

De câțiva ani diabetul legat de vârstă e numit „diabet de tip 
II“, nu numai pentru a-l deosebi de „diabetul de tip I“ (nu se 
mai secretă deloc insulină), ci și pentru că această boală a în- 
ceput să apară frecvent și la tineri și copii. Cel mai tânăr dia- 
betic de tip II din Germania are 5 ani. Pediatrii vorbesc despre 
o creştere aproape epidemică a bolii în primii ani de viaţă. 
După cum arată datele Institutului Robert Koch din Berlini!, 
în Germania, 15% (1,9 milioane) dintre copii şi tineri sunt 
supraponderali, iar 6,3% (800 000) sunt obezi. Procentajul 
copiilor și tinerilor supraponderali crește cu vârsta; astăzi este 
aproximativ dublu față de acum 20 de ani. 

6.1 Procentajul copiilor și adolescenților supraponderali (gri) și obezi (negru) în 
raport cu vârsta. Sunt deja supraponderali 9% dintre copiii de 3 până la 6 ani, 
15% dintre cei de la 7 până la 10 ani și 17% dintre cei de la 14 până la 17 ani. In- 
cidența obezității este de 2,9% la cei de 3-6 ani și crește la peste 6,4% la cei de 
7-10 ani, ajungând la 8,5% la cei de 14-17 ani.? 


Nu există nici o diferență între fete și băieţi, ci doar în raport cu 
statutul social şi istoricul familial de migraţie. Copiii şi tinerii din 
familii cu statut social inferior sunt mai frecvent supraponderali 

şi obezi, la fel şi cei care provin din familii de imigranți, pre- 
cum și copiii cu mame supraponderale sau obeze. 

Pentru cine prezintă factori de risc deja din copilărie pro- 
babilitatea de a se îmbolnăvi de diabetul de tip II va fi mai 
mare. Când te îmbolnăvești de diabetul de tip II la 80 de ani, 
pesemne nu vei muri din cauza complicațiilor lui, fiindcă 
efectele apar în timp. Tocmai de aceea creșterea frecvenței 
diabetului de tip II la copii e atât de alarmantă: ei vor suferi 
de consecințele bolii, în special din pricina infirmităților care 
durează decenii. 


FIXAREA PE BULIMIE 


Cel mai cumplit lucru este că nu copiii sunt vinovaţi de asta, 
ci adulţii. Nu numai că le permitem copiilor noștri să petreacă 
şase ore pe zi în fața ecranelor, deși știm că asta duce la lipsă 
de mişcare și obezitate. În plus, îi bombardăm și cu sfaturi 
greşite în ce priveşte alimentaţia: în timpul programelor de 
desene animate dintr-o dimineaţă obișnuită de duminică, co- 
piii văd în medie o dată la cinci minute o reclamă la un ali- 
ment, iar aproape toate alimentele la care se face reclamă la 
televizor sunt nesănătoase.? 

Un amplu studiu american a demonstrat că aceste reclame 
televizate destinate copiilor sunt cauza principală a supraponde- 
ralității* - nu numai că știm că televizorul îngrașă, dar știm și 
de ce: copiii învaţă foarte repede conținuturile care le sunt 
oferite. Experimentele cu copii de grădiniță arată că aceştia au 
învăţat conținutul reclamelor după doar câteva repetări și 
reacționează pozitiv la produse: li se par bune și le aleg. După 
cum se știe de mai bine de trei decenii, copiii tind să generali- 
zeze în cazul produselor, astfel încât o atitudine pozitivă con- 
diționată de reclama la un produs se transferă și asupra altor 
produse similare. În plus, copiii generalizează şi dincolo de 

ce văd pe ecran; de pildă, ei recunosc un personaj care apare la 
televizor pe pachetul de ciocolată. 

În SUA, copiii încep să se uite la televizor, în medie, la vârsta 
de 9 luni, iar 90% dintre copii se uită regulat la televizor îna- 
inte de împlinirea vârstei de 2 ani.” Ca atare, reclamele de la 
televizor se adresează ţintit acestei grupe de vârstă, ceea ce are 
drept consecinţă, printre altele, faptul că la începerea școlii un 
copil cunoaște peste 200 de nume de mărci şi produsele cores- 
punzătoare.* Numai în SUA industria publicitară cheltuieşte 
anual 10 miliarde de dolari pentru influențarea comportamen- 
tului alimentar al copiilor, iar partea leului o deţin reclamele 
televizate. Copiii sub 5 ani văd anual peste 4 000 de reclame la 
alimente nesănătoase.* 

Copiii n-au încă dezvoltat simţul critic, aşadar sunt expuși 
fără apărare la efectele reclamelor. După ce s-au obişnuit cu 
alimentele prezentate atrăgător, le va fi greu să se dezobișnu- 
iască de ele. 

În ultimii ani s-au înmulţit studiile care au demonstrat 
legătura directă dintre adicţie şi comportamentele alimentare 
patologice. Altfel spus, adicția alimentară e o realitate. Înţe- 
legem de ce aceia care în copilărie au văzut multe reclame la 
televizor devin „dependenţi“ — pentru a folosi un termen din 
lumea drogurilor. Cine consumă pe termen lung produsele la 
care se face reclamă își modifică propriul sistem de recompense, 
după cum arată cercetările neurologice, și are mereu nevoie 
să mănânce tot mai mult pentru a obține același efect plăcut. 

Mecanismul publicităţii televizate depășește cu mult sim- 
pla învăţare a produselor şi numelor mărcilor, căci oamenii 
devin dependenți de o anumită formă de hrană, aşa-numita 
junkfood, bogată în grăsimi şi carbohidrați şi săracă în vitamine 
și fibre. Așa se explică de ce persoane adulte, dotate cu rațiune, 
care ştiu cât de nesănătoasă şi mai ales neplăcută (psihic şi 
fizic) e o greutate corporală mare rămân totuși supraponde- 
rale. Nimeni nu-şi doreşte asta, nici pentru sine, nici pentru 
copiii săi. Și totuși se întâmplă. 

Nu cred că marile concerne alimentare știau toate acestea 
când au început să vândă pe scară largă anumite alimente 
pentru copii şi să facă reclamă la ele. Dar strategia a funcţio- 
nat foarte bine, asigurând profituri enorme. Din punct de 
vedere social, epidemia de obezitate e un dezastru: pe baza 
datelor şi rezultatelor publicate, se estimează că publicitatea 
TV pentru alimentele nesănătoase orientată spre copii va pro- 
voca pe termen lung 20 000 de decese în mai puţin de un an 
şi cheltuieli pentru sănătate de 15 miliarde de euro. Căci or- 
ganismul celor prea grași din copilărie are timp să dezvolte 
cu mare probabilitate o tulburare cronică — pe lângă diabetul 
de tip II, pot apărea cancerul, afecțiuni ale articulaţiilor și 
oaselor, ba chiar și tulburări psihice, ca să le amintim doar pe 
cele mai importante. 

Ce putem face? Reclamele la alimente nesănătoase care se 
adresează copiilor ar trebui neapărat interzise, aşa cum se în- 
tâmplă în Suedia, Marea Britanie şi Coreea de Sud. În Suedia 
e interzisă orice reclamă care se adresează copiilor. În Marea 
Britanie, pentru că 32% dintre băieţii şi 31% dintre fetele cu 
vârste între 2 şi 15 ani sunt supraponderali/supraponderale, 
din 2008 e interzisă publicitatea la junk food în timpul progra- 
melor pentru tineri (sau în toate programele înainte de ora 
21.00). Industria publicitară și emisiunile private finanțate 
prin reclame au criticat aceste măsuri considerându-le depla- 
sate, dar n-au avut câștig de cauză nici când au invocat locurile 
de muncă din publicitate. Pe bună dreptate: nu se poate justi- 
fica totul cu locurile de muncă, și oricum nu se pot justifica 
suferința și numeroasele decese din generațiile viitoare. 

„Alegerea alimentelor sănătoase poate deveni o problemă 
dificilă pentru părinţi: costurile, comoditatea, disponibilitatea, 
informaţiile, confortul, recompensa și presiunea societății se 
află în competiţie cu dorința părinţilor de a face ce e mai sănă- 
tos pentru copii“, susține un articol publicat în revista The 
Lancet legat de interdicția de a transmite reclame la alimente 

în programele TV pentru copii.!! Şi în Coreea de Sud s-a înțeles 
acest lucru. Cât trebuie să mai aşteptăm noi în Germania pen- 
tru a proceda la fel? 


HRANĂ PENTRU MINTE 


Un copil supraponderal are în cursul vieţii mai puține şanse 
de a trăi sănătos decât un copil normal, nu în ultimul rând 
pentru că aceşti copii supraponderali devin în genere adulți 
supraponderali."? Cine nu a trăit niciodată fericirea dată de 
mișcarea fizică (plimbare, înot, fotbal, alpinism) își va resimţi 
toată viaţa corpul ca pe o povară, împotriva căreia va lupta în- 
treaga viață. Nu numai că va trăi mai puțin, dar va fi şi mai 
nefericit. 

De hrană are nevoie nu doar corpul nostru, ci şi mintea 
noastră — hrana mentală sunt informaţiile pe care creierul le 
absoarbe pentru a crește și a se forma. Și aici o alimentaţie 
greşită poate fi foarte dăunătoare. Acum câțiva ani am scris o 
carte pe această temă pentru a arăta că dezvoltarea creierului 
nostru nu se poate face decât pe baza inputului pe care i-l ofe- 
rim.! Cine vede multă violenţă la televizor sau se dedică jocu- 
rilor violente pe calculator va deveni mai violent în viaţa reală. 
Studiile științifice demonstrează că mediile digitale nu sunt o 
„hrană pentru minte“ adecvată copiilor, indiferent de conţinu- 
tul (în general înspăimântător) pe care îl oferă. 

Aşa cum alimentaţia trebuie să fie adecvată digestiei, și 
hrana mentală trebuie să fie adecvată minţii. Bebelușii nu 
suportă friptura de porc cu cartofi prăjiți şi varză acră, de aceea 
îi hrănim cu piureuri şi alimente potrivite. Care este hrana 
potrivită pentru mintea bebelușilor? 

„Copilul nostru trebuie să trăiască mai bine decât noi. Tre- 
buie să se bucure de toate șansele din viață, să fie inteligent, să 
ştie multe lucruri, de aceea trebuie să înceapă devreme să 

învețe.“ Așa gândesc mulți părinți. „Copilul meu trebuie să fie 
stimulat, are nevoie de jucăriile potrivite, trebuie să urmeze 
tot felul de cursuri încă din primii ani de viață, de la înot și 
gimnastică pentru bebeluşi până la chineză pentru copii.“ 

Cum de obicei ambii părinţi lucrează, nu prea au timp, iar 
în momentele libere ar vrea să se odihnească (de pildă, în fața 
televizorului), aceștia se simt vinovați. În ultimii ani, în Ger- 
mania au apărut programe, TV sau pe DVD, realizate special 
pentru acești părinţi și adresate copiilor mici. Un studiu ame- 
rican a dezvăluit că baby-video-urile realizate pentru copii 
începând cu vârsta de o lună, jocurile video pentru copii înce- 
pând cu vârsta de 9 luni şi emisiunile TV pentru copii începând 
cu vârsta de un an fac parte acum din viaţa cotidiană a nume- 
roase familii.“!+ Ce credem despre acest fenomen? Trebuie să-l 
luăm în serios? Să-l analizăm în detaliu. 


BABY-TV 


Într-un articol pe tema televiziunii pentru copii, publicat de 
Spiegel-onlinepe 14 februarie 201 1,se spune: „Industria TV are de 
câțiva ani un nou grup-țintă: copiii între 4 şi 24 de luni. Aşa-nu- 
mita baby-TV a devenit între timp o industrie de 500 de mili- 
oane de dolari. Dacă în anii '70 vârsta la care începea consumul 
regulat de emisiuni TV era de patru ani, acum este de patru 
luni.“!5 Citez această sursă la început pentru că unii cititori nu 
cred sau nu vor să creadă ce au demonstrat studiile științifice 
în acest sens. Situaţia, din punctul meu de vedere, nu e doar 
vag neliniștitoare. Nu, e foarte gravă! 

În SUA, după cum am arătat deja, aproape toţi copiii de doi 
ani se uită la televizor, la DVD-uri sau clipuri video dedicate lor. 
La bebeluşii de sub un an, consumul e de aproximativ o oră, iar 
la copiii de doi ani e de peste o oră şi jumătate pe zi. Toate acestea 
intră în contradicţie cu recomandările pediatrilor americani, care 

interzic consumul de media vizuale copiilor de sub doi ani, 
limitându-l la o oră pe zi pentru copiii de sub trei ani.!€ 

6.2 Procentajul copiilor de până la doi ani care consumă media vizuale (TV, DVD 
sau clipuri video). 


Peste 80% dintre copiii de 2 până la 3 ani aprind deja singuri 
televizorul; mai mult de jumătate schimbă singuri programele 
la această vârstă, iar peste 40% ştiu să pornească singuri un 
clip video sau un DVD. Deja la copiii mai mici (de 6 până la 23 
de luni) această manevrare autonomă și de la sine înțeleasă a 
mediilor e uimitor de frecventă, după cum a arătat un studiu 
efectuat pe 1 051 de părinţi având copii cu vârste de la 6 luni 
la 6 ani.18 Acest studiu a confirmat, în ce priveşte consumul TV, 
ce se ştia de mult în general: copiii imită ce fac părinții lor. Dacă 
părinţii se uită mult la televizor, așa vor face și copiii. Dacă 
nivelul educaţiei sau veniturile părinţilor sunt mai mici, co- 
piii se uită şi mai muult la televizor, iar aceste două efecte sunt 
statistic distincte. Altfel spus: sărăcia și ignoranța părinților, 
acționând independent una de alta, îi fac pe copii să se uite 
mai mult la televizor. 

Autorii comentează astfel rezultatele: „Acest studiu do- 
cumentează rolul fundamental al părinţilor în dezvoltarea 

obișnuinței copiilor de a folosi mediile. O treime dintre copii 
trăiesc în case unde părinţii lasă televizorul deschis aproape 
toată ziua, indiferent dacă se uită cineva la el sau nu. De aceea 
nu e de mirare că în aceste locuinţe copiii se uită mai mult la 
televizor decât alți copii. Mulţi părinţi petrec destul de mult 
timp în fața televizorului sau calculatorului, iar copiii acestor 
părinți petrec mai mult timp în fața unui ecran. O treime 
dintre copiii sub 6 ani au un televizor în cameră, cu permisi- 
unea părinților, în general pentru a evita certurile legate de 
alegerea emisiunilor la care să se uite. Şi aceşti copii petrec mai 
mult timp în faţa ecranului.“ 

La asta se adaugă faptul că mai ales părinţii din clasele so- 
ciale de jos își țin copiii în mod deliberat în fața televizorului: 
„După cum au arătat discuţiile cu părinţii în focus grupuri, 
mulţi părinţi încearcă să-și țină copiii la televizor pentru ca 
mamele să poată face alte lucruri, în loc să le limiteze copiilor 
timpul petrecut în faţa ecranului.“% Este un lucru semnifica- 
tiv, pentru că s-au dovedit efectele nocive ale consumului de 
media vizuale asupra dezvoltării intelectuale. Comportamen- 
tul părinţilor săraci față de aceste medii sporeşte diferențele 
sociale și accentuează inegalitatea șanselor. 

Faptul că acești părinţi par să nu știe ce e bine pentru copiii 
lor şi nu au minima pricepere de se ocupa de copiii mici pe 
care-i lasă în fața televizorului e confirmat de următoarea afir- 
maţie din articolul deja citat din Spiegel-online: „Crize de insom- 
nie în pătuţurile bebeluşilor americani: când furnizorul de 
cablu care avea în grilă emisiunea BabyFirst a trebuit să-şi în- 
trerupă programul anul trecut timp de câteva ore noaptea, 
panica a cuprins multe familii. S-au înregistrat sute de apeluri 
de la părinţi disperaţi care nu știau cum să-și consoleze copiii. 
Aceştia erau obișnuiți să adoarmă privind imaginile din emi- 
siunea BabyFirst, adică privind imaginile generate pe calcula- 
tor cu acvarii pe o muzică plăcută.“ 

Am putea crede că acest comportament e tipic pentru Sta- 
tele Unite, unde ai televizorul aprins 24 de ore pe zi, de la 

naștere până la moarte. Dar nu-i așa: şi în Germania e disponi- 
bilă de câţiva ani prin cablu sau satelit baby televiziunea, pro- 
dusă anume pentru telespectatorii care sunt prea mici pentru 
Teletubbies (adică au sub doi ani). 

Nu avem încă date suficiente privind consumul de media 
vizuale la copiii foarte mici din Germania. Ne bazăm pe statis- 
ticile institutelor de cercetare a pieţei, care oferă industriei 
publicitare informaţiile necesare. Avem de-a face doar cu cifre 
probabile, care nu sunt independente, nici obiective. Maya 
Gotz, specialistă în media digitale, cita în 2007 un chestionar 
la care au răspuns 729 de mame din Germania, conform căruia 
13% dintre copiii de până la un an, 20% dintre cei de un an, 
60% dintre cei de doi ani și 89% dintre cei de trei ani au voie 
să se uite la televizor.?! Mai mult, se ştie că în Germania la ora 
zece seara 800 000 de copii preșcolari stau încă la televizor, o 
oră mai târziu 200 000, iar la miezul nopţii sunt încă 50 000 de 
copii de sub șase ani în faţa televizorului.” 

Mulţi părinţi folosesc televizorul ca baby-sitter, după cum 
a arătat studiul amintit mai sus privind consumul mediilor 
vizuale: „Mulţi părinţi privesc media ca pe un mare avantaj şi 
nu-și pot imagina cum s-ar descurca cu copiii toată ziua fără 
televizor, laptop şi DVD. Aceste instrumente îi liniştesc pe 
copii și le oferă părinților timp să se ocupe de gospodărie sau 
pur și simplu să facă ceva pentru ei înșiși. Pe de altă parte, părin- 
ţii ştiu că astfel copiii sunt în siguranţă, adică nu se joacă afară, 
nici nu fac dezordine în casă. Cu mai multe televizoare, 
DVD-uri şi calculatoare, disputa dintre frați privind progra- 
mul ales e rezolvată și, mai mult, părinţii pot şi ei să vadă ce 
vor la televizor.“ 

Copilul trebuie stimulat și trebuie să înveţe cât mai de- 
vreme, mai mult și mai repede — aceasta e justificarea pentru 
consumul media la care apelează frecvent părinţii. E un pretext 
care îi ajută să rămână cu conștiința împăcată pe părinţii de- 
pendenţi de televizor, și în acelaşi timp e o motivaţie pentru 

părinţii care-şi încurajează copiii să se uite la televizor: „Dacă 
mai puţin de patru din zece părinţi (38%) spun că televiziunea 
îi ajută pe copii să înveţe, cu toţii se simt ușurați și mai puţin 
vinovaţi că utilizează media în acest fel.“** Pot însă copiii în- 
văţa cu adevărat de la ecrane și difuzoare? 

Când fiica mea cea mică avea nouă luni, am făcut un expe- 
riment: m-am uitat cu ea la un episod dintr-un serial de desene 
animate foarte îndrăgit pe când eram copil. Cu ajutorul unui 
proiector şi al unei instalaţii stereo, am încercat să reproduc 
atmosfera dintr-o sală de cinema. Stăteam pe canapea și eram 
foarte mulțumit. Micuța Anna însă era năucită: se uita când 
la imaginile colorate și mișcătoare de pe ecranul din fața noas- 
tră, când la cele două difuzoare din spatele nostru. Nu era în 
stare să combine ce vedea cu ce auzea — cuvintele care ieșeau 
din difuzoare cu gurile personajelor care se mișcau pe ecran. 
Imaginea și sunetul veneau din direcţii diferite, aveau surse 
diferite, fără legătură între ele. 

Ocupându-mă de atâta vreme de prelucrarea informației 
în creierul uman, și mai ales de dezvoltarea creierului la copii, 
ştiam bine că aceşti copii mici nu pot percepe unitatea imagi- 
nii şi a sunetului provenind din surse diferite: ei trebuie să se 
deprindă cu ea mai întâi în lumea reală (unde cuvântul pe care 
îl auzim provine direct din gura pe care o vedem). Dar când 
am observat la micuța mea Anna ceea ce știam din studii am 
fost uluit de amploarea efectului. Anna era un copil foarte vioi; 
înțelegea repede, se putea deja concentra și se entuziasma ușor. 
Dar personajele din desenul animat n-o amuzau deloc: pentru 
ea, erau de neînțeles! Dezamăgit, după câteva minute am închis 
proiectorul. 

Concluzia e inevitabilă: timpul petrecut în fața ecranului 
unei instalaţii video de copiii până la trei ani e timp irosit. Să te 
uiţi la televizor la doi sau la cinci ani nu-i deloc același lucru.% 

CHINEZĂ PENTRU COPII 


Am descris în zeci de articole şi prelegeri studiul din anul 2003 
pe care vreau să-l prezint pe scurt în cele ce urmează, pentru 
că îl cunosc foarte bine. 

Un grup de cercetători din California a încercat să studieze 
efectul ascultării unei limbi străine asupra capacităţii copiilor 
mici de a distinge sunetele ei.** După cum știm, copiii încep 
să înveţe sunetele limbii materne la un an și jumătate. Pentru 
asta, au nevoie de un stimul potrivit: trebuie să audă limba. Și 
trebuie să-l vadă și pe vorbitor, pentru a pune în legătură ceea 
ce aud cu ceea ce văd (gura, chipul care exprimă emoţiile, pro- 
babil și limbajul corporal şi contextul). Văzul contribuie la 
analizarea a ceea ce se aude. Creierul lucrează deci în paralel. 
Când ceva se vede și se aude în același timp, la milisecundă, 
atunci cele două trebuie să fie legate, așa cel puţin conchide 
creierul unui copil. Cortexul lui cerebral, s-a demonstrat, lu- 
crează cu o precizie de ordinul milisecundelor.” 

Teza de bază a studiului a fost următoarea: un nou-născut 
poate distinge perfect toate sunetele tuturor limbilor din lume. 
La copiii de un an se vede însă efectul învățării limbii materne: 
pot distinge perfect sunetele ei, în schimb nu mai sunt în stare 
să distingă sunetele care lipsesc din limba maternă. Putem 
spune că s-au specializat în sunetele limbii materne; recunosc 
ce au perceput frecvent, și nu recunosc ceea ce pentru ei nu 
există. 

Oamenii de știință au mers într-o creşă, la un grup de bebe- 
luşi de 9-10 luni, care au ascultat timp de patru săptămâni de 
12 ori limba chineză. Un chinez sau o chinezoaică citea timp 
de 10 minute în chineză, după care se juca timp de 15 minute 
cu copiii. Patru chinezi au participat la experiment, astfel că 
bebeluşii au primit un input lingvistic divers (într-un timp 
total de aproximativ 5 ore). În prealabil, copiii au fost împărțiți 
aleatoriu în două grupuri de câte 16. Un grup a avut parte de 

lecţiile în chineză descrise mai sus (citit, joacă), celălalt a avut 
parte de aceleași lecţii, dar în limba maternă, engleza. În timpul 
acestor lecţii copiii erau aşezaţi pe o pătură, pe podea, aproape 
de chinez sau chinezoaică (la un metru distanță); exista mereu 
contact vizual, iar „învățătorii“ se adresau direct copiilor. 

6.3 Efectul chinezei la copii (în total 5 ore, împărțite în ședințe de câte 25 de 
minute) de 9-10 luni (coloana neagră din stânga) asupra capacității de diferen- 
țiere a sunetelor limbii chineze testate la 1 an, în comparaţie cu un grup de 
control (coloana albă), care a primit lecţii în limba engleză. Diferenţa e statistic 
semnificativă. Nici privitul și audierea unui DVD (coloana gri închis din dreapta), 
nici simpla audiere a unui CD (coloana gri deschis) n-au avut vreun efect de 
învățare.28 


Evaluarea lecţiilor de limbă chineză a arătat că aceşti copii au 
perceput în total între 25 989 şi 42 184 de silabe chinezeşti (va- 
loare medie: 33 120) în cele 12 lecţii. Cu ajutorul unui test care 
urmărea diferențierea între două sunete din chineză care nu 
apar în engleză s-a cercetat la vârsta de un an capacitatea de 
diferenţiere la copiii din ambele grupuri. Conform așteptări- 
lor, copiii care au auzit numai engleză puteau deosebi cele 

două sunete chinezeşti doar întâmplător. Copiii din grupul cu 
lecţii de chineză au învăţat însă sunetele, căci au avut rezultate 
semnificativ mai bune decât copiii din grupul de control. 

Pentru a testa cât de important e contactul social în învă- 
țare a fost produs un DVD cu același material (și aceleași per- 
soane) ca în lecţia pe viu, iar o nouă grupă de creșă (media de 
vârstă a copiilor la începutul testului era de 9,3 luni) a fost 
împărțită din nou în două grupuri. De data asta câte 16 bebe- 
luși fie au văzut DVD-ul, fie au auzit doar canalul audio (ceea 
ce echivala cu ascultarea unui CD). Durata acestei „lecţii“ a 
fost identică cu cea din primul experiment, iar ea conținea 
chiar mai multe silabe chinezești (49 866) decât versiunea live. 
Apoi a urmat procedura de testare, ale cărei rezultate sunt 
prezentate tot în figura 6.3. S-a observat că mediile electronice 
nu au dus la nici un fel de învățare. 

Acest rezultat intră în contradicţie flagrantă cu numeroa- 
sele oferte multimedia pentru copii mici, respectiv pentru 
părinţii lor, care cheltuiesc mulți bani fiindcă își doresc ce e 
mai bun pentru copiii lor. Dar dacă sunt expuși o parte consi- 
derabilă din timpul în care sunt treji unui mediu digital, din 
care nu pot învăţa nimic, spre deosebire de expunerea la lu- 
mea reală și oamenii reali, copiii vor învăța mai puțin. Cine își 
așază copilul în faţa ecranului pentru a învăţa riscă să obțină 
o influenţă negativă asupra dezvoltării mentale a acestuia. În 
fond, bebeluşii își petrec cea mai mare parte din viață dormind. 
În rest, sunt alăptaţi sau hrăniţi, trebuie spălați, îmbăiaţi și 
îngrijiţi. Dacă în fazele (relativ rare) în care sunt treji, atenți și 
capabili să absoarbă cunoștințe sunt puși în faţa unui ecran 
este în principiu același lucru cu a-i duce într-o pivniță. Căci 
în fața ecranelor colorate şi lângă difuzoare vor învăţa şi se vor 
dezvolta mental la fel de puţin ca în pivniţa întunecată. Fac o 
comparaţie atât de brutală pentru că studiul descris mai sus 
arată într-adevăr că ecranele mediilor nu numai că nu contri- 
buie deloc la învăţare în prima copilărie, dar pot chiar să inhibe 

grav capacitatea de învăţare. Și pentru că aceşti copii mici sunt 
adevărate minuni în privinţa învăţării, nu fac nimic cu mai 
multă plăcere și, oricum, învaţă toată ziua, „mașinile care îm- 
piedică învăţarea“, după cum le numesc eu, au o influență ne- 
gativă asupra educaţiei lor. 


BABY EINSTEIN 


Baby Einstein e numele atractiv al unei serii de DVD-uri pro- 
duse începând din 2003 de concernul Disney. După cum o 
spune numele, bebeluşii trebuie să vadă aceste DVD-uri — iar 
părinții trebuie să le cumpere — pentru a se transforma în mici 
genii. Aceste DVD-uri se găsesc nu doar în SUA, ci și în Europa, 
unde au avut mare succes grație publicităţii care pretinde că 
astfel copiii devin mai deştepţi. Oare așa stau lucrurile? 

Un grup de cercetători americani a efectuat un studiu la 
care au participat peste 1 000 de copii mici și părinţii lor, şi care 
a demonstrat pentru prima dată efectele negative ale consu- 
mului mediilor digitale asupra dezvoltării mentale a copiilor 
mici.” Părinților li s-a cerut să descrie cu precizie obiceiurile 
de utilizare a mediilor digitale de către copii, iar aceștia au fost 
supuși unui test de limbă. Rezultatul: copiii mici care se uitau 
la baby-TV sau baby-DVD cunoşteau mult mai puţine cuvinte, 
adică prezentau întârzieri în dezvoltarea limbajului. Efectul 
era foarte puternic în special în cazul emisiunilor și DVD-uri- 
lor destinate copiilor. 

Dacă unul din părinţi îi citea zilnic copilului, s-a constatat 
un efect pozitiv asupra dezvoltării limbajului. lar povestirea 
zilnică a unui basm avea un efect pozitiv semnificativ, la fel 
ca ascultarea muzicii de câteva ori pe săptămână (cu durată 
egală cu cea a narării orale); efectul pozitiv al muzicii nu era 
însă statistic semnificativ. 

Gradul de nocivitate al consumului de medii digitale poate 
fi dedus din faptul că efectul său negativ asupra dezvoltării lim- 


128  DEMENȚA DIGITALĂ 


10 


5 
=, 
* 
Si Baby-TV 
3 F DVD-uri 
8 Citire 
SE zilnică 
> 
- 
E - 
UD 
ei 
ir 
ii 
—10 6.4 La bebelușii de 8 până la 16 luni, 


citirea zilnică (stânga) duce la rezultate mai 
bune la testul de limbă, în timp ce consumul 
programelor produse special pentru copii 

—15 (emisiuni sau DVD-uri) duce la rezultate mai 
proaste la test.30 


bajului e de două ori mai puternic decât efectul pozitiv al citirii 
zilnice. Mai clar: baby-TV şi baby-DVD sunt dăunătoare pen- 
tru dezvoltarea mentală a copiilor mici. 

Un alt studiu privind impactul televiziunii asupra perfor- 
manţelor intelectuale ale preşcolarilor demonstrează clar că 
efectul e negativ asupra capacităților cognitive. Cercetătorii au 
comparat consumul tv (indicat de mame), în cazul a 1 797 de co- 
pii de până la 3 ani şi între 3 şi 5 ani, cu nivelurile unei serii de 
funcții cognitive (capacitate de concentrare, citit, înţelegerea 
limbii, competenţe matematice) adecvate vârstei de 6 ani. În 
plus, s-au luat în considerare proveniența socială și coeficientul 
de inteligență al mamelor, pentru a se putea calcula influența 
acestor date asupra efectelor televizorului. Consumul TV me- 
diu înainte de 3 ani era, în acest studiu, de 2,2 ore pe zi, şi de 
3,3 ore pe zi pentru vârste între 3 şi 5 ani. La 6 ani copiii se uitau 
în medie 3,5 ore pe zi la televizor. În general, comparându-i pe 

cei care se uitau mult la televizor (peste 3 ore pe zi) cu cei care 
se uitau puţin (sub 3 ore pe zi), s-a observat un efect clar al tele- 
vizorului, în sensul prejudicierii capacităților cognitive. Efectul 
s-a păstrat când s-au luat în considerare alți factori de influenţă, 
şi a fost foarte intens la copiii mai mici de 3 ani.” 
Dacă aşa stau lucrurile, cum se face că auzim mereu contra- 
riul? Răspunsul e simplu: e vorba de bani! Nu-i de mirare că, 
după un articol apărut pe 4 februarie 2007 în revista Science, con- 
cernul Disney a contestat rezultatele studiului despre baby-tv 
şi DVD-urile Baby Einstein.” După ce Disney a încercat timp de 
doi ani, fără succes, să conteste rezultatele studiului, concernul 
a început în octombrie 2009 să retragă DVD-urile de la clienți, 
returnând costurile integral.* N-a făcut-o din generozitate, ci 
pentru că se temea că, revoltați, clienţii ar putea cere mult mai 
mult decât returnarea banilor pentru DVD-urile inutile. În 
fond, copiii au suferit daune! O bună dezvoltare a limbajului 
e echivalentă cu accesul la orice carieră. Dimpotrivă, dacă ai 
probleme cu dezvoltarea limbajului, vei avea mai puţine șanse 
în viaţă, şi e mai puţin probabil să urmezi o facultate, ceea ce 
îți poate aduce sute de mii până la un milion de dolari (venit 
calculat pentru întreaga viață).** Pentru asemenea sume se 
poate ajunge la tribunal, iar unii părinţi au acuzat concernul 
Disney că le-a provocat în mod conștient daune copiilor. 


DĂUNEAZĂ EDUCAȚIEI 


Dacă dezvoltarea limbajului şi gândirii unui copil preşcolar e 
deja întârziată sau periclitată de timpul petrecut în fața ecra- 
nului, acest lucru va avea un efect nociv asupra întregii sale 
formări. Altfel spus: prea mult televizor la vârsta grădiniței 
scade nivelul de educaţie al oamenilor pe termen lung. Acest 
lucru e demonstrat de datele unui studiu care a urmărit dez- 
voltarea a 1 037 de indivizi de la naştere până la maturitate. Este 

vorba de un studiu prospectiv*: în orașul Dunedin din Noua 
Zeelandă, de la 1 aprilie 1972 și până la 31 martie 1973, au fost 
înregistrați toți nou-născuțţii cu familiile lor, iar copiii au fost 
cercetaţi mai târziu, la vârsta de 3 ani. La interval de doi până 
la trei ani (respectiv la vârstele de 5,7, 9, 11,13, 15, 18 şi 21 de 
ani) au fost efectuate alte cercetări. Ultima dată testarea s-a 
efectuat la 26 de ani și a fost posibilă cercetarea a 980 (96%) 
din cei 1 019 participanţi la studiu încă în viață." 


Diplomă 
universitară 


Diplomă 
profesională 


Bacalaureat 


Nici o diplomă 
de studiu 





«1 1-2 2-3 »3 


Consum TV zilnic în ore 


6.5 Influenţa timpului petrecut zilnic la televizor în copilărie și adolescență asupra 
calificării profesionale la vârsta de 26 de ani. Fiecare coloană corespunde unui 
procentaj de 100% din fiecare subgrupă cu un consum zilnic de mai puţin de o 
oră, una până la două ore, două până la trei ore și peste trei ore (negru: fără ba- 
calaureat; gri închis: bacalaureat; gri deschis: diplomă profesională; alb: diplomă 
universitară). 


Când copiii aveau 5, 7,9 şi 11 ani, părinţii au fost chestionați 
în legătură cu timpul mediu petrecut la televizor într-o zi oa- 
recare din săptămână. La vârstele de 13, 15 şi 21 de ani, parti- 
cipanțţii înșiși au fost întrebaţi în legătură cu timpul petrecut 
la televizor în cursul săptămânii și la sfârșit de săptămână. 
Consumul TV a fost măsurat separat pentru perioadele copilă- 
rie (5-11 ani) și adolescenţă (13-15 ani). La vârsta de 26 de ani, 

nivelul de educaţie a fost măsurat pe o scară de la 1 (fără cali- 
ficare profesională) până la 4 (diplomă universitară). A fost 
luat în calcul statutul socio-economic al familiei de proveni- 
ență (de la „săracă“ până la „bogată“) și a fost măsurat coefici- 
entul de inteligenţă al copiilor. Studiul a arătat că, la copii și 
adolescenţi, consumul tv era invers proporțional cu calificarea 
profesională obținută la 26 de ani. Cu cât copiii s-au uitat mai 
mult la televizor, cu atât a fost mai scăzut nivelul de educaţie 
la care au ajuns la maturitate. 

S-ar putea obiecta că nu televizorul prosteşte, ci proştii (Şi/ 
sau săracii) se uită mai mult la televizor. Se ştie de mult că oa- 
menii din straturile sociale de jos petrec într-adevăr mai mult 
timp la televizor. Pentru a determina factorul declanşator, am- 
bii factori (inteligenţă scăzută și venit mic) trebuie extrapolați 
din raportul dintre consumul tv şi nivelul de educaţie, însă 
chiar şi așa raportul rămâne semnificativ. Cu alte cuvinte: deşi 
într-adevăr copiii mai puţin dotați sau provenind dintr-un 
mediu social mai sărac se uită mai des la televizor, nu e de 
ajuns pentru a explica raportul dintre consumul tv și educaţie. 
E vorba aici de o dată reală, nu de un artefact statistic. 

Apoi, e interesant de observat că în adolescenţă (13-15 ani) 
consumul tv este direct corelat cu abandonul școlar înainte de 
bacalaureat; dimpotrivă, un consum tv mic în copilărie favori- 
zează obținerea unei diplome universitare. În primul caz, relația 
cauză-efect nu e clară: este posibil ca adolescenţii să se uite 
mult la televizor, iar din cauza asta să abandoneze școala; dar 
e posibil şi ca, abandonând școala, să caute să se distreze la 
televizor. În schimb, raportul negativ între televiziune în co- 
pilărie şi diplomă universitară nu are o conotaţie cauzală la 
fel de neutră. Putem trage doar concluzia că televizorul pericli- 
tează obținerea unei diplome. 

Studiul a mai demonstrat că televizorul influențează decisiv 
calificarea profesională a subiecţilor cu o inteligență medie. 
Altfel spus: cei mai puţin dotați nu vor obține o diplomă, oare- 

cum independent de timpul petrecut zilnic la televizor, iar cei 
mai dotați vor ajunge oricum la universitate, iarăşi indepen- 
dent de timpul petrecut în faţa televizorului. În ce-i priveşte 
însă pe cei mai mulți dintre subiecți, de nivel mediu, rezulta- 
tul profesional depinde în mod esenţial de consumul tv din 
copilărie. 

Nu dispunem deocamdată de studii pe durată îndelungată 
privind efectele mediilor digitale moderne, atât de răspândite 
azi, asupra nivelului de educaţie. Dar dacă luăm drept referință 
datele cunoscute şi discutate în acest capitol, şi ţinem cont de 
plasticitatea enormă a creierului copiilor, atunci trebuie să 
tragem un semnal de alarmă: nu le putem permite copiilor 
noştri să petreacă o mare parte a timpului în care sunt treji cu 
activități ale căror efecte pozitive n-au fost dovedite, dar pentru 
care există dovezi certe că au efecte negative. Și cu siguranță 
nu trebuie să ne lăsăm copiii sub influenţa necontrolată a unei 
anumite instituții: piaţa liberă. 


BABY-ROBOT 


Papero e numele unui simpatic robot, înalt de 40 cm și cântă- 
rind 5 kg, produs de firma japoneză NEC pentru a fi babysitter. 
Numele, acronimul lui Partner-type Personal Robot, apărut 
deja de peste zece ani, arată că a fost conceput drept însoțitor 
al omului. 

Papero are mulți senzori şi se poate mișca autonom. Poate 
spune circa 3 000 de cuvinte și „înțelege“ 200, poate cânta și 
poate recunoaște chipuri. Poate fi condus şi programat de la 
distanţă de un calculator, iar imaginile înregistrate de camera 
lui video pot fi văzute pe un iPhone, prin care se poate ţine le- 
gătura cu el, părinții putând chiar vorbi cu copiii lor prin robot 
(printr-un difuzor). Papero poate adopta diferite trăsături de 
caracter, în funcție de situaţie, şi de obicei e prietenos și vesel. 

Dacă n-are nimic de făcut, se mișcă prin casă și caută un 
chip. Când găsește unul, începe o conversaţie. Poate reţine 
până la 30 de chipuri și înregistrează dacă e mângâiat sau cer- 
tat. Îşi va ajusta în mod corespunzător comportamentul, iar 
asta va rămâne în memoria lui. Dacă e gâdilat pe burtă, râde. 
Poate să joace mai multe jocuri, poate dansa și poate efectua 
anumite acțiuni la comandă (prin calculator sau smartphone). 

Într-un clip video al firmei NEC, care prezintă copii entu- 
ziasmaţi și o mulțime de roboţi, se găseşte următorul comen- 
tariu: „Robotul babysitter construiește relații cu copiii, intrând 
în cercul lor acasă şi la grădiniţă. În timp ce-i supraveghează 
cu blândeţe pe copii, le oferă experienţe noi. Credem că a avea 
partener un robot poate fi o bună experiență de învățare pen- 
tru copii. [...] Obiectul cercetărilor noastre actuale nu sunt 
roboții, ci ideea de a trăi cu roboți.“*% Nu îndrăznesc să-mi în- 
chipui ce înseamnă pentru copiii mici să aibă contacte cu un 
robot, și nu cu alți oameni. Nu cred că un copil poate învăţa de 
la aceste mașini cele mai importante lucruri pe care le deprinde 
la grădiniță, competenţa socială şi autoreglarea. Ca orice este 
nou, roboții vor reprezenta o distracție pentru o vreme. Mai 
mult, nu. Sper! 


REZUMAT 


E uimitor cum multinaţionalele încearcă mereu să păcălească 
generaţii întregi din lumea întreagă. Se produc emisiuni TV și 
DVD-uri, și se face cu mare succes publicitate privind efectele 
pozitive asupra bebeluşilor (termenul care apare cel mai des 
în aceste mesaje e învăţare), fără ca presupusele efecte pozitive 
să fie măcar cercetate, darămite demonstrate. 

Mediile digitale sunt dăunătoare pentru învăţare și pentru 
dezvoltarea mentală a bebelușilor! Se apelează la publicitate 
pentru a răspândi minciuni, fiindcă profiturile sunt enorme. 

După cum am văzut, multe studii confirmă că aceste produse 
obstrucționează procesul de învăţare. Daunele provocate și 
costurile sociale și economice pe termen lung se repercutează 
apoi asupra societăţii. Este de asemenea surprinzător faptul 
că societăţile occidentale au ignorat până acum aceste mane- 
vre, iar protagoniștii lor au fost chiar premiaţi. Astfel, inven- 
tatoarea şi producătoarea serialului Teletubbies, Anne Woods, 
a fost înnobilată de regina Angliei pentru meritele ei în răs- 
pândirea culturii britanice în peste o sută de țări din lume, deși 
s-a dovedit că vizionarea emisiunii provoacă un deficit de lim- 
baj la copii.** Dacă ne gândim și că televiziunea îngrașă — iar 
grăsimea corporală reprezintă un factor de risc pentru sănă- 
tate, așa că doamna Woods însăși va fi în parte răspunzătoare 
şi pentru moartea timpurie a sute de mii de oameni —, devine 
şi mai greu de înțeles dezinteresul general al politicienilor şi 
al celor din mass media. 

Cercetările privind efectele mediilor vizuale demonstrează 
limpede influența negativă a acestora. Cine poartă astăzi răs- 
punderea pentru cei mai mici și mai firavi membri ai societății 
(sau cunoaște pe cineva în această poziţie) trebuie să înțeleagă 
că un ecran plat nu-i un babysitter bun, și în nici un caz un 
învățător bun! Și trebuie să acţioneze în consecinţă. 


7 
Laptopuri la grădiniță? 


Copiii învață cu mare ușurință... e o joacă de copii; o fac foarte 
repede. Cine nu crede ar trebui să joace Memory cu un copil de 
5 ani. Adulții, în schimb, învață mult mai încet. Această scă- 
dere a vitezei de învățare odată cu vârsta (între al zecelea și al 
douăzecilea an de viață) nu e rezultatul demenţei, ci al unui 
proces de adaptare perfect logic şi normal. Pentru a înțelege 
asta, discuţia trebuie extinsă. 


REPEDE SAU PRECIS 


Indiferent ce învăţăm — să mergem, să vorbim, să ne compor- 
tăm, să mâncăm —, pentru creier învăţarea înseamnă evaluarea 
unei valori până acum necunoscute pe baza experienţelor in- 
dividuale („măsurători“). Bebeluşul care tocmai învață să 
meargă trebuie să evalueze câte impulsuri să trimită muscula- 
turii spatelui, şezutului și părţii din spate a picioarelor, atunci 
când trunchiul se înclină în față. Dacă trimite prea puţine 
impulsuri, cade în față, dacă trimite prea multe, cade pe spate. 
Un robot poate fi programat cu numărul corect de impulsuri, 
dar bebeluşul nu e programat, el se programează singur! În- 
cearcă să se ridice în picioare, se ține de canapea sau de scaun 
şi se ridică, clătinându-se. Dacă se înclină în față prea mult, 
creierul trimite impulsuri spre musculatura spatelui, șezutului 
şi picioarelor, pentru a contrabalansa înclinarea. Şi măsoară 

timpul în care rămâne ridicat. Dacă durata e mai lungă decât 
data trecută, numărul impulsurilor trimise a fost mai aproape 
de valoarea corectă decât ultima dată, și va fi păstrat. Dacă e mai 
scurtă, modificarea nu e memorată, iar la următoarea înclinare 
va fi trimis un alt număr de impulsuri. 

Să mai luăm un exemplu: alimentaţia corectă. Sunteţi tânăr, 
născut într-o zonă fertilă, dar nu aveţi idee ce se poate mânca 
și ce nu. La un moment dat, găsiți fructe roșii, care conțin za- 
hăr și puţină otravă, dar nu știți asta. În cazul oricărui aliment, 
e important de ştiut cât trebuie mâncat pentru a te sătura, iar 
pe de altă parte, pentru a nu te otrăvi. Așa că prima dată mâncaţi 
cinci fructe şi vi se face imediat din nou foame. Apoi mâncaţi 
40 de fructe, suferiţi o intoxicație şi vi se face rău. A treia oară 
sunteți atent şi mâncaţi șapte fructe, vi se face iar foame, dar 
în rest vă simţiţi bine. A patra oară poate veţi mânca 30 de 
fructe, vă săturați, dar vă simţiţi iarăși rău. Și aşa mai departe, 
pentru a fi sătul, dar nu otrăvit. 

Oricât s-ar deosebi învăţarea mersului de învățarea alimen- 
taţiei corecte, în principiu creierul are aceeași sarcină: trebuie 
să evalueze valori corecte și generale (câte impulsuri trimite 
cutărui mușchi pentru cutare înclinare?, câte fructe să mănânce, 
de ce mărime, culoare şi gust?) pe baza experienţelor indivi- 
duale. În acest proces de învăţare creierul trebuie să îndepli- 
nească două condiţii opuse: trebuie să se apropie rapid de 
valoarea corectă, căci altfel moare înainte de a învăța; și trebuie 
să se apropie cu pași mici de valoarea corectă, căci, în pași mari, 
s-ar învârti în jurul valorii corecte fără s-o localizeze. Aici avem 
o problemă aparent insolubilă: învățarea trebuie să aibă loc în 
pași mari (altfel mori curând) şi în pași mici (altfel nu ajungi 
niciodată la valoarea corectă). Problema apare la orice învăţare 
și la orice ființă care învaţă, fie că e vorba de viermele plat, şo- 
bolan, maimuţă sau om! Și există doar o singură soluţie, pe 
care vreau s-o prezint cu ajutorul unei imagini. 

7.1 La golf e preferabil să avem la început lovituri puternice și imprecise, iar apoi 
mișcări ale crosei mai scurte și mai precise (sus), în loc să păstrăm mereu același 
tip de lovituri (jos). 


Imaginaţi-vă că vă aflaţi pe terenul de golf și vreți să trimiteţi 
mingea în gaură cu cât mai puţine lovituri. Atunci veţi pro- 
ceda la fel cum am spus că face creierul care vrea să învețe ceva, 
orice: vreți să aduceţi mingea rapid în apropierea găurii, căci 
numai atunci aveţi şansa s-o trimiteţi în gaură cu puţine lovi- 
turi. Pentru asta veţi folosi la început lovituri puternice, care 
trimit mingea departe, iar astfel ea se apropie rapid de țintă. 
Dar când ajungeţi aproape de gaură, loviturile puternice n-au 
sens, căci vreți ca mingea să ajungă în gaură. Acum e nevoie 
de lovituri fine, care nu ajung departe, dar sunt precise. La golf, 
scopul e să aduceţi mingea cât mai aproape de gaură cât mai 
repede, pentru ca apoi s-o trimiteţi precis în gaură. 

Învăţarea începe prin urmare cu paşi mari, apoi se ajunge, 
cu paşi mici, la precizie. De aceea copiii învață repede, iar 
adulţii, mult mai încet. Adulţi înseamnă aici cei de peste 17 ani, 
după cum arată cercetările privind viteza sinapselor în raport 
cu vârsta. 

Între învăţare și golf e o mare diferenţă. În cazul învățării 
nu ştim limpede unde se află ținta. Pentru a compara golful 
cu învăţarea, ar trebui să schimbăm direcţia loviturii și să ju- 
căm cu ochii închiși. Mingea e lovită într-o direcție oarecare 
şi se obține un feedback care ne arată dacă mingea a ajuns mai 
aproape sau mai departe de gaură („cald“, „rece“). Nici în cazul 
acestui tip de golf nu are sens să lovim mingea uşor pentru a 
parcurge doi sau trei metri. Dacă ne gândim că creierul unui 
copil nu trebuie să trimită o minge într-o gaură pe unteren de 
golf, ci joacă în același timp pe mii de terenuri (învaţă simul- 
tan tot ce se poate), atunci devine limpede că creierul nu poate 
proceda uneori într-un fel, alteori altfel, adică la prima lovi- 
tură să fie atent, apoi să trimită mai departe, apoi iar atent etc. 
Dacă există mii de sarcini de învăţare simultane, creierul nu 
poate urma decât o strategie simplă: mai întâi învaţă foarte 
muult cu fiecare experienţă individuală, adică se apropie rapid 
de adevăr, apoi face pași din ce în ce mai mici. Viteza tinereții 
şi lentoarea (şi precizia) vârstei adulte nu sunt o întâmplare, 
nici consecința unei boli legate de vârstă, ci expresia optimi- 
zării proceselor de învățare pe parcursul vieţii. Asta înseamnă 
că omul mai în vârstă cunoaște lumea mai bine decât cel tânăr, 
cât timp aceasta rămâne stabilă, adică nu se modifică. Se spune 
că bătrânii sunt mai înţelepţi. Așa cum se spune și că un copil 
se adaptează rapid celor mai variate condiţii. 

Din această perspectivă problema oamenilor în vârstă din 
lumea noastră poate fi descrisă foarte clar: multe lucruri se 
schimbă foarte repede, iar premisa unei lumi stabile nu mai 
există în multe domenii. De aceea oamenii pot ajunge în situația 
de a fi evaluat din mediul lor înconjurător pe parcursul vieții 

valori care azi nu mai sunt valabile, și de a fi învăţat abilități 
care nu mai sunt folosite. Constructorul de viori de 60 de ani 
face viori mai bune decât cel de 40 de ani. Dar dacă trebuie să 
înceapă să construiască sintetizatoare, e pierdut. 

Înseamnă asta oare că adulţii nu mai pot învăţa? Nu! Ei în- 
vaţă altfel decât copiii mici, şi anume prin încorporarea noţi- 
unilor noi în conținuturile deja înmagazinate. Aşa cum am 
arătat în primele capitole, un copil învaţă conţinuturi noi sta- 
bilind urme mnemonice, deci o structură internă; invers, un 
adult învaţă prin legarea de structurile deja existente. Copilul 
învaţă altfel decât adultul. Copiii dezvoltă structuri noi; adul- 
ţii folosesc și modifică structurile deja dobândite. 


CE CREȘTE ATUNCI CÂND CREȘTE CREIERUL? 


Creierul unui nou-născut cântărește aproximativ un sfert (350 g) 
din greutatea creierului unui adult (1 300 până la 1 400 g), rapor- 
tul fiind același pentru volum, însă prezintă deja toate celulele 
nervoase și axonii care le leagă, iar numărul lor nu mai crește 
după naștere. Grăsimea este cea care face să crească masa ce- 
rebrală în cursul dezvoltării creierului. Este un tip special de 
grăsime, numită mielină, care înveleşte celulele Schwann ale 
axonilor. Această teacă permite impulsurilor nervoase să stră- 
bată axonii cu mare viteză (până la 115 m/s), în loc să alunece 
lent (până la 3 m/s). E un lucru important, deoarece creierul 
are o structură modulară; informaţiile sunt prelucrate depla- 
sându-se de la un modul la altul, pe distanţe de câţiva centi- 
metri, de zeci de ori. 

Teaca axonului permite deci sporirea vitezei impulsurilor. 
Timpul în care impulsurile ajung de la un modul la altul (pe o 
distanță de ordinul a 10 cm), la viteza de 3 m/s, este de circa 30 de 
milisecunde. Poate părea puţin, dar e mult pentru prelucrarea 
informației, bazată în principal pe transferul repetat al impul- 

surilor între diferitele module. Un schimb rapid între module 
presupune un transfer rapid al impulsurilor; ca atare, un mo- 
dul cu axoni lenți nu poate contribui eficient la prelucrarea 
informației. O conexiune nervoasă lentă în creier este ca o linie 
telefonică moartă: există fizic, dar în practică nu funcționează. 
Pe primele hărţi ale creierului, apărute cu un secol în urmă, 
se află indicată succesiunea în care axonii ce leagă diferitele 
regiuni ale creierului ajung la maturitate.! La naştere, aria 
senzorială primară şi cea motorie sunt legate cu axoni rapizi. 
E vorba de zone responsabile pentru prelucrarea semnalelor 
provenind din exterior (văz, auz, pipăit) sau pentru mișcarea 
mușchilor. Aceste zone cerebrale permit nou-născutului să 
dobândească primele experienţe: dacă e ciupit de picior, pi- 
ciorul se mişcă. Informaţiile nu sunt însă prelucrate în profun- 
zime, adică nu sunt transmise rapid şi altor module. Abia mai 
târziu axonii care fac legătura cu alte module ajung la o viteză 
adecvată, și abia la sfârșitul dezvoltării, uneori chiar și după 





7.2 Secţiuni prin creierul uman; materia grasă e indicată cu negru.? Sus, în stânga 
— creierul unui nou-născut, în dreapta - creierul unui copil preșcolar, jos — creie- 
rul unui adult. La nou-născut, foarte puţine zone sunt legate cu axoni rapizi. 

pubertate, ultimele module din lobii frontal și parietal sunt 
dotate cu axoni rapizi. Unele părţi ale lobului frontal ajung 
să funcționeze din plin abia la pubertate, tocmai din cauza 
acestei dezvoltări treptate. 


DEZVOLTAREA CREIERULUI ÎNLOCUIEȘTE PROFESORII 


Maturizarea creierului uman, foarte îndelungată în comparație 
cu cea a altor primate, a fost considerată mult timp un deza- 
vantaj. Abia de curând a devenit clar că maturizarea creierului 
înlocuiește de fapt un profesor bun.* Un bun profesor se asigură că 
începem să învăţăm lucrurile simple. Abia după ce le învăţăm 
pe acestea urmează sarcini complexe, apoi și mai complexe. 

În viaţa cotidiană (adică fără un profesor) suntem expuşi 
celor mai diverse situații şi stimuli, a căror structură se întinde 
de la „foarte simplă“ până la „extrem de complexă“. Faptul că 
creierul se dezvoltă, iar la început nu poate prelucra decât struc- 
turi simple este o garanţie că iniţial va învăța doar lucrurile 
simple (prelucrare înseamnă învăţare!). Această idee e foarte 
bine exemplificată de dezvoltarea limbajului. 

Cercetările privind felul în care vorbesc adulţii cu nou-năs- 
cuţii și copiii mici pot să demonstreze că încercăm să ne 
adaptăm micuţilor noștri „interlocutori“, fără a obține însă 
mari rezultate. Când vorbim cu nou-născuţii, folosim ono- 
matopee și o intonaţie artificială exagerată.” Dar cu copiii 
mici vorbim aproape la fel cum vorbim cu adulții. Nu proce- 
dăm deloc sistematic, cum face un profesor care predă o limbă 
străină. În timpul învățării vorbirii, un copil e expus unui 
mediu lingvistic care nu ia în considerare aproape deloc sau 
chiar deloc nevoile sale. Când vorbim cu un copil, nu folosim 
propoziţii de un singur cuvânt până când micuțul nu cunoaște 
toate cuvintele, pentru a trece apoi la propoziţii de două cu- 
vinte şi aşa mai departe. Dacă i-am expune pe copii unui şir 

7.3 Reprezentare schematică a dezvoltării competenţei lingvistice. Urechea in- 
ternă transformă variațiile de presiune în impulsuri electrice și le trimite creieru- 
lui. Semnalele vorbirii sunt prelucrate mai întâi foarte simplu, adică frecvențele 
sunetelor sunt reproduse în cortexul auditiv primar, primul nivel de prelucrare 
acustică din cortex. Astfel, în cortexul auditiv primar se formează celule nervoase 
responsabile de determinarea frecvenţei (între 20 și 20 ooo Hz). Acestea, la 
rândul lor, transmit propriul lor model de activare către următorul nivel de prelu- 
crare, unde se formează celule nervoase legate de frecvenţe care apar adesea 
împreună, ca, de pildă, sunetele A, E, |, 0, U. La nivelurile următoare se formează 
silabe, care vor forma cuvinte, apoi propoziţii. La rândul lor, propoziţiile pun ba- 
zele nivelurilor succesive de prelucrare, legate de sens și semnificație. În para- 
lel, are loc prelucrarea inflexiunii, a ritmului, a intonaţiei și a altor proprietăţi ale 
semnalelor acustice. 

atât de rigid de experienţe lingvistice, nici unul dintre noi 
n-ar fi învăţat vreodată să vorbească. 

Cum se face atunci că reuşim să învăţăm să vorbim fără un 
profesor care să ne călăuzească sistematic? Pentru că „în viață“ 
profesorul e înlocuit de un creier care se maturizează treptat. 
Repet: problema învăţării structurilor complexe, cum e grama- 
tica, constă în faptul că la început trebuie învățate structurile 
simple, apoi cele puţin mai complexe, iar apoi cele și mai com- 
plexe.” Astfel, creierul învață mai întâi frecvențele inputului 
acustic; el creează hărți ale frecvențelor, apoi hărți ale mode- 
lelor de frecvență care se schimbă în timp (sunete), apoi com- 
binaţii de sunete (silabe, cuvinte), iar apoi prelucrează și învață 
structurile care apar din aceste modele, urmând niveluri (mo- 
dule) superioare de prelucrare care sunt „activate“ unele după 
altele. 

Maturizarea creierului în procesul de învățare nu împiedică 
acest proces, ci îl face posibil în toată complexitatea lui: tocmai 
pentru că se maturizează și în același timp prelucrează, creierul 
poate învăţa în succesiunea corectă. Acest lucru, la rândul său, 
oferă creierului posibilitatea de a asimila conținuturi mai com- 
plexe. Dacă ați fi avut încă de la naștere creierul pe care-l aveţi 
acum, probabil că n-aţi fi învăţat niciodată să vorbiţi! 

7.4 Schema dezvoltării creierului, de la nou-născut (stânga) la adult (dreapta). La 
nou-născut, numai neuronii din regiunile „inferioare“, „simple“ sunt legate cu axoni 


rapizi, așadar sunt „online“.8 

Următorul grafic (figura 7.4) ilustrează iarăși dezvoltarea 
creierului: 2,5 milioane de axoni de input (de la organele de 
simţ, de la suprafaţa sau din interiorul corpului) străbat creierul, 
și 1,5 milioane de axoni de output transmit impulsuri la orga- 
nele receptoare (mușchi, glande). În creier, inputul ajunge mai 
întâi în modulele corticale simple, care, la nou-născut, transferă 
semnalele direct către regiunile cerebrale cele mai simple. În 
cursul dezvoltării, se maturizează legăturile de input şi output 
cu zonele superioare, care pot extrage informaţii mai complexe 
din input și pot produce un output mai complex. În practică, 
asta înseamnă că nou-născutul poate doar reacționa. Dacă îl 
ciupeşti de piciorul stâng, şi-l va retrage și/sau va începe să 
plângă. Comportamentul lui e automat, imediat, fără vreun plan 
sau vreun scop. Neuronii din zonele „superioare“ există, dar 
informațiile spre aceste zone se transmit prea lent, astfel încât 
nu joacă nici un rol în funcționarea creierului. 

Să luăm alt exemplu: când un copil vede o înghețată, vrea 
s-o mănânce. E un reflex automat care nu poate fi combătut 


Copil Adult 


Aspect 
fizic 


Ata, 


AAA AAA AAA 
AA 


NI 
“ 


ap CL LI) a! a 

A: A “A A: A * Ş 

= = = =, = = 

=, EI 7, Şi >, > 
”, OT ”, Kan 


CITI 


UR: | W 
ii 


Dulce Mănâncă Dulce i 
mânca 





7.5 Diferenţa de reacție la alimente dulci între copii și adulţi. Copilul reacționează 
cu un reflex automat: inputul „dulce“ activează fără obstacole acțiunea „mă- 
nâncă“. Altul este comportamentul adultului: inputul „dulce“ activează acţiunea 
reflexă „mănâncă“, dar și noțiunile de „aspect fizic“ și „dietă“, care, la rândul lor, 


produc outputul „nu mânca“.? 

cu argumente raționale. Când un adult vede o îngheţată, el își 
imaginează cât de dulce şi gustoasă e. Dar, în acelaşi timp, în 
creierul său se activează și alte reprezentări (de nivel înalt şi 
complexe) legate de silueta sa, însoţite de toate gândurile des- 
pre sănătate, frumusețe etc. Această reprezentare este, la rândul 
ei, strâns legată de planificarea unui comportament alimentar 
adecvat, adică de limitarea benevolă la alimente sănătoase. 
Noţiunea de dietă stimulează acțiunea „opreşte-te, nu mânca“, 
suprimând în același timp acţiunea „mănâncă“. Un copil mic 
nu poate face asta, fiindcă îi lipseşte „hardware-ul“ pentru a 
dezvolta ideea de aspect fizic și dietă. De aceea nu-și poate 
controla comportamentul prin asemenea gânduri. 

În concluzie: în cursul dezvoltării, creierul înmagazinează 
în module tot mai complexe experienţe utile pentru analizarea 
datelor senzoriale și călăuzirea comportamentului. Acest com- 
portament devine astfel tot mai ţintit şi mai planificat, pier- 
zându-și treptat conotațiile unui simplu reflex instinctiv. 


ÎNVĂŢARE PRIN ÎNȚELEGERE 


Maturizarea postnatală a creierului se desfăşoară în două direc- 
ţii: pe de o parte, se dezvoltă legături rapide între module; pe de 
altă parte, procesele de învăţare lasă urme tot mai complexe în 
aceste module. Ambele procese contribuie în general la struc- 
turarea creierului. Este important că, după anumite perioade 
sensibile, faze de învăţare sau ferestre de dezvoltare (concepte 
diferite având semnificaţii asemănătoare) din copilărie, nu mai 
e posibil să înveţi. Știm că structurile care au apărut deja tind 
să se consolideze, așa cum cărările deja existente vor fi folosite 
în continuare, chiar dacă există drumuri mai scurte. 
Importanţa înțelegerii lumii prin învăţare a fost recunos- 
cută de multă vreme în pedagogie. Învăţarea trebuie făcută cu 
inima, mintea și mâna, spunea deja Johann Heinrich Pestalozzi 

(1746-1827). Înaintea lui, în 1747, a fost înființată prima Real- 
schule, o şcoală unde învăţarea se desfășura cu ajutorul obiec- 
telor reale din lumea reală. De ce e realitatea atât de importantă? 
Şi de unde nevoia de a înţelege cu mâinile? 

Noi, oamenii, nu suntem numai fiinţe care văd (capitolul 5), 
ci ne și mișcăm: o treime din cortexul cerebral serveşte văzului, 
iar altă treime, planificării şi efectuării mişcărilor (de tot restul 
se ocupă ultima treime). Cum legăturile dintre diversele mo- 
dule sunt bidirecționale, nu numai ariile senzoriale simple le 
pot „instrui“ pe cele mai complexe, dar și ariile motorii simple 
le pot învăţa pe cele mai complexe. La copii, nu doar senzoria- 
litatea experienţelor joacă un rol important în învățare, ci și 
raportul lor cu mediul extern. 

Să luăm un exemplu simplu: jocurile cu degetele şi numă- 
ratul. Pretutindeni în lume adulții îi învaţă pe copii jocuri cu 
degetele, chiar dacă acestea sunt considerate demodate, pe baza 
principiului: „Sunt lucruri care se fac de secole. E util când 
plouă, copiii se pot juca mereu cu degetele, și nu costă nimic. 
Dacă tot trebuie să-şi omoare timpul și să stea ocupați, şi nu e 
nimeni prin preajmă, atunci n-au decât să se joace cu degetele... 
Dar staţi puţin! Suntem în secolul XXI, să terminăm odată cu 
obiceiurile astea vechi, trebuie să le înlocuim și în grădiniţe 
cu ceva mai isteț, mai modern, de pildă cu un laptop.“ 

Am arătat deja că de dezvoltarea creierului depinde direct 
transformarea proceselor cognitive simple în competenţe men- 
tale superioare: cine n-a lăsat urme clare, precise și solide la 
nivelurile mai joase cu greu va ajunge la gândirea abstractă, 
de nivel superior. Inputul superior este oricum determinat de 
nivelurile de jos. 

S-a demonstrat că între oameni există diferenţe dobândite 
în copilărie prin procese de învăţare, care se menţin şi la matu- 
ritate și determină capacităţile mentale ale adulților. De mult 
timp ştim, de pildă, că sunetele limbii (fonemele) pe care nu 
le-am auzit în copilărie nu pot fi diferenţiate la maturitate. Ceea 
ce n-a putut lăsa nici o urmă la nivelurile inferioare, pentru că 

acel model n-a fost prelucrat, nu poate fi transferat la nivelurile 
superioare. 

În cazul văzului, lucrurile se petrec altfel: „antrenamentul“ 
cu fețele din mediul nostru european face ca, pentru noi, japo- 
nezii să arate toți cam la fel. lar pentru japonezi, noi, europenii, 
arătăm cam la fel. Procesele cognitive din copilărie ne-au făcut 
să ne specializăm în recunoaşterea chipurilor pe care le-am 
văzut frecvent. Chipurile diferite sunt memorate simplu ca „di- 
ferite“, iar nu cu precizia pe care o dedicăm chipurilor persoa- 
nelor din jurul nostru. 

În cadrul biologiei evolutive, capătă mare importanţă stu- 
diile recente despre embodiment, sau personificarea proceselor 
cognitive. Punctul de pornire se leagă de faptul că fiecare din- 
tre noi îşi poartă propriul corp de la naştere, şi îl foloseşte 
pentru a cuceri lumea. Experiențele fizice, cum sunt distincția 
între cald şi rece (care se transpune apoi și în emoţiile noastre), 
mare şi mic, sus și jos (ambele transferabile în alte domenii), 
joacă un rol decisiv. Este ceva mult diferit de importanța „ex- 
perienţelor primare“, pe care le avem cu toții şi nu le putem 
trăi prin intermediul altor indivizi sau al mijloacelor de comu- 
nicare. Decisiv e faptul că trupul este direct implicat în crearea 
urmelor în regiunile „mai simple“ ale cortexului cerebral, iar 
toate competențele mentale „superioare“ din zonele cerebrale 
corespunzătoare trec prin aceste urme. Altfel spus: ce a fost 
dobândit şi a lăsat o urmă nu va suferi mai târziu modificări 
substanţiale.!! 


JOCURILE CU DEGETELE ȘI MATEMATICA 


Înainte de a învăța numerele abstracte, copiii se folosesc de de- 
gete ca să numere. Era o metodă folosită încă din Egiptul antic. 
Practic, în toate culturile din lume copiii învaţă să numere pe 
degete: le avem mereu în faţa ochilor, deci le putem pune în 

relaţie cu cantitățile obiectelor de numărat. Acest mod de a nu- 
măra e o activitate senzorio-motorie dinainte ca numărarea 
„în cap“ (fără degete) să devină o activitate pur mentală. 

De regulă, număratul pe degete funcționează cam peste tot 
astfel: până la cinci se folosește o singură mână. De la şase e 
nevoie de ambele mâini, ceea ce implică activarea ambelor 
emisfere ale creierului pentru simțul tactil și motricitate. De 
aceea trebuie să existe un schimb de informații între emisfe- 
rele cerebrale, şi pentru asta e nevoie de timp. lar cum creierul 
se modifică pe măsură ce e folosit, și tocmai așa se formează 
numerele, putem presupune că numerele de la șase la zece 
sunt prezente în ambele emisfere, în timp ce pentru numerele 
de la unu la cinci e de ajuns o singură emisferă. 

Chinezii procedează altfel. Ei folosesc diverse combinații 
şi poziţii ale degetelor unei singure mâini pentru a număra 
până la zece. Abia de la 11 au nevoie de a doua mână. Astfel, 
abia de la 11 încep să-și folosească ambele emisfere cerebrale. 
S-ar putea crede că acest lucru nu are importanţă pentru folo- 
sirea abstractă a numerelor în calcule, mai ales dacă ne gândim 
că adulţii nu folosesc degetele pentru a efectua calcule simple 
cu numere de la 1 la 20. Nimeni n-are nevoie de degete pentru 
așa ceva! 

Faptul că în creierul nostru numerele nu sunt reprezentate 
sub forma degetelor e demonstrat de un experiment simplu. 
Închidețţi ochii și imaginaţi-vă numerele de la 1 la 9 peo linie. 
Cum arată imaginea? Cei mai mulţi spun că văd o linie ori- 
zontală, cu unu la stânga, urmat de doi şi așa mai departe până 
la nouă, în dreapta. Aşadar ne închipuim un șir de numere în 
spaţiu. Cum numerele mici se află în stânga, iar cele mari în 
dreapta, şi cum emisfera dreaptă e responsabilă de partea 
stângă, iar emisfera stângă de partea dreaptă, putem găsi indi- 
cii privind un șir asemănător de numere în alte experimente. 

Un test foarte simplu cere ca subiecții să vadă mai întâi un 
număr (numărul de referință), apoi un al doilea număr, mai 
mic sau mai mare decât primul. Ei trebuie să indice cu degetul 

arătător drept sau stâng dacă al doilea număr e mai mare sau 
mai mic decât primul. S-a dovedit că subiecții răspundeau în 
medie mai rapid cu mâna stângă dacă numărul era mai mic 
decât numărul de referință, și mai rapid cu dreapta dacă numă- 
rul era mai mare decât numărul de referinţă. Rezultatele sunt 
independente de numărul concret: nu toate numerele mai mici 
decât un anumit număr se află în emisfera dreaptă, și nu toate 
numerele mai mari decât același număr se află în emisfera 
stângă. Același număr poate fi reprezentat în stânga sau în 
dreapta, în funcție de numărul de referință (adică de locul unde 
se află pe linia imaginară). Ne putem chiar deplasa de-a lungul 
liniei imaginare, aşa încât numărul de referință să se afle în 
centru, cele mai mari, din dreapta spațiului nostru imaginar, 
să se afle în emisfera stângă, iar cele mai mici, din stânga, să 
se afle în emisfera dreaptă.!? Efectul apare și când subiecții văd 
numerele nu sub formă de cifre, ci sub formă de litere. Felul 
în care citim numerele este deci irelevant. 

S-ar putea spune că rezultatul acestui experiment e o simplă 
consecință a faptului că partea stângă a corpului nostru e con- 
trolată de emisfera dreaptă și invers. Dar nu-i așa, pentru că 
efectul apare și când se folosește o singură mână, adică „mai mic“ 
este în stânga, iar „mai mare“, în dreapta.!* Succesiunea de nu- 
mere are de-a face mai degrabă cu spaţiul din jurul nostru decât 
cu degetele sau cu corpul. Este o altă reprezentare a numerelor, 
internă, mai abstractă decât cea prin degete. Apare mai târziu, 
fiindcă lobul parietal (unde se formează linia imaginară de nu- 
mere) se dezvoltă mult mai târziu decât zonele senzoriale și 
motorii care sunt implicate în numărarea pe degete.!* 

Numerele sunt prelucrate de creier în moduri diferite: (1) 
ca fapt senzorial şi motor, strâns legat de degete, (2) ca punct 
pe o linie de numere în lobul parietal și (3) sub formă de cuvânt 
în centrii limbajului. Am putea spune că, operând cu nume- 
rele, în funcție de tipul procesării, se activează cutare sau cu- 
tare modul cerebral. În principiu, așa este, dar aceste zone sunt 

în strânsă legătură încă de la învățarea numerelor, astfel încât 
una o activează pe alta. 

Pornind de la această idee a fost efectuat un studiu unic în 
felul lui. Subiecţi germani şi chinezi de ambele sexe, având 
în jur de 25 de ani, au trebuit să execute la calculator o opera- 
ţie simplă de comparare a numerelor. Timpul după care spu- 
neau care din cele două numere afișate e mai mare era măsurat 
în milisecunde. Au fost aleși chinezi şi germani pentru că, în 
culturile lor, se numără altfel pe degete; după cum am văzut, 
de la 6 în sus germanii folosesc a doua mână, în vreme ce chi- 
nezii folosesc a doua mână abia de la 11 în sus. Transferul 
datelor de la o emisferă la alta necesită timp, iar scopul studiu- 
lui a fost să se măsoare acest timp la adulți. 





a De, 











7.6 Care număr e mai mare? Sub un ecran se aflau două taste, iar participanţii 
la studiu trebuiau să apese tasta corespunzând numărului mai mare, care putea 
fi în stânga sau în dreapta. S-au folosit doar perechi de numere între care dife- 
renţa era doi, de la „1 3“ sau „31“ până la „18 20“ sau „20 18“. Fiecare subiect 
a rezolvat 432 de asemenea sarcini, iar timpul de reacție a fost măsurat în mi- 
lisecunde. 


Înainte de efectuarea testului se ştiau deja trei lucruri: 

(1) Sarcinile de comparare a numerelor sunt cu atât mai difi- 
cile (şi cer mai mult timp) cu cât numerele sunt mai mari. 
La compararea „2 4“ suntem mai rapizi decât la „12 14“. 

(2) Sarcina de comparare a numerelor e foarte simplă (iar 
timpul de reacție mai scurt) când într-o parte se află un 
număr dintr-o cifră, iar în cealaltă parte un număr din 
două cifre: „Care este mai mare: X sau XX?“ Nu-i nevoie 
să te gândeşti la număr (adică n-ai nevoie să-l recunoști 
și să-l cataloghezi) ca să răspunzi (suprafeţele gri deschis 
din figura 7.7). 

(3) Chinezii petrec aproape tot timpul în școala primară 
pentru a învăța cele câteva mii de semne ale scrierii lor. 
Ei își antrenează astfel mai mult capacitatea de deco- 
dare a semnelor decât un elev german, care după un an 
a învăţat cele 30 de semne ale alfabetului nostru și se 
poate dedica altor materii. De aceea nu-i de mirare că 
chinezii sunt mai rapizi decât germanii la decodarea 
semnelor, deci recunosc mai repede numerele decât eu- 
ropenii. 


Aceste trei efecte se văd limpede în rezultatele studiului. Tim- 
pii de reacţie devin mai lungi la numerele mai mari, compa- 
rațiile „8 10“ şi „9 11“ sunt mult mai rapide (şi la germani, şi la 
chinezi), iar chinezii sunt în ansamblu mai rapizi decât ger- 
manii. Subiecții germani devin mai lenți de la 6 în sus, adică 
imediat ce trebuie să compare două numere dintre care unul 
e mai mare decât 5. Subiecţii chinezi prezintă o încetinire 
asemănătoare, dar abia de la perechea „10 12“, când intră în joc 
a doua mână. 

Rezultatele scot la iveală un fel de „umbră“ a număratului 
pe degete din copilărie, umbră care cade asupra calculului la 
vârsta adultă. Desigur, subiecţii nu au rezolvat sarcina cu aju- 
torul degetelor, dar timpii de reacţie arată că formarea creie- 
rului la grădiniţă are consecinţe asupra funcționării acestuia 
în viață. Se ştie de circa un secol că degetele și matematica sunt 
strâns legate în capul nostru: în orice operație matematică 
degetele joacă un rol.!* Căci numerele şi mărimile abstracte 

trebuie la un moment dat să fie apucate cu degetele ca să 
ajungă în creier. Acesta e motivul pentru care competențele 
mentale superioare ale matematicii se află în strânsă legătură 
cu corpul nostru „spaţial“, şi mai ales cu degetele. 


——— Germani 
—o— Chinezi 


Timpi medii de reacţie (ms) 

7.7 Timpii medii de reacţie la sarcinile de comparare a numerelor la subiecţii ger- 
mani și chinezi; curbele (liniile punctate) ilustrează tendința generală pentru cele 
două categorii de subiecți. Germanii se îndepărtează mult de curbă începând cu 
numărul 6, şi devin mai lenți (suprafaţa neagră). Chinezii devin mai lenți abia după 
numărul 10 (suprafaţa gri închis). 


Altfel spus: capacitatea noastră de a folosi degetele, și mai 
ales numărătoarea pe degete din copilărie, influențează pu- 
ternic capacitatea noastră de a opera cu numere. Diferite studii 
demonstrează că acei copii care în grădiniță s-au jucat mai 
mult cu degetele dobândesc apoi competențe matematice 
mai înalte: antrenamentul degetelor îmbunătăţeşte perfor- 
manţele matematice.” Dacă vrem într-adevăr ca mai mulți 
copii aflați acum la grădiniță să se specializeze în viitor în 
matematică şi informatică, ce ar trebui să preferăm la grădi- 
niță: laptopurile sau jocurile cu degetele? Răspunsul ştiinţei 
e clar: jocurile cu degetele! 

A ÎNȚELEGE LUMEA 


Pentru a studia influența manipulării obiectelor asupra creie- 
rului trebuie să analizăm felul în care sunt învăţate obiectele. 
Oricine știe ce e un ciocan sau o foarfecă, iar în privinţa asta n-are 
rost să-i punem la încercare pe subiecţii tineri. De aceea colegul 
meu Markus Kiefer a avut ideea de a inventa 64 de obiecte care 
nu există (nobiecte), de a le desena tridimensional cu ajutorul 
graficii computerizate și de a le da câte un nume. Astfel a deve- 
nit posibilă evaluarea rolului manipulării în cunoașterea unor 
obiecte necunoscute. 

În cazul detaliilor era clar de mult timp că însoţirea cuvân- 
tului cu un gest ajută la învăţare. „Piatră pe piatră și căsuţa e 
gata“ se învață mai ușor dacă așezăm pumnii unul peste altul, 
în mod repetat. „Luarea curbei“ se învață mai ușor dacă facem 
cu mâna dreaptă o mișcare de rotaţie.!8 Pe scurt: gesturile fac 
parte din amintirile concrete individuale (memorie episodică). 

Pentru a vedea dacă şi cunoașterea conceptuală (a şti ce este 
un ciocan, că în case se poate locui, că o cratiţă e o ustensilă de 
bucătărie, iar orice ustensilă de bucătărie e un obiect neînsu- 
flețit etc.) e strâns legată de acțiuni, unui grup de 28 de studenţi 
din Ulm li s-a cerut să asimileze noţiuni conceptuale despre 
64 de nobiecte: imagine, nume, categorie, formă și particula- 
ritate. Pentru a-i convinge să participe la programul complex 
de studiu (16 ședințe de circa 90 de minute fiecare) a trebuit să 
le oferim câte 200 de euro. 

Pentru a evalua influenţa tipului de învăţare (înțelegere sau 
doar descriere) asupra cunoașterii ulterioare, studenţii au fost 
împărțiți în două grupuri: în primul, subiecţii, în afară de me- 
morarea numelui și imaginii unui nobiect, trebuiau să învețe 
şi să mimeze o acțiune adaptată nobiectului în cauză (înfigere, 
apucare, tăiere, așezare). În al doilea grup erau arătate imagi- 
nea şi numele, iar detaliul relevant pe care subiectul trebuia 
să-l arate cu degetul era evidenţiat cu un cerc. 

Lăsând la o parte patru studenţi care n-au urmat programul 
până la capăt, nivelurile de învăţare au fost la început egale în 
cele două grupuri: după încheierea instruirii, toți cunoşteau 
cele 64 de nobiecte şi numele lor, și îl puteau încadra pe fiecare 
în categoria corectă. Pentru a măsura progresele în învăţare, 
studenții au trebuit să rezolve sarcini încă din timpul ședinţe- 
lor de instruire: trebuiau să numească nobiectul sau categoria 
din care face parte. Pentru asta, subiecților li se arătau două 
nobiecte unul după altul și răspundeau prin apăsarea unei taste 
dacă ele aparţineau sau nu aceleiași categorii. De la a cincea 
ședință — nobiectele și numele lor erau în acest moment bine 
cunoscute — s-a introdus o variantă: subiecţilor li se arătau 
doar numele celor două nobiecte, tot unul după altul. Studen- 
ţii trebuiau să spună dacă nobiectele numite aparțineau sau 
nu aceleiași categorii. La ambele sarcini s-a dovedit că subiec- 
ţii din grupul în care nobiectele au fost manipulate le puteau 
clarifica mult mai repede. 

Când sunt arătate imaginile nobiectelor, e suficient să le 
observi caracteristicile. Odată învăţate categoriile diverselor 
nobiecte (pe baza caracteristicilor), poţi spune dacă cele două 
aparţin aceleiași categorii sau nu. Dar dacă sunt arătate doar 
numele nobiectelor, ţi se cere un efort de memorie mult mai 
intens (vezi figura 7.8, dreapta): pe baza numelui trebuie să-ți 
amintești cărui nobiect îi corespunde, trebuie să-l vizualizezi, 
să-l examinezi mental și să-l clasifici; același proces e apoi reluat 
cu al doilea nobiect, iar la sfârşit compari categoriile. Aceste 
capacități mentale active sunt stimulate în maniere diferite 
de cele două tipuri de instruire, după cum o demonstrează 
timpii de reacție. Cine învaţă să cunoască nobiectul servin- 
du-se și de manipularea lui se descurcă mult mai repede decât 
acela care are o cunoaștere abstractă. 

Cu alte cuvinte, capacitatea de a procesa conţinuturi dobân- 
dite depinde de modul în care acestea au fost asimilate. Rezul- 
tatul a fost confirmat de electroencefalogramele efectuate în 

IMAGINI CUVINTE 


Timp de reacţie (s) 
N 
Timp de reacţie (s) 
N 


1 23 4 1 23 4 
Proces cognitiv Proces cognitiv 
7.8 Progresele în învățare la sarcina de categorisire. Sunt reprezentaţi timpii de 


reacție medii ai subiecților în cele două grupuri — manipulare (cercuri negre) sau 
descriere (cercuri albe) — la primele patru încercări. 


timpul executării sarcinii: doar la cei din grupul care a mani- 
pulat nobiectele apare o activare imediată a zonelor frontale 
motorii din creier. 

De aici se poate deduce că doar prin învăţarea cu manipu- 
lare modelul de activare motorie a creierului intră în structura 
conceptuală. Altfel spus, modul în care se învață ceva deter- 
mină modul în care conținutul învățat va fi memorat în creier. 
E limpede: cine cunoaște lumea doar dând clic pe mouse, așa 
cum vor adepții pedagogiei digitale”, își va aminti mai prost 
şi mai încet ce a învăţat. Pentru că un clic cu mouse-ul nu-i 
decât un act descriptiv, nu reprezintă o formă de manipulare 
a unui obiect. 

Cine este pe cale să cunoască lumea trebuie neapărat să se 
orienteze către lumea reală. Când înveţi conţinuturi pe calcu- 
lator, ele sunt reprezentate mai slab în creier decât într-o abor- 
dare bazată pe manipulare directă. Ştim că viteza mentală, 

direct legată de inteligenţă, indică un coeficient de inteligență 
ridicat. Diferenţele de timpi de reacţie pot fi chiar transfor- 
mate în puncte IQ: în cazul datelor prezentate aici se observă 
o enormă diferenţă (ca între Einstein și un idiot... și nu exage- 
rez!). Asta demonstrează că descoperirea digitală a lumii îm- 
piedică maturizarea creierului. Am văzut deja ce înseamnă 
toate acestea pentru declinul mintal care va urma. 


CREION SAU TASTATURĂ? 


Cititul şi scrisul sunt competenţe culturale esenţiale care, în 
civilizaţia noastră lingvistică, sunt învățate în timpul copilă- 
riei.?! Stăpânirea sigură a limbajului scris contribuie decisiv 
la succesul școlar, iar mai târziu la cel profesional. De aceea 
un nivel de instruire optim în privinţa cititului şi scrisului la 
grădiniță şi la școală este extrem de important pentru individ 
şi pentru societate. 

O lecţie eficientă de citit şi scris, bazată pe principii neuro- 
biologice de învăţare, poate combate dislexia și disgrafia provo- 
cate de modificări în zone din creier responsabile de prelucrarea 
limbajului”, care, la rândul lor, au grave repercusiuni asupra 
dezvoltării individuale. Dar mai e mult până acolo. Haosul pe- 
dagogic din Germania, care se manifestă, între altele, prin dis- 
creditarea totală a scrisului de mână, face ca un elev să trebuiască 
să repete clasa întâi dacă părinţii lui se mută doi kilometri mai 
departe, din Berlin în Brandenburg.” Trebuie să ne hotărâm 
dacă copiii vor învăţa să scrie ca până acum, cu creta pe tablă 
sau cu creionul pe hârtie, sau pe tastatura unui calculator. 

Având în vedere larga răspândire a scrisului digital, nu-i de 
mirare că tot mai frecvent copiii au primul contact cu limba 
scrisă în acest mod, iar mult mai rar citind cărţi sau scriind pe 
hârtie.** Rezultatele primelor studii pe această temă arată că 
digitalizarea crescândă a scrisului, care începe deja din copilărie, 

are consecinţe negative asupra capacităţii de a citi a copiilor şi 
adulţilor. Învăţarea literelor la tastatură, în comparaţie cu scri- 
sul de mână, duce la o mai slabă capacitate de a recunoaște 
literele. Când copiii învaţă la școală literele alfabetului latin? 
sau adulţii, litere fanteziste necunoscute?€, le este mai ușor să 
le deosebească de literele standard decât dacă învăţarea are loc 
pe tastatură. 

Studii de neuroimagistică pe bază de rezonanță magnetică 
funcțională au arătat că recunoașterea literelor învățate prin 
scrisul de mână duce la o activitate sporită în regiunile moto- 
rii din creier”, ceea ce nu se întâmplă în cazul literelor învă- 
țate pe tastatură. De aici deducem că doar scrisul de mână 
stimulează apariția urmelor mnemonice motorii care se acti- 
vează la perceperea literelor și ușurează recunoașterea vizuală. 
Această urmă de memorie vizuală care apare ulterior, utilă 
pentru citit, nu se activează când e folosită tastatura, fiindcă 
mișcarea n-are nici o legătură cu forma literei. 

Cu literele se întâmplă la fel cum se întâmplă cu obiectele: 
prin scrisul de mână se învață mai bine! Gândirea are mereu 
nevoie să se raporteze la concret, fapt dovedit de numeroase 
studii.% Asta ne face să bănuim că învăţarea literelor prin scri- 
sul de mână e superioară celei prin intermediul instrumentelor 
video-digitale. Deocamdată avem doar indicii în acest sens, ne 
lipsesc studii lămuritoare, pe care plănuim să le efectuăm în 
laboratorul nostru. Până acum s-a cercetat doar efectul stimu- 
lator al scrisului de mână asupra recunoașterii literelor, dar nu 
şi asupra înţelegerii cuvintelor sau textelor.” Această capacitate 
sporită de a citi e însă foarte importantă pentru cariera școlară 
sau profesională. În plus, în trecut, antrenamentul scrisului a 
fost studiat, cu puţine excepții, doar la adulţi. Pentru copii — de 
fapt, ei ne interesează, pentru că învață mai repede, iar în pro- 
cesul învățării creierul le e modelat pe termen lung, dacă nu 
chiar definitiv — există foarte puține date. 

Din perspectiva digitalizării crescânde a societăţii noastre, 
e extrem de importantă studierea sistematică a efectului pro- 

babil stimulator al scrierii de mână asupra limbajului, în com- 
parație cu învăţarea prin medii digitale. Înainte de a introduce 
laptopuri în grădiniţe şi şcoli, ar trebui să știm ce le facem în felul 
acesta copiilor Există pericolul ca introducerea masivă a mediilor 
digitale în grădiniţe și școli să nu favorizeze optim competența 
la citit și scris. Un posibil prejudiciu adus acestei capacități 
prin învăţarea digitală a scrisului ar putea pune în pericol 
parcursul şcolar şi profesional al unei întregi generaţii, până 
la vârsta tinereții și maturității. 


REZUMAT 


Creierul unui adult se deosebeşte fundamental de creierul 
aflat în dezvoltare al copilului. Acest fapt simplu e ignorat de 
aproape toţi „experţii“ care se ocupă de problema mediilor 
digitale în domeniul educaţional. 

Copiii învață mult mai repede decât adulţii. E necesar s-o 
facă, fiindcă nu știu încă nimic şi trebuie să înveţe repede ce 
este în jurul lor. În același timp, trebuie să fie precişi. Ambele 
sunt posibile doar dacă la început se învaţă repede, iar apoi mai 
încet. De aceea adulții învață mult mai lent decât copiii, aşadar 
ce e valabil pentru învăţarea copiilor nu se aplică şi adulţilor. 
Se cuvine așadar să analizăm cu detașare investiţiile educațio- 
nale în grădiniţe. 

O treime din creierul nostru e responsabilă pentru mișcă- 
rile corpului, adică pentru acțiunile pe care le efectuăm în me- 
diul din jurul nostru, pentru intervenţia noastră activă asupra 
lui, fără a ne mulțumi doar să-l cunoaștem în mod pasiv. Ver- 
bul a înțelege [Be-greifen: în germană, literal, a apuca — n. t] indică 
importanţa acțiunii în învăţare. Degetele sunt foarte utile la 
numărat și pentru că sunt „elastice“: spre deosebire de alte pri- 
mate, care aleargă pe mâini sau se cațără cu ele, mâinile oame- 
nilor s-au eliberat, datorită poziţiei bipede, pentru un rol nou, 

de instrument fin. Asta presupune un antrenament intens al 
mişcărilor fine din copilărie. De aceea jocurile cu degetele, în 
care fiecare deget capătă rolul unei persoane, animal sau lucru, 
sunt atât de importante. La fel ca în teatru, ele unesc mișcări și 
acțiuni, descrieri şi indicaţii. Pentru a ușura învăţarea, mișcă- 
rile sunt însoţite de limbaj, sub forma rimelor sau cântecelelor 
pentru copii. 

Mâna joacă un rol important nu doar în învăţarea noțiunilor 
concrete individuale (dacă nu credeţi, încercaţi să descrieţi în 
puţine cuvinte o scară în spirală!)), dar și în învăţarea noţiuni- 
lor generale (memorie semantică; vezi studiul cu nobiectele), 
ba chiar și a conceptelor abstracte, cum sunt numerele. Cine 
vrea să facă din copiii lui matematicieni sau informaticieni ar 
trebui să aleagă jocuri cu degetele la grădiniţă, nu laptopuri. 
Iar cine ia în serios limbajul scris ar trebui să ceară creioane, 
nu tastatură. 


8 
Jocuri digitale: note proaste 


Consolele pentru jocuri sunt unele dintre cele mai îndrăgite 
cadouri pentru cei mici. Este o piață de miliarde, unde se bat 
pentru clienţi coloși precum Sony, Nintendo sau Microsoft. Se 
spune că aceste dispozitive îi stimulează pe copii să înveţe, e 
un argument auzit deseori. Când însă punem întrebarea dacă 
într-adevăr copiii învaţă ceva și ce anume, primim răspunsuri 
evazive sau nu primim nici un răspuns. Ce se întâmplă cu co- 
piii când se joacă astfel, cum se dezvoltă și dacă pe termen lung 
această dezvoltare e avantajoasă — iată întrebări pe care puţini 
părinţi și le pun când cumpără o consolă. 

S-a spus deja că excesul de violenţă virtuală are efecte no- 
cive!, dar pe de altă parte se afirmă că apăsarea unor butoane 
pe niște cutiuţe nu poate dăuna cu adevărat; cine nu participă 
ar deveni un marginal şi și-ar pierde contactele sociale, în spe- 
cial cele cu cei de aceeași vârstă și cu prietenii. Tocmai argu- 
mentul social pare foarte important pentru mulți părinţi, ceea 
ce e interesant. Sora mea, de pildă, îşi educă atent copiii și nu 
e deloc un fan al mediilor digitale, dar n-a obiectat când fiul ei 
de 11 ani a primit cadou de Crăciun un iPod. Cum acest dispo- 
zitiv nu-i decât o consolă de jocuri deghizată într-un player de 
muzică, problematica abordată în acest capitol vizează și pro- 
dusele vândute sub altă înfățișare, dar având aceeași funcție. 
De altfel, sora mea a ajuns să-mi împărtășească temerile. 

Multe jocuri sunt oferite în versiuni pentru PC sau pentru 
console, ceea ce arată că graniţele sunt fluide, iar informaţiile 

despre unul dintre aceste medii sunt valabile și pentru altele. 
Cum calculatoarele sunt mai vechi decât consolele, există mai 
multe informaţii despre jocurile pe calculator. 


JOCURILE PE CALCULATOR ȘI REZULTATELE ȘCOLARE 


S-a observat deja că există o legătură între jocurile pe calcula- 
tor şi rezultatele școlare slabe. După cum am mai spus, pentru 
demonstrarea efectelor unui anumit lucru trebuie respectate 
regulile procedurilor ştiinţifice. În caz contrar, nu putem oferi 
date reale şi credibile. Cine vrea să ştie dacă un medicament 
are efect, dacă teoria mulțimilor în clasa întâi duce la rezultate 
mai bune la matematică sau dacă consolele pentru jocuri au 
efecte negative asupra rezultatelor şcolare trebuie să efectueze 
studii controlate şi randomizate.? 

De multă vreme se bănuiește că jocurile video la consolă scad 
randamentul școlar, mai ales când cel în cauză are propria lui 
consolă.* Ziua are 24 de ore chiar și pentru tineri; de aceea tim- 
pul petrecut cu jocuri e luat din cel destinat temelor pentru 
acasă și asimilării cunoștințelor. Studiile confirmă această ipo- 
teză.* Copiii care se dedică jocurilor video petrec, în compara- 
ție cu copiii care n-o fac, cu 30% mai puţin timp cu cititul și 
cu 34% mai puțin timp cu efectuarea temelor pentru acasă. 

Aceste studii sunt importante, dar toate au dezavantajul că 
analizează doar raporturile statistice şi nu spun nimic despre 
cauză și efect. Examinând rezultatele obținute, e plauzibil să 
crezi că jocurile video reduc randamentul şcolar; dar e posibil 
şi ca elevii cu rezultate școlare proaste să prefere consolele de 
jocuri pentru a-şi distrage atenţia sau pentru a uita complet de 
şcoală (şi de eşecul lor). Pe scurt, s-ar putea spune că nu jocurile 
video reduc randamentul școlar, ci un slab randament școlar 
favorizează jocurile video. Ar fi vorba de un efect de selecție 

(cine are note proaste se joacă), și nu de un efect de antrenare 
(cine se joacă primește note mai mici). 


ÎNVĂȚARE CU WORLD OF WARCRAFT? 


Copiii învaţă din orice joc, se știe de mult. Întrebarea nu e 
dacă dezvoltarea copiilor este influențată de jocurile pe cal- 
culator, ci cum este ea influențată: pozitiv sau negativ?" Unii 
autori nu văd în jocurile video o problemă pentru învăţare, ci 
o soluţie la problema învăţării. Constance Steinkuehler, de 
la Centrul pentru Ştiinţele Educaţiei de pe lângă Universitatea 
Wisconsin-Madison, propune rezolvarea problemei dificul- 
tăţii la citire a multor tineri cu ajutorul jocului video World 
of Warcraft.” Cu peste 11 milioane de jucători (conform datelor 
din august 2011), World of Warcraft este cel mai răspândit joc 
de roluri online cu mai mulți jucători din lume. Cine îl joacă 
trebuie să plătească un abonament lunar de Il până la 13 
euro; producătorul, firma Blizzard Entertainment, are o cifră 
de afaceri anuală de peste un miliard de dolari. 

În acest joc, faci parte dintr-un grup care se luptă cu alte 
grupuri, într-o lume imaginară. Jocul permite contactul cu 
prietenii (dar nu și cu dușmanii). Pentru asta jucătorul are la 
dispoziţie canale de chat în care se pot pune întrebări generale, 
se pot face tranzacții sau se poate organiza apărarea împotriva 
atacatorilor. Tranzacţiile (cu obiecte şi arme) nu au loc doar în 
joc, ci şi în lumea reală, cu bani reali, ceea ce şterge granițele 
dintre lumea virtuală și cea adevărată. Fiul surorii mele voia 
să cumpere din banii de buzunar instrumente virtuale pentru 
a avea mai mult succes în joc. 

În general, fetele petrec mult mai puţin timp cu jocurile 
video decât băiețiiă; sunt mai puțin interesate de jocurile vio- 
lente și îşi neglijează temele pentru acasă din cauza jocurilor de 
două ori mai puţin decât băieţii.” Băieţii sunt grupul problemă; 

capacitățile lor intelectuale sunt periclitate grav de jocurile 
video. Faptul că pericolul este real şi în Germania e dovedit de 
cercetările criminologului Christian Pfeiffer, care vorbeşte 
deja despre „generaţia pierdută a bărbaţilor tineri“.10 

Pentru că băieţilor le plac jocurile războinice pe calculator, 
şi mulți dintre ei au dificultăți la citire, Steinkuehler propune 
să-i apropie de lectură prin World of Warcrafl. „Afirmația că 
lumea literară a culturii din World of Warcraft are o valoare 
intelectuală și ar putea reprezenta o bună cale de atragere a 
băieţilor spre literatură nu e pe gustul multor educatori și 
cercetători. Dar n-ar trebui să confundăm discuţiile despre 
bunul-gust cu discuţiile despre utilitate.“!! Ea reproşează pe- 
dagogilor de orientare tradițională că, pentru ei, „cultura lor 
livrescă“ e apriori superioară celei a aşa-numitelor jocuri răz- 
boinice, ceea ce e inadmisibil. Atunci, ar trebui oare să-i înlo- 
cuim pe Goethe şi Schiller, Shakespeare și Hemingway cu 
jocuri războinice virtuale, aşa cum propune cercetătoarea 
americană? 

Nu vreau să comentez, fiindcă mă număr printre tradițio- 
naliştii care nu cred că orice noutate e neapărat superioară 
instrumentelor mai vechi. În acest context sunt interesante 
explicaţiile date de Wikipedia despre posibilitățile de comu- 
nicare din jocul de război amintit: „Jucătorii au la dispoziţie 
ordine generale cu care se poate spune ceva tuturor jucătorilor 
din apropiere sau din întregul teritoriu. [...] Comunicarea di- 
rectă cu jucătorii din tabăra adversă nu e posibilă. Ceea ce se 
scrie direct e tradus de joc într-o mâzgăleală ininteligibilă...* 
În felul acesta poţi răspândi în lumea virtuală fraze goale pre- 
fabricate, fără să scrii nimic. Dacă încerci să scrii, jocul traduce 
totul în ceva de neînțeles. Așa vrea un pedagog să-i înveţe pe 
băieţi scrisul şi cititul? 

O altă caracteristică a jocului e că evită expresiile prea colo- 
rate printr-un filtru digital, așa că oferă o lectură țintită. În ver- 
siunile mai recente, jucătorii pot conversa direct, prin microfon 

şi difuzoare, cu alţi jucători, deci nu mai au nevoie să scrie și 
să citească! Nu-mi dau seama de ce un expert în educaţie prin 
media ca Martin Geisler vrea să ofere jocului Crysis 2 premiul 
național pentru jocuri video pe 2012.!? 

Ar trebui oare să înlocuim lecţiile de germană cu World of 
Warcraft şi Crysis 2? Comisia de investigaţii a Parlamentului 
german pare să pledeze pentru asta, fiindcă una dintre reco- 
mandările ei spune să-i învăţăm pe copii jocuri video. Chiar 
şi Freiwillige Selbstkontrolle (instituţia națională germană 
care îi protejează pe tineri de conținuturile violente şi neadec- 
vate din media) pare să fie de aceeași părere, odată ce World of 
Warcraft e permis copiilor de peste 12 ani, în ciuda riscului de 
a crea dependenţă, iar Crysis 2 poate fi jucat de la 18 ani. 


NOTE PROASTE ÎN DAR 


Pentru a răspunde la întrebarea dacă jocurile video afectează 
rezultatele școlare ale elevilor de sex masculin sau, dimpotrivă, 
elevii mai slabi își umplu timpul cu ele (efect de selecţie), tre- 
buie efectuate studii pe o perioadă lungă. Din fericire, totuşi, 
ceva s-a făcut. 

Un anunţ dintr-un ziar se adresa părinţilor elevilor cu vâr- 
ste între 6 şi 9 ani care nu aveau încă o consolă. Părinţii care 
voiau să-şi răsplătească fiii erau rugaţi să intre în contact cu 
noi. Li s-a spus că, în schimbul participării la un studiu despre 
dezvoltarea copiilor, copiii lor vor primi în dar o consolă Play- 
Station II, împreună cu trei jocuri permise pentru vârsta lor. 

Elevii au fost apoi intervievaţi, pentru a exclude proble- 
mele școlare sau dificultățile comportamentale preexistente. 
Experimentul a debutat la începutul noului an şcolar, toamna. 
Au fost măsurate inteligența, rezultatele școlare şi comporta- 
mentul social; apoi elevii au fost împărţiţi aleatoriu în două 

grupuri: unii au primit imediat consola PlayStation, ceilalți tre- 
buiau să mai aștepte patru luni. 

La patru luni după începerea școlii, ambele grupuri au fost 
din nou intervievate. La fel ca la primul interviu, părinţilor şi 
învăţătorilor implicaţi li s-a cerut să completeze un chestionar 
privind comportamentul copiilor la școală și acasă. Toţi băie- 
ţii care primiseră o consolă cu patru luni în urmă continuau 
să se joace cu ea (în medie, 40 de minute pe zi), iar cea mai 
mare parte (90%) primiseră și alte jocuri; mai mult de jumă- 
tate aveau cel puţin un joc suplimentar neadecvat vârstei lor. 
În grupul de control, nici unul nu primise o consolă din altă 
parte, iar copiii petreceau în medie cu jocurile video mai puţin 
de 10 minute pe zi, de exemplu la prieteni. 

În cazul timpului petrecut cu temele pentru acasă lucrurile 
au stat invers: în grupul de control li se alocau 32 de minute pe 
zi, iar în grupul cu Playstation numai 18 minute, semnificativ 

8.1 Rezultatele școlare la citit, la începutul studiului (coloanele albe) și după patru 
luni (coloanele negre). Era de așteptat o îmbunătățire, deoarece în cursul anului 
școlar cititul e exersat în toate clasele. Așa s-a întâmplat în grupul de control (copiii 
au primit consola abia la terminarea studiului); în grupul copiilor care au primit 
consola la începutul studiului nu s-a produs o îmbunătăţire a rezultatelor la citit.1? 

mai puţin. Interesul mai mic pentru școală s-a reflectat şi în 
rezultatele la citit și scris: copiii cu PlayStation au obținut re- 
zultate semnificativ inferioare la ambele capitole (vezi figurile 
8.1 şi 8.2). 

Examinând rezultatele, nu-i de mirare că învățătorii ches- 
tionaţi au menţionat grave probleme şcolare la elevii cu con- 
sole; din cercetări a reieşit că era vorba în primul rând de 
probleme de învăţare (vezi graficul 8.3). Consola primită în dar 
n-a avut efecte negative (dar nici pozitive!) asupra rezultatelor 
şcolare la matematică. De ce? Cea mai simplă explicaţie este 
că elevii din şcoala primară nu prea se ocupă cu matematica 
în timpul liber. De aceea, timpul petrecut cu jocurile n-a impie- 
tat asupra rezultatelor la această materie. 

În privinţa cititului lucrurile stau altfel. Copiii citesc une- 
ori în timpul liber, iar cititul nu se învaţă decât citind. Dacă 

8.2 Rezultatele elevilor la un test de scriere, la începutul studiului (coloanele albe) 
și după patru luni (coloanele negre). Îmbunătăţirea anticipată, prin exersare în 
timpul anului școlar, în toate clasele, a fost evidentă la grupul de control (copiii 
au primit consola abia la sfârșitul studiului), în timp ce în grupul copiilor care au 
primit consola de la început a fost foarte mică.1* 

8.3 Problemele școlare în ambele grupuri, la începutul studiului (coloanele albe) 
și după patru luni (coloanele negre) — date obținute de la învățători printr-un ches- 
tionar standard. Creșterea din grupul copiilor care au primit consola la începutul 
studiului a fost semnificativă.!5 


timpul dedicat acestei activităţi e redus din cauza jocurilor 
video, atunci vor apărea în mod necesar rezultate mai slabe. 
Altfel spus, cititul are de pierdut, matematica, nu. 

Ceea ce este uimitor în studiu e că, în ciuda duratei sale scurte 
(numai patru luni) și în ciuda faptului că și băieții din grupul 
de control s-au jucat pe consolă (nu așa de mult), au fost puse 
clar în evidenţă efectele negative ale consolei asupra rezultatelor 
școlare. Așa-numita path analysis a demonstrat că efectele depin- 
deau de timpul petrecut zilnic cu jocurile video. Altfel spus, 
mult dăunează mult. 

Rezultatele studiului pun, desigur, problema dacă e permis 
să se efectueze asemenea studii: e permis să dăruim copiilor o 
consolă Playstation pentru a afla cât de nocivă este? Cred că e 
permis câtă vreme nu sunt provocate nimănui daune suplimen- 
tare. Părinţii voiau oricum să le cumpere copiilor o consolă, iar 

după studiu au devenit conştienţi de riscuri. Ele erau doar 
bănuite la început, dar nivelul lor a fost subestimat. În caz 
contrar, s-ar mai fi gândit să le dăruiască o consolă băieților lor? 
Cum rezultatele studiului pot ajuta mulți copii şi sunt impor- 
tante pentru evaluarea unei activități practicate mai multe ore 
pe zi de milioane de copii din ţările occidentale, raportul cos- 
turi-beneficii e net favorabil. 

În ce priveşte importanţa rezultatelor pentru dezvoltarea 
şcolară a copiilor, trebuie subliniat că efectul a fost mai preg- 
nant la scris, adică în dobândirea unei capacități care poate fi 
considerată tehnica formativă prin excelență. Cine are pro- 
bleme cu scrisul va avea apoi probleme și la alte materii!€, de 
aceea efectele consolei sunt perfide. Este ca în cazul televiziu- 
nii pentru bebeluşi sau al laptopului de la grădiniţă: la prima 
vedere, copiii par să se distreze și să fie „stimulaţi“. Dar la o 
privire mai atentă se vede că ei nu pot face nimic cu aceste 
medii: nu pot învăţa şi nu se pot forma, în sensul cel mai larg 
al cuvântului. 


CONTACTELE SOCIALE ȘI LEGĂTURILE 
CU PĂRINȚII ȘI PRIETENII 


Mulţi părinţi (şi împreună cu ei ministrul german al Culturii, 
în elogiul pe care l-a adus jocului Crysis 2) consideră jocurile pe 
calculator o parte a culturii tinerilor, și le-au pus la dispoziţie 
copiilor lor, de teamă ca aceștia să nu fie marginalizaţi, hardwa- 
re-ul şi sofware-ul necesare. E ciudat: de Crăciun, sărbătoarea 
iubirii, milioane de părinţi le fac cadou copiilor jocuri pentru 
a le stimula capacitățile sociale și pentru a combate posibila 
lor însingurare. Cel mai modest cadou de Crăciun este astăzi, 
pentru un băiat de şcoală primară, o consolă de jocuri sau un 
iPod. „Pentru că altfel pierde contactul cu cei de aceeași vârstă 

şi cu prietenii, și poate deveni un marginal“, comentează frus- 
trați părinţii, care nu vor asta. Dar chiar așa e? 

Hotărât lucru: nu! Acesta e rezultatul unui studiu efectuat 
pentru a răspunde la întrebarea: în ce mod schimbă utilizarea 
tot mai largă a mediilor vizuale relaţiile cu familia și prietenii?!” 
Datele existente dădeau de bănuit că mediile digitale favorizează 
înstrăinarea dintre părinţi şi copii şi impietează asupra rela- 
țiilor sociale. Datele obținute din două ample studii privind 
dezvoltarea personalității pe termen lung au lămurit problema. 
Într-un studiu citat deja în capitolul 6, care a analizat un grup 
de 976 de cetăţeni neozeelandezi, subiecţii au fost chestionați 
la 15 ani despre obiceiurile lor de utilizare a mediilor vizuale.!£ 
Răspunsurile au demonstrat că fiecare oră în plus de utilizare 
creștea cu 13% riscul unei relaţii mai puţin intense cu părinții, 
şi cu 24% riscul unei relații mai puțin intense cu congenerii 
şi prietenii. 

Cum aceste date au fost culese în anii 1987-1988 (când su- 
biecţii aveau 15 ani), studiul ia în considerare numai efectul 
televiziunii, pe atunci nu existau alte medii vizuale. Mai impor- 
tant este așadar al doilea studiu, efectuat în 2004, care a impli- 
cat 3 043 de elevi neozeelandezi cu vârste între 14 și 15 ani, care 
au fost chestionați tot despre obiceiurile lor de utilizare a me- 
diilor vizuale. Răspunsurile au confirmat raportul dintre uti- 
lizarea mediilor și o relație mai puțin intensă cu părinţii. Faţă 
de televiziune, consola avea un impact negativ asupra relaţiei 
cu părinţii cu 20% mai accentuat. 

Studii ulterioare au demonstrat că jocurile la consolă dău- 
nează şi relației cu congenerii şi prietenii. Compararea celor 
două anchete făcute în aceeași țară arată și creşterea clară a con- 
sumului de medii vizuale — de la trei la şase ore pe zi- împreună 
cu reducerea semnificativă a relaţiilor cu părinții şi prietenii, 
de la 29,5% (părinţi), respectiv 28% (prieteni), la 23% (părinţi), 
respectiv 22,9% (prieteni). 

Aceste date demonstrează că temerile privind consecinţele 
negative ale renunțării la mediile digitale asupra copiilor şi ado- 
lescenţilor sunt complet nefondate. Mai mult, contrariul e ade- 
vărat, fapt dovedit şi de alte studii: mediile digitale au un efect 
dăunător asupra capacității empatice și competenţelor sociale. 
Vorbind despre efectele Facebook-ului, am văzut că tocmai uti- 
lizatorii tineri (între 8 şi 12 ani) suferă cel mai mult în privința 
relațiilor sociale și afectivității din cauza mediilor digitale. 

În ce priveşte empatia, trebuie amintit următorul studiu 
experimental al psihologilor americani Brad Bushman şi Craig 
Anderson despre efectele violenței mediatice asupra comporta- 
mentului uman. Lucrarea lor are titlul Comfortably Numb (Con- 
fortabil insensibili). 

La un experiment de laborator au participat 320 de studenţi 
egal împărțiți pe sexe, care au fost supuși următoarei proce- 
duri: mai întâi li s-a spus că e vorba de un experiment menit 
să stabilească ce jocuri preferă tinerii. Fiecărui student îi era 
oferit, la întâmplare, un joc video violent (Carmageddon, Duke 
Nukem, Mortal Kombat, Future Cop) sau un joc video nonviolent 
(Glider Pro, 3D Pinball, Ausin Powers, Tetra Madness), conducă- 
torul experimentului fixa un cronometru la 20 de minute, îi 
înmâna subiectului un chestionar lung și îi spunea: „Când 
sună alarma, completează chestionarul. Între timp, eu trebuie 
să mă ocup de alt studiu, dar îți promit că mă întorc în 40 de 
minute. Te rog să nu pleci din cameră înainte să mă întorc, 
pentru că trebuie să-ți mai pun câteva întrebări despre jocurile 
video. Ai înțeles?“!* 

Studentul era lăsat singur. După ce se juca 20 de minute, 
alarma suna, iar subiectul trebuia să răspundă la chestionar, 
care conţinea întrebări despre diverse aspecte ale jocului (acţi- 
une, distracție, plictiseală, violență), urmate de alte două sute 
de întrebări plictisitoare despre persoana lui, puse acolo doar 
pentru a-i ţine ocupați pe subiecți. 

La trei minute după terminarea jocului video, conducăto- 
rul experimentului făcea să se audă din apropierea ușii came- 
rei o scenă de șase minute jucată de actori care se certau. 
Existau două versiuni: subiecţii bărbaţi auzeau doi bărbaţi 
care se ceartă, iar femeile auzeau două femei care se ceartă. 
Violenţa creștea treptat până se auzeau bufnitura unui scaun 
rupt, gemete şi urlete de durere: 


— Mi-ai rupt piciorul, ticălosule... 

— Ghinion. 

— Nupotsămă ridic. 

— Nu-mi pasă. 

— Ai putea să mă ajuţi! 

— Eşti nebun! Să te ajut? Mă car.“ Se auzeau apoi pași și o 
ușă trântită.% 


Când se trântea uşa, conducătorul experimentului pornea 
propriul lui cronometru pentru a măsura cât timp îi va lua su- 
biectului din camera vecină (care trebuia să completeze ches- 
tionarul) pentru a sări în ajutorul victimei, care continua să 
geamă de durere. 

Ca să reacționeze, subiecții ocupați cu jocul video violent 
până în urmă cu trei minute au avut nevoie de un timp de 
cinci ori mai lung decât ceilalți. În unele cazuri nici măcar nu 
și-au dat seama de ceartă. lar când au observat-o, nu i-au dat 
importanţă. Pe scurt: trăind de curând scene de violenţă digi- 
tală, au fost insensibili la violenţa percepută drept reală. 

Autorii experimentului au verificat rezultatele într-un stu- 
diu de teren, adică în viaţa reală din afara laboratorului, în alt 
context: la ieșirea dintr-un cinematograf, o femeie cu piciorul 
în ghips, sprijinindu-se în cârjă, îşi pierde echilibrul, cade şi 
încearcă în zadar să-şi recupereze cârja. Scena, jucată de o actriţă, 
era observată de la distanță de un cercetător. Acesta măsura 
timpul după care trecătorii care tocmai ieșeau de la cinema o 
ajutau pe femeia aflată aparent în dificultate. 

Timpul până la oferirea ajutorului (secunde) 
&..] 
o 


Fără violență Violență 
Joc video 


8.4 De cât timp (în secunde) au avut nevoie subiecţii pentru a ajuta pe cineva aflat 
în dificultate, după ce au jucat timp de 20 de minute un joc nonviolent (coloana 
albă) sau unulviolent (coloana neagră)? 


La un total de 162 de trecători, s-a dovedit că timpul până când 
o ajutau pe femeie depindea de filmul vizionat în prealabil: 
după scene lungi de violenţă (The Ruins, 2008) a durat semni- 
ficativ mai mult decât după un film fără violență (Nim's Island, 
2008). S-ar putea spune că oamenii predispuși spre violență 
merg mai degrabă la un film violent, deci efectul e provocat 
nu de film, ci de caracterul persoanei în cauză. Pentru a cerceta 
acest aspect, același experiment a fost efectuat și la intrarea în 
cinematograf, înainte de proiecția filmului. În acest caz, n-au 
apărut deosebiri substanţiale în comportamentul viitorilor 
spectatori. Cu alte cuvinte: filmul violent i-a făcut pe spectatori mai 
puţin dispuși să acorde ajutor persoanelor aflate în dificultate. 
Ne-am putea întreba de ce spectatorii de la cinema au fost 
mai rapizi decât subiecţii testului de laborator, dar situația 

diferită (trec prin faţa celui în dificultate) din studiul de teren 
față de cea din experimentul de laborator (stau şi efectuează o 
muncă plictisitoare, apoi percep ceva în camera alăturată) nu 
permite compararea timpilor de reacţie. 


„CONFORTABIL INSENSIBIL“ ȘI LA TALKSHOW 


Mă uit uneori la talkshow-uri televizate. E oarecum neobișnuit, 
fiindcă, se știe, n-am televizor, iar părerea mea despre acest mij- 
loc de comunicare nu-i grozavă: cu decenii în urmă, televiziu- 
nea promitea să educe, dar vedem cu toţii ce s-a ales de această 
idee. Tema unuia dintre talkshow-uri era „Violenţa în mass 
media“ și se discuta despre jocurile pe calculator și ce putem 
sau trebuie să facem pentru a combate efectele lor deja cunos- 
cute (mai multă violenţă reală).? 

„Nimic“, a fost, ca de obicei, răspunsul jucătorilor și al mana- 
gerului digital (event manager) prezenţi în emisiune, fiindcă 
jocurile sunt un mod inofensiv de a-ţi petrece timpul. „Tre- 
buie să înăsprim legile împotriva armelor“, au spus alţii, dar 
reprezentantul unei fabrici de armament s-a opus. Ca de obicei, 
discuţia a degenerat, dar mi-a rămas în minte o observaţie: 
în timpul emisiunii au fost intercalate două scurte materiale 
filmate, pentru a demonstra ce se vede și se trăiește în timpul 
unui joc pe calculator sau la consolă: lupta foarte realistă a 
unor adversari virtuali. După difuzarea acestor materiale, 
toţi participanţii erau amuțţiţi și îngroziți, cu două excepţii: 
cei doi jucători experimentați prezenţi în emisiune. Unul se 
afla deja în tratament pentru dependenţa de jocuri, celălalt 
încă juca. Amândurora li s-a părut normal, n-au văzut nimic 
grav sau dezgustător. Întrebați de moderator dacă nu consi- 
deră că anumite jocuri pot fi dăunătoare, au răspuns că nu. 
Mă lasă complet rece, nu înseamnă nimic, a spus tânărul 
afectat de dependenţă. E o distracţie inofensivă care îi face 


174  DEMENȚA DIGITALĂ 


pe oameni să se întâlnească și să capete competenţe sociale. 
În plus, e un domeniu care favorizează munca tinerilor, a spus 
event manager-ul. 

În fond, emisiunea a prezentat în direct ceea ce se studiază 
de decenii și constituie tema capitolului de față: anularea capa- 
cității umane de a dovedi compasiune față de semeni; termenul 
ştiinţific e desensibilizare. Este o formă de învățare inconștientă, 
pusă în evidenţă experimental și la animale, care la oameni 
implică gânduri, sentimente şi comportamente. De acum pa- 
truzeci de ani s-a demonstrat că oamenii care privesc regulat 
filme violente reacționează tot mai puţin intens la scenele de 
violență. În plus, ficțiunea cinematografică se transferă în re- 
alitate.?* Cercetările s-au ocupat la început doar de film și tele- 
viziune: după ce au privit secvenţe violente sau nonviolente, 
tinerii erau puși să asiste la lupta dintre doi indivizi sau la o 
scenă în care un copile bătut. Cei care au văzut secvenţa vio- 
lentă au intervenit mult mai târziu decât ceilalţi, adică au re- 
acționat cu mai puţină sensibilitate la violenţa reală. 

Ceea ce e valabil pentru consumul pasiv de film şi televizi- 
une e valabil și pentru jocul activpe calculator sau la consolă.% 
Într-un studiu efectuat pe 150 de şcolari în vârstă de 10 ani s-a 
demonstrat că există o legătură clară între jocurile digitale vi- 
olente și insensibilitatea în faţa violenţei reale. La același rezul- 
tat a ajuns un studiu japonez efectuat pe 307 copii din clasele 
a cincea şi a şasea, în care s-a înregistrat o scădere a compasiunii 
şi empatiei după consumul de jocuri video violente.” Acest 
efect apare şi la adolescenți, după cum a demonstrat un studiu 
efectuat pe 229 de băieți cu vârste între 15 și 19 ani.” O aseme- 
nea desensibilizare e înregistrată şi prin măsurarea anumitor 
caracteristici ale organismului cum sunt pulsul şi nivelul trans- 
piraţiei: după 20 de minute de joc video violent, pulsul și transpi- 
rația scad în fața unei scene de violenţă reală.?$ 

Sistemul nostru de valori bazat pe libertate, egalitate şi 
dreptate socială presupune un altruism fundamental: numai 

în felul acesta societatea noastră poate funcționa. Studiile 
prezentate aici confirmă faptul că un consum activ sau pasiv 
de violenţă fictivă duce la o desensibilizare măsurabilă față 
de violenţa reală. Iar acest lucru se traduce printr-o slabă dis- 
ponibilitate de a-ţi ajuta semenii. Violenţa mediatică submi- 
nează fundamentele conviețuirii noastre sociale. „Ce poate 
fi bun în asta?“ a întrebat de mai multe ori în timpul talk- 
show-ului Gisela Mayer, mama unei tinere învățătoare împuş- 
cate fără motiv în Winnenden. „E într-adevăr doar o alegere 
personală?“ 


REZUMAT 


Libertatea individului (și astfel și cea a bunului său gust) se 
termină, după cum se ştie, acolo unde restrânge libertatea 
altuia sau o periclitează. De aceea trebuie luată în serios în- 
trebarea mamei a cărei fiică a fost împușcată fără motiv în 
timp ce-şi făcea meseria. Când acel dezaxat a intrat şi a tras 
la întâmplare, în clasă se discuta tocmai despre cartea mea 
Atenţie la video!, care vorbește despre efectele violenţei digitale 
în lumea reală. 

Desigur, producătorii de jocuri video violente creează lo- 
curi de muncă și plătesc impozite. Dar vrem într-adevăr asta? 
Şi vrem într-adevăr să oferim premii culturale pentru așa ceva? 
Unii vor să legalizeze pornografia infantilă sau drogurile grele, 
dar în aceste cazuri societatea spune: „Stop! E prea mult!“ Cu 
atât mai revoltător e să vezi că violenţa e premiată, iar comisia 
parlamentară germană recomandă familiarizarea cât mai tim- 
purie a copiilor cu această formă de cultură. 

Iată răspunsul meu: nu trebuie să ne fie indiferent modul 
în care copiii și tinerii își petrec timpul, pentru că fiecare 
acțiune lasă o urmă în creier. În cazul jocurilor pe calculator, 
e vorba mai cu seamă de înclinația spre violenţă, desensibi- 

lizare față de violența reală, izolare socială (!) și un nivel scă- 
zut de educaţie. Dacă vreţi într-adevăr ca fiii voștri să ia note 
proaste, iar când vor deveni adulți să le pese mai puţin de voi 
şi de prietenii lor dar numai dacă vreţi într-adevăr asta —, atunci 
dăruiți-le console pentru jocuri! Contribuiţi și voi la sporirea 
violenţei în lumea reală. 


9 
Nativii digitali: mit și realitate 


Această sintagmă, care până și în limba engleză, din care pro- 
vine, provoacă unele confuzii, este destul de controversată.! 
Așadar, ce putem înţelege printr-un „nativ digital“? 

Sintagma a fost inventată de pedagogul şi jurnalistul ame- 
rican Marc Prensky, care a folosit-o cu peste 10 ani în urmă în 
două articole, alături de sintagma „imigrant digital“, şi se 
referă la generația celor născuți după 1980, când calculatorul 
şi internetul începuseră să facă parte din viaţa cotidiană (cum 
se întâmplase înainte cu apa potabilă și curentul electric și 
apoi cu televizorul). În 2010, această generație avea între 20 şi 
30 de ani. Se vorbește de aceea şi de mileniali* sau — cu referire 
la generaţia X, a celor născuţi între 1965 şi 1980 — de generaţia 
Y (născuţi după 1980). Alţii vorbesc despre net generation“, dar 
toți sunt de acord că există o ruptură adâncă între generaţia 
anterioară şi această nouă generaţie şi că acest lucru ne va 
schimba tuturor viaţa. 

Se susține că sistemul de educaţie ar trebui să se schimbe 
pentru a nu-şi pierde definitiv actualitatea. „Universitățile 
încep să nu mai aibă un cuvânt greu de spus în învățământul 
superior, deoarece internetul se transformă din ce în ce mai 
mult în infrastructura dominantă a cunoaşterii. [...] Transfor- 
marea universității devine astfel o necesitate stringentă“, sub- 
liniază Don Tapscott și Anthony Williams în studiul lor despre 
universităţile secolului XXI („Innovating the 21*-Century 
University: It's Time!“).5 Este interesant că aceste îndemnuri 
sunt însoţite de obicei de apelul pentru o universitate orientată 

spre economia de piață și axată pe educaţia prin colaborare (în 
loc de simpla predare practicată până acum pretutindeni). 
Despre ce e vorba în aceste afirmaţii? 


VIAȚA NATIVILOR DIGITALI 


În engleză, sintagma „nativ digital“ (digital native) derivă din 
expresia „vorbitor nativ“ (native speaker), care se referă la faptul 
că limba maternă este învățată și stăpânită altfel decât o limbă 
străină. Oamenii gândesc şi visează în limba maternă și odată 
cu ea au absorbit în mod automat şi o anume concepţie despre 
lume; oamenii sunt parte a culturii respective şi nu vor scăpa 
niciodată de accentul respectiv (în vorbire și în gândire). Orice 
individ care crește într-o comunitate lingvistică are o limbă ma- 
ternă. Nativii digitali au aceeaşi caracteristică: patria lor e lumea 
digitală a tehnicii informatice moderne. „Existența unui mediu 
ce permite accesul la tehnologii digitale şi la internet duce, în 
combinaţie cu o implicare activă în aceste tehnologii, la o rup- 
tură acută între generaţii“, susține Chris Jones, referindu-se la 
ideea de bază a sintagmei „nativ digital“.* 

Pentru a vă face o imagine despre ce înseamnă practic acest 
lucru, vom cita datele raportate într-un articol din 2008, inti- 
tulat Understanding the Digital Natives. Un tânăr care a împlinit 
21 de ani: 


—a trimis și a primit în medie 250 000 de e-mailuri sau sms-uri 

— a petrecut în medie 10 000 de ore pe telefonul mobil 

— a jucat în medie 5 000 de ore jocuri video 

— a petrecut în medie 3 500 de ore pe rețele de socializare 
(de exemplu, Facebook). 


Nativul digital tipic este periodic sau mereu online; se află 
mereu în legătură cu prietenii şi rudele prin e-mail, sms-uri şi 

rețele de socializare, ascultă muzică mai multe ore pe zi și face 
toate astea chiar și când stă, seara, în faţa televizorului sau joacă 
un joc video. Se trezește cu telefonul mobil, înainte de a se da 
jos din pat își verifică mesajele, rămâne online toată ziua, tri- 
mite ultimul sms pe la ora 23 și adoarme ascultând muzică la 
iPod sau mobil. 

Ce înseamnă pentru oameni, pe termen lung, acest mod de 
viață? Revoluţia digitală, cum este numită acum, este o bine- 
cuvântare sau un blestem? Pornind de la studii din domeniul 
neuroștiințelor și mai ales de la cercetările neuroplasticității și 
dezvoltării cerebrale, așa cum au fost prezentate în capitolele 
precedente, putem spune cu certitudine următorul lucru: 
stilul de viață al unui nativ digital nu poatesă nu aibă consecinţe. 


VIITORUL DE AUR AL INTERNETULUI 


La 29 februarie 2012, PewResearchCenter din Washington 
a publicat un studiu cu titlul „Viitorul internetului“. Între 
28 august și 31 octombrie 2011 au fost chestionaţi online 1 021 
de experţi în internet. Ei trebuiau să aleagă una din două afir- 
maţii despre internet și despre consecinţele sale asupra capa- 
cităților mentale ale următoarei generaţii, motivându-și apoi 
decizia. Aproximativ 55% dintre cei chestionaţi au optat pen- 
tru varianta optimistă: „În anul 2020 creierul adolescenților și 
al tinerilor adulți obișnuiți cu multitasking va fi «conectat» 
altfel decât cel al oamenilor de peste 35 de ani, iar acest lucru 
va avea consecinţe pozitive. Ei nu vor avea parte de deficit cog- 
nitiv în timp ce se ocupă rapid de mai multe sarcini personale 
şi profesionale. Dimpotrivă, învață mai mult şi sunt mai capa- 
bili să găsească răspunsuri la probleme profunde, în parte 
pentru că știu să caute mai eficient și pot accesa mai bine infor- 
maţiile prezente pe internet. Modificările comportamentului 

de învăţare şi ale gândirii la tineri vor avea în general conse- 
cinţe pozitive.“8 

Aproape jumătate dintre experții chestionaţi (42%) au văzut 
lucrurile cu totul altfel şi au ales varianta negativă: „În anul 
2020 creierul adolescenților și al tinerilor adulţi obișnuiți cu 
multitasking va fi «conectat» altfel decât cel al oamenilor de 
peste 35 de ani, iar acest lucru va avea consecinţe nefaste și ne- 
gative. Ei nu vor putea memora nimic, folosind o mare parte 
din energie pentru a schimba scurte mesaje sociale şi pentru a 
se angaja în conversații şi în alte activități care-i distrag de la 
legăturile autentice cu persoanele și cu lucrurile. Nu au capaci- 
tatea de a reflecta şi nici de a sta în compania altor persoane. Vor 
depinde într-un mod aproape patologic de internet şi de dispo- 
zitivele mobile. Modificările comportamentului de învăţare și 
ale gândirii la tineri vor avea în general consecinţe negative.“ 

Autorii studiului spun că mulți dintre optimişti au recunos- 
cut că această perspectivă exprimă mai degrabă speranţa lor, nu 
opinia despre realitate, astfel încât rezultatul real corespunde 
mai degrabă unui raport de 50 la 50 între optimişti şi pesimiști. 
Asta ne spune că experții nu sunt deloc de acord în privința 
efectelor pe care le va avea pe termen lung lumea digitală. 

Unii vorbesc despre faptul că vor exista supertaskers, care 
vor putea efectua cu ușurință mai multe sarcini în același timp, 
iar conținuturile memoriei vor deveni hyperlinkuri care vor fi 
declanşate de cuvinte-cheie şi de URL-uri.' Un futurolog este 
de părere, asemenea autorilor citați mai sus, că trebuie să se 
modifice sistemul de învățământ și să recunoaștem în sfârșit 

„Că toate activităţile care distrag reprezintă de fapt norma. Prin 
urmare, profesorii trebuie să predea managementul fluxurilor 
informaţionale multiple“. 

Modificările atenţiei şi ale gândirii sunt privite cu ochi buni 
de optimişti. Danah Boyd, angajată la Microsoft și expertă în 
dezvoltarea cognitivă a adolescenților, scrie: „Tehnicile și meca- 
nismele schimbării rapide a atenţiei (rapid-fire attention shifting) 

vor fi foarte utile“!?, iar William Schrader, fondator al unei firme 
de internet, adaugă: „Bazându-se pe capacitatea de a-și folosi 
deficitul de atenţie (ADHD) ca resursă, tinerii din 2020 se vor 
bucura de capacităţi cognitive care se află cu mult dincolo de 
cele pe care ni le putem închipui azi.“ 

Susan Price, administrator al firmei Firecat Studio, care îşi 
desfăşoară activitatea online, răspunde eventualilor sceptici: 
„Cei care se plâng de presupusul apus al reflecției profunde, al 
interesului real și al capacităților sociale determinate de folo- 
sirea tehnologiei şi de dependenţa de tehnologie nu văd pur și 
simplu necesitatea de a ne modifica procesele şi modelele com- 
portamentale pentru a ne adapta noii realităţi.“!+ 

Deja amintita cercetătoare de la Microsoft, Danah Boyd, 
adaugă un avertisment: „Dacă limităm mobilitatea tinerilor 
online și offline, le vom reduce capacitatea de dezvoltare a abi- 
lităților sociale. [...] Ne este doar teamă că tinerii se vor întâlni 
cu străini care nu ne plac.“!5 

Opiniile acestor „experţi“ sunt foarte optimiste în ce pri- 
veşte consecinţele tehnologiei informaţiei asupra capacităţii 
mentale a tinerei generaţii. Se presupune că memoria noastră 
poate stoca hyperlinkuri și URL-uri la fel cum face cu faptele 
şi cu poveștile, deși acest lucru este total nefundamentat din 
perspectivă neurologică. Chiar şi deficitul de atenţie este pen- 
tru ei o „resursă utilă“, iar multitaskingul, un „comporta- 
ment dezirabil“. Capitolele anterioare au arătat deja că această 
perspectivă nu corespunde realității. În loc să repet aici contra- 
argumentele, în paginile următoare voi prezenta o cercetare 
axată pe comportamentul digital și din mediul online al tine- 
rei generaţii. Ce pot face cu adevărat nativii digitali? 

GENERAȚIA GOOGLE: GENII SAU SLAB DOTAŢI? 


Generația Google se referă la cei mai tineri reprezentanți (năs- 
cuţi după 1993) ai nativilor digitali, care nu au nici o amintire 
despre cum era fără calculator, internet sau motorul de cău- 
tare Google, care a apărut în 1998. Tocmai acestei generaţii i 
se atribuie azi capacități și abilități deosebite în folosirea teh- 
nologiei informaţiei și comunicării, pe care noi, „imigranții 
digitali“ mai bătrâni, nu le avem. Este vorba în general despre 
afirmaţii care au la bază surse indirecte, astfel încât ne între- 
băm cât de reale sunt. 

Cercetătorii de la British Library din Londra și-au pus exact 
această problemă.!€ Ei au sondat literatura de specialitate re- 
levantă, au adunat şi ordonat cele mai frecvente afirmații pri- 
vind generația Google şi le-au comparat cu ceea ce se știe din 
studiile ştiinţifice. În plus, au cercetat ceea ce nu a cercetat 
nimeni până acum, și anume tipul de informaţii căutate de 
utilizatorii catalogului bibliotecii londoneze prin raportare la 
vârsta acestora. 

Mai întâi trebuie spus că generaţia Google nu foloseşte de- 
loc internetul pentru a găsi informații sau pentru a învăţa, ci 
mai ales pentru a comunica cu prietenii, lucru care înainte se 
petrecea, de exemplu, în curtea școlii; o altă activitate consis- 
tentă pe internet este descărcarea de muzică și de jocuri. Deși 
internetul nu e folosit doar pentru căutarea informaţiilor, cea 
mai frecventă afirmaţie referitoare la generaţia internetului 
este exact aceasta: „S-au spus multe despre presupusa capaci- 
tate a tinerilor care folosesc mediile electronice. În special, 
faptul că tinerii folosesc internetul mai creativ și mai bine 
decât educatorii lor, că se descurcă în general mai bine cu 
tehnologia modernă a informaţiei decât părinţii și profesorii 
lor, pe scurt, că ar avea abilități tehnologice. Aceasta este cea mai 
larg răspândită opinie despre tineri şi despre tehnologia in- 
formaţiei.“ 

O cercetare minuțioasă efectuată de autorii studiului de- 
spre literatura de specialitate referitoare la comportamentul 
tinerilor în ceea ce privește căutarea informației arată că nu 
există nici un motiv pentru a presupune că aceasta ar fi mai 
bună decât cea a adulților și nici pentru a susține că s-a modifi- 
cat esenţial în ultimii 15 ani. În plus, s-a dovedit că superficiali- 
tatea căutărilor online nu-i afectează doar pe utilizatorii tineri, 
ci pe utilizatorii de orice vârstă, chiar şi pe profesori! 

Alte rezultate ale studiului au arătat că tinerilor le este greu 
să evalueze semnificaţia diferitelor surse; ei nu pot face deseori 
deosebirea între autoritatea surselor bune (de exemplu studii 
ştiinţifice) și a surselorrele (datul cu părerea). Ei judecă calitatea 
surselor „doar superficial, în cazul în care o fac“, și de fapt „nu 
sunt în stare și nici nu vor să evalueze sursele de informare.“!8 

Tocmai pentru că internetul permite formularea întrebă- 
rilor direct, în loc să limiteze căutarea cu ajutorul unei com- 
binaţii abile de cuvinte-cheie (cu operatori logici), nu se poate 
ajunge la o îmbunătăţire a capacităţii de a căuta informații. 
Într-un alt loc, autorii afirmă următoarele: „În rezumat, pro- 
babil inexistenţa unei îmbunătățiri a capacității de a identifica 
informaţii depinde, paradoxal, tocmai de ușurința utilizării 
sistemelor informatice (cum este World Wide Web).“!* Și pen- 
tru că tinerii nu știu cum pot fi organizate informaţiile, con- 
form cărei logici sunt corelate, ce este și ce nu este important, 
aceştia nu pot folosi foarte eficient motoarele de căutare. 

Episodul amintit în introducere despre cei trei elevi care 
trebuiau să scrie un referat despre țara Georgia şi au prezentat 
de fapt statul american Georgia arată clar, din punctul meu de 
vedere, problematica căutărilor pe internet: pentru a găsi lu- 
cruri online trebuie să ai o cultură generală solidă și mai ales 
să ai cunoștințe prealabile despre domeniul cu privire la care 
vrei să te informezi. 

Cine nu ştie nimic despre subiectul căutat nu va progresa 
folosind Google. Cine știe deja foarte mult poate face rost prin 

intermediul acestui motor de căutare sau al altor surse de cele 
mai noi, mai detaliate şi mai recente informaţii care încă îi 
lipsesc. Preștiinţa funcționează ca un filtru care permite unui 
om să aleagă cele mai relevante rezultate dintre cele 50 sau 
50.000 oferite de motorul de căutare. Nu există mecanisme 
online capabile să înlocuiască această abilitate. De aceea este 
o absurd să afirmi că memoria poate fi înlocuită de cunoaște- 
rea hyperlinkurilor şi URL-urilor. Acestea nu se traduc în com- 
petenţă și astfel nu sunt valabile ca filtre. 

În plus (vezi capitolul 3), faptul de a putea accesa online în 
orice clipă conţinuturi determinate deteriorează capacitatea de 
memorare. Cine intră pe net cu gândul că „pot găsi asta oricând 
pe Google“ va dezvolta, după cum am arătat deja pe larg, o capa- 
citate de judecată cu mult inferioară față de cineva care nu 
pornește cu această atitudine în căutarea informațiilor. 

Alte perspective foarte răspândite privind generația Google 
se dovedesc a fi, la o privire mai atentă, mituri care nu sunt 
deloc sprijinite de fapte. Astfel, studiul deja amintit al biblio- 
tecarilor londonezi infirmă o serie întreagă de prejudecăţi: 
opinia larg răspândită potrivit căreia generația Google ar în- 
văţa să folosească un calculator fără efort şi prin experimen- 
tare e complet nefondată.% Lucru valabil şi în cazul opiniei 
potrivit căreia generaţia Google ar aprecia mai mult părerile 
cunoscuţilor de aceeași vârstă decât pe cele ale autorităţilor, 
cum sunt profesorii şi manualele. Aprecierea că această gene- 
Taţie este una a experților în căutarea pe internet a fost consi- 
derată de autorii studiului drept un mit periculos. „O analiză 
detaliată a literaturii de specialitate din ultimii 25 de ani nu a 
arătat nici o îmbunătăţire (şi nici vreo înrăutățire) a capacită- 
ţii de a aborda informațţiile.“?! 

Autorii studiului consideră că generația Google este o ge- 
neraţie cut and paste. Părerea lor este confirmată de multe din- 
tre referatele și tezele descărcate de pe internet, precum și de 
cazurile de plagiat foarte frecvente mai ales la politicieni. Din 

fericire nu doar în Germania, ci nici în Ungaria, de exemplu, 
nu există „relaţii italiene“ — ministra italiană a justiţiei Ma- 
riastella Gelmini și-a obținut fraudulos titlul de doctor și to- 
tuși a rămas în funcție??—, ci un respect profund față de munca 
academică. Preşedintele ungur Pâl Schmitt a trebuit să se re- 
tragă după ce s-a dovedit că cel puţin 197 din cele 215 pagini 
ale tezei sale erau copiate de la alţi autori.” 


SUPERFICIALITATE ÎN LOC DE HERMENEUTICĂ 


Să rezumăm: atât de lăudata competenţă digitală a tinerei ge- 
nerații nu mai e chiar aşa de sigură, la o privire mai atentă. 
Acest lucru se referă în special la presupusa lor abordare apa- 
rent mai dezinvoltă a informaţiei. Cine se informează despre 
un anumit subiect trebuie să parcurgă ceea ce de 150 de ani 
poartă numele de „cerc hermeneutic“. Cine vrea să înţeleagă 
recunoaşte întregul prin detalii şi detaliile prin întreg; apro- 
fundează un indiciu dintr-o sursă de încredere şi, dacă nu se 
alege cu nimic, se întoarce la sursa credibilă, pentru că aceasta 
conține numeroase indicii. Chiar și obținerea unor informații 
noi se face doar printr-un astfel de proces circular (sau, potrivit 
unor hermeneuţi optimiști, printr-o spirală ascendentă). Nativii 
digitali nu parcurg acest cerc hermeneutic al cunoașterii: ei 
deschid linkuri fără discernământ și nu se întorc niciodată la 
o sursă de încredere; caută pe orizontală (adică superficial), nu 
pe verticală (nu merg în profunzime). 

Însuşirea unei cunoașteri adevărate nu se face nici printr-o 
navigare superficială, ci prin dezbatere activă, prin formularea 
de întrebări, prin analizare şi sintetizarea unor conţinuturi noi. 
Este cu totul altceva decât transmiterea de biţi de la un mediu de 
stocare la altul. Am văzut că dăinuirea conţinuturilor în creier 
depinde de profunzimea prelucrării. Navigarea superficială e 

un proces rapid. Când un lucru nu e înţeles în adâncime, e 
evident că nu va fi nici ținut minte! 

Din toate acestea rezultă că nu avem nevoie de universităţi 
noi pentru a face față provocărilor noilor medii informatice. 
Argumentul potrivit căruia tehnologia va revoluţiona învăţa- 
rea a fost susținut pentru fiecare invenţie nouă: film, radio, 
televizor și acum calculator și internet. Cercetătorul Chris 
Jones citează surse din epoca de dinaintea internetului în care 
se vorbeşte despre faptul că elevii îşi vor putea alege cei mai 
buni profesori din lume. Acest lucru se discuta deja în epocile 
radioului, filmului și televizorului. S-a schimbat ceva în faptul 
că învăţarea are loc atunci când există o relație personală între 
mentor şi student sau când unul îl poate motiva pe celălalt? A 
învăţa înseamnă să ațâţi un foc, nu să umpli un recipient. Metafora 
transmiterii informaţiei — de la programe de învățare online 
la creier — nu ia în calcul acest dat fundamental. 

Până şi ideea de învățare în comun prin intermediul calcu- 
latorului se dovedeşte o pură iluzie. Am văzut deja în capitolul 
5 că învăţarea prin contactul direct este superioară celei inter- 
mediate de ecran şi tastatură. Trebuie să avem în vedere faptul 
că abordarea mediilor digitale este la bază o experienţă solitară: 
individul stă singur în fața unei cutii, se uită la ea şi bate la tas- 
tatură. Nu e o configurație adaptată pentru două sau trei per- 
soane, ci pentru una singură. Acest lucru este valabil pentru 
toate noile medii digitale, de la iPod și telefonul inteligent 
până la tabletă. Afirmația că aceste dispozitive sunt făcute 
pentru învăţarea în comun nu-mi pare realistă, nici pe termen 
mediu și nici pe termen lung. 

În acest punct, tehnofilii ar putea obiecta că crowdsourcing-ul 
și inteligenţa colectivă dau naștere unor forme noi de prelucrare 
a informaţiilor colective, ale căror beneficii nu pot fi trecute 
cu vederea. Lor le răspund, împreună cu o mulțime de experţi 
în internet, că aceste activități poate că au succes pe piaţă, pen- 
tru că reduc costurile muncii mentale prin automatizare şi 

externalizare, dar nu contribuie deloc la educaţia și la formarea 
individului. Oamenii nu sunt peşti, furnici sau insecte. Marile 
realizări mentale se produc în creier. Da, ele presupun educa- 
ţia (cu ajutorul altora) şi schimbul cu alţii: ştiinţa înseamnă 
să vorbeşti cu alţii! Același lucru este valabil pentru toate reali- 
zările culturale, printre care se numără și știința. Dar Gioconda, 
Sonata lunii, Visul unei nopţi de vară, Faust, calculul integral, te- 
oria relativităţii sau demonstraţia ultimei teoreme a lui Fer- 
mat au apărut de fiecare dată într-un singur creier foarte bine 
pregătit. 

Deocamdată, nu pot să spun că mediile digitale accelerează, 
aprofundează sau îmbunătăţesc în vreun fel acest proces de 
evoluție mentală. Dimpotrivă, s-a demonstrat că există conse- 
cințe negative, mai ales la nativii digitali. 


E-BOOK-URI ÎN LOC DE CĂRŢI? 


În ziua deschiderii târgului de carte de la Frankfurt din 2011 
s-a prezentat un studiu al echipei profesorilor Stephan Fiissel 
şi Matthias Schlesewsky, de la Institutul de Cercetare a Con- 
vergenţei Media, Universitatea din Mainz. Rezultatele obţi- 
nute ar fi demonstrat că lectura unei cărți electronice (pe iPad) 
emult mai eficientă decât lectura unei cărți tipărite. În rezuma- 
tul cercetării se spuneau următoarele: „Deși subiecţii studiului 
care au citit cărți tipărite au avut impresia subiectivă a unei 
activități mai plăcute și mai uşoare, creierul ne spune cu totul 
altceva. În timpul lecturii pe o tabletă (iPad) se pot observa 
avantaje care nu sunt percepute conștient, dar care sunt mă- 
surabile, în ce priveşte prelucrarea informațiilor noi în raport 
cu citirea prin intermediul unui Kindle 3 și a unei cărți tipă- 
rite, care nu prezintă deosebiri. Pe lângă această observaţie, 
care arată în mod clar că perspectiva noastră culturală privind 
cititul cărților tipărite şi al celor electronice nu corespunde 


188  DEMENȚA DIGITALĂ 


realității neuronale, mai există un rezultat remarcabil. Datele 
existente arată că avantajul prelucrării informaţiei pe o tabletă 
devine din ce în ce mai mare odată cu înaintarea în vârstă.“?+ 

La puţin timp după aceea am primit un e-mail de la Agenţia 
Germană de Presă (DPA), care mă întreba ce părere am despre 
acest studiu. Pentru că nu aveam timp să mă ocup de toate soli- 
citările care veneau prin e-mail de mai multe ori pe zi, am direc- 
ționat mesajul către colegul şi prietenul meu Thomas Kammer, 
care ştie mult mai multe despre electrofiziologie și stimularea 
cerebrală. După ce a citit prezentarea (nu era o lucrare ştiinţifică, 
ci doar un comunicat de presă), a ajuns la concluzia că din ceea 
ce s-a publicat nu se poate trage deloc concluzia citată mai sus. 
De asemenea, nu se dovedise nici că prin intermediul tabletei 
informațiile sunt absorbite mai bine și nici că acest lucru este 
valabil mai ales pentru oamenii în vârstă. 

La puţin timp după aceea, în Frankfurter Allgemeine Zeitung 
a apărut un articol critic la adresa acestui studiu?, ceea ce i-a 
indignat pe autori și a dus la un răspuns din partea universită- 
ţii sub forma unui comunicat de presă.** Dar nu a fost de ajuns: 
coordonatorul studiului l-a atacat personal pe prietenul meu 
într-un e-mail pe care l-am citit și eu: cum își permitea să-l cri- 
tice, din moment ce el (Schlesewsky) este mult mai experimen- 
tat în această privință? Între timp, la târgul de carte, e-book-urile 
se bucurau de o mare popularitate. 

Chiar și postul de radio public a cercetat acest subiect, co- 
mentând în revista sa, Campus und Karriere, că: „Studiul care 
demonstrează avantajele cititului pe tabletă față de cartea cla- 
sică a fost finanţat cu un sfert din fonduri de firma MVB Mar- 
keting und Verlagsservice, o filială a asociaţiei librarilor şi 
editorilor germani. Această societate avea un interes clar să 
prezinte la târg rezultatele favorabile tabletei ale studiului din 
Mainz, căci scotea pe piaţă în același timp o tabletă proprie pe 
care dorea s-o lanseze de Crăciun. Cercetătorii Schlesewsky şi 
Fussel protestează însă și spun că abia în timpul târgului de 

carte au aflat despre interesele comerciale ale firmei MVB, co- 
finanţatorul studiului lor.“ 

În replică, autorii studiului se plângeau că majoritatea co- 
vârşitoare a comentariilor erau „mai degrabă de natură emo- 
țională și neinteresate de fapte“. lar la radioul public au declarat: 
„Rezultatul obținut ne-a convins că am făcut un pas înainte, 
astfel încât vrem să avem o dezbatere constructivă, nu emoţio- 
nală.“% După cum ştie orice cercetător care publică într-o re- 
vistă de specialitate, la o astfel de dezbatere se ajunge când este 
oferită spre publicare o lucrare, care mai întâi trece printr-un 
proces de evaluare științifică. Dar cercetătorii Universităţii din 
Mainz tocmai asta nu au făcut cu prezentarea lor. Rușine celui 
care gândește ceva de rău! 

Dar ce știm cu adevărat despre consecinţele cărților electro- 
nice asupra cititului în general? În primul rând, după o serie 
de cercetări aprofundate, trebuie să spunem că nu avem rezul- 
tate care să satisfacă standardele evaluării științifice. Trebuie 
să procedăm cu prudenţă, mai ales în privinţa copiilor mici, 
fiindcă e posibil ca e-book-urile, cu imaginile lor mișcătoare și 
textul citit automat, să le fie avantajoase; dar se poate întâmpla 
şi pe dos: aceste conţinuturi „extra“ ar putea distrage atenţia 
de la text şi deci de la citit. Așa cum subliniază Amelia Moody, 
specialistă americană în probleme de educaţie, multe lucruri 
depind de calitatea e-book-urilor.” La o concluzie asemănă- 
toare a ajuns şi specialista americană în educaţie Tricia Zucker, 
pornind de la şapte studii randomizate şi 20 de cercetări semi-ex- 
perimentale care au avut drept obiect e-book-urile pentru copii 
cu vârste de 2 până la 11 ani.% 

Ceva mai bine stau lucrurile cu manualele electronice; dar și 
în acest caz există mai multe date despre experimente cu stu- 
denți (şi nu cu elevi), iar acestea nu oferă nici un motiv pentru a 
ne despărţi rapid de cartea tradițională. 

Studiile arată, pe de o parte, că prin intermediul manualelor 
electronice se poate învăţa la fel de bine ca în cazul manua- 

lelor tradiționale. Psihologul James Shepperd şi colaboratorii 
săi de la Universitatea din Florida au descoperit acest lucru 
printr-un studiu la care au participat 382 de studenți la psiho- 
logie ce învățau folosind un manual normal sau un manual 
electronic.*! Nici psiholoaga Annette Taylor, de la Universitatea 
din San Diego, nu a găsit diferenţe.” Învăţarea cu medii elec- 
tronice este însă mai obositoare, după cum arăta în 1992 informa- 
ticianul Andrew Dillon* într-o analiză exhaustivă a literaturii 
de specialitate și așa cum confirmă psihologul William Woody 
şi colaboratorii săi de la Universitatea din Colorado aproape 
20 de ani mai târziu: „Deşi majoritatea studenţilor de azi au un 
acces fără precedent la tehnologie, ei nu preferă manualele 
electronice — independent de sex, de obișnuința de a folosi 
calculatorul sau de cunoştinţele din domeniul informaticii — 
față de manualele obişnuite. De asemenea, nu s-au găsit core- 
laţii cu e-book-uri citite anterior sau cu preferința generală 
pentru cărțile electronice: participanţii la studiu care folosi- 
seră în prealabil e-book-uri preferau în mod clar textul tipărit 
pentru învăţare“, rezumă autorii rezultatul unui chestionar la 
care au răspuns 91 de studenţi (45 de sex masculin), cu media 
de vârstă de 19 ani.** 

Învăţarea cu e-book-uri este mai puţin eficientă decât învă- 
ţarea cu texte tipărite. Acest lucru depinde, paradoxal, de pre- 
supusele avantaje ale e-book-urilor: cine deschide prea multe 
hyperlinkuri pierde uşor înlănțuirea ideilor şi trebuie să ci- 
tească din nou întregul paragraf. În plus, imaginile animate şi 
filmele educaţionale nu doar că distrag atenţia, ci pot chiar să-l 
frustreze pe observatorul neexperimentat, aşa cum a arătat ex- 
pertul în ştiinţe sociale Thomas Huk (2006) cu ajutorul învăţă- 
rii pe baza unor modele tridimensionale.* În fine, legătura la 
internet pe care o conțin multe e-book-uri nu are doar avantaje, 
ci îi poate distrage atenţia cititorului.” 

Când studenţii sunt întrebaţi dacă preferă să înveţe folo- 
sind manuale electronice sau tipărite, vom constata cu uimire 

că 75% dintre presupușii nativi digitali aleg manuale tipărite 
şi doar 25% manuale electronice. Acesta a fost rezultatul unui 
chestionar american din martie 2011, la care au răspuns 655 de 
studenți și studente cu vârste cuprinse între 18 și 24 de ani.*8 

Pe fundalul acestor rezultate, pare ciudat când politicienii 
spun că trebuie marșat pe această temă, ceea ce se întâmplă pe 
ambele maluri ale Atlanticului. Administraţia Obama plănu- 
ieşte ca fiecare elev și student să aibă la dispoziție un manual 
electronic până în 2017. Și guvernele europene sunt atinse de 
un fel de febră digitală: ele vor să aducă în clase și în universi- 
tăți revoluţia digitală. Însă transpunerea conținutului unei 
cărți tipărite în format electronic nu e un proces chiar atât de 
simplu. În felul acesta, editurile își concentrează resursele 
asupra marketingului, și nu asupra conţinutului. „Mi-aș dori 
ca măcar 10% din resursele folosite pentru a le oferi aceste 
dispozitive copiilor să fie folosite pentru a ne gândi ce ajunge 
la copii prin aceste dispozitive“, spune Robert Pondiscio, ex- 
pert american în mijloace media.* O idee asemănătoare era 
exprimată într-un articol apărut în revista Science la 30 martie 
2012: „Nu există indicii că editurile investesc munca și timpul 
necesare pentru ca materialele din cărțile tipărite să fie adap- 
tate la noua generaţie a manualelor electronice. Cele mai multe 
edituri transpun conținuturile pedagogice în format digital, 
fără să se fi dovedit că prin acest lucru învățarea este îmbună- 
tățită.“* Mai jos, se adaugă: „Dacă guvernul vrea să accelereze 
acest proces, trebuie să încurajeze cercetări științifice pentru 
a verifica dacă manualele electronice pot oferi ce se promite.“ 
Altfel spus: e timpul ca deciziile din domeniul pedagogiei să 
nuţină cont de cerinţele pieţei, ci de date științifice verificate. 
Așa cum am arătat deja în alt loc, suntem foarte departe de 
acest lucru." 

REZUMAT 


Cei care s-au născut pe la mijlocul anilor'90 sau după aceea nu 
vor putea înțelege cum arăta lumea fără calculator și internet, 
fără mobil și iPod, consolă de jocuri și televizor digital. Indivi- 
zii acestei generaţii au crescut într-un alt mediu; formarea 
creierului lor a fost determinată de modificări neuroplastice. 
Cine crede însă că este vorba despre o generaţie de copii-mi- 
nune digitali se înşală. Chiar şi experții din domeniul tehnicii 
informatice au opinii diferite şi numai jumătate dintre ei tind 
să aibă o concepţie optimistă în acest sens. 

Ca neurobiolog şi în lumina datelor adunate în această 
carte, trebuie să iau în considerare faptul că mediile digitale 
pot dăuna formării tinerilor, că folosirea acestor medii nu 
favorizează dezvoltarea impulsurilor senzorio-motorii şi că 
mediul social, după cum se arată mereu, suferă modificări și 
limitări clare. 

Imaginea nativului digital care a absorbit şi a înţeles calcu- 
latorul și internetul odată cu laptele matern se dovedește a fi, 
la o privire mai atentă, un mit. Profunzimea efortului mental 
necesară pentru învăţare a fost înlocuită de superficialitatea 
digitală. Manualele electronice reprezintă în acest sens un alt 
exemplu instructiv al faptului că nu trebuie să lăsăm educația 
generației următoare pe mâna pieţei. 


10 
Multitasking: atenţie tulburată 


Conform unui studiu american, omul modern își întrerupe 
munca în medie o dată la 11 minute. Telefonul sună de undeva 
din geantă; sms-urile și e-mailurile sunt anunţate printr-un 
sunet specific şi, indiferent la ce lucrăm în acel moment, răs- 
pundem imediat la ele. Viaţa noastră în epoca digitală se carac- 
terizează mai ales prin faptul că facem tot mai multe lucruri 
în acelaşi timp: navigăm pe internet, ascultăm muzică, scriem 
sms-uri pe mobil şi citim un articol din ziar. Televizorul merge 
în fundal și tocmai atunci sună și telefonul fix. 


TOTUL E SIMULTAN 


Termenul englez multitasking, adică realizarea simultană a mai 
multe sarcini, nu se referea inițial la mediile digitale. De exem- 
plu, în 2005, actrița americană Jennifer Conelly își descria astfel 
o zi tipică: „În timp ce fac sex, îmi place să citesc o carte şi să 
dau telefoane. În felul acesta pot rezolva mai multe lucruri în 
același timp.“ 

Ulterior, multitaskingul a devenit doar mediatic. Pentru citi- 
torii care nu-şi pot imagina ce înseamnă acest lucru vreau să 
descriu fenomenul cu ajutorul unor exemple luate dintr-un 
studiu american privind consumul media în rândul tinerilor.? 
Astfel, un tânăr de 17 ani își descrie viaţa cotidiană după cum 
urmează: „În fiecare secundă pe care o petrec online practic 

multitaskingul. Acum mă uit la televizor, îmi verific e-mailu- 
rile o dată la două minute, citesc ştiri, înregistrez muzică pe 
un CD și scriu acest mesaj.“ O fată de 15 ani spune: „Conversez 
mereu cu alți oameni prin sms-uri, mă uit la e-mailuri, îmi fac 
temele sau joc jocuri pe calculator în timp ce dau telefoane. 

Un alt tânăr de 17 ani completează: „Mă plictisesc dacă nu 
se întâmplă totul în același timp, căci sunt prea multe pauze. 
Trebuie să aștepți până se deschide un site web sau până când 
se termină reclamele de la televizor.“ 

„Îmi fac temele pentru acasă încă de la şcoală. Dacă nu, în 
camera mea stau cu o carte pe genunchi și în timp ce-mi des- 
chid calculatorul fac tema la matematică sau scriu o propozi- 
ţie. În timp ce-mi deschid e-mailurile, continui tema pentru 
acasă şi în felul acesta rezolv totul la timp“, comentează un 
băiat de 14 ani modul în care-și face temele. 

Mama unui băiat de 15 ani descrie felul în care fiul ei se 
pregătește pentru ore: „Manualele stau închise în ghiozdan, 
iar pe birou este deschis laptopul. Pe ecran e deschis un docu- 
ment de istorie, engleză sau fizică, dar dedesubt erau ascunse 
paginile de Facebook şi iTunes. La căști asculta un podcast și 
uneori, pentru a se concentra şi mai mult, pe ecran mergea și 
un film pe YouTube.“ 

În 2005, fundaţia americană Kaiser Family a cercetat temei- 
nic felul în care 2032 de copii și tineri cu vârste cuprinse între 
8 şi 18 ani folosesc mediile digitale.* 

Copiii și tinerii au completat un chestionar detaliat privind 
folosirea mediilor digitale pe parcursul unei zile şi privind 
comportamentul lor când le accesează. În plus, membrii unui 
grup format din 694 de subiecți au trebuit să țină timp de o 
săptămână un jurnal detaliat privind deprinderile lor în timp 
ce folosesc mediile digitale. A rezultat că tinerii folosesc aceste 
medii aproape 6,5 ore zilnic, iar în privinţa tuturor mediilor 
durata este de 8,5 ore. Tinerii „comprimă“ 8,5 ore de folosire a 
mediilor în 6,5 ore, accesând mai multe dispozitive în acelaşi 
timp, mai ales mobilul și calculatorul. 


Ti 

Procentul (%) activității cu un mediu digital în timpul 
folosirii simultane a unui al doilea mediu. 


10.1 Multitasking digital: procentajul timpului petrecut folosind cel puţin două 
medii simultan. De exemplu, cel care își face temele la calculator (evidențiat cu 
negru) alocă 60% din acest timp și altor activități.6 


S-a dovedit, mai departe, că fetele tind mai mult spre multi- 
tasking decât băieții şi că aproximativ 15% dintre cei chestio- 
naţi folosesc „de obicei“ mai mult de două medii simultan. Cei 
15% de la celălalt capăt al spectrului nu practică multitasking 
deloc; ei recunosc că folosesc „exclusiv“ sau „aproape mereu“ 
un singur dispozitiv. Timpul de folosire a mediilor în cazul 
primului grup este de 12 ore şi 29 de minute, iar în cazul celui 
de-al doilea grup, de 6 ore şi 38 de minute. E interesant de ob- 
servat că, în ceea ce priveşte mediul școlar, în timpul rezolvării 
temelor pentru acasă 30% din timpul rezervat în mod normal 
notării în caiete este dedicat multitaskingului. Pe lângă scrisul 
în caiet sunt accesate medii digitale sau se dau telefoane. Când 
temele se fac la calculator, mulți se ocupă cu alte lucruri apro- 
ximativ două treimi din timpul total. 

Este important să nu uităm că folosirea simultană a mai 
multe medii și rezolvarea simultană a mai multe sarcini joacă 
un rol foarte important în viața mentală a multor tineri. Va- 

lorile prezentate în tabelele din introducerea acestei cărți le 
depășesc pe cele indicate aici și dovedesc o creştere a multitas- 
kingului în ultimul deceniu la o valoare aproape dublă. 


MULTITASKINGUL NE FACE MAI INTELIGENȚI? 


Ce efect are asupra noastră folosirea simultană a mai multe 
medii? Oare fenomenul multimedia ne face să fim mai inteli- 
genţi? În ultimii zece ani, flexibilitatea creierului uman a fost 
dovedită cât se poate de clar: hardware-ul biologic e cel care se 
adaptează mereu la software, adică la experienţa noastră de 
viaţă. Trăirile noastre sunt importante, căci orice activitate men- 
tală lasă urme în creier, iar aceste urme ne influențează func- 
ționarea viitoare. 

Creierul nostru înmagazinează, în clipa în care sunt învăţate, 
nu doar noțiuni particulare, ci și concepte generale, precum 
categorii ale cunoașterii și chiar modul de rezolvare a anumitor 
sarcini (vezi capitolul 7). Tinerii chinezi, de exemplu, parcurg 
nouă ani de școală pentru a învăţa, a recunoaște și a diferenția 
rapid mii de ideograme. Astfel, chinezul poate recunoaşte nu- 
mere mai repede decât noi pentru că a exersat recunoașterea a 
mii de simboluri, nu a câtorva zeci, lucru pe care l-a făcut timp 
de nouă ani, nu un an sau doi, cum se întâmplă în cazul occi- 
dentalilor. În plus, chinezul se descurcă mai bine cu numerele 
de la 6 la 10 pentru că le prelucrează în aceeași emisferă cere- 
brală unde procesează numerele de la 1 la 5. 

Multitaskingul este strâns asociat cu ceea ce psihologia mo- 
dernă și neuroștiințele cognitive numesc control cognitiv.” Încă 
din copilăria mică învăţăm să ne controlăm gândurile, adică să 
ignorăm ce e irelevant și să ne concentrăm asupra unei sarcini 
concrete (fenomen despre care vom discuta în următorul ca- 
pitol). Este vorba despre o capacitate înnăscută și totodată 
exersată a creierului uman de care indivizii dispun mai mult 

sau mai puțin. Acest aspect poate fi comparat cu capacitatea 
de a vorbi. Centrii vorbirii sunt la rândul lor determinaţi gene- 
tic, dar trebuie să primească input lingvistic pentru a funcționa. 
Inputul este mai mult sau mai puţin eficient, ceea ce duce la 
deosebiri între indivizi în ceea ce priveşte stăpânirea limbii 
scrise şi vorbite. 

Dacă controlul cognitiv este învăţat şi se modifică din cauza 
cufundării în lumea digitală, atunci multitaskingul ar trebui să 
aibă o influență asupra capacităţii de a ne controla gândurile. 
Această influență ar putea fi pozitivă: angajamentul crește, iar 
controlul devine mai rigid. Dar poate fi şi negativă, căci atunci 
când avem mereu multe lucruri de făcut în același timp riscăm 
să prelucrăm superficial inputul. Poate că, practicând multi- 
taskingul intensiv și pe termen lung, ne vom antrena atenţia; 
sau, dimpotrivă, vom favoriza apariţia tulburării de atenţie. Ori 
cele două tipuri de efecte se pot anula reciproc, astfel încât 
multitaskingul nu are nici un efect? Cum stau de fapt lucrurile? 


CONTROLUL ASUPRA PROPRIEI GÂNDIRI 


Pentru a cerceta influența multitaskingului asupra randamen- 
tului mental, oamenii de ştiinţă de la Universitatea Stanford 
au întreprins o serie de teste cognitive cu două grupuri. Cu 
ajutorul unui chestionar realizat tocmai în acest sens, dintr-un 
grup de 262 de studenţi de la universitate au fost identificați 
19 studenţi care se aflau deasupra mediei și 22 de studenţi care 
se aflau sub medie. Au putut astfel să-i compare pe cei care 
efectuau multitasking intens (heavy media multitasker) şi cei 
care efectuau multitasking lejer (light media multitasker). 
Capacitatea subiecților de a filtra şi de a ignora stimulii 
neimportanţi a fost testată cu un instrument special, care deja 
evidențiase diferenţe clare între indivizi. Studenţii vedeau 
timp de o secundă două dreptunghiuri și apoi li se cerea să 

10.2 Forma de bază a testului de recunoaștere a unui dreptunghi care se răsucește 
sau nu 


compare imaginea din memorie cu o altă imagine, prezentată 
timp de două secunde, pentru a decide dacă unul dintre drept- 
unghiuri a fost mutat. Pentru a îngreuna testul, pe ecran apă- 
reau şi pătrate de alte culori, care serveau pentru a distrage 
atenţia. Numărul acestor stimuli de distragere putea fi 0, 2, 4 
sau 6. Prin această metodă, psihologii voiau să afle dacă stimu- 
lii de distragere au vreun efect asupra rezultatului testului. 
S-a măsurat astfel randamentul subiecților, determinând 
numărul răsucirilor indicate corect şi scăzând răspunsurile 





Semnal Stimul Interval Matrice 
de stimul de memorat de achiziţie a testului 
IN o IN ş 
200 ms 100 ms 900 ms 2 000 ms 





Timp 
Răspuns Poe 


corect: „Da“ 
(apăsarea tastei) 


10.3 O serie de imagini succesive ce conţin stimuli de distragere pentru a măsura 
capacitatea de a ignora informaţiile inutile. Subiecții trebuiau să spună dacă unul 
dintre dreptunghiurile închise la culoare și-a schimbat orientarea. Dacă da, tre- 


buiau să apese tasta „da“, în caz contrar, tasta „nu“.? 

greşite. Se presupunea că subiecţii care nu sunt obișnuiți cu 
multitaskingul şi deci nu sunt obişnuiţi să identifice simultan 
stimulii importanţi şi cei inutili vor avea rezultate mai slabe 
la test. Și invers, se presupunea că subiecţii obişnuiţi să rezolve 
mai multe sarcini în același timp vor fi mai puțin distrași de 
stimulii inutili. 


85 
80 


75 

Rezultatul capacității de filtrare % 


65 





[9] 2 4 6 


Numărul stimulilor de distragere 


10.4 Rezultatele obținute de subiecţii care practică în mare măsură multitaskingul 
și cei care nu-l practică deloc în cazul filtrării stimulilor inutili în raport cu numărul 
stimulilor de distragere!0 


Graficul arată că situaţia stă cu totul altfel: cei care nu obișnu- 
iau să practice multitaskingul au putut să rezolve bine sarcina 
independent de câți stimuli de distragere erau prezenţi. Cei 
care practicau multitaskingul, dimpotrivă, au înregistrat o 
scădere a randamentului direct proporţională cu creşterea nu- 
mărului stimulilor de distragere. 

Într-un alt test standard de măsurare a capacităţii mentale, 
cei care practică multitaskingul au avut rezultate mai slabe. 

Această sarcină foarte simplă constă în observarea unei succe- 
siuni de litere scrise cu roșu pe fundal negru care apar, fiecare, 
timp de 0,3 secunde pe ecranul calculatorului. Între fiecare 
două litere era o pauză de cinci secunde, timp în care subiectul 
trebuia să memoreze litera tocmai văzută. Doar dacă după A 
urma X persoana trebuia să apese tasta „da“. În toate celelalte 
cazuri — A urmat de non X (A-Y), B urmat de X (B-X) şi non A 
urmat de non X (B-Y) — trebuia apăsată tasta „nu“. Într-o versi- 
une mai complexă a testului, între literele roşii apăreau alte 
trei litere scrise cu alb, tot timp de 0,3 secunde, care nu trebuiau 
luate în considerare. Era vorba, din nou, de măsurarea capaci- 
tăţii de a ignora stimulii de distragere. 

În versiunea simplificată a acestui test nu au existat dife- 
renţe între cei care practicau multitaskingul şi cei care nu-l 
practicau. În cazul versiunii mai dificile, cu stimuli de distra- 
gere, cei dintâi aveau nevoie de mai mult timp pentru a rezolva 
sarcina. 

În plus, s-a efectuat şi un test pentru verificarea randamen- 
tului memoriei de lucru. Subiecţii se uitau la o serie de litere, 
negre pe alb, timp de o jumătate de secundă, cu o pauză între 
litere de 3 secunde. Sarcina consta în apăsarea tastei „da“ când 
litera era identică cu penultima literă văzută (retroactivitate 
de gradul doi) sau cu antepenultima literă văzută (retroactivi- 
tate de gradul trei). Se cerea memorarea în termen scurt a 
oricărei litere de pe ecran (pentru acest lucru este răspunză- 
toare memoria de lucru) şi comparaţia cu stimulii primiți an- 
terior (ce ţine tot de memoria de lucru). Comparaţia cu litera 
anterioară e foarte simplă: trebuie să fie două litere succesive 
identice. Retroactivitatea de gradul doi e încă gestionabilă: 
litera tocmai văzută trebuie să fie aceeași cu penultima. Retro- 
activitatea de gradul trei este foarte dificilă și oricine face gre- 
şeli: întrebarea este câte greșeli. 

S-a dovedit că în cazul retroactivității de gradul trei cei care 
practică multitaskingul au rezultate mai slabe decât cei care 

10.5 Valori medii ale timpilor de reacţie la testul mai complex în cazul subiecților 
care nu practică multitaskingul și în cel al subiecţilor care practică multitaskingul..! 


nu-l practică. În general, subiecții din ambele grupuri au avut 
rezultate mai slabe la retroactivitatea de gradul trei decât la cea 
de gradul doi, dar cei care practică multitaskingul au răspuns 
greşit de mai multe ori în cazul retroactivității de gradul trei. 
Interesant este că răspunsurile greşite erau condiționate mai 
ales de faptul că literele văzute anterior se aflau încă în memo- 
ria de lucru, provocând un răspuns eronat. Autorii au considerat 
că acesta este un indiciu al faptului că subiecții aveau dificultăți 
în a elimina din conștiință conținuturile inutile. 

Testul arată că cei care practică multitaskingul ignoră cu 
mai multă dificultate nu doar stimuli exteriori, ci şi conţinuturi 
interne ale memoriei care le distrag atenţia. În general, aceşti 
oameni sunt mai uşor de distras. 

S-a mai efectuat un test, în care era vorba despre „comutarea“ 
între sarcini diferite. Subiecţii vedeau mai întâi, timp de 0,2 se- 
cunde, indicaţia „număr“ sau „literă“. Asta însemna că în seria 
următoare trebuiau să fie atenți fie la număr, fie la literă. După 
o pauză scurtă, vedeau o pereche număr/literă, de exemplu 


Ti 

—0— wuititasker 
6 ==O-= Non-multitasker 


Rata alarmelor false 








Retroactivitate Retroactivitate 
de gradul doi de gradul trei 


Test 


10.6 Rata răspunsurilor pozitive greșite în cazul retroactivităţii de gradul doi și al 
celei de gradul trei!? 


„2b“ sau „a3“. Apoi, în funcție de input, trebuiau să apese o 
tastă dacă numărul era par și o altă tastă dacă numărul era 
impar, sau să apese tasta corespunzătoare dacă litera era o 
consoană sau o vocală. Trebuia așadar să se opereze o clasifi- 
care a numărului sau a literei. 

Când, în acest test, variantele se repetă — după un număr 
vine alt număr —, reacția e mai rapidă decât în cazul schimbării 
variantelor, când apare mai întâi numărul și apoi litera, sau 
invers, mai întâi litera şi apoi numărul. Cei care practică multi- 
taskingul au avut dificultăţi în rezolvarea sarcinii date și în 
acest test: încetinirea timpilor de reacţie la comutarea între 
variante este cu 167 milisecunde mai marefață de grupul celor 
care nu practică multitaskingul. 

Pe scurt, rezultatele studiului au arătat că oamenii care fo- 
losesc simultan mai multe medii digitale prezintă probleme 
în privinţa controlului propriei minţi. „Indivizii care practică 

par impar 


NUMĂR 2b 43 Ș 


vocală consoană 


a 


LITERĂ 2b 








10.7 Reprezentare schematică a sarcinii de comutare 


multitaskingul au dificultăți mai mari în ignorarea stimulilor 
inutili [...], pot ignora mai greu stimulii nesemnificativi din 
propria memorie (retroactivitate de gradul doi şi de gradul trei) 
și sunt mai puțin eficienți în trecerea de la o sarcină la alta. 
Ultimul rezultat este foarte semnificativ dacă luăm în conside- 
rare rolul central pe care-l joacă schimbarea sarcinii în multi- 
tasking.“!* 

S-ar putea obiecta că aceste rezultate arată doar că oamenii 
mai „proşti“, care au scoruri mai slabe şi la alte teste de randa- 
ment mental, au tendinţa să practice multitaskingul. Dar nu 
se întâmplă astfel, căci o serie întreagă de teste suplimentare 
au dovedit că grupurile nu se diferenţiau în alte privinţe: nici 
în cazul performanţelor școlare, nici în cazul testelor de per- 
sonalitate, nici în cazul altor teste cognitive. 

REZUMAT 


Persoanele care folosesc simultan mai multe medii digitale pre- 
zintă probleme în privinţa controlului propriei minţi. Cu toate 
abilitățile mentale de care este nevoie pentru a practica multi- 
taskingul, cei care se îndeletnicesc cu așa ceva au scoruri mai 
slabe decât cei care nu au înclinații similare. Chiar și la comu- 
tarea între sarcini, obișnuită în multitasking, ei sunt semnifi- 
cativ mai lenți decât cei care nu practică multitaskingul. 
Experimentele descrise mai sus nu pot însă răspunde la 

întrebarea cum s-a ajuns la aceste diferenţe. Am discutat deja 
această problemă în cartea de față. Ar putea fi vorba de un efect 
de selecţie (persoanele înalte joacă mai degrabă baschet), adică 
de faptul că anumiţi oameni preferă să preia cât mai multe 
informaţii pe orizontală și astfel se lasă mai uşor distrase? În 
acest caz, ar trebui să ia în calcul, în mod conștient sau incon- 
ştient, un randament mai scăzut ce rezultă din propriul stil 
cognitiv. Sau este vorba de un efect de antrenament, adică multi- 
taskingul intens și cronic duce la o modificare a stilului cogni- 
tiv? Asta ar însemna că efectele măsurate sunt învățate. Întrucât 
alte studii au arătat deja că procesele de atenţie pot fi modifi- 
cate prin învăţare și că folosirea intensă a mediilor digitale 
poate duce la tulburări ale atenţiei, în opinia mea explicația 
aceasta este mai probabilă. Cei care practică multitaskingul 
își antrenează conștient superficialitatea şi ineficiența. Con- 
form rezultatelor prezentate aici, opinia potrivit căreia se poate 
trece cu ușurință de la o sarcină la alta și această practică e 
necesară pentru prelucrarea eficientă a informațiilor s-a dove- 
dit complet iluzorie. Concluzia e aceeași: multitaskingul nu 
este ceva ce trebuie încurajat sau stimulat la generaţiile urmă- 
toare. Este preferabil să ne concentrăm pe ceea ce este esențial! 


11 
Autocontrol versus stres 


A programa sau a fi programat este titlul unei cărți despre relația 
noastră cu tehnologia informatică. Autorul, Douglas Rushkoff, 
vorbeşte despre influența mascată a mediilor digitale asupra 
autocontrolului individual. Dar la ce se referă de fapt? Și de ce 
este atât de important? În cele ce urmează, vreau să arăt pe 
scurt ce este autocontrolul, cum îl exercităm, de ce este atât de 
important pentru oameni, ce se întâmplă când îl pierdem şi 
de ce mediile digitale contribuie la pierderea lui. 


CONTROLUL DE SINE: MEMORIE DE LUCRU, 
INHIBIȚIE ȘI FLEXIBILITATE 


Oricine cunoaște această situație: este vară, trecem pe lângă o to- 
netă cu înghețată şi ne surâde din vitrină o îngheţată de piersici. 
Nu ne este nici foame, nici sete, dar o înghețată atât de apetisantă 
ar fi numai bună. Pe de altă parte, suntem conștienți de circum- 
ferinţa taliei, nu tocmai atrăgătoare, şi de nivelul colesterolului; 
de asemenea, suntem conştienţi de necesitatea unei diete, pen- 
tru a rămâne sănătoși până la o vârstă înaintată. De aceea, ne 
vom folosi de forța voinţei pentru a rezista tentaţiei. Asta în- 
seamnă că nu facem ceea ce ne-ar fi plăcut în mod spontan să 
facem, pentru că avem în faţa ochilor un alt țel pe termen lung. 

Deodată, apare o prietenă şi întreabă dacă nu vrem să stăm 
de vorbă la o înghețată. Deoarece ştiţi că legăturile sociale sunt 

mai importante pentru fericire şi pentru o viață lungă decât o 
siluetă perfectă), sunteţi de acord și vă savurați înghețata. 

În acest exemplu se observă cele trei fațete ale autocontro- 
lului: 


1. Am în fața ochilor un scop pe termen lung. 

2. Renunț la ceva ce mi-ar plăcea să fac acum. 

3. Sunt flexibil şi pot schimba regulile, dacă acest lucru are 
sens. 


Aceste trei fațete — (1) memorie de lucru, (2) inhibiţie şi (3) flexibi- 
litate— sunt în fond doar trei laturi ale aceluiaşi lucru, căci dacă 
nu am un scop stabilit nu apare nici necesitatea de a renunța 
la ceva ce mi-ar face plăcere să fac. Numai când mă concentrez 
pe unlucru stimulii de distragere nu mă afectează; atunci pot 
să efectuez sarcina bine și rapid. lar dacă nu pot adapta mereu 
regulile la mediul în care mă aflu, voi fi călăuzit de tot felul de 
principii aleatorii şi nu mă voi controla. 

Priviţi încă o dată imaginea 7.5 din capitolul 7. Pe partea 
dreaptă sunt prezentate schematic procesele din creierul adult 
care se desfășoară în timpul autocontrolului exercitat cu succes: 
comportamentul reflex („mănânc ceva dulce“, „mănânc înghe- 
țată“) este inhibat și sunt urmărite în schimb scopurile pe 
termen lung — suplețe, frumuseţe, sănătate. Autocontrolul 
echivalează întotdeauna cu inhibarea comportamentului re- 
flex. Nu mânca înghețata. Nu ceda distragerii. Nu lăsa furia să 
se manifeste. În schimb ne păstrăm stăpânirea de sine faţă de 
stimuli exteriori sau emoții interne. Acest „nu“ la stimulii 
interni sau externi, flexibil şi planificat, trebuie menţinut activ 
în lobul frontal, altfel este depășit de automatisme. Când lobul 
frontal nu funcționează bine, când suntem, de exemplu, beţi 
sau obosiţi (sau ambele, în cel mai rău caz), autocontrolul 
foarte probabil nu va funcţiona. 

După cum se știe, există diferenţe importante între indivizi 
în ceea ce priveşte stăpânirea de sine. Care este cauza? Autocon- 
trolul, sau stăpânirea de sine (pe vremuri s-ar fi spus „puterea 
voinţei“), este determinat genetic? Sau l-am dobândit, poate 
chiar l-am învățat pe parcursul copilăriei și tinereții? De fapt, 
se poate învăţa voinţa? 


VOINȚA SE ÎNVAȚĂ PRECUM VORBITUL 


Pentru a învăţa limba maternă este nevoie de sute de mii de 
„experienţe lingvistice“: toți vorbim cu bebeluşii. Aceste expe- 
rienţe — auzirea limbii vorbite şi privirea simultană a unei fețe, 
poate chiar atingeri fizice şi mirosul mamei sau al tatălui — se 
fixează în anumiţi centri ai vorbirii și lasă acolo urme. Restul 
îl face creierul: el nu este un casetofon și nici un disc, altfel nu 
am putea spune decât ceea ce am auzit. Mai degrabă creierul 
absoarbe din conversațiile mai multor oameni cuvintele gene- 
rale de fond şi regulile generale ale folosirii lor (gramatica, se- 
mantica, pragmatica). Limba maternă este o parte importantă 
a educaţiei. În această carte vorbesc deseori de educaţia cerebrală, 
iar exemplul centrilor vorbirii arată foarte clar la ce mă refer: 
centrii vorbirii determinaţi biologic din creier se formează şi 
devin ceea ce sunt la oamenii adulți prin procese de învăţare. 
Fără această învăţare nu am putea vorbi și nici nu am avea cen- 
tri de vorbire. 

Orice persoană învață limba maternă cu ușurință, fără lec- 
ţii de gramatică şi fără indicaţii. Este exact ca atunci când în- 
vățăm să mergem — fiecare a învăţat asta, căci este distractiv să 
te ridici și să vezi dacă poţi rămâne un timp în picioare sau 
dacă vei cădea. După mii de astfel de poticniri, care nu rămân 
toate în memorie, te poţi ridica în picioare şi poţi merge. Tot 
atât de distractiv e să stai de vorbă cu cineva. Nimeni nu trebuie 
motivat să înveţe mersul sau vorbitul şi nu știu nici un copil 

mic care, după câteva săptămâni de încercări eşuate şi de vâ- 
nătăi pe fund, să-și spună: „Gata cu mersul, o las baltă“. Tot așa, 
conversațiile sunt prea interesante pentru ca un copil de trei 
sau patru ani să-și propună să renunţe la ele. 

Ar trebui să fie însă clar cum nu se învaţă autodisciplina. 
„Controlează-te!“ sau „Abţine-te!“ sunt îndemnuri pentru învă- 
ţarea autocontrolului la fel de eficiente pe cât este „Acum spune 
ceva“ în cazul dezvoltării vorbirii. Pentru a învăţa ceva cu ade- 
vărat — mersul, vorbitul, voinţa — trebuie să practici de unul singuri 
După cum am anticipat mai sus, dezvoltarea autocontrolului 
se obține prin intermediul unor situații în care se aplică în joacă, 
fără să devină un subiect explicit. Activitățile zilnice comune, 


[ec 


activitățile sportive sau muzicale, piesele de teatru sau alte 
jocuri de societate au drept scop dezvoltarea autocontrolului. 

Voința este analoagă capacităţii de a merge şi de a vorbi. 
Dezvoltarea capacităţii de autocontrol are nevoie la rândul său 
de numeroase experienţe. Dar care sunt experienţele care ne 
antrenează voinţa? Pentru a vedea cu claritate lucrurile merită 
să privim puţin în istoria omenirii, mai exact să vedem viața 
cotidiană a oamenilor pe vremea când trăiau în epoca de pia- 
tră. Pentru a supravieţui ca vânători şi culegători, oamenii 
primitivi trebuiau să dea dovadă mereu de control şi planifi- 
care. Cei care nu păzeau focul iarna și nu adunau din timp 
materiale care ard înghețau de frig. Cei care căutau hrană şi se 
lăsau distraşi de nenumăratele lucruri din natură mureau de 
foame. Cei care nu erau atenţi în timpul vânătorii mureau de 
foame sau deveneau ei înșiși pradă. Cei care aveau o problemă 
și voiau un sfat trebuiau să pornească la drum și să caute un 
bătrân înțelept, lucru care necesita planificare atentă, pentru 
că atunci existau puţini bătrâni și erau oricum foarte ocupați 
(în special cu oferirea sfaturilor). 

Să comparăm această situaţie cu viaţa de azi: cei cărora le 
este foame deschid frigiderul, cei cărora le este frig pornesc cen- 
trala de apartament, iar cei care vor să afle ceva caută pe Google. 

În primele două cazuri nu este nevoie de planificare şi nici de 
suprimarea reacţiilor la stimuli care distrag. În al treilea caz 
este nevoie de planificare, dar nu este folosită: așa cum am 
văzut în capitolul 10, căutarea informaţiilor de către tineri nu 
are loc după un plan, ci prin accesări lipsite de discernământ. 

Apariţia agriculturii a permis dezvoltarea comunităților 
umane şi a siguranţei personale, fiind astfel nevoie de mult mai 
multe experienţe pentru dezvoltarea autocontrolului. În ace- 
lași timp, această capacitate a devenit mai importantă ca nici- 
odată, căci un țăran trebuia să planifice perioade mult mai 
mari de timp decât un vânător şi un culegător. 

Să ne imaginăm ce s-ar fi întâmplat dacă inventarea scrisu- 
lui ar fi dus la dispariţia vorbirii şi la înlocuirea sa cu textul 
scris. Acest lucru ar fi avut consecințe devastatoare asupra dez- 
voltării vorbirii la generația următoare şi astfel la toate gene- 
rațiile care ar fi urmat. Cine nu a învăţat să vorbească nu ştie 
nici să citească, nici să scrie. În mod asemănător ne putem 
imagina consecinţele unei societăți bine organizate care ar 
satisface toate trebuinţele oamenilor în privința dezvoltării 
autocontrolului: brusc dispar toate ocaziile în care acesta ar 
putea fi exercitat. Din acest motiv, culturile au inventat și 
cultivat jocul. Jocul permite exersarea multor lucruri: asculta- 
tul şi vorbitul, colaborarea și implicarea în activități comune. 
Jocul este important pentru o anumită abilitate care nu se 
exersează decât într-un astfel de context: autocontrolul. Nu 
întâmplător, jocul și jucăriile au apărut odată cu formarea so- 
cietăților mai complexe. 

Să ne gândim, de exemplu, la unele activităţi care au loc de- 
seori în grădinițe, precum recitarea în grup a unui cântec. În 
acest caz, nimeni nu cântă ce îi trece prin cap, ci toți îşi con- 
trolează vocea şi o armonizează cu a celorlalţi. Se poate inter- 
preta un cântec și se poate modifica între timp textul, poate 
furnizând o instrucțiune (pronunță toate cuvintele folosind numai 
vocala a). Jocul reuşeşte imediat, ceea ce se întâmplă când outputul 

automat din centrii vorbirii este modulat încă o dată în creierul 
frontal şi abia după aceea este emis în exterior. Acest control este 
flexibil; regula care trebuie urmată de fiecare dată se schimbă 
mereu (și acum numai vocala i), şi astfel se antrenează flexibili- 
tatea cognitivă. Jocul bazat pe mişcare are aceeaşi funcție a 
exersării autocontrolului precum alergatul în funcţie de reguli 
precise. În cazul jocurilor de echipă trebuie respectate multe 
reguli. Grădiniţa este, din punctul de vedere al dezvoltării neu- 
robiologice, antrenament pur al lobului frontal! Iar abilitatea 
creierului frontal nu ţine de vorbire sau de calculul matematic, 
ci de puterea voinţei. 

Planificarea unei întregi succesiuni de activități serveşte la 
rândul său antrenamentului autocontrolului. O grupă constru- 
ieşte ceva, o casă din mese şi scaune, sau sapă afară o groapă. O 
altă grupă se ocupă înăuntru de pregătirea unei prăjituri. Ni- 
meni nu linge aluatul, ci toți lucrează în vederea unui scop 
comun și își stăpânesc pofta de a mânca ceva dulce. După ce 
prăjitura este pusă pe masă, se mai cântă întâi un cântec şi abia 
după aceea copiii mănâncă. Este o modalitate perfectă de exer- 
sare a autocontrolului. 

Studiile arată că autocontrolul poate fi antrenat foarte efi- 
cient în copilărie și tinereţe dacă la grădiniță şi la şcoală se cre- 
ează situații și activități adecvate.? Acest lucru poate funcționa 
când copiii se distrează făcând ceva. Deoarece cântatul este 
distractiv, nu mă opresc după două măsuri, chiar dacă mă 
distrage altceva. Și astfel învăţ să duc o activitate la bun sfârșit. 
Acest lucru nu este valabil doar pentru orice formă de muzică, 
ci şi pentru toate celelalte activităţi ce ajută la întărirea voinţei, 
cum sunt teatrul, sportul și activitățile manuale. După ce de- 
senez sau pictez obțin un rezultat pe care-l pot arăta cu mân- 
drie altora, în cazul în care mi-am păstrat concentrarea. Astfel 
se învață perseverenţa! 


AUTOCONTROL VERSUS STRES 211 


SĂNĂTATEA, FERICIREA ȘI VIAȚA LUNGĂ 


În 1989, revista Sciencea publicat rezultatele unui experiment 
cât se poate de simplu: un copil stă la o masă pe care se află 
o prăjitură şi un clopoțel. Conducătorul experimentului îi 
spune copilului: „O să plec din cameră. Dacă peste câteva mi- 
nute, când mă întorc, nu ai mâncat desertul, vei primi două 
prăjituri. Dacă între timp mănânci prăjitura, atunci sună din 
clopoțel. Mă întorc imediat, dar nu primeşti a doua prăjitură.“ 
Experimentul era de fapt un test al autocontrolului, așa-nu- 
mitul test al bezelei, folosit pentru a verifica dacă copiii sunt 
capabili să-şi amâne gratificarea. Copiii sunt puşi în faţa ale- 
gerii de a mânca imediat o bezea sau de a aştepta pentru a 
primi încă una. Este răsplătită aşteptarea, iar copiii cu greu se 
pot abţine. 





11.1 Un test foarte simplu, cunoscut în psihologie drept testul bezelei: poate copilul 
să reziste tentaţiei? 

Mulţi copii testaţi s-au luptat cu ei înșiși pentru a rezista ten- 
taţiei; dar în cele din urmă nu au putut rezista trei minute. 
Unii copii au mâncat bezeaua imediat. Doar 30% dintre copii 
au amânat plăcerea până când a reapărut psihologul, adică 
timp de până la 15 minute. Psihologul californian Walter Mis- 
chel realizase acest experiment încă de la mijlocul anilor *60 
cu fiicele sale și cu prietenii lor. După mai mulți ani și-a dat 
seama că acei copii care la vârsta grădiniţei se puteau „stăpâni“ 
mai bine s-au descurcat mai bine la școală, la facultate și la 
locul de muncă decât cei care nu s-au putut abţine.s 

Dar capacitatea de autocontrol se poate testa și fără prăji- 
tură şi clopoțel. Trebuie doar să întrebăm părinții, educatoarele 
şi profesorii. Exact asta s-a întâmplat în studiul neozeelandez 
deja amintit privind dezvoltarea a peste 1000 de copii. În al trei- 
lea, al cincilea, al șaptelea și al unsprezecelea an de viață au fost 
aplicate diferite teste și chestionare; atât părinții, cât şi profe- 
sorii au fost chestionați, dar şi copiii de peste 11 ani. Apoi, su- 
biecţii au fost cercetaţi în continuare, la intervale regulate, 
până la vârsta adultă. Rezultatele au arătat că sănătatea, bu- 
năstarea şi condiţia socială depind de capacitatea de autocon- 
trol din copilărie. Cine se putea controla din copilărie devenea 
un adult mai sănătos (de la dinţi mai buni până la apariţia mai 
rară a diabetului), câștiga mai mult şi era amenințat mai puţin 
de probleme sociale și economice, avea o tendință mai scăzută 
spre infracționalitate şi avea în general mai puţine probleme 
de adicție (fumat la 15 ani sau dependenţă de droguri la 26 de 
ani). Până și aşa-numitele „prostii“ ale tinereţii (de la furtul din 
magazin până la sarcini nedorite) erau mai rare la cei care în 
copilărie aveau un autocontrol mai bun. 

S-ar putea obiecta că efectele descrise nu derivă din autocon- 
trol, ci au de-a face cu inteligența sau cu mediul în care au cres- 
cut: persoanele inteligente şi cele care au crescut într-un mediu 
familial bun se stăpânesc mai bine. Exact din acest motiv au fost 
luate în considerare inteligenţa şi statutul socio-economic ale 

subiecților. S-a dovedit, într-adevăr, că acești doi factori influ- 
ențează nivelul relativ de fericire, sănătate, venit, infracționa- 
litate etc. Cu toate astea, influența este aproape la fel de mare 
precum cea a autocontrolului şi poate fi delimitată statistic de 
ultimul. Chiar şi în studiul privind consecinţele nefavorabile 
ale consumului de media în copilărie asupra educației la vârsta 
adultă s-a arătat că statutul socio-economic (în Germania, de 
exemplu, copiii părinţilor care primesc ajutor social se uită la 
televizor în medie cu o jumătate de oră mai mult decât ceilalți) 
nu este de ajuns pentru a explica efectul. Este vorba, prin ur- 
mare, de o consecinţă sistematică exercitată de autocontrol. Cu 
toate că fiecare om cunoaște legătura dintre inteligenţă şi riscul 
mai scăzut de sărăcie, autocontrolul nu se află aproape deloc 
pe „radarul“ factorilor esenţiali care determină calitatea vieții. 
Ar trebui poate să se scrie o carte întreagă pe această temă. 

Alte studii sugerează că un autocontrol bun poate chiar să 
prelungească viața. Dintre cele mai bune studii face parte o cer- 
cetare la care oamenii de ştiinţă scoțieni au dat dovadă de multă 
răbdare. În anul 1950, cercetătorii au studiat trăsăturile de 
personalitate a 1200 de copii cu vârsta de 14 ani, după care au 
așteptat 55 de ani.* După aceea, au verificat cine și când a mu- 
rit şi cine trăia încă. Rezultatele au demonstrat o influență 
foarte clară a conştiinciozității unei persoane asupra speranţei 
sale de viaţă: cei care fuseseră mai puţin conștiincioși erau 
foarte probabil deja morţi. Cine însă este conștient de sine și 
de lume, cine se controlează și știe încotro merge trăieşte nu 
doar mai bine, mai sănătos și mai fericit, ci mai mult. 

Una dintre cauzele fundamentale ale acestui fenomen a fost 
evidenţiată într-un studiu care merită amintit chiar și numai 
pentru subiecţii care au participat la el: psiholoaga newyorkeză 
B.]. Casey a supus unei tomografii cu rezonanță magnetică 27 
de adulți care, în copilărie, participaseră la testul cu bezeaua în 
anii "60.5 Acum nu mai trebuiau să reziste tentaţiei unei bezele, 
căci adulților nu prea le plac astfel de dulciuri. Autocontrolul 

a fost pus la încercare prin sarcini în care trebuiau să-şi stăpâ- 
nească emoțiile. S-a dovedit că activitatea lobului frontal, res- 
ponsabil pentru memoria de lucru și controlul emoţiilor, era 
mai mare la subiecţii care încă de la patru ani se puteau stă- 
pâni mai bine la testul bezelei. În schimb, centrii emoționali 
ai celor care nu trecuseră testul bezelei erau mai activi, în 
ciuda activării autocontrolului. Cine își poate controla mai 
bine emoţiile în timpul vieţii nu doar că trăieşte mai bine, dar 
le face viaţa mai ușoară şi celor din jur. 


STRESUL CA LIPSĂ A AUTOCONTROLULUI 


Pe unii poate îi va surprinde să afle că există o legătură clară 
între stres și autocontrol. De obicei spunem „cât stres“ când 
liftul este stricat și trebuie să urcăm patru etaje pe scări. Dar 
tocmai datorită acestui mic efort putem scăpa de stres! Stresul 
nu este același lucru cu efortul fizic, ci este mai degrabă dimi- 
nuat de solicitarea fizică corectă. 

Stresul rezultă din lipsa controlului. Prin urmare, nu de- 
pinde de situaţia obiectivă, ci de felul în care trăim la nivel 
subiectiv circumstanţele și de nivelul controlului. Vreau să 
clarific acest lucru printr-un exemplu: unui şobolan aflat 
într-o cușcă i se administrează din când în când câte un șoc 
electric prin podeaua cuștii. Șocul doare, iar șobolanul în- 
cearcă să-l evite. Poate face acest lucru, căci în cușcă se află o 
mică lampă care se aprinde scurt înainte de șocul electric. În 
cușcă se află și o tastă pe care șobolanul trebuie să apese când 
se aprinde lampa. Dacă face asta, nu mai urmează nici un şoc 
electric. Dar dacă șobolanul e prea lent, va fi electrocutat. Inter- 
valul de timp dintre aprinderea lămpii şi şocul electric poate 
fi reglat astfel încât șobolanul să reușească de obicei să evite 
şocul. Din când în când însă va fi prea lent şi atunci va primi 
un Șoc. 

Același aparat care produce şocuri este conectat la o altă 
cușcă, în camera alăturată. Şi în această cușcă se află un șobo- 
lan. Întotdeauna când șobolanul 1 primește un șoc (adică a 
reacționat prea lent), șobolanul 2 primește și el un şoc. În 
restul timpului, acest al doilea şobolan nu are nimic de făcut. 
Nu are lampă și nici pedală, așa că nu-și poate influența desti- 
nul. Dimpotrivă, nu trebuie să facă nimic, adică nu trebuie să 
se concentreze, să privească lampa și apoi să apese rapid tasta. 
EI este complet inactiv. 

Care dintre cei doi șobolani va fi chinuit de stres? S-ar putea 
crede că șobolanul 1. El trebuie să fie alert, atent și încordat; 
trebuie să reacționeze rapid și se află, într-un anumit sens, sub 
presiune constantă, pregătit să evite şocul electric. Cu totul 
altfel este situaţia șobolanului 2, care nu face nimic și primește 
exact aceleași şocuri electrice. În realitate însă al doilea şobolan 
este mai stresat. Acest lucru poate fi dovedit dacă se cercetează 
simptomele de stres: tensiune arterială crescută, tulburări di- 
gestive, tulburări de creştere, impotenţă, pierderea libidoului, 
boli infecțioase, formaţiuni canceroase şi, nu în ultimul rând, 
moarte neuronală. Toate aceste lucruri se pot constata la șo- 
bolanul 2, care suferă de stres cronic, dar nu și la șobolanul 1, 
care nu dă nici un semn de stres. 

Acest experiment arată în mod clar că nu situaţiile neplă- 
cute cauzează stresul, ci senzația că ești expus acestora fără a 
putea face ceva. Când știm că nu avem nici o posibilitate de 
intervenție sau de control, în noi se declanșează (la fel ca în 
cazul șobolanului) stresul cronic. Suntem stresaţi mereu 
atunci când nu avem controlul. Când știm că șeful se află me- 
reu într-o dispoziție proastă lunea, ne vom pregăti din timp. 
Dar dacă șeful își descarcă nervii periodic și fără avertisment, 
începem să fim cuprinşi de stres. Cine râde mai des trăieşte 
mai mult.* O soţie sau o parteneră înclinată spre scandal nu 
doar că diminuează fericirea bărbatului, ci şi durata de viață a 
acestuia, căci sentimentele pozitive prelungesc de obicei viața.” 

Acest lucru este cauzat, în fond, de stresul pe care-l simte băr- 
batul pentru că nu știe niciodată ce va face soţia lui. (Efectul 
este valabil şi invers, dar nu este la fel de puternic.) 


RENUNȚAREA CRONICĂ LA AUTOCONTROL 


Tulburările de atenţie sunt opusul autocontrolului: cine este 
distras tot timpul de ceva și sare de la una la alta nu își stăpâ- 
nește motricitatea. Pasivitatea în faţa ecranului duce în mod 
clar la tulburări de atenţie. Pediatrul american Dimitri Chris- 
takis şi colaboratorii săi au fost primii care au arătat că privitul 
la televizor în copilăria timpurie duce la apariția mai frecventă 
a tulburărilor de atenţie la vârsta școlară (adică la pierderea 
autocontrolului).ă Un studiu” publicat în toamna anului 2011 
în renumita revistă de specialitate Pediatrics a arătat de ce se 
întâmplă astfel: 60 de copii în vârstă de patru ani au fost îm- 
părțiţi aleatoriu în trei grupe. Prima grupă a văzut un desen 
animat modern, cu montaj foarte rapid (scenele se schimbau 
în medie la 11 secunde), a doua grupă a văzut un film didactic 
realist despre viaţa unui băiat (scenele se schimbau la 34 de 
secunde), iar a treia grupă a trebuit să deseneze timp de 9 mi- 
nute. După aceea, toate grupele au dat patru teste simple care 
măsurau funcționarea lobului frontal: 


(1) Să așeze în mod logictrei piese ce formează un turn conic 
(turnul din Hanoi), o funcție a memoriei de lucru. 

(2) Testul cap-umăr-genunchi-deget („Când spun cap, tre- 
buie să vă atingeţi degetul de la picior, iar când spun 
deget, să vă atingeţi capul“), pentru a inhiba comporta- 
mentul reflex şi a acţiona conform instrucțiunilor date. 

(3) O versiune a testului bezelei pentru măsurarea capaci- 
tății de amânare a gratificării. 

(4) Numărătoare inversă („Eu spun câteva numere, iar tu 
le spui în ordine inversă. Când spun 3-4, tu trebuie să 
spui 4-3“), tot o funcție a memoriei de lucru. 


În graficul următor sunt prezentate rezultatele celor patru teste 
pentru cele trei grupe. Se vede clar că desenul animat cu mon- 
taj rapid ne pune la încercare capacitatea de autocontrol, în 
timp ce concentrarea din timpul desenatului îmbunătățește 
clar autocontrolul. 

11.2 Rezultatele celor patru teste ce măsoară concentrarea și autocontrolul la 
copii în vârstă de patru ani prin raportare la ce au făcut în prealabil: au privit un 
desen animat rapid (coloane negre), au văzut un film educativ (coloane gri) sau 
au desenat (coloane albe).!0 


Cum astăzi foarte mulți copii petrec zilnic nu câteva minute, ci 
câteva ore privind astfel de desene animate, nu pot să nu existe 
consecinţe asupra creierului lor atât de flexibil. Cercetările lui 

Dimitri Christakis și cele ale lui Robert Hancox, descrise pe larg 
în capitolul 6, demonstrează exact efectele negative ale televi- 
zorului asupra sănătății fizice și asupra dezvoltării mentale. 

Mi se pare de-a dreptul ruşinos că ştiinţa a putut dovedi abia 
în toamna anului 2011 ceea ce milioane de părinți și de bunici 
ştiau de mult timp: copiii se „potolesc complet“ după ore în şir 
de desene animate duminică dimineaţa. „Copiii nu mai pot 
face nimic după aceea“, se plâng mamele când discută cu mine 
despre consecinţele consumului media. 

Merită amintit faptul că lobul frontal este foarte „sensibil“ 
și nu mai funcționează bine nu doar la oboseală, ci și în urma 
scăderii nivelului glicemiei (aşa cum se întâmplă în mod nor- 
mal la două ore după micul dejun). Un experiment recent, axat 
pe un grup de judecători cu experienţă, a arătat că aceştia sunt 
mai nerăbdători dacă nu mănâncă nimic o perioadă de timp 
şi dau verdicte mai proaste.!! Ceea ce este valabil pentru jude- 
cători se aplică și în cazul copiilor, la care lobul frontal încă 
nu este pe deplin dezvoltat: cine merge la școală pe stomacul 
gol nu se va putea concentra bine. Iar cine înlocuiește micul 
dejun cu televizorul, cum fac zilnic milioane de copii la noi în 
țară, se va comporta la fel de inteligent precum cel care înainte 
de un concurs de alergare se împușcă în genunchi. 


ANTRENAREA ATENȚIEI LA CALCULATOR? 


„Acest lucru poate că e valabil pentru televizor, dar nu există 
studii care arată că ne putem antrena atenţia la calculator?“, 
îmi vor spune acum amatorii de jocuri video, care pot cita un 
articol din revista Nature conform căruia jocurile video de 
acțiune ar îmbunătăţi atenţia.!? S-a constatat că persoanele 
care se joacă la calculator pot reacționa mai bine la stimuli de 
distragere decât cei care nu se joacă (experimentul 1). De ase- 
menea, pot indica mai bine numărul stimulilor ce se succed cu 

rapiditate (experimentul 2). În plus, reacționează mai bine la 
stimuli care se află la periferia câmpului vizual (experimentul 3) 
și prezintă un efect al suspendării atenţiei (attentional blink 
effect) mai scăzut (experimentul 4). Asta înseamnă că la apro- 
ximativ o cincime de secundă după prezentarea unui stimul 
urmează un alt stimul, care în mod normal este prelucrat mai 
prost. Această înrăutățire este mai redusă la cei care se joacă 
la calculator. Experimentele 1, 3 şi 4 au fost efectuate cu câte 
8 jucători și 8 persoane care nu joacă, iar în experimentul 2 
fiecare grup conţinea 13 persoane. 

La o privire mai atentă însă datele nu dovedesc deloc ceea 
ce se crede: cine prelucrează mai bine stimulii de distragere îi 
poate suprima mai greu și este distras mai ușor (experimentul 1). 
Același lucru este valabil pentru cei care reacționează foarte 
repede la mulţistimuli, căci ei se concentrează mai greu asupra 
unuia singur (experimentul 2). Cine își direcționează atenţia pe 
tot ecranul, în timp ce împușcă monștri din spațiu, învață astfel 
să-și împartă atenţia, nu s-o concentreze (experimentul 3). 

Pentru a înțelege rezultatul experimentului 4 trebuie să mă 
întorc puţin înapoi: prelucrarea unui stimul în sistemul nostru 
vizual necesită timp, chiar dacă la început are loc automat şi 
foarte rapid. Astfel, în timp ce privim o scenă timp de numai 
180 de milisecunde putem spune dacă vedem un animal sau 
nu, chiar dacă aceasta se întâmplă cu mult timp înainte de a fi 
privit conştient imaginea.!* Pentru a putea percepe ceva atât de 
repede, sistemul nostru vizual trebuie să se protejeze împotriva 
suprasolicitării. Asta este posibil prin intermediul suspendării 
atenţiei, când procesele automate de prelucrare a informaţiei 
din sistemul nostru vizual opresc prelucrarea altor stimuli 
până când este perceput şi prelucrat următorul stimul. Proce- 
sul durează un sfert de secundă și nu este o eroare de sistem, 
ci un mecanism important de protecţie contra suprasolicitării. 
Experimentul 4 arată că acest mecanism poate fi antrenat cel 
puţin parţial prin ore întregi de jocuri video. 

Într-un al cincilea experiment, nouă persoane care nu jucau 
astfel de jocuri s-au antrenat câte o oră pe zi, timp de zece zile, 
cu un joc de tip shooter (Medal of Honor), în timp ce un grup de 
control s-a dedicat jocului nonviolent Tetris. „Acest joc conţine 
o importantă componentă vizual-motorie, în timp ce jocurile 
video de acțiune necesită distribuirea și alternarea rapidă a aten- 
ției. La Tetris, jucătorul se concentrează de fiecare dată asupra 
unui singur lucru, motiv pentru care nu sunt de așteptat modi- 
ficările atenţiei descrise anterior “, scriu autorii studiului.!* 

Toate aceste modificări arată că jocurile de tip shooterinflu- 
ențează puternic atenţia. „Deși o astfel de activitate pare ino- 
fensivă, poate duce la modificări radicale ale atenţiei vizuale“, 
spun autorii Shawn Green şi Daphne Bavelier despre rezulta- 
tele obținute, sugerând astfel cititorului că efectele sunt pozi- 
tive, aşa cum au transmis după aceea toate agenţiile de presă.” 
Dimpotrivă, acest studiu a arătat clar că jocurile de tip shooter 
diminuează concentrarea și autocontrolul, reducându-le la 
nivelul de funcționare mentală al unui automat. 

Între timp, un important studiu britanic a arătat foarte clar 
că jocurile de tip shooter nu te învaţă decât să tragi în ținte.!€ 
Autorii s-au adresat spectatorilor documentarului de populari- 
zare a ştiinţei Bang Goes The Theory, rugându-i să participe la un 
studiu de șase săptămâni pe internet. S-au înscris 52 617 par- 
ticipanţi cu vârste cuprinse între 18 și 60 de ani, care au fost 
evaluațţi la început cu patru teste neuropsihologice în vederea 
evaluării gândirii logice, memoriei verbale pe termen scurt, 
memoriei spaţiale de lucru și învățării unor perechi de cuvinte 
asociate. Acestea sunt teste bine cunoscute și validate, astfel 
încât pot fi folosite și în domeniul clinic pentru a testa diverse 
deficienţe și a măsura și eventualele îmbunătățiri. 

După testele preliminare, participanţii au fost împărțiți 
aleatoriu în două grupuri experimentale şi un grup de control. 
Ei trebuiau să rezolve şase exerciţii de cel puţin trei ori pe săp- 
tămână, timp de câte 10 minute: în grupul experimental 1 era 

vorba despre gândire logică, planificare şi rezolvarea de pro- 
bleme; în grupul experimental 2 s-a analizat o paletă mai largă 
de performanţe mentale, cu sarcini privind memoria pe ter- 
men scurt, atenţia, gândirea spaţială şi matematica. Urmând 
principiul programelor de antrenare a creierului, dificultatea 
sarcinilor a fost adaptată nivelului individual al participanţilor, 
astfel încât apăreau mereu provocări care trebuiau depășite, iar 
succesul antrenamentului era maxim. Grupul de control nu a 
primit exerciţii, ci trebuia să răspundă, în timpul antrenamen- 
tului, anumitor întrebări obscure. 

După şase săptămâni de antrenament au fost repetate tes- 
tele de la început și au fost comparate cu rezultatele inițiale. La 
capătul experimentului au ajuns 11 430 de participanţi. Aceş- 
tia au absolvit testul iniţial și cel final și, în medie, 25 de mo- 
dule de antrenament. S-au măsurat îmbunătățirile la cele patru 
teste neuropsihologice (rezultatul final minus rezultatul ini- 
țial), precum și îmbunătăţirea la cele șase sarcini efectuate 
în timpul antrenamentului (din nou, rezultatul final minus 
rezultatul inițial). Acest proces a permis diferenţierea îmbună- 
tăţirilor determinate de antrenament de îmbunătățirile gene- 
rale ale capacităţilor mentale. Cu alte cuvinte, s-a putut constata 
dacă participantul reușea să transfere noile abilități şi în alte 
situații. 

Rezultatele studiului au fost clare și univoce: nici una din- 
tre unitățile de antrenament nu a produs modificări ale capa- 
cităţilor mentale ale participanților. În toate cele trei grupe s-a 
ajuns la îmbunătăţiri minore la al doilea test, dar care nu erau 
provocate de antrenament, ci de un efect al exerciţiului (după 
șase săptămâni se repetase același test). Nu s-au observat îmbu- 
nătățiri nici în privința gândirii logice, memoriei verbale pe 
termen scurt, memoriei spaţiale de lucru și învățării unor noi 
asocieri mentale. 

În schimb, din punct de vedere statistic, toți participanţii din 
grupurile experimentale 1 şi 2 şi-au îmbunătăţit semnificativ 

rezultatele la exerciţiile de antrenament. Chiar și membrii 
grupului de control au devenit un pic mai abili (dar nu sem- 
nificativ statistic) în a răspunde la întrebări obscure. Asta în- 
seamnă că antrenamentul are un efect asupra învăţării, care 
însă nu folosește la alte sarcini, chiar dacă sunt înrudite cu 
antrenamentul. 

Concluzia autorilor e foarte clară: „Din punctul nostru de 
vedere, aceste rezultate nu oferă dovezi în favoarea opiniei larg 
răspândite potrivit căreia programele informatice de antrena- 
ment mental îmbunătăţesc randamentul mental general al 
oamenilor sănătoși.“ 


REZUMAT 


Mediile digitale împiedică dezvoltarea capacității de autocon- 
trol şi provoacă stres. Cei care susțin că la grădiniţă și la școala 
primară copiii ar trebui să folosească mai mult mediile digitale 
trebuie să țină cont de acest lucru. Întâi de toate, trebuie să ne 
asigurăm că presupusele avantaje depășesc dezavantajele do- 
vedite deja. Cei care susțin folosirea calculatorului în copilărie 
încă nu au adus argumente valide în acest sens. 

Jocurile de tip shooteradâncesc tulburările de atenţie. În plus, 
capacitatea mentală globală nu se îmbunătăţeşte, deși acest 
lucru este susținut deseori de producătorii programelor infor- 
matice de antrenament mental. La acestea se adaugă și faptul 
că nu putem face afirmaţii definitive privind consecințele pe 
termen lung ale folosirii calculatorului la locul de muncă și 
acasă. 

În plus, trebuie să avem în vedere încă un aspect care până 
acum nu prea a fost discutat şi care are legătură cu autocon- 
trolul și stresul. Este considerat discutabil faptul că unele 
companii mari adună online o cantitate enormă de date des- 
pre utilizatorii lor. Ştiţi că, dacă nu plătiți pentru un serviciu, 

atunci nu dumneavoastră sunteţi clientul, ci bunurile care 
sunt vândute. Nu ar trebui să vă mire că, după ce aţi căutat 
ceva gratis, veți primi necontenit reclame la produse asemă- 
nătoare. 

La sfârșitul anului 2009, motoarele de căutare Google și 
Yahoo au personalizat rezultatele căutărilor, lucrurile care ne 
interesează fiind înregistrate într-o bază de date. Pe termen lung, 
vom ajunge să fim dominați de aceste companii prin intermediul 
personalizării rezultatelor căutării, care astfel ne va înfăşura 
într-o așa-numită bulă de filtrare. Dacă Google, Facebook sau 
Yahoo vor şti că anumite conținuturi nu ne interesează, nu ni 
le vor mai afișa. Această renunțare la autodeterminare provo- 
cată de tehnologia informaţiei nu poate însemna, pe termen 
lung, decât mai mult stres pentru noi toţi: așa cum am arătat 
în acest capitol, pierderea autocontrolului este un declanșator 
principal al stresului. 


12 


Insomnie, depresie, dependenţă 
și consecinţe fizice 


Consecințele dăunătoare ale digitalizării lumii în care trăim 
ne afectează în diferite moduri nu doar mintea, ci şi corpul. Și 
pentru că mintea locuiește în corpul nostru, consecinţele fi- 
zice negative ne afectează la rândul lor mintea. Odată cu apro- 
fundarea acestor efecte colaterale, se poate observa din nou 
legătura dintre corp și minte. Efectele negative asupra corpu- 
lui şi consecinţele lor asupra minţii reprezintă un argument 
puternic în favoarea tezei cărții mele, potrivit căreia mediile 
digitale dăunează enorm minţii umane pe termen lung. 


SOMNUL 


În medie, omul poate să nu mănânce nimic o lună de zile, însă 
nu poate să nu doarmă o lună de zile. Privarea de somn nu pro- 
voacă neapărat psihoză, cum se afirmă uneori, dar la un mo- 
ment dat obosim atât de tare, încât literalmente dormim în 
picioare, respectiv nu mai putem rămâne treji. Este la fel ca în 
cazul respirației: nu ne putem sinucide încetând să respirăm. 
În cel mai rău caz, ne pierdem cunoștința, după care corpul re- 
începe automat să respire. Tot așa și când nu mai dormim: 
corpul începe să se refacă după ce leșinăm. 

Se ştie că oamenii au nevoie de somn; dar până nu demult 
era destul de neclar de ce. „Ei bine, pentru odihnă“, s-ar gândi 
mulţi. Dar acesta nu e un răspuns la întrebarea care poate suna 

altfel: de ce are corpul nevoie de odihnă și mai ales de ce tocmai 
în acest mod? 

Cercetarea somnului a eliberat acest domeniu de multe 
concepții greșite şi a înlocuit întrebările greşite cu altele co- 
recte. Când s-a descoperit că somnul este o stare indusă de creier, 
ce nu presupune o scădere a activităţii cerebrale, s-a eliminat 
şi teoria somnului ca „oboseală—repaus“. Creierul nostru nu se 
odihnește, mai ales în timpul somnului. Și treptat a devenit clar 
un alt lucru: corpul poate rezista fără somn, dar nu și creierul! 

Fiecare om are diverse experienţe în timpul zilei; cunoaște 
oameni noi și trăieşte situații noi. Pentru ca aceste experienţe 
să rămână în memorie pe termen lung, ele trebuie sedimen- 
tate, iar asta se petrece în timpul somnului. După cum ştim 
de mai bine de jumătate de secol, somnul nu este o stare uni- 
formă şi egală. Activitatea cerebrală parcurge diferite modifi- 
cări: în fiecare noapte este vorba de patru până la cinci cicluri, 
de la somnul superficial la cel profund, care se transformă apoi 
iar în somn superficial. După aceea, creierul rămâne activ, după 
cum ne arată electroencefalograma, dar persoana care doarme 
este mult mai relaxată și e mai greu de trezit decât în somnul 
profund. Prin urmare, această stare a fost numită somn para- 
doxal, deoarece creierul este la fel de treaz ca în starea de veghe, 
dar este izolat de lumea exterioară: nu primeşte impulsuri 
(prag al stării de veghe mai înalt) şi nici nu trimite impulsuri 
(relaxare musculară maximă). Pentru că în această fază ochii 
execută mișcări rapide (rapid eye movement, REM) şi visele sunt 
frecvente și intense, se vorbește și de somnul REM sau faza 
onirică. 

După ce petrecem 10 până la 15 minute în această stare, 
procesul o ia de la capăt: somn superficial, somn profund, somn 
superficial şi a doua fază de somn REM. Ciclul se repetă de 
aproximativ cinci ori până dimineaţa, iar procentajul de somn 
profund scade, pe când cel al somnului REM creşte. Suntem 
foarte departe de a fi înţeles toate detaliile, dar putem afirma 

că, în somn, noile conținuturi ale memoriei sunt integrate în 
cunoașterea deja acumulată.! În acest scop, mai întâi sunt acti- 
vate în scoarța cerebrală, în faza de somn profund, conform 
informaţiilor primite de la hipocamp, iar după aceea, în faza 
de somn REM, sunt legate de conţinuturi de memorie şi emo- 
ţii mai vechi şi analizate din nou. Acesta este motivul pentru 
care uneori ne trezim cu soluția unei probleme la care ne-am 
gândit zadarnic în seara dinainte. 

Între timp, multe studii centrate pe animale și pe oameni 
au dovedit în mod clar ce semnificaţie are somnul pentru func- 
ționarea memoriei.? Cine învață mult are nevoie de mai mult 
somn, iar cine pierde nopţile pentru a învăța împiedică creie- 
rul să recapituleze și să consolideze informaţiile acumulate în 
timpul zilei. Funcţia creierului poate fi reprezentată plastic în 
felul următor: o cutie de scrisori plină (hipocampul, unde se 
memorează temporar conținuturile) este golită, scrisorile sor- 
tate sunt puse într-un ordonator (cortexul), iar după aceea 
urmează citirea și prelucrarea scrisorilor (faza REM). 

Nu este nevoie de LAN party-uri, care aveau loc până acum 
câţiva ani în școlile dotate cu calculatoare de vineri seara până 
luni dimineaţa, pentru a arăta că mediile digitale fură literal- 
mente somnul multor oameni. În timpul acestor petreceri, 
acum interzise în Germania, elevii se legau în rețea la calcula- 
toarele școlii și petreceau sfârșitul de săptămână jucând unii 
cu alţii jocuri video, de obicei jocuri violente de tip shooter. 
Fiecare mamă, fiecare tată și fiecare profesor ştie ce obosiţi 
sunt deseori azi tinerii, pentru că seara navighează pe internet, 
se joacă la calculator și stau pe reţelele de socializare. 

Insomnia este unul dintre cele mai frecvente efecte colate- 
rale ale folosirii mediilor digitale. Un studiu suedez publicat 
de curânda arătat că, din 1127 de tineri cu vârste cuprinse între 
19 și 25 de ani, tulburările de somn sunt foarte frecvente atât la 
bărbaţi, cât şi la femei. Aceste rezultate au fost verificate din 
nou și aprofundate cu alți 4163 de subiecți cu vârste cuprinse 

între 20 şi 25 de ani.* Folosirea mai ales seara a mediilor digitale, 
chatul la femei, e-mailul și jocurile la ambele sexe și disponi- 
bilitatea continuă prin telefonul mobil se corelează de fiecare 
dată cu apariţia şi dezvoltarea tulburărilor de somn. 

Cine nu doarme din cauza mediilor digitale nu comite un 
simplu delict, ci o crimă foarte serioasă împotriva propriului 
corp. Căci este o greșeală să credem că somnul insuficient pro- 
voacă doar o oboseală pe termen scurt. Pe termen lung, somnul 
insuficient duce la o imunitate scăzută și astfel la apariţia frec- 
ventă a bolilor infecțioase și a cancerului. În plus, creşte riscul 
apariţiei unor boli cardiovasculare, a obezității și a diabetului. 

Cel mai articulat studiu de până acum privind consecinţele 
lipsei cronice de somn a fost efectuat pe 21 de subiecți sănătoși 
care au petrecut șase săptămâni într-un bunker cu lumină uni- 
formă și difuză și fără stimuli externi care să indice dacă e 
noapte sau zi. După o săptămână de adaptare, ritmul zi-noapte 
a fost prelungit la 28 de ore, iar somnul nocturn a fost micşorat 
la 5 sau 6 ore timp de trei săptămâni. După aceea au urmat 
nouă zile de odihnă. În timpul celor trei săptămâni, subiecților 
nu doar că li s-a scurtat somnul nocturn, ci li s-a dat peste cap 
şi ceasul biologic, aşa cum li se întâmplă celor cu o proastă 
igienă a somnului, după cum e definită abordarea (sănătoasă) a 
somnului. 

Astfel s-a putut arăta pentru prima oară și la oameni că 
lipsa de somn duce la afectarea funcției pancreasului, care în 
mod normal după o masă eliberează insulină, pentru ca energia 
oferită de hrană să ajungă în celule. Acest proces este împiedi- 
cat de lipsa cronică de somn și se ajunge la o creştere a nivelu- 
lui glicemiei. Privarea de somn provoacă astfel modificări ale 
metabolismului ce duc la sporirea diabetului. În plus, s-a obser- 
vat o scădere cu 8% a metabolismului bazal, adică un consum 
redus de energie. Pur teoretic, faptul acesta se traduce într-o 
creştere în greutate cu aproximativ 5 kilograme pe an. Se ştie 
deja de mult timp că lipsa cronică de somn se corelează pozitiv 
cu o scădere a speranţei de viață.s 

Începem acum să înțelegem cauzele obezității patologice 
care îi afectează pe copii și pe tineri (vezi capitolul 6). Mai ales 
băieţii sunt în pericol, având în vedere că petrec mult timp cu 
mediile digitale. 


DEPRESIA 


Aţi observat vreodată că rareori cineva care stă în fața unui 
ecran pare fericit? După o plimbare, după lectura unei cărți 
bune sau după o vizită la un prieten oamenii se simt bine, plini 
de energie și lucrează binedispuși. După două ore de televizor 
sau de navigare pe internet nu se întâmplă a fel; oamenii nu 
mai au chef de nimic. La tineri, acest lucru are efect mai ales la 
școală, dar lipsa de chef de ore provocată de mediile digitale are 
consecinţe și în afara lecţiilor, de exemplu atunci când vine 
vorba să participe la activităţi voluntare la şcoală. Procentajul 
de elevi care vor să facă voluntariat scade de la 43% la cei cu 
vârste de 11-12 ani până la 9% la cei de 17-18 ani. O tendinţă 
asemănătoare poate fi observată la activităţile din asociaţii și 
grupuri (0 dată sau mai des pe săptămână). Aici participarea 
scade de la 83% la cei de 11 ani până la 62% la cei de 18 ani, iar 
consumul mediilor digitale joacă un rol hotărâtor: cu cât se 
folosesc mai multe medii, cu atât mai mică este participarea la 
activități ale comunităţii, ale asociațiilor şi grupurilor. 
Procentajul celor care nu participă la nici o activitate orga- 
nizată în timpul liber este maxim printre cei care folosesc 
intens mediile digitale, indiferent ce vârstă au. O participare 
mai mică la activităţile de grup raportată la măsura folosirii 
zilnice a mediilor digitale se poate observa foarte clar la cei cu 
vârste cuprinse între 13 şi 16 ani. Așa cum știe oricine, peri- 
oada de vârstă cuprinsă 13 şi 16 ani este foarte critică şi are un 
efect formator pentru tineri. Aceştia au nevoie să capete încre- 
dere în ei înșiși și mai ales să ia contact cu cei de aceeași vârstă, 

pentru a-şi găsi locul în comunitate. Pentru aceasta, este nevoie 
de contacte reale, nu de întâlnirea cu niște monştri și extrate- 
reştri care trebuie împușcați într-o lume virtuală. 

La asta se adaugă şi faptul că activitățile de grup organizate 
presupun activitate fizică regulată (94%). Cum aceasta este 
evitată din ce în ce mai mult, pe măsură ce tinerii înaintează 
în vârstă (de la 11 la 18 ani) se poate constata o lipsă crescută 
a activităţii fizice. Aceasta este determinată de consumul me- 
diilor digitale: cine petrece mult timp cu astfel de dispozitive 
se mișcă mai puţin, ceea ce are consecinţe asupra sănătății fi- 
zice şi mentale. 

Aşa că nu e de mirare că studiul suedez deja amintit a arătat 
o legătură clară între folosirea mediilor digitale pe de o parte 
şi apariția stresului și depresiei pe de altă parte, mai ales la 
femeile tinere. Stresul cronic provocat de lipsa de control asu- 
pra propriei vieți declanşează nu numai o imunitate scăzută, 
tulburări hormonale, dificultăți digestive, slăbirea muscula- 
turii, probleme cardiace şi circulatorii, ci şi moartea celulelor 
nervoase din creier. După cum am văzut, neuronii se dezvoltă 
chiar și la adulți, mai ales în hipocamp. Stresul împiedică ma- 
turizarea completă”, duce la distrugerea multor neuroni şi 
creează probleme de concentrare și de memorie. 

Şi lipsa cronică de somn duce la depresii, care, la rândul lor, 
afectează somnul. Se ajunge astfel la un cerc vicios, la o dispo- 
ziție proastă și la senzaţia de oboseală și epuizare. Tinerii obezi 
suferă și din cauza corpului lor, sunt stigmatizați, excluşi social 
şi cad mai ușor în depresie. Depresia reprezintă rezultatul final 
şi comun al modificărilor corpului și minţii provocate de me- 
diile digitale. 

Până și fenomenul dependenţei, care va fi discutat în para- 
graful următor, are legătură cu tulburarea depresivă: numeroase 
studii au dovedit că depresia apare mai frecvent concomitent 
cu dependenţa de calculator și de internet, comparativ cu oa- 
meni care au un comportament normal în privinţa folosirii 
mediilor digitale.!9 

S-a mai demonstrat şi existența unei legături între folosirea 
excesivă a internetului şi psihopatologia depresivă.!! Astfel, 
un grup de cercetători britanici au intervievat 1319 tineri în 
legătură cu obișnuinţele lor de folosire a internetului, măsurând 
în același timp simptomele depresive cu ajutorul unor scale 
standardizate. În tot grupul s-a dovedit un raport clar între 
folosirea internetului și înclinația către dependenţă, pe de o 
parte, și existența simptomelor depresive, pe de altă parte. Băr- 
baţii erau afectați mai puternic decât femeile, iar subiecții ti- 
neri erau semnificativ mai afectați decât cei mai în vârstă.!? Un 
grup mic de 18 subiecți (1,2%) îndeplineau criteriile dependen- 
ței de internet; toți sufereau de diferite grade de depresie și folo- 
seau internetul în special pentru jocuri și pornografie. 

Datele obținute cu ajutorul chestionarelor sunt importante, 
dar pot fi supuse criticilor, deoarece măsurătorile reale ale com- 
portamentului efectiv sunt mai exacte şi mai de încredere. 
Există însă un important studiu centrat pe 216 subiecţi și efec- 
tuat în februarie 2011 la Universitatea de Știință și Tehnologie 
din Missouri. Cercetătorii au măsurat folosirea internetului 
în mod discret, dar respectând totodată spaţiul privat. Studiul 
a confirmat, încă o dată, o legătură semnificativă între mai 
mulți parametri ai folosirii internetului și emergența simpto- 
melor depresive.!* 


DEPENDENȚA 


Riscurile dependenţei de internet și de calculator au fostpână 
acum cercetate fie din punct de vedere epidemiologic (frec- 
venţă), fie neurologic (mecanismul debutului). Știm astfel nu 
doar că mediile digitale creează dependenţă, ci şi de ce se în- 
tâmplă astfel. 

Cercetătorii fac deosebirea între folosirea patologică a inter- 
netului şi dependenţa de jocuri video, deşi datele sunt tot timpul 

modificate şi cercetările sunt de bună calitate — realizate pe un 
număr mare de subiecţi și, când este posibil, pe parcursul unor 
perioade mai lungi de timp — există mereu un decalaj în raport 
cu realitatea. Din 1997 până în 2010, folosirea internetului în 
Germania a crescut în cazul persoanelor cu vârste cuprinse 
între 14 şi 19 ani de la 6,3% la 100%. 

Datele privind dependenţa de internet au fost prezentate în 
mai 2011 de cercetătorii de la Universitățile Liibeck și Greifs- 
wald, în parteneriat cu cercetători olandezi din Nijmegen şi 
Rotterdam, într-un raport oferit Ministerului Federal al Sănă- 
tăţii.!* Eşantionul reprezentativ a constat în 15 024 de germani 
cu vârste cuprinse între 14 şi 64 de ani, care au fost intervievaţi 
telefonic. În total, a rezultat o frecvenţă a dependenţei de in- 
ternet de 1,5% (femei 1,3%, bărbaţi 1,7%). Este vorba despre 
oameni care petrec în fiecare săptămână în medie 29,2 ore pe 
internet. În grupa de vârstă 14-24 de ani, procentajul depen- 
denţei de internet este de 2,4%, iar în grupa de vârstă 14-16 ani 
este chiar de 4%. Fetele, cu un procentaj de 4,9%, sunt înaintea 
băieților (3,1%), fapt care se datorează mai ales folosirii reţele- 
lor de socializare (77,1% dintre fetele dependente de internet), 
în timp ce băieţii preferă mai degrabă să se joace. 

Printre activităţile preponderente la dependenţii de inter- 
net se numără: cumpărăturile pe internet!5, consumul excesiv 
de filme!, folosirea intensă a reţelelor de socializare! chat- 
room-urile! și jocurile online'*, precum și folosirea internetului 
mai ales noaptea”. Este greu de negat că studenţii care stau 
foarte mult în rețea își reduc activitățile în lumea reală și astfel 
sunt din ce în ce mai izolaţi social. Cercul vicios cunoscut din 
tratamentul tulburărilor anxioase, care constă în izolare, anxi- 
etate față de legăturile sociale și din nou izolare, este întărit de 
o legătură clară între singurătate și folosirea internetului.?! 

Pentru a vă oferi ocazia de a vă evalua propria situație (sau 
pe cea a unei persoane apropiate), în tabelul următor”? sunt 

enumerate întrebările standard la care puteţi răspunde cu 
niciodată (0), rar (1), uneori (2), deseori (3) sau foarte frecvent 
(4). Punctajul maxim este 56, iar valorile situate în jur de 28 
sunt deja un indicator clar al dependenţei de internet. 


ÎNTREBĂRI PENTRU EVALUAREA 
DEPENDENȚEI DE INTERNET? 


1. Cât de des vi se pare dificil să ieşiţi de pe internet? 

2. Cât de des continuaţi să folosiţi internetul, deși vreți să 
încetaţi? 

3. Cât de des vă spun alţi oameni (de exemplu, partenerul, 
copiii, părinţii sau prietenii) că ar trebui să folosiți mai 
puţin internetul? 

4. Cât de des preferaţi internetul în loc să petreceţi timp cu 
alţii, de exemplu cu partenerul, copiii, părinţii, prietenii? 

5. Cât de des dormiţi prea puţin pentru că sunteţi online? 

6. Cât de des vă gândiţi la internet, chiar dacă nu sunteți 
online? 

7. Cât de des vă bucuraţi deja că urmează să folosiţi inter- 
netul? 

8. Cât de des vă gândiţi că ar trebui să petreceţi mai puțin 
timp pe internet? 

9. Cât de des aţi încercat, fără succes, să staţi mai puțin 
timp pe internet? 

10. Cât de des efectuaţi sarcinile de acasă cu rapiditate pen- 
tru a accesa mai repede internetul? 

1]. Cât de des vă neglijaţi îndatoririle zilnice (serviciu, 
școală, viața de familie) pentru că preferaţi să staţi pe 
internet? 

12. Cât de des intraţi pe internet când vă simţiți prost dispus? 

13. Cât de des folosiţi internetul pentru a uita de griji sau 
pentru a reprima o stare de spirit negativă? 

14. Cât de des vă simțţiţi neliniştiţi, frustraţi sau iritați dacă 
nu puteți folosi internetul? 


O comparaţie la nivel global ne arată că dependenţa de inter- 
net este în mod clar mai mare în țările asiatice (Japonia, Coreea 
de Sud, Taiwan), fapt care se datorează probabil afinității mari 
a multor oameni de acolo față de noutăţile tehnice din dome- 
niul jocurilor și divertismentului. Să ne gândim doar la tama- 
gotchi, un animăluţ virtual — de fapt, o absurditate — lansat pe 
piață în 1996 în Japonia, care avea nevoie de atenţia proprie- 
tarului pentru a mânca, a bea și a dormi. În Coreea de Sud, 
jocurile video sunt transmise la televizor așa cum se transmit 
la noi meciurile de fotbal: oamenii trăiesc „live“ războiul mon- 
ştrilor (controlaţi de jucători profesioniști) și totul este acom- 
paniat de comentatori sportivi. 

Se cunoaște de mult timp faptul că jocurile video pot crea 
dependenţă. Mai ales jocurile complexe, cu mulţi jucători și o 
doză de hazard (cum este, de exemplu, World of Warcraft), au 
deseori consecințe catastrofale asupra vieţii jucătorilor: aceş- 
tia uită complet de ei înșiși și joacă până la 18 ore pe zi. Cine 
crede că acest lucru afectează doar câţiva tineri se înşală. 

După intervievarea unui eșantion format din 15 168 deti- 
neri cu vârsta de 15 ani, studiu efectuat de Institutul de Cerce- 
tare Criminologică din Saxonia Inferioară (KEN), a rezultat că 
4,3% dintre fete şi 15,8% dintre băieți petrec zilnic mai mult 
de 4,5 ore cu jocuri video. În acest studiu, 3% dintre băieți și 
0,3% dintre fete au fost considerați dependenți, ceea ce duce 
la un număr de 14 400 de elevi de clasa a noua care sunt depen- 
denţi de jocuri video (13 000 băieţi și 1 300 fete).** Rezultatele 
acestei cercetări au fost confirmate de date culese în cadrul 
studiului Berliner Lăngsschnitt Medien, efectuat pe 1156 elevi de 
şcoală primară din Berlin. Cel mai mare potenţial adictiv îl are, 
conform studiului, jocul World of Warcraft; de aceea directorul 
KEN, Christian Pfeiffer, cere ca acest joc (pe care acum îl pot 
juca copiii care au împlinit 12 ani) să fie interzis celor care nu 

au împlinit 18 ani. Din perspectivă neuroştiinţifică, n-avem 
cum să nu fim de acord cu el. 

În adâncul creierului se află un grup de celule nervoase res- 
ponsabile pentru emoţiile pozitive. Aceste celule se activează 
când se întâmplă ceva neașteptat de bun, iar neurotransmiţă- 
torul dopamină joacă un rol important în acest proces. Celulele 
eliberează, după activare, aşa-numiţii opioizi endogeni (sau 
endorfine) în lobul frontal, ceea ce este resimţit ca o senzație 
subiectivă de plăcere. Se cunoaște de mult timp că practic toate 
substanţele adictive (cocaina, amfetamina, morfina, heroina, 
dar şi alcoolul și nicotina) activează acest centru, motiv pentru 
care unii autori îl numesc nucleul dependenţei. După cum au 
arătat experimente făcute pe șobolani, această regiune înma- 
gazinează amintiri specifice dependenţei și face ca, de exemplu, 
un dependent să nu poată rezista şi să recidiveze la contactul 
cu vechiul stimul, la auzul unei anumite melodii sau când 
ajunge din nou în mediul anterior. Aşa cum știm de mai bine 
de un deceniu, acest nucleu al dependenţei nu este activat 
doar de substanţe adictive, ci şi de mediile digitale, de exem- 
plu de un joc video.? Este important de observat că, în acest 
caz, oamenii resimt o gratificare subiectivă care în principiu 
nu apare mereu când execută o activitate oarecare la calcu- 
lator (de exemplu, când împușcă virtual un adversar); de fapt, 
hazardul joacă la rândul său un rol fundamental. Se știe încă 
din anii *50 că efectul dependenţei este maxim tocmai în 
acest caz. De aceea, toate jocurile video de succes au un ele- 
ment de hazard; ele sunt programate conştient pentru a crește 
dependenţa. 

În studiul KEN amintit mai sus, Florian Rehbein și colabo- 
ratorii săi au identificat o serie de caracteristici ale jocurilor pe 
calculator care prezintă un potenţial adictiv deosebit de mare: 


— oferirea unor recompense virtuale în funcție de timpul 
petrecut cu jocul; 

- oferirea unor recompense virtuale foarte rare și foarte 
prestigioase pentru jucător prin recursul la mecanisme 
de creștere intermitentă a forţei; 

— reguli care dezavantajează jucătorul dacă nu frecventează 
regulat lumea virtuală a jocului („atmosferă de joc persis- 
tentă“); 

— un sistem elaborat creat astfel încât dezvoltarea propriu- 
lui personaj până la ultimul nivel al jocului să necesite o 
perioadă lungă de timp (mai multe luni); 

— o lume virtuală a jocului spațioasă şi complexă, creată 
astfel încât cunoașterea și folosirea opțiunilor de joc să 
necesite mai multe luni de joc intens; 

— sarcini complexe, care pot fi rezolvate doar în cadrul unei 
comunități de jucători pricepuți și care astfel favorizează 
un puternic simţ al responsabilității față de structura soci- 
ală, încât prezenţa în lumea jocului nu poate fi redusă fără 
mari rezistenţe interioare (sentimentul de responsabili- 
tate faţă de alți jucători, conştiinţă încărcată) sau exteri- 
oare (jucătorii ameninţă cu excluderea din comunitate 
sau cu ruperea legăturilor). 


Dependenţa de internet se bazează până la urmă pe fenomenul 
imprevizibilităţii. Imediat ce intru în legătură cu alți oameni 
prin portaluri de acces, intră în joc mai multe elemente ce țin 
de hazard: uneori găsesc ce caut (Google, Yahoo), uneori nu; 
uneori dau peste un chilipir (eBay), alteori nu; uneori mă întâl- 
nesc cu cineva sau găsesc un prieten virtual (Facebook), alteori 
nu etc. Nu este de mirare că tocmai rețelele de socializare exer- 
cită o atracţie puternică, astfel încât mulţi tineri trebuie să fie 
mereu online, eventual din teama că ar putea rata ceva (sau pe 
cineva). 

Consumul de medii digitale nu declanșează doar dependenţă, 
ci sporeşte, prin diminuarea autocontrolului, comportamentele 
compulsive, chiar şi în privinţa unor substanţe. Legătura dintre 

folosirea mediilor digitale și dezvoltarea dependenţei e mult 
mai amplă decât se crede de obicei — de exemplu, anumite com- 
portamente (deschiderea calculatorului și folosirea lui ore în 
şir) sunt exersate și astfel învăţate la vârste fragede. Din cauza 
pierderii autocontrolului, consecinţele sunt şi mai dramatice, 
căci autoreglarea este un factor de protecţie hotărâtor din per- 
spectiva dezvoltării comportamentului adictiv. Consumul de 
medii digitale în copilărie nu diminuează doar şansele la edu- 
cație?” și menținerea sănătății la vârsta adultă” (ambele pot fi 
considerate indicii ale unui autocontrol scăzut și astfel factori 
de risc pentru comportamentul adictiv): de fapt, cei care aban- 
donează școala ajung mai uşor pe căi greșite și chiar la depen- 
denţa de substanţe sau de medii digitale. 


REZUMAT 


Insomnia, depresia și dependența sunt consecinţe foarte peri- 
culoase ale consumului mediilor digitale, a căror influență 
asupra dezvoltării sănătoase a tinerei generaţii nu trebuie sub- 
estimată. „Și ce dacă nu doarme din când în când?“, vor gândi 
mulți, dar datele arată că privarea cronică de somn determină 
nu doar oboseală cronică, ci și obezitate şi diabet. 

La asta se adaugă faptul că obezitatea este asociată cu com- 
portamentul adictiv, mai ales în lumina noilor date obţinute 
din studiile neurologice.” Reducerea contactelor sociale și an- 
xietățile sunt fenomene secundare frecvente; se creează astfel 
o spirală descendentă la capătul căreia se află nu doar depresia 
și izolarea socială, ci și o mulțime de boli fizice, de exemplu ale 
sistemului cardio-vascular, ale aparatului locomotor (lipsă de 
mişcare, poziție incorectă pe scaun) până la demenţă. 

Odată cu înaintarea în vârstă, stările depresive se transformă 
în procese degenerative legate de demenţă, deoarece stresul 
asociat depresiei și nivelul crescut al hormonilor de stres din 

sânge (detectat la aproximativ 60% dintre pacienţii depresivi) 
dăunează creierului. Hormonii de stres provoacă moartea di- 
rectă a celulelor nervoase. Obezitatea și diabetul provoacă tul- 
burări de oxigenare pe termen lung, care afectează creierul şi 
care, la rândul lor, pot duce şi ele la demenţă. Încă din capi- 
tolul 6 am arătat că numeroase cazuri de obezitate au drept 
cauză consumul de medii digitale. Astfel, există mai multe 
mecanisme care favorizează apariția unei demenţe de origine 
digitală, mecanisme ale căror consecinţe se cumulează. 

Având în vedere că marii consumatori de medii digitale 
sunt copiii şi tinerii şi că această grupă a populaţiei are în 
principiu toată viaţa înainte, toate tulburările de sănătate pro- 
vocate de mediile digitale au tot timpul din lume să se trans- 
forme pe termen lung într-o mulțime de complicații. Mai simplu 
spus: dacă doar bunica și bunicul ar juca World of Warcraft, 
n-ar fi prea grav, căci ei nu ar mai apuca să resimtă consecin- 
țele pe termen lung ale acestei activități. Dar nu bunica și 
bunicul, ci nepotul și nepoata își petrec cea mai mare parte 
din zi consumând produse digitale, motiv pentru care trebuie 
să ne gândim la tulburările mentale şi fizice care pot apărea 
pe termen lung. 


13 
Capul în nisip. De ce nu se face nimic? 


Mediile digitale creează dependență și ne privează de somn. 
Ele dăunează memoriei, reduc activitatea mentală și de aceea 
nu sunt indicate pentru stimularea învățării în mediul şcolar. 
În ce priveşte mintea și relaţiile dintre noi, ele nu au efecte 
pozitive, ci mai degrabă o mulțime de efecte secundare: pe 
internet se minte și se înșală mai mult decât în lumea reală. 
Cine se conectează la lumea virtuală printr-un clic are o capa- 
citate de reflecţie mai scăzută (deoarece este mai lentă) decât 
cei care înţeleg lumea reală. Iar cine discută cu oameni reali 
lucruri învăţate le va memora mai bine decât cel care fac ace- 
lași lucru în chat-uri. Rețelele de socializare afectează com- 
portamentul social și provoacă anxietate şi depresii. În ciuda 
afirmațiilor contrare privind capacitățile nativilor digitali, folo- 
sirea internetului afectează de obicei căutarea avizată a infor- 
maţiilor și autocontrolul. O dezvoltare cerebrală incorectă, 
mai ales a lobului frontal, unde se află centrii atenţiei și ai 
funcțiilor sociale, duce la tulburări de atenţie și depresie. Fo- 
losirea mediilor digitale la grădiniţă şi în şcoala primară echi- 
valează — tocmai pentru că la vârsta copilăriei creierul este 
foarte modelabil — cu expunerea copiilor la un drog periculos. 
Conform datelor Ministerului Educaţiei din Coreea de Sud, de 
exemplu, ţara cu cea mai dezvoltată implementare a mediilor 
digitale în şcoli, în anul 2010 deja 12% dintre toţi elevii erau 
dependenţi de internet.! 

La asta se adaugă efectele exercitate asupra învățării de 
expunerea continuă la anumite conţinuturi: sexul în mediile 

digitale duce la începerea timpurie a vieţii sexuale la tineri?, 
jocurile de acțiune inspiră un stil de condus agresiv:, prezența 
alcoolului în filme duce la un consum crescut de alcool“, iar o 
scenă de suicid prezentată într-un film duce la mai multe si- 
nucideri reale (se vorbeşte aici de efectul Werther). Având în 
vedere toate aceste consecinţe negative dovedite științific ale 
mediilor digitale asupra minţii şi corpului tinerilor, se ridică 
întrebarea de ce nimeni nu protestează sau nu se indignează. 
De ce nu se face nimic? 

Să ne întoarcem încă o dată la pedoscopul amintit la început: 
voia cineva în acele vremuri să le provoace copiilor tulburări 
permanente şi tumori determinate de razele X? Oare pedosco- 
pul a fost sprijinit de guverne prin materiale explicative și apoi 
a fost introdus pe piaţă de industrie pentru a îmbolnăvi în mod 
conștient populaţia? Să fi existat o conspirație a firmelor de asi- 
gurări pentru a opri creşterea constantă a mediei de vârstă, cu 
consecințe devastatoare pentru fondurile de asigurare socială, 
prin expunerea la raze X a unei întregi generații? Cred că nimeni 
nu ar putea afirma în mod serios aşa ceva! Politicienii sunt iscu- 
siți în arta dezbaterii; ei cunosc relaţiile de putere, sunt maeștri 
ai alianțelor, cunosc regulamentele și legile, dar rareori cunosc 
lumea reală. De obicei înțeleg şi mai puţin din ştiinţă şi ignoră 
impactul pe care aceasta îl exercită asupra societății. Când am 
avut la un moment dat ocazia de a explica datele prezentate în 
capitolul 6 ministrului de atunci al sănătăţii — şi anume că recla- 
mele pentru copii difuzate la televizor în Germania duc în fie- 
care an la costuri de 15 miliarde de euro legate de sănătate şi la 
20 000 de victime —, nu a reacționat în nici un fel. N-a fost uimit, 
n-a fost mişcat, n-a întrebat nimic — nu s-a întâmplat nimid 

În acest capitol voi încerca să aflu motivele pentru care nu 
se face nimic. De ce băgăm capul în nisip şi nu vrem să vedem 
ce se întâmplă zilnic în fața noastră? 

INDIFERENȚA TRANSPARTINICĂ 


După prelegeri, sunt deseori întrebat dacă nu m-am adresat și 
politicienilor. Am făcut asta de mai multe ori, de exemplu, acum 
câțiva ani la o reuniune a experților comisiei pentru tineret din 
Parlament. Audierea a durat de două ori mai mult decât fusese 
prevăzut, iar cei de față au fost foarte interesaţi de subiect. 
După aproximativ șase săptămâni a fost publicat un lung pro- 
tocol a cărui concluzie era aceea că nu este nevoie de nici o 
măsură. Lobby-ul mediilor digitale își făcuse foarte bine treaba. 

Administraţia landului german Hessa m-a invitat la o dis- 
cuţie a experților pe tema mediilor digitale, pe parcursul căreia 
mi-am dat seama că nu era de față nici un expert. În afară de 
mine, acolo se aflau 29 de lobbiști și reprezentanţi ai asociaţi- 
ilor de profil. În timpul intervenției mele de şapte minute, un 
vecin de masă mi-a atras atenția asupra unui alt participant care 
scria pe Twitter: „Spitzer demonizează mediile digitale“. Evi- 
dent că nu era un expert, căci atunci când experţii stau la aceeași 
masă pentru a rezolva o problemă discută unii cu alții. Acel domn 
a preferat însă să-şi comunice calomniile într-o comunitate 
anonimă, în loc să dezbată tema cu mine. O „comisie de experţi“ 
nu se putea cobori mai jos de atât! 

Doar în Parlamentul landului Baden-W urttemberg a avut 
loc o şedinţă despre mediile digitale cu experţi care meritau 
acest nume. La început am fost optimist, pentru că exista un 
consens transpartinic că trebuie să se întâmple ceva. Dar până 
azi nu s-a întâmplat nimic. De ce s-ar preocupa politicienii de 
copii? Copiii nu votează, motiv pentru care se vorbeşte mult 
despre ei, dar nu se face nimic concret. Politicienii se gândesc 
la binele băncilor şi economiei, la venitul mediu sau la contri- 
buabili; le este indiferent ce nevoi au copiii. 

Următoarea situație ilustrează foarte bine această menta- 
litate. Pentru că în Saxonia au fost închise multe școli mici, în 
unele localități din vecinătatea oraşului luteran Wittenberg 

copiii sunt adunaţi dimineaţa cu un autobuz și duși la gară. 
Acolo se urcă în tren, iar trenurile nu sunt anulate tocmai pen- 
tru că aceşti copii trebuie duși la şcoală. În gara din Wittenberg 
se urcă în același autobuz care îi lăsase la gară și care a merspe 
stradă, în urma trenului. De acolo, îi duce la școală. Ne putem 
închipui îmbulzeala și confuzia prilejuite de aceste transferuri 
de la un mijloc de transport la altul (şi urmele pe care aceste 
trăiri zilnice le lasă în creierul copiilor). Acest caz arată clar: 
copiii nu sunt luaţi în serios de politicieni. Ei sunt tratați mai 
degrabă ca nişte animale, nu ca niște viitori cetățeni care me- 
rită respect. Transportul dublu este folosit din rațiuni econo- 
mico-politice, nu pentru binele copiilor! Un caz izolat? Din 
păcate, nu. Când am povestit aceste lucruri în timpul unei 
„lecturi publice“ de la librăria Rupprecht din Erlangen, două 
persoane din public au reacționat pe loc: „La noi, în Grăfenberg, 
se întâmplă la fel.“ 

Un exemplu radical de indiferenţă politică este raportul comi- 
siei parlamentare de anchetă „Internetul şi societatea digitală“ 
pe tema competenţei media, publicat la 21 octombrie 201 1.€ 
Astfel de comisii formate din membri ai Parlamentului trebuie 
să discute teme transpartinice și să ofere direcţii de intervenție 
care depășesc un singur mandat parlamentar. Este vorba des- 
pre găsirea unui consens cu privire la ce trebuie făcut acum și 
în viitorul apropiat. De la o comisie transpartinică ne-am aștepta 
astfel la o atitudine bine fundamentată și critică. 

În raportul amintit nu se află însă nicăieri observaţii critice 
fundamentate științific, așa cum sunt cele prezentate în această 
carte. Se vorbeşte încă de la început de „un număr mare de ini- 
țiative importante“ care „lucrează cu succes la stimularea com- 
petenţelor media“. Lipsa unei viziuni critice merge atât de 
departe, încât protecţia tinerilor împotriva mediilor digitale 
este transformată într-un instrument de răspândire a aceloraşi 
medii, care nu se ocupă numai de „eliminarea pericolelor, ci — 
poate chiar în primul rând — de furnizarea unor posibilități de 

comunicare în vederea modelării existenţei fiecărui individ“. 
Aici intră, conform raportului, „şi posibilitatea de a deschide 
un forum pe o platformă de socializare pentru a discuta critic 
ce consecinţe are acest lucru asupra propriei personalități“. 
La vârsta preșcolară? Despre ce vorbesc deputaţii? 

Raportul arată cu o claritate înspăimântătoare că reprezen- 
tanţii aleşi de adulți, cărora cetăţenii le-au încredinţat responsa- 
bilitatea de a ne administra, nu sunt capabili să discute critic 
consecinţele consumului mediilor digitale! Ştim din multe 
studii ştiinţifice foarte bune că mediile digitale dăunează cu 
atât mai mult cu cât doza e mai mare și cu cât vârsta e mai mică. 
Despre asta autorii raportului nu spun nici un cuvânt! Dim- 
potrivă, ignoră sistematic datele existente privind pericolul 
mediilor digitale. Nu se spune nicăieri că pe internet se minte 
mai mult, se caută mai prost, se gândește mai superficial şi se 
învață mai prost decât în lumea reală şi că folosirea acestor 
medii trebuie limitată, mai ales în cazul copiilor și adolescen- 
ților, al căror creier încă se dezvoltă. 

Experții chemaţi pentru întocmirea acestui raport erau 
lobbiști cunoscuţi ai companiilor din industria informaticii. 
Politicienii nu au făcut exact ce nu se așteaptă că ar face tinerii 
cu competențe informatice: nu și-au format nici o imagine cri- 
tică asupra realității. În schimb, au reprodus modelul de care 
au vrut să se distanţeze: au ascultat orbeşte de mediile digitale. 

Acești pretinși experți se referă, printre altele, la un raport al 
Ministerului Federal al Educaţiei și Cercetării (BMBF) din anul 
2009, care poartă titlul semnificativ: „Formare digitală pentru 
dezvoltarea personalităţii, pentru participarea socială și pentru 
dezvoltarea competenţelor profesionale“. Acest titlu nu spune 
că mediile digitale au efecte negative asupra dezvoltării perso- 
nalității, asupra participării sociale și asupra dezvoltării inte- 
lectuale (și astfel asupra celei profesionale). 

„Comisia de anchetă recomandă [...] dotarea tuturor elevelor 
şi elevilor de gimnaziu cu calculatoare mobile“, spune una 


CAPUL ÎN NISIP. DE CE NU SE FACE NIMIC? 243 


dintre recomandările de acţiune ale comisiei.5 Am văzut ce se 
întâmplă când se procedează așa: studiile au adus dovada clară 
că educaţia copiilor suferă. 

În acest raport se mai găseşte și următoarea recomandare: 
„Comisia de anchetă recomandă landurilor să privească peda- 
gogia jocurilor video ca pe o sarcină necesară pentru pedago- 
gia mediilor digitale și să o stimuleze intens. Jocurile video pot 
fi definite pe de o parte ca medii și pe de altă parte ca jocuri. 
Semnificaţia jocului pentru dezvoltarea personală și pentru 
cultura noastră este incontestabilă. În acest sens, susţinem 
implementarea unei pedagogii media interdisciplinare în me- 
diul școlar și în timpul liber care include jocurile video ca parte 
componentă a lumii media şi a culturii noastre.“ 

Jocurile de tip shooter sunt așadar o parte a culturii noastre 
şi de aceea trebuie promovate de stat? Faptul că un joc cu crimi- 
nali — Crysis 2 — a câștigat premiul pentru jocuri video în Ger- 
mania anului 2012 pare s-o dovedească. Acest premiu a fost 
aprobat prin lege de toate partidele, după cum se poate citi pe 
site-ul ligii federale a programelor digitale interactive şi de 
divertisment..0 

Discuţia care a urmat după decernarea premiului la 26 apri- 
lie 2012 arată cât de puţin cunosc politicienii şi pedagogii Jo- 
curile violente: nici un cuvânt despre desensibilizarea în fața 
violenţei sau despre creşterea înclinaţiei către acte violente. Un 
politician al Uniunii Creştin-Democrate (CDU) care s-a expri- 
mat critic față de acordarea premiului a fost asaltat de membrii 
celorlalte partide și a întâmpinat rezistență chiar printre cole- 
gii de partid: în cadrul CDU a luat naștere o asociaţie a lobbiști- 
lor internetului (CNetz), ale căror argumente au fost reproduse 
după cum urmează în săptămânalul Die Zeit: „Comisia pentru 
cultură nu a avut nimic de obiectat nici împotriva filmului 
Ticăloși fără glorie, pentru promovarea căruia s-au cheltuit mai 
multe milioane de euro. «Scenele de violență din film le depă- 
şesc cu mult pe cele din Crysis 2»*. 

„Critica adusă jocurilor de tip shooter nu mai funcționează 
nici măcar în cadrul CDU“, a comentat Die Welt. Chiar și minis- 
trul culturii Bernd Neumann (CDU) a fost prezent la acordarea 
premiului, a ţinut un discurs și a numit jocurile video „mij- 
loace folosite mai mult de tineri“, comentând apoi cu celebra 
afirmaţie a lui Klaus Wowereit: „Și e bine aşa.“! 

Specialistul în pedagogie digitală Martin Geisler este de 
părere că moartea în „spațiul protejat al jocului“ nu este proble- 
matică, consideră că este „absurd“ să crezi că aceste jocuri i-ar 
influenţa negativ pe tineri şi laudă jocurile shooter, după cum 
relatează Siiddeutsche Zeitung, fără a comenta (!), într-un articol 
cu titlul „Fin Spiel ist ein Kulturgut“ („Un joc este un bun cul- 
tural“). Acestor afirmaţii trebuie să le răspundem: dacă jocurile 
în care oamenii sunt răsplătiți când omoară alți oameni repre- 
zentaţi destul de realist și primesc cu atât mai multe puncte cu 
cât se comportă cu mai multă cruzime, iar dacă aceste jocuri 
sunt parte a culturii noastre, atunci e ceva în neregulă cu 
această cultură! 


CRIMĂ FĂRĂ MOTIV 


Mi s-a întâmplat să depun mărturie în calitate de expert la 
tribunalul din Cottbus, un oraş din Brandeburg, într-un proces 
de crimă. Pentru că în general sunt foarte ocupat, îi trimit la 
tribunal de obicei pe colegii mai tineri, așa că apar rareori în- 
tr-o curte de judecată. În acest caz era însă vorba de un caz 
aparte: o crimă comisă complet fără motiv. Tânărul acuzat 
provenea dintr-un mediu social precar şi îşi petrecuse întreaga 
zi jucând împreună cu prietenul său un joc video (interzis 
minorilor sub 12 ani) pe parcursul căruia cei doi trebuiau să 
se bată și să se lovească, chiar și direct în faţă. În acea zi pier- 
duse mai multe partide. Seara, cei doi au întâlnit un bărbat de 
aproximativ 50 de ani fără adăpost și l-au invitat să înnopteze 

în locuinţa lor. În drum spre casă, trebuiau să coboare niște 
trepte, un brânci l-a făcut pe bărbat să se împiedice, a căzut, iar 
după aceea acuzatul l-a lovit în faţă şi nu s-a oprit până când 
victima nu a rămas nemișcată pe jos. Imediat după aceea, făp- 
tașul a sunat-o pe asistenta sa socială și i-a relatat fapta, dar 
aceasta nu l-a crezut, astfel încât cadavrul a fost descoperit abia 
în dimineaţa următoare de un trecător. Fotografiile cadavrului 
arătau un om cu fața complet desfigurată. 

Acuzatul nu-și putea explica cum a ajuns să comită fapta. 
Pe parcursul procesului a devenit clar că această crimă nu s-ar 
fi întâmplat dacă tânărul și-ar fi petrecut ziua, de exemplu, pe 
terenul de fotbal, cântând la un instrument sau făcând volun- 
tariat la pompieri. Trecutul său era caracterizat de raporturi 
sociale extrem de tensionate, iar situaţia sa era marcată de frus- 
trare şi de lipsa unei perspective. 

Dacă un pedagog crede cu adevărat că actele zilnice de vio- 
lenţă din mediul virtual nu au nici un efect asupra unei minţi 
tinere, mă simt îndreptățit să-i neg orice competență pedagogică! 
Dacă același pedagog mai adaugă și faptul că premiile pentru 
jocuri video sunt conferite pe criterii predominant pedagogice, 
începe să fie clar că domnul respectiv este un lobbist alindus- 
triei jocurilor de tip shooter. 

E revoltător că banii publici sunt folosiți pentru a premia 
un software care incită la violență generația tânără, că politi- 
cienii și specialiștii în educaţie se transformă în promotori ai 
acestor produse şi că datele științifice sunt complet ignorate 
de instituţiile statului. Stânga politică se consideră progresistă 
şi de aceea este în favoarea noilor dezvoltări informatice; libe- 
ralii invocă libertatea economică și de aceea, la nivel teoretic, 
se împotrivesc reglementărilor sau interdicţiilor; iar conser- 
vatorii reprezintă industria şi încearcă să combată imaginea 
de „paznici ai tradiţiei“, susținând la rândul lor mediile digi- 
tale. Cei mai mari exponenţi ai dezolării politice germane sunt 
exponențţii Partidului Piraților (Piratenpartei): aceştia vene- 

rează mediile digitale, anonimatul şi libertatea individuală 
nelimitată. Un lucru este clar: dinspre politică nu ne putem 
aştepta la vreo schimbare. 


CARE VA FI SOARTA ACESTEI CĂRŢI? 


Pentru că aceasta este a doua mea carte în care critic mediile digi- 
tale, ştiu deja ce se va întâmpla cu ea. Până la urmă, experiența 
ne învață multe. La câteva luni după publicarea primei cărţi, 
Vorsicht Bildschirm!, în care am explicat că violenţa jocurilor 
video riscă să crească violenţa în rândul tinerilor, un profesor 
mi-a trimis un e-mail în care spunea că nu se poate ca Ministerul 
Federal al Educaţiei și Cercetării să publice o critică acidă a 
cărții. Uluit, am cercetat situaţia și într-adevăr am descoperit 
ceva scandalos: deși cartea fusese primită cu mult entuziasm de 
părinţi și de profesori, dr. Dirk Frank a publicat o critică acidă 
finanțată din bani publici de Ministerul Federal al Educaţiei și 
Cercetării." Frank însuși citează ca sursă cartea Everything bad 
is good for you a unui jurnalist american, în care jocurile de tip 
shooter sunt recomandate pentru a hrăni înclinații pacifiste, iar 
consumul de hamburgeri şi cartofi prăjiţi, pentru a promova 
sănătatea. O a doua sursă citată de Frank e o monografie a 
specialistului în pedagogie digitală Wolf-Riidiger Wagner, po- 
trivit căruia, evocându-i pe Goethe și Fontane (dar fără să cu- 
noască vreo nouă descoperire din cercetarea empirică), mijloacele 
vizuale le ușurează copiilor înţelegerea realității.!* Prezentarea 
mea, care se bazează pe noțiuni științifice, este reprodusă în mod 
greșit, este considerată „superficială“ şi discreditată fără orice 
referire la argumente şi date reale. Criticul meu se baza pe două 
surse (eu pe aproximativ 400), dintre care una este cartea sen- 
zaționalistă a unui jurnalist american. Iată o abordare superficială! 

Nu pot să nu reacționez, mai ales că este vorba despre o cri- 
tică publicată sub egida Ministerului Educaţiei şi Cercetării, 

argumentată complet neștiințific și în care sunt defăimat per- 
sonal. Cine prezintă ca fiind false informaţii importante din 
punct de vedere social și obținute prin metode științifice acţi- 
onează iresponsabil, căci sădeşte nesiguranţă în rândul părin- 
ților şi profesorilor, care au toate motivele să se îngrijoreze 
având în vedere că tinerii de azi dedică în medie mai mult timp 
ecranului decât oricărui alt tip de activitate (inclusiv școala), 
cu excepția somnului. 

Rugămintea mea, adresată Ministerului, de a publica un drept 
la replică!*, pentru a nu lăsa publicul să acceseze numai infor- 
maţii atât de eronate, a fost respinsă. Tot acest episod arată cât 
de imuni sunt politicienii și media față de critică și că nu 
există şanse de a schimba ceva în acest sens. Faptul că domnul 
Frank şi-a publicat critica a doua oară, la scurt timp după aceea, 
ne arată cât de puţin interesat este de informaţii conforme cu 
adevărul şi cu realitatea.!” Cei care au sub tutelă acum un copil 
nu pot să aştepte până va avea loc o schimbare de perspectivă 
şi o asumare a responsabilităţii. Iar cei care cred că politica va 
reacționa la toată această dezinformare nu trebuie decât să se 
gândească la exemplul de mai sus. Politicienii sunt dependenţi 
de mediile digitale, astfel că dacă le atacă riscă să fie distruși 
public. Şi tocmai de aceea nu se întâmplă nimic. 


MINISTERE, BISERICI, ȘTIINȚĂ, AMNESTY INTERNATIONAL 


Am vorbit deja despre Ministerul Educaţiei și despre felul în 
care a acceptat orbeşte interesele economice ale producătorilor 
de software şi hardware. Dar nu există oare alte instituţii care 
să fie conştiente de pericolele mediilor digitale, cel puţin din 
perspectiva sănătății copiilor noștri? În 2009, Centrul Federal 
German pentru Educaţie în domeniul Sănătăţii a publicat, la 
cererea Ministerului Sănătăţii, broşura Să observăm și să ascul- 
tăm bine! Sfaturi pentru personalul pedagogic pe tema „Folosirea me- 

diilor digitale în familie“. „Această broşură va oferi instrumente 
de orientare şi de acțiune din perspectiva pedagogiei digitale 
pentru integrarea conștientă şi responsabilă a mediilor digi- 
tale de toate tipurile în viaţa de familie“, se spune în intro- 
ducere. O altă broșură cu același titlu este publicată pentru 
părinți. Toată lumea se aștepta la sfaturi. În schimb, aici nu 
găsim decât o colecţie de relatări complet lipsite de legătură 
şi fără lămuriri. 

Să luăm următoarele exemple: „Klara (doi ani) se uită la 
Teletubbies, serialul pentru copii mici. Râde, bate din palme și 
se duce la televizor, mângâie ecranul, apoi se întoarce la locul 
ei, se uită în continuare și ţopăie. Tatălui ei emisiunea i se pare 
«enervantă», mai ales cântecele repetitive. Dar este prea epui- 
zat pentru a-i oferi altceva Klarei și de aceea foloseşte această 
ocazie pentru a citi ziarul. Mai târziu, Klara vede personajele 
colorate într-un ziar care se afla la bunica ei. Entuziasmată, 
fetița le arată cu degetul şi spune: «Tinki Winki, Lala, Dipsi, 
teletubbies»“.!€ La rubrica „0-2 ani: bebeluşi şi copii mici“ se 
poate citi: „Le place [...] să recunoască personajele și cântecele 
când se uită ocazional la televizor. Repetiţiile corespund ne- 
voilor lor. Se presupune că vorbitul, cântatul şi jocul în comun 
cu părinţii sau cu persoanele de încredere prin intermediul 
conținuturilor media sporeşte valoarea pedagogică a lucruri- 
lor vizionate.“! Nici un cuvânt despre faptul că un copil care 
încă n-a împlinit doi ani nu poate învăţa deloc prin interme- 
diul mediilor digitale, timpul petrecut cu astfel de dispozitive 
putând fi folosit pentru a învăţa într-un alt mod. În schimb se 
vorbeşte despre „valoarea pedagogică a lucrurilor vizionate“, 
dându-se de înţeles că micuţii chiar învață ceva. 

Observaţii critice nu există. Ministerul Sănătăţii nu aver- 
tizează în privinţa jocurilor video. Dimpotrivă, cine se îngri- 
jorează este liniștit imediat: „Jocurile video nu duc automat la 
izolare. Calculatorul şi jocurile video sunt folosite deseori în 
grupuri — aşa cum se întâmplă cu televizorul, jocurile video 

pot fi jucate în comun sau site-urile pot fi vizitate în comun. 
Platforme precum Xbox, Playstation şi Game Boy pot fi folosite 
de copii în același timp.“!8 Ce frumos! Toţi împușcă împreună 
şi îşi exersează competenţa socială. Cunosc adepţi ai pedagogiei 
digitale care susțin acest lucru cu toată seriozitatea. 

Atitudinea critică nu apare nici măcar atunci când în pa- 
ragraful „pericole“ se vorbeşte despre dependenţa de calcula- 
tor şi probleme la şcoală. Acolo găsim următoarea afirmaţie: 
„Dacă propriul copilul nu se mai desprinde de ecran, dacă nu-l 
mai interesează prietenii, dacă şcoala nu mai este importantă 
sau renunţă la anumite interese din timpul liber, părinții 
trebuie să considere aceste lucruri semnale de alarmă. Dese- 
ori, cauzele nu au legătură cu ofertele electronice, însă se 
«manifestă» prin folosirea excesivă a mediilor digitale: poate 
există stres la şcoală, certuri cu prietenii, frică de eșec sau alte 
probleme.“ Prin urmare, în sfaturile pentru specialiştii în pe- 
dagogie se exclude faptul că tinerii care folosesc mediile digi- 
tale peste șapte ore pe zi și nu se mai integrează în lumea reală 
fac asta din cauza mediilor în sine, deoarece cauzele s-ar afla 
deseori în afara „ofertelor electronice“.!* În acest moment ar 
fi avut sens cel puţin să se introducă unele dintre cele mai 
cunoscute cercetări ale mediilor digitale. Tocmai mediile digi- 
talesunt cele care provoacă probleme. E evident însă că această 
ipoteză este exclusă a priori! 

În ultima rubrică a broșurii, cu titlul „Folosirea mediilor 
digitale ne face grași, bolnavi și proşti?“, această impresie este 
confirmată. Organul federal nu avertizează deloc împotriva 
pericolelor folosirii acestor mijloace. Legătura dintre folosirea 
mediilor de acest gen și obezitate, de exemplu, se găseşte în 
secțiunea „Consumul media și creşterea în greutate: un cerc 
vicios?“. Acolo se poate citi: „La baza acestei probleme se poate 
adesea observa un cerc vicios destul de simplu, dar plauzibil la 
prima vedere.“2 Cercul vicios este deci plauzibil doar „la prima 
vedere“, aşa că este negat. Mai departe se spune: „Obezitatea 

apare numai în condiţii de activitate fizică deficitară și în combi- 
nație cu alți factori. Cauzele supraponderalităţii sunt nume- 
roase şi interacțiunea dintre ele nu e încă pe deplin înţeleasă.“ 

Prostii! Ceea ce face aici Ministerul Sănătății seamănă cu 
acțiunile lobby-ului tutunului din anii '70 şi cu cele ale lob- 
by-ului petrolului de azi: cancerul de plămâni și încălzirea 
globală sunt fenomene multistratificate și complexe, nu se 
ştie nimic precis şi de aceea nu trebuie trase concluzii pripite. 
Şi oricum nu există motive pentru a acționa! 

„Apariţia obezității este condiționată nu doar de activitatea 
fizică, ci şi de moştenirea genetică, de tulburările de alimenta- 
ție și de influențele mediului. Dintre ultimele face parte, de 
exemplu, traiul într-un mediu urban, cu mult trafic, care poate 
limita spațiul de joacă al copiilor.““! Lumea noastră fiind așa 
cum este — spune Ministerul Sănătăţii —, nu putem face nimic. 
Iar mediile digitale nu au nici o vină. Nicăieri în aceste materiale 
nu sunt citate studii publicate în cele mai prestigioase reviste 
medicale din lume unde se vorbește despre legăturile clare 
dintre consumul mediilor digitale şi obezitate! 

Având în vedere materialele ştiinţifice adunate în această 
carte, nu se poate înțelege cum cineva poate face următoarele 
afirmații dintr-un punct de vedere științific: „Aceste probleme 
nu au fost cercetate până acum și, din cauza interacțiunii mai 
multor factori, este greu de ajuns la o explicaţie univocă şi la 
lămuriri simple de tip cauză-efect. De exemplu, s-ar putea 
presupune că acei copii care se uită mult la televizor au deseori 
probleme la școală tocmai pentru că se uită mult la televizor 
și astfel nu mai au timp să înveţe. Tot atât de bine, s-ar putea 
presupune că acei copii se uită mult la televizor pentru că au 
probleme la şcoală şi vor să-şi distragă atenţia de la ele.“ Un 
exemplu clar de dezinformare, în vederea generării unei con- 
fuzii. Nu se spune nici un cuvânt despre nenumăratele studii 
privind consecinţele negative ale mediilor digitale asupra re- 
ușitei școlare, personalității şi sănătăţii. 

Cine crede că această broşură este un caz izolat va fi deza- 
măgit. În publicația Suchtprăvention in der Grundschule: Fernse- 
hen („Prevenirea dependenţei în școala primară: televizorul“), 
publicată tot de Centrul Federal German pentru Educaţie în 
domeniul Sănătăţii, la cererea Ministerului Sănătăţii, se regă- 
sesc aceleași tactici: „Prevenirea eficientă a dependenţei și a 
drogurilor porneşte de la presupunerea fundamentală că, în 
momentul de față, nu există o teorie clară și dovedită a apari- 
ției și dezvoltării dependenţei, care să poată explica chiar şi 
parţial varietatea și complexitatea existenţei umane. Se pre- 
supune că la baza comportamentului adictiv se află mai multe 
cauze multifactoriale de tip mental, fizic și social.“23 

La asta se poate obiecta că ştiinţa vrea să explice tocmai situ- 
aţiile cele mai complexe. Ca medic, nu stau în faţa pacientului 
să-i explic despre complexitatea multifactorială a corpului său. „Ce 
am şi cum mă pot vindeca?“, întreabă pe bună dreptate pacien- 
tul. Şi cu toate că sunt conştient de complexitatea extremă a 
naturii, am răspunsuri la întrebările lui, mă pot referi la studii 
şi cunosc bazele biologice ale multor funcţii fizice. Dar autorii 
acestei broşuri se pare că nu vor să explice, ci să ducă totul în 
derizoriu. Televizorul devine astfel o „ofertă educativă pentru 
copii“ asociată cu „experienţe individuale“, „sociale“ și „obiec- 
tive“; se vorbește despre „modelul oferit de eroinele și eroii de 
la televizor“?*, iar „problema privitului la televizor în exces“ este 
eliminată în felul următor: „Cercetările confirmă că acei copii 
care se uită mult la televizor preiau din conținuturile emisiu- 
nilor modele pentru acțiunea și comportamentul «de succes» 
sau că folosesc televizorul pentru a se «deconecta» și a-și dis- 
trage atenţia de la problemele cotidiene.“* Să fie oare aceasta o 
analiză critică? Nici vorbă! Privitul excesiv la televizor duce la 
comportamente „de succes“, se spune, iar cititorul atent se în- 
treabă de ce expresia de succes este pusă între ghilimele. 

Din păcate, Ministerul Sănătăţii nu este singurul care dez- 
informează. Și bisericile s-au transformat în complici ai me- 

diilor digitale, lucru aproape de necrezut. În lume s-a impus 
ideea că biserica ar fi ultimul și totodată cel mai vechi bastion 
al unor valori precum pacea, familia, iubirea față de copii și 
sănătatea. Din nefericire, acest lucru nu mai este valabil! Bise- 
rica Evanghelică organizează simpozioane unde sunt invitați 
doar reprezentanţi ai media şi lobbişti. Nu există nici o voce 
critică. În plus, un preot a publicat o carte în care afirmă că jocu- 
rile agresive fac bine copiilor. 

Bunul-simţ pare să piardă teren în multe locuri şi mai ales 
unde nu ne-am aștepta. E de aşteptat ca măcar ştiinţa să vor- 
bească cu claritate despre pericolele mediilor digitale — şi chiar 
face asta, după cum arată cartea de față. Problema e că, între timp, 
au apărut, chiar şi în universităţi sau în alte instituţii serioase 
de cercetare, organisme finanţate în mare parte sau în totali- 
tate de companii care activează în lumea digitală — şi problema 
e că nu poţi să muști mâna care te hrănește. Astfel, profesorul 
Klaus Peter Jantke, de la Institutul Frauenhofer pentru Tehno- 
logia Mediilor Digitale (IDMT) laudă „forța de atracţie a jocu- 
rilor video exercitată asupra copiilor și tinerilor“ și vorbește 
despre faptul că „un joc precum Counter Strike poate fi jucat la 
fel de agresiv și distractiv ca Nu te supăra, frate!“2*De asemenea, 
IDMT organizează cursuri de master în jocuri video realizate 
după modelul cursurilor de la facultățile de artă. Toate finan- 
țate, desigur, cu bani publici. Așa că trebuie să fim foarte atenţi 
atunci când un om de ştiinţă spune ceva despre mediile digi- 
tale. Dacă le laudă, ar trebui să cercetăm cine îl plătește. 


JOCURI DE TIP SHOOTER PENTRU PĂRINȚI ȘI PROFESORI 


Când ocupa fotoliul de ministru al integrării, familiei, copiilor, 
tineretului și femeilor al landului Renania de Nord-Westfalia, 
Armin Laschet și-a asumat și conducerea generală a Projekt 
Eltern-LAN, proiect creat de producătorii de jocuri și de Centrul 

Federal pentru Formare Politică cu scopul de a stimula com- 
petenţa părinţilor și învăţătorilor în privinţa unor jocuri video 
precum Truckmania forever, Counter-Strike şi Warcraft III. 

În cuvântul introductiv, ministrul scrie (iar eu nu m-am putut 
abține să nu vin cu unele comentarii între paranteze): „Jocurile 
video au devenit între timp o componentă importantă a cul- 
turii tinerilor [este adevărat, din păcate]. Părinţii și educatorii 
nu pot înţelege întotdeauna această fascinațţie [și asta e adevă- 
rat]. Deseori, lipsesc cunoştinţele şi experienţa proprie privind 
lumea virtuală a jocurilor [da, din fericire părinții și profesorii fac 
ceva mai bun cu timpul lor decât să gonească cu mașini virtuale 
pe piste virtuale sau să omoare teroriști și războinici virtuali; 
în acest punct începe propaganda plătită din bani publici]. 
Această necunoaștere generează prejudecăţi şi nesiguranţe pri- 
vind felul în care noile forme de jocuri influenţează dezvoltarea 
tinerilor. Nici mijloacele de comunicare nu aduc mai multă claritate: 
deseori se subliniază ce efecte negative au jocurile pe calculator asupra 
dezvoltării copiilor. În același timp însă este evidenţiată și posibi- 
litatea dobândirii unor competenţe-cheie [...]. Este foarte im- 
portant să se înceapă o discuţie obiectivă și rațională privind 
jocurile video pentru a favoriza dialogul constructiv dintre 
generaţii.“” 

Acest text, semnat de un ministru, este o paradigmă a ma- 
nipulării faptelor. Nimeni nu le cere părinților să ia droguri 
pentru a ști cât de dăunătoare sunt, tot așa cum n-artrebui nici 
să mitralieze inamici virtuali pentru a ști ce efect are un astfel 
de joc asupra copiilor lor. Mai ales mamele văd și simt aceste 
consecinţe zilnic. De aceea, nu există prejudecăți, ci o judecată 
clară privind efectele negative ale acestor jocuri asupra copii- 
lor, mai ales pentru că ştiinţa le-a dovedit foarte clar. Cine sus- 
ține că aici există neclarități minte în mod conştient publicul. 

Cine nu trage în inamici virtuali ar rata posibilitatea dobân- 
dirii unor competenţe-cheie. Care ar fi acelea, domnule ministru? 
Jocurile video îi fac pe copii graşi, proşti, violenţi şi insensibili. 

Ca tată a șase copii ştiu cât de greu poate fi uneori să le trasezi 
limite. Dar cine nu poate sau nu vrea să facă asta nu este un tată 
bun sau o mamă bună. Părinţii știu că un copil de trei ani nu 
are un lob frontal care să-i permită să fie „rezonabil“ cu dulciu- 
rile. Dacă vor ce-i mai bun pentru copilul lor, trebuie să discute 
şi să impună limite, dacă este nevoie chiar împotriva voinţei 
copilului. Cu jocurile video se întâmplă la fel. Aici nu văd nici 
o discuţie obiectivă. 

Chiar și organizațiile non-guvernamentale, precum Amnesty 
International sau Greenpeace, care sunt renumite pentru rigoa- 
rea lor, se comportă uluitor de tolerant față de mediile digitale. 
Poate din cauză că au nevoie de ele pentru publicitate și le pri- 
vesc ca pe niște aliaţi cu care nu vor să se certe. Oricum ar fi, nu 
văd nici o instituţie relevantă social care se ocupă sau ar avea 
intenţia să se ocupe de consecinţele negative ale mediilor digi- 
tale asupra sănătăţii şi educaţiei noastre. 


REZUMAT 


„Dar uite, toți suferă de demenţă digitală și nimeni nu observă 
nimic!“ Numai un cinic ar spune că nu poate fi altfel, căci de- 
menţa presupune absenţa simțului critic și izolarea față de tot 
ce se petrece în jurul tău. Tocmai pentru că toți suntem deja 
demenți digitali, nimeni nu observă nimic și mai ales nimeni 
nu protestează. 

Cinicului îi răspund: situaţia este foarte gravă, dar dacă ar 
fi lipsită de speranţă nu aş fi scris această carte. Acest capitol 
arată însă că ne este din ce în ce mai greu să ne dăm seama de 
efectele pe care mediile digitale le au asupra noastră tocmai 
pentru că ne însoțesc de dimineaţa până seara şi din leagăn 
până în mormânt. Politicienii nu vor sau nu pot, bisericile nu 
vor să-i îndepărteze pe tineri, unii profesori („specialiști în 
pedagogie digitală“) sunt plătiți pentru a afirma contrariul 

descoperirilor științifice, instituţiile finanţate din bani publici 
nu explică nimic, ci trec sub tăcere datele reale, iar ministerele 
lasă toată treaba în seama altora. Chiar şi comisiile indepen- 
dente şi transpartinice eșuează în totalitate şi cedează presiu- 
nilor pieţei și lobbiştilor. S-a arătat deja că doar jumătate din 
experţii în economia digitală apreciază ca pozitive consecin- 
țele acestor mijloace până în anul 2020. Pe de altă parte, citirea 
raportului Comisiei de anchetă a parlamentului german „In- 
ternetul și societatea digitală“ pe tema competenţei media 
evidenţiază lipsa oricărei poziţii critice. Cum de se întâmplă 
aşa ceva? 

Un politician care critică mediile digitale este demonizat de 
acestea. Toată lumea știe asta și de aceea nu se întâmplă nimic. 
Mă surprinde în mod deosebit faptul că stânga însăși laudă 
libertatea mediilor digitale, deși aceleași medii contribuie la 
scăderea şanselor copiilor din straturile sociale inferioare să 
acceadă la o viaţă mai bună. Acest lucru ar trebui să fie sufi- 
cient pentru a convinge partidele de stânga să denunțe efectele 
negative ale mediilor digitale. Verzii ar putea transfera mode- 
lul „impozitului ecologic“ către aceste mijloace, pentru că este 
practic prețul efectelor negative ale produselor pe care le plă- 
tim cu toții și care nu este inclus în produsul în sine (în eco- 
nomie vorbim despre externalităţi negative). Liberalii s-ar putea 
prevala de faptul că le pasă de libertatea individului (nu de cea 
a pieţei) şi că această libertate este periclitată de omniprezenţa 
mediilor digitale, în măsura în care ne afectează grav capacita- 
tea de autodeterminare. În plus, blocul conservator, împreună 
cu bisericile, ar putea să se raporteze la valori fundamentale 
ale societăţii occidentale, precum pacea, iubirea aproapelui, 
familia și solidaritatea față de cei mai slabi, valori care merită 
într-adevăr apărate. În esență, ar putea exista un consens al 
tuturor forțelor politice pentru a opri amenințarea demenţei 
digitale. Toată lumea ar avea interesul să colaboreze în acest 
sens. Doar Partidul Piraților din Germania nu va participa, căci 

acești anarhiști rămân mai degrabă anonimi și refuză orice re- 
gulă, chiar dacă este vorba de protejarea copiilor. Ei oricum vor 
să se legalizeze drogurile şi nu vor participa la nici o inițiativă 
politică vizând blocarea consecinţelor negative ale mediilor 
digitale asupra educaţiei, sănătăţii şi societăţii noastre. Repre- 
zentanţii tuturor partidelor ar trebui însă să-şi schimbe atitu- 
dinea. Chiar dacă nu au fost aleși de copii și de tineri, nu ar 
trebui să se sustragă responsabilității pe care o au față de gene- 
rația următoare, mai ales în privinţa formării ei. Toţi vorbesc 
despre „modelarea viitorului cu bun-simţ şi cu răspundere“: 
să le cerem să-şi respecte cuvântul! 


14 
Ce-i de făcut? 


Mediile digitale sunt o parte a culturii noastre. Ele ne sporesc 
productivitatea, ne ușurează viața și sunt un factor important 
de divertisment. Lumea modernă, de la asigurarea alimentelor 
la mobilitate, de la administraţie la medicină, s-ar prăbuși fără 
prelucrarea digitală a informaţiei. Nu este vorba, prin urmare, 
de a combate mediile digitale sau de a le elimina. Însă știm că 
aceste instrumente au un mare potenţial adictiv și dăunează 
pe termen lung corpului (stres, insomnie, obezitate, cu toate 
efectele lor secundare) şi mai ales minţii. Creierul se atrofiază 
pentru că nu mai este solicitat, stresul distruge celulele ner- 
voase, iar celulele noi nu supraviețuiesc pentru că nu sunt 
folosite. Demenţa digitală se caracterizează în esenţă prin în- 
capacitatea tot mai mare de a folosi și controla abilitățile men- 
tale la maxima lor capacitate, adică de a gândi, de a voi, de a 
acționa, dea şti ce se întâmplă în jur, unde suntem și, în sfârşit, 
cine suntem. Se instalează astfel un cerc vicios al pierderii 
controlului, al declinului mental și fizic, al decăderii sociale, 
al însingurării, al stresului și al depresiei; acest cerc vicios di- 
minuează calitatea vieţii și duce la moartea timpurie. 


DECLINUL MENTAL: TOTUL DEPINDE DE PUNCTUL DE PLECARE 


Mecanismele şi corelaţiile asociate în această carte cu demenţa 
digitală au fost descrise în detaliu în capitolele precedente. În 
figura 14.1 sunt prezentate încă o dată, pe scurt. Se poate ob- 

serva că există influențe dăunătoare și favorabile asupra mo- 
delării creierului. Cea mai importantă idee din grafic e aceea 
că înălțimea atinsă în modelarea creierului determină calitatea 
și durata căderii. Desigur că aici joacă un rol important şi fac- 
torii genetici. Dar pe aceştia nu-i putem controla (cel puţin nu 
încă; însă lucrurile se pot schimba). De aceea, în stadiul actual 
al cercetării medicale și al măsurilor de prevenire și terapie ce 
pot fi implementate, nu ne rămâne decât o singură soluţie: 
educarea creierului şi mai ales a minţii și eliminarea tuturor 
lucrurilor care stau în calea acestui proces. 

Unul dintre cele mai importante studii cu privire la îmbă- 
trânire arată cât este de important stadiul final al modelării 
creierului pentru procesul de declin mental. David Snowdon, 
profesor la Universitatea din Kentucky, a reușit să convingă 

14.1 Formarea creierului pe parcursul vieții: ascensiune și declin, factori pozitivi 
și negativi 

678 de călugăriţe din Ordinul Surorilor de Notre Dame, cu 
vârste între 76 şi 107 ani, să participe la un studiu longitudinal, 
să fie testate și cercetate în fiecare an şi să-și doneze creierul, 
după moarte, pentru cercetarea științifică.! Astfel de cercetări 
au existat și înainte; de exemplu au fost studiaţi peste 20 000 
de medici americani pentru a afla cum trăiește fiecare și care 
sunt cauzele decesului.? Particularitatea studiului axat pe că- 
lugăriţe (Nun Study, cum este cunoscut în cercurile ştiinţifice) 
stă în faptul că participantele au intrat în ordin când erau ti- 
nere şi aveau un mod de viață foarte simplu și mai ales foarte 
asemănător. Arhiva mănăstirii în care trăiau a oferit informa- 
ţii despre parcursul de viaţă al participantelor și activitatea lor 
spirituală timp de decenii. Astfel, s-a constatat de exemplu că 
acele surori care, în autobiografia scrisă la vârsta de 22 de ani, 
descriau mai multe stări emoţionale pozitive prezentau, la 
bătrâneţe, un risc de deces de 2,5 ori mai mic.* 

Sora Maria a fost o participantă specială în acest studiu.* 
A predat până la vârsta de 84 de ani și a murit la 101 ani din 
cauza unei tumori, având o minte încă activă. Nici chiar tes- 
tele făcute în anii anteriori decesului pentru evaluarea randa- 
mentului intelectual nu prezentau nimic patologic. În schimb, 
creierul ei era afectat de modificări patologice tipice pentru 
degenerarea specifică bolii Alzheimer. Pe parcursul cercetării 
au fost identificate numeroase cazuri precum cel al sorei Ma- 
ria, adică subiecți cu o minte foarte activă până la moarte, dar 
cu manifestări degenerative la nivelul creierului. 

Aşadar, degenerările patologice specifice bolii Alzheimer 
nu pot fi împiedicate de activitatea mentală, însă o minte bine 
dezvoltată poate fi mai bolnavă decât una slabă fără să se ob- 
serve ceva. Acesta este un mecanism similar cu ceea ce se în- 
tâmplă în organism: un culturist care începe să sufere de 
atrofie musculară va rămâne mai puternic decât oamenii să- 
nătoși mult timp, pur și simplu pentru că declinul are loc din 
zenitul forţei sale și progresează lent. Cât priveşte capacitatea 
mentală, principiul este acelaşi, doar că aici efectul este mai 

pronunţat, întrucât creierul e mai flexibil decât oricare alt 
organ din corpul nostru. 


DEZVOLTAREA ȘI DECLINUL CREIERULUI 


Tocmai pentru că creierul este organul nostru cel mai plastic şi 
mai flexibil, fiind programat să se autoeduce de la naștere până 
la moarte, posibilităţile de a contribui esenţial la sănătatea psi- 
hică prin modelarea corectă a creierului nu sunt deloc limitate. 
Putem face multe în această privință. Putem evita acele lucruri 
care nu fac bine creierului. Privite chiar și numai din punct de 
vedere pur temporal, mediile digitale sunt, de departe, cel mai 
important factor cu efecte negative. La asta se adaugă efectele 
secundare ale învăţării inadecvate la vârsta copilăriei, din 
cauza lipsei contactelor sociale și a experienţelor fericite în 
copilărie, a lipsei controlului cognitiv la vârsta adultă și a bo- 
lilor cronice care ne afectează din ce în ce mai mult la bătrâneţe 
şi ne micșorează speranţa de viață. Ce putem face? 

Cine petrece mult timp în fața ecranului în copilărie își 
afectează dezvoltarea normală a limbajului. Cine, dimpotrivă, 
crește învățând două limbi și folosește toată viața cele două 
limbi învăţate va avea parte de o dezvoltare mentală mai bună. 
Nu e de mirare că un astfel de om, spre deosebire de cei care 
ştiu o singură limbă, se va îmbolnăvi de demenţă în medie cu 
trei sau patru ani mai târziu, după cum arată o cercetare făcută 
pe 184 de pacienţi.” Cum bilingvismul nu este de obicei o înzes- 
trare înnăscută (genetică), ci este condiționat de circumstanţe 
exterioare (naţionalitate diferită a părinților sau migraţie), 
acest studiu arată clar efectele activităţii mentale asupra întâr- 
zierii declinului cerebral. 

Aceste informaţii cu privire la raportul dintre bilingvism 
și demenţă au o importanţă socială enormă, după cum a aflat 
un grup de cercetători americani: dacă începutul demenţei ar 

putea fi amânat cu doi ani în SUA, acest lucru ar duce, pe ter- 
men lung, la o scădere a numărului de oameni care suferă de 
demenţă cu aproximativ două milioane. De aceea este impor- 
tant că datele din anul 2007 au fost confirmate încă o dată, 
după trei ani. De data aceasta analiza a fost perfecționată și au 
fost studiați doar pacienţi aflați în fazele incipiente ale bolii 
Alzheimer. Din cei 211 pacienţi, 102 erau bilingvi şi 109 mo- 
nolingvi. Debutul simptomatologiei demenţei a fost constatat 
la pacienţii bilingvi cu 5,1 ani mai târziu decât la pacienţii 
monolingvi. Acest efect este mai eficient decât al tuturor me- 
dicamentelor cunoscute până acum împotriva simptomelor 
bolii Alzheimer. 

În opinia cercetătorilor, cauza acestui fenomen este că oa- 
menii care vorbesc două limbi își controlează creierul în mod 
neîntrerupt, forțându-se să nu folosească decât una din cele două 
limbi în timp ce vorbesc. Se știe că la persoanele bilingve ambele 
limbi sunt simultan active. Astfel, când o persoană bilingvă 
numea un obiect într-o limbă se activau simultan și cuvintele 
pentru el din cealaltă limbă.” De aceea, este nevoie de un con- 
trol cognitiv continuu care să suprime această activare. Ce 
învaţă şi exersează mereu subiectul bilingv? Autocontrolul! O 
serie de studii au confirmat rezultatele îmbunătățite obținute 
de bilingvi la teste privind funcţii executive (tot o formă de 
autocontrol). 

În capitolul 10 am arătat că multitaskingul frecvent duce 
la o scădere a concentrării și atenţiei. S-a dovedit că, în timpul 
alternării diferitelor sarcini, cei care practică multitaskingul 
aveau nevoie de 170 de milisecunde mai mult decât cei care 
nu-l practică. Cei care practică multitaskingul nu-și contro- 
lează la fel de bine mintea și nu-și mai stăpânesc corespunză- 
tor funcţiile executive. De aceea, nu-i de mirare că subiecţii 
bilingvi au obținut un timp mai bun cu 60 de milisecunde la 
un test de alternare de sarcini decât subiecţii care stăpâneau 
doar limba maternă.!! Acest exemplu arată că devierile de la 
parcursul „normal“ al formării sau al distrugerii creierului 

(figura 14.1) sunt posibile în ambele direcţii. Simpla compara- 
ţie arată că efectul negativ al mediilor digitale este mai clar 
răspândit decât efectul pozitiv al bilingvismului; și mai arată că 
mediile digitale acționează asupra minţii noastre în moduri 
mai variate şi pe termen mai lung decât influențele pozitive 
cunoscute. 

Ceea ce am indicat în cazul tulburărilor de limbaj provocate 
de mediile digitale în raport cu bilingvismul este valabil — așa 
cum am arătat în capitolele respective din această carte — şi în 
ceea ce priveşte contrastul dintre tulburările de atenţie provo- 
cate de jocurile de tip shooter şi creşterea autocontrolului prin 
muzică și sport sau opoziţia dintre îndobitocirea digitală dato- 
rată folosirii mouse-ului și înțelegerea lumii. Același lucru se 
poate spune și despre opoziția dintre pasivitate şi dependenţă, 
pe de o parte, și reflecția activă și asumarea răspunderii pentru 
sine şi pentru alții, de cealaltă parte. Pe parcursul vieţii se 
adaugă şi opoziția dintre boală şi sănătate, izolare şi sociali- 
zare, depresie, demență și moarte timpurie și fericire, partici- 
pare activă şi longevitate. 

Conform datelor Ministerului Federal al Familiei, Persoa- 
nelor în Vârstă, Femeilor și Tinerilor, în Germania există acum 
1,3 milioane de oameni care suferă de demenţă, iar acest număr 
se va dubla până în 2050.!? Costurile anuale pentru îngrijire se 
înscriu între 30 şi 40 de milioane de euro. Nimeni nu poate 
calcula exact cât ne va costa demenţa digitală a actualei gene- 
Taţii tinere în 2050, dar ne putem hazarda cu o presupunere. 

Dacă în Statele Unite (care are aproximativ 320 de milioane 
de locuitori) întârzierea demenţei cu doi ani ar duce pe termen 
lung la o diminuare a numărului bolnavilor cu două milioane, 
atunci acest efect, aplicat la populaţia germană (aproximativ 
80 de milioane de locuitori), ar diminua numărul bolnavilor 
de demenţă cu 500 000. Bilingvismul duce însă la o întârziere 
cu cinci ani a debutului demențţei, independent de efectele 
inteligenţei, atenţiei și nivelului de educaţie. La asta se adaugă 
efectele multitaskingului, ale şofatului asistat de sistemul de 

navigaţie, ale stresului și ale lipsei autocontrolului, precum și 
emoțiile negative şi singurătatea. Nu avem multe cifre de în- 
credere, dar să ne gândim puţin: multitaskingul încetinește 
timpul de reacţie cu 170 de milisecunde, bilingvismul îl acce- 
lerează cu 60 de secunde. Dacă pornim de la premisa că efectul 
negativ al mediilor digitale asupra minţii este egal cu efectul 
pozitiv al bilingvismului, fără a lua în considerare nici un alt 
efect — adică dacă pornim de la ideea că demența începe cu cinci 
ani mai devreme, deoarece declinul porneşte de la o înălțime 
mai mică —, vom obține 1,25 milioane de bolnavi de demenţă în 
plus în rândul populației (500 000 la doi ani corespund cu 1,25 
milioane la cinci ani). Asta ar însemna, conform cifrelor amin- 
tite mai sus oferite de Ministerul Familiei, o dublare a număru- 
lui actual de bolnavi de demenţă. În 2050 însă, datorită evoluţiei 
demografice, vor exista oricum de două ori mai mulţi bolnavi 
de demenţă decât azi. Dacă vrem să aflăm efectele pentru anul 
2050, trebuie să pornim de la o dublare a acestui număr. Costu- 
rile pentru îngrijire ar fi în acest caz de 60 până la 80 de miliarde 
de euro anual. 

În capitolul 6 am calculat cât ne va costa anual în viitor obe- 
zitatea determinată de publicitate: 15 miliarde de euro. Va tre- 
bui să adăugăm așadar şi această sumă. Și trebuie spus că aceste 
aprecieri sunt optimiste şi nu iau în considerare deloc majori- 
tatea efectelor mediilor digitale. Pentru a formula o estimare 
mai realistă va trebui să vorbim despre costuri duble sau triple 
față de cele indicate. Este vorba deci de sute de miliarde anual. 


SĂ ÎNVĂȚĂM DIN ABORDAREA ALTOR PERICOLE 


Dacă ne întrebăm ce am putea sau ar fi necesar să facem în 
privinţa acestei situaţii, trebuie să aruncăm o privire asupra 
abordării altor probleme asemănătoare. Alcoolul creează de- 
pendenţă, dăunează corpului și minţii, duce la declin social, 

la izolare, depresie și moarte timpurie. În același timp, face 
parte din cultura noastră şi e apreciat de mulţi oameni. Cum 
procedăm în acest caz? Vedem pericolele şi taxăm alcoolul 
pentru a îngreuna accesul tinerilor și grupurilor marginale. 
Căci ştim că tocmai în copilărie și tinereţe se pun bazele com- 
portamentului adictiv și că un consum mare şi regulat de al- 
cool duce la un declin rapid. 

Cu cât consumul de alcool începe mai devreme, cu atât 
dependenţa apare mai devreme. Acum câţiva ani cele mai 
cunoscute băuturi alcoolice au fost taxate pentru a le crește 
preţul. Este o măsură care a avut succes nu doar în Germania. 
A funcționat peste tot. La țigări este la fel: taxarea lor reduce 
numărul de morţi cauzate de cancerul pulmonar. 

Există numeroase studii care arată că şi în cazul noilor me- 
dii diminuarea dozei este singura măsură ce le poate reduce 
vizibil pericolele. Este dovedit şi ce nu funcționează: explicaţia 
şi sfaturile bune. Putem scrie pe pachetele de țigări că fumatul 
ucide, dar nici un fumător nu este deranjat. Un număr mare 
de studii făcute pe mii de subiecți ne arată că aceste campanii de 
sensibilizare ce apelează la rațiune și la informaţii nu schimbă 
nimic. Într-un articol publicat în revista Nature se spune: „Da- 
tele arată că intervenţiile şcolare prin care li se explică copiilor 
despre efectele alimentaţiei şi sportului nu au nici un efect.“!3 
Dacă sensibilizarea cu privire la pericolele tutunului, alcoolu- 
lui şi drogurilor ilegale sau cea cu privire la consecinţele po- 
zitive ale sportului şi alimentaţiei bune nu au nici un efect, de 
ce ar trebui să fim atât de optimişti în privința mediilor digi- 
tale? De fapt, se susține sus și tare că sensibilizarea și sfaturile 
bune ar fi cea mai potrivită soluție pentru contracararea pro- 
blemelor generate de folosirea excesivă a mediilor digitale. 
Auzim mereu că am avea nevoie un permis de acces la internet 
și de mai multă competență mediatică. 

PERMIS DE ACCES LA INTERNET? 


Fără îndoială că Germania este națiunea automobilului prin ex- 
celență: fiecare al șaptelea loc de muncă depinde direct sau indi- 
rect de mașină. Cine nu poate conduce e dezavantajat. Atunci ar 
fi normal ca pregătirea pentru permisul de conducere să fie 
introdusă în școală, nu-i aşa? În Statele Unite, unde iarăşi nu 
se poate fără mașină, acest pas a fost făcut de mult timp. La noi, 
nu. Când se ajunge la vârsta de 18 ani şi se poate lua permisul 
de conducere în sistemul de învățământ german se predă în 
continuare numai literatură, matematică, limbi străine, şti- 
inţe naturale și științe sociale și poate chiar sport, muzică şi 
arte plastice, dar nu se oferă nici un instrument pentru a te 
descurca în lume în general. Păi atunci ar trebui să existe şi 
lecţii de gătit, de întreţinere a casei și de contabilitate: acesta 
e argumentul apărătorilor materiilor „clasice“, care nu vor să 
vadă că nivelul cultural al școlii e scăzut cu prostii pe care ori- 
cum le înveţi pe parcursul vieţii. Celebra lipsă de spirit practic 
a unor cadre didactice — profesorii distrați și inadaptați — este 
adusă deseori ca contraargument de cealaltă tabără, care susține 
că este timpul să renunțăm la acest „snobism clasicist“ din licee. 

Este vorba despre o dispută destul de veche pe fundalul 
căreia se discută vehement în ultimii ani dacă ar trebui să fie 
predată în școli cea mai nouă descoperire a lumii civilizate: 
informatica. Multe lucruri sunt în favoarea acestei idei: chiar 
şi cei care nu se ocupă direct cu crearea și prelucrarea infor- 
maţiei au nevoie de un calculator — în clinica unde lucrez, de 
exemplu, de calculator au nevoie îngrijitoarea (care comandă 
soluţii de curățat), sora medicală (pentru documente), medicul 
(pentru orice) și administratorul (care nu-și poate permite 
luxul de a nu lucra la calculator). Pe scurt: calculatorul nu mai 
poate lipsi din aproape nici un loc de muncă. De aceea, ar fi 
bine pentru copii să înveţe încă din şcoală să lucreze cu medi- 
ile digitale şi să primească un fel de permis de acces la calcu- 
lator şi la internet. 

Astfel privite lucrurile, introducerea „informaticii“ ca ma- 
terie în învățământ pare logică. Avem însă nevoie și de fierăs- 
traie electrice şi de cuptoare, dar pe acestea nu învăţăm să le 
manevrăm la școală. Nici măcar nu ne gândim la asta! Cu in- 
ternetul și calculatorul lucrurile stau însă altfel. Este clar că 
nu sunt privite doar ca instrumente dedicate anumitor activi- 
tăți, ci ca instrumente de învățare. Dacă este să dăm crezare acelor 
guru ai e-learningului, ai ludico-educaţiei, ai educaţiei informatice şi 
ai competenţei mediatice, atunci calculatorul e un fel de sistem 
automat de livrare a informaţiei. 

Mulţi părinţi nesiguri cumpără chiar şi numai din acest 
motiv un calculator copiilor lor. „Copiii noștri vrem să aibă 
mai multe posibilități decât noi. Și de aceea nu trebuie să le 
refuzăm lucrurile care îi ajută în viaţă. Cine nu poate folosi un 
calculator nu poate avea acces la inovațiile societății moderne 
(e aproape asemenea analfabetismului).“ Cam așa gândesc mulți 
părinţi. Știu asta pentru că deseori primesc scrisori și e-mailuri 
în care părinții sau bunicii îmi cer sfatul în această privinţă. 
Instituţiile publice argumentează în aceeaşi direcţie. 

Incertitudinea crește tot mai mult în ultimul timp, pentru 
că din ce în ce mai multe grădiniţe și şcoli cumpără calcula- 
toare, sporind astfel problemele asociate cu aceste instrumente. 
Am prezentat pe larg consecinţele reale ale mediilor digitale 
asupra performanţelor școlare: de fiecare dată când există un 
efect, acela este negativ. 

La asta se adaugă faptul că orice calculator este un bun de 
consum costisitor şi în acelaşi timp nu prea longeviv, căci în 
cazul în care mai funcționează după trei ani este oricum înve- 
chit şi devalorizat. Este nevoie de bani pentru achiziționarea 
unuia nou și așa mai departe. Nici un alt produs din această 
categorie de preț nu are o durată de viață le fel de mică precum 
a calculatorului. Ce consumator cu venituri mici ar cumpăra, 
de exemplu, o maşină căreia după un an sau un an și jumătate 
îi scade valoarea la jumătate și care după trei ani nu mai poate 
fi reparată, pentru că nu merită? Școlile sau grădinițele nu ar 

face acest lucru, dar în cazul calculatoarelor toţi fac o excepție, 
fapt care-i bucură mult pe producători. Sigur că se poate învăța 
vocabularul pe calculator, căci acesta este mai răbdător decât 
un om. Păcat că nici un copil de 12 ani nu-l folosește pentru 
asta. Dimpotrivă, e folosit pentru distracţii frivole şi jocuri 
care sporesc agresivitatea. 

Un aspect ce trebuie privit în special cu ochi critici este folo- 
sirea unor expresii, precum „competență mediatică“, cu refe- 
rire la părinţii cu venituri mici dispuși să-și cheltuie puţinii 
bani pe care îi au pe un sistem informatic ce se învecheşte 
rapid. „Dacă nu vă puneţi copiii de mici în fața calculatorului, 
atunci îi sortiţi să ajungă muncitori de rând sau gunoieri“, 
sugerează industria, iar mulți profesori aprobă fără ezitare, con- 
vingându.-i astfel pe mulți părinţi că investiţia într-un calcu- 
lator este necesară. „Dacă competenţa mediatică este la fel de 
importantă precum capacitatea de a citi, atunci trebuie inves- 
tit în medii digitale, chiar dacă asta îţi golește buzunarele.“ 

Cel mai perfid aspect e tocmai acela că părinţii nu pot ști 
că noul calculator de acasă va dăuna dezvoltării şcolare a copi- 
lului. Ei nu citesc publicaţii care prezintă analize ale datelor 
PISA și cheltuiesc sume mari de bani având convingerea că fac 
un bine copilului, când în realitate fac exact pe dos. Mi se pare 
greu de înţeles de ce tocmai în acest domeniu nimeni nu în- 
cearcă să lămurească lucrurile. Profesorii şi politicienii se lasă 
folosiți de reprezentanţii tehnologiei de vârf și astfel afectează 
tocmai sănătatea și viitorul celor ale căror interese pretind că 
le reprezintă. 


COMPETENȚĂ MEDIATICĂ? 


Așa cum am arătat în capitolul 12, 12% dintre tinerii din Co- 
reea de Sud, ţara cu cea mai intensă folosire a mediilor digitale 
din lume, prezintă simptome clare de dependenţă. Pe acest 

fundal, dorința de a crește competenţa digitală în grădinițe 
şi şcoli pare complet inadecvată. Ce ați spune dacă cineva ar 
introduce în grădiniță sau în şcoală cursuri pentru creșterea 
competenţei în consumul alcoolului? „Trebuie să-i învăţăm 
cât mai devreme pe copii să aibă o atitudine responsabilă față 
de alcool. Numai așa pot face față în lumea de azi tentației 
alcoolului și a altor substanţe adictive.“ 

Cine crede că exagerez trebuie să-și aducă aminte că s-au 
făcut astfel de încercări în ciclul gimnazial. Pentru a ţine tine- 
rii departe de consumul de stupefiante, la ora de educaţie civică 
de la clasa a opta a fost introdusă așa-numita „valiză de studiu“. 
Valiza conţinea tot felul de mostre de droguri ilegale care tre- 
buiau folosite pentru a informa despre pericolele consumului 
unor astfel de substanţe. Dar rezultatul nu a fost cel aşteptat. 
Dimpotrivă, valiza a trezit un mare interes, chiar și celor care 
nu ştiau încă nimic despre droguri. Întrucât curiozitatea nu 
putea fi satisfăcută la ore, cea mai bună soluţie era după-amiaza 
sau seara. Așa că valiza a fost interzisă în școli, deoarece avea 
efectul contrar scopului pentru care fusese gândită. 

La fel se întâmplă cu internetul şi calculatorul la grădiniță 
și în şcoala primară: efectul lor poate fi comparat cu cel al 
drogurilor, în sensul în care o introducere timpurie a acestui 
instrument oferă copiilor posibilitatea de acces la conținu- 
turile interzise sau cel puţin nedorite de părinți. 

Există deci motive foarte bune pentru care adulții vor să-i 
țină la distanţă pe copii de anumite conţinuturi, căci știm că 
orice creier încă aflat în dezvoltare este foarte maleabil și că 
„de-a lungul timpului sufletul capătă culoarea gândului“, cum 
spunea împăratul roman Marcus Aurelius. Creierul adulţilor, 
după cum arată studiile neurobiologice, este relativ format, 
doar în mică măsură modificabil și rezistent la gândurile 
negative. Durează foarte mult până când gândurile negative 
îl vor „colora“. La copii e altfel. Ei învaţă foarte repede și ceea 
ce învață are șanse mari să se păstreze toată viaţa. De aceea 

vrem să-i ținem pe copii departe de mediile digitale cât mai 
mult timp posibil. 

„În ce priveşte jocurile video, sunt copii care nu s-au jucat 
niciodată la PlayStation și copii care fac asta zilnic. Așadar, și 
la copii se observă diferențe în ce privește competența media- 
tică“, se poate citi într-o broșură adresată părinţilor şi publicată 
de Centrul Federal pentru Sănătate.!* Aici li se spune părinților 
în mod clar să le cumpere copiilor PlayStation. Căci cine vrea 
să aibă un copil incompetent? 

Mi se pare scandalos că o instituţie publică face reclamă 
deschisă unui produs, ba chiar unui produs care dăunează în 
mod clar copiilor. Mult mai scandalos mi se pare faptul că 
părinţilor li se spune un neadevăr: nu există nici un fel de in- 
dicii că PlayStation duce la o competență mediatică mai mare 
şi nici că această competenţă este bună la ceva. Sintagma în 
sine e cât se poate de ambiguă, din moment ce pare să susțină 
că manevrarea mediilor digitale este la fel de importantă ca 
abilitatea de a citi un text. Ideea de „competenţă mediatică“ e 
asemuită în mod conștient cu cea de „competenţă lexicală“, 
manipularea mediilor digitale fiind astfel comparată cu cititul 
cărților. Acelaşi lucru se întâmplă în limba engleză, unde se 
deosebeşte între media literacy (competență mediatică) şi literacy 
(alfabetizare). 

Se afirmă deseori că această competență mediatică repre- 
zintă de fapt o „competenţă-cheie“, o „competenţă fundamen- 
tală“, o „tehnologie culturală“. Dacă privim însă mai atent, 
competența mediatică nu înseamnă nici programare, nici capa- 
citate de gândire logică (algebră booleană), nici alte capacități 
intelectuale fundamentale legate de mediile digitale, ci doar 
cunoștințe superficiale privind utilizarea software-ului. Cine 
nu crede asta ar trebui să observe ce se învață de fapt la materia 
„tehnologia informaţiei“, când elevii lucrează cu calculatorul: 
punctele slabe ale produselor celei mai mari firme de software 
din lume: Word, Excel și PowerPoint. Cine echivalează compe- 

tenţa în programe de calculator cu alfabetizarea ridică la același 
nivel stăpânirea unor trucuri şi mai ales manevrarea numeroa- 
selor probleme și greșeli ale produselor Microsoft cu lectura 
operelor lui Goethe şi scrierea eseurilor. E ceva îngrozitor! 

Cel mai înșelător aspect al ideii de competență mediatică 
este că utilizarea calculatorului sau a internetului nu necesită 
vreo capacitate specială (cu excepţia câtorva clicuri ale mouse-ului 
și a cunoașterii superficiale a software-ului, competenţe ce pot 
fi deprinse în câteva ore). În realitate, este nevoie de o solidă 
cultură generală. Dacă are o astfel de cultură (şi nu a dobândit-o 
prin intermediul computerului sau al internetului, căci este 
nevoie de ea pentru a le folosi pe acestea), va putea găsi multe 
conținuturi pe internet și se va putea informa temeinic. Dar 
cine nu a ajuns (încă) la un astfel de stadiu nu va căpăta mai 
multă cultură cu ajutorul mediilor digitale, căci este nevoie 
de cunoștințe prealabile despre un domeniu pentru a-l putea 
aprofunda. 

Cine nu crede asta ar trebui să introducă într-un motor de 
căutare un conţinut despre care nu ştie nimic. Va observa ra- 
pid că Google nu-l poate ajuta. Însă inversul este valabil: dacă 
ştiu dinainte unele lucruri, voi putea identifica cu ușurință 
detalii interesante până acum necunoscute și îmi voi încheia 
căutarea mult mai repede. Pentru a ne rezolva problemele avem 
nevoie de experţi — medici și ingineri, juriști și economiști, fi- 
zicieni, chimiști şi biologi, sociologi şi psihologi. Toţi acești 
oameni au cunoştinţe solide în propriul domeniu şi o privire 
de ansamblu ce le permite, în multe cazuri, să facă ceea ce este 
corect sau indicat, putând genera rapid alte cunoştinţe de spe- 
cialitate pentru a ajunge la concluzii corecte pornind de la care 
vor putea decide în ce direcție să meargă. 

Imaginaţi-vă că îi spuneţi medicului dumneavoastră despre 
o durere în partea stângă a pieptului şi că acesta se întoarce 
imediat la calculator și tastează cuvântul „inimă“. Probabil că 
nu veți mai avea deloc încredere în acest medic. Și bine faceți! 

Un specialist ar trebui să dispună de suficiente cunoștințe de 
specialitate care îi permit să caracterizeze mai precis durerile — 
indiferent unde sunt localizate ele — mai întâi prin întrebări 
corecte şi apoi pentru a determina posibilele cauze. Google vă 
oferă într-o zecime de secundă peste jumătate de milion de 
rezultate ale căutării pe tema „dureri în piept“, dar exact asta 
este şi problema: numai o persoană informată poate face ceva 
cu ele. Abia după ce va delimita posibilele cauze și va reco- 
manda investigaţii suplimentare, fără stabilirea unui diagnostic 
exact, medicul va avea nevoie să caute pe internet. De exem- 
plu, foarte multe medicamente nu sunt compatibile unele cu 
altele, unele interacțiuni făcându-le să-și piardă eficiența sau 
chiar să ducă la efecte nedorite. Pentru că există mii de medi- 
camente și fiecare are acest potenţial de interacțiune, nici un 
om nu le poate cunoaște pe toate. La asta se adaugă faptul că 
oamenii în vârstă, fiindcă au mai multe boli, iau un număr mai 
mare de medicamente, ceea ce face ca tabloul clinic să fie foarte 
complex. În acest caz, căutarea specializată pe internet e o 
binecuvântare! 


JOGGING MENTAL? 


Sunt întrebat aproape în fiecare zi ce se poate face pentru a 
rămâne în formă mental la bătrâneţe. Ideea aflată deseori la 
baza acestei întrebări e mai mult sau mai puțin următoarea: 
„Trăiesc sănătos, mănânc echilibrat, beau suc de portocale și 
ceai verde, alerg o dată la două zile şi merg de două ori pe săp- 
tămână la sală. Acum aș vrea să fac ceva și pentru mintea mea. 
Ce îmi recomandațţi: cuvinte încrucișate, sudoku sau activi- 
tăți mai complexe, jocuri pe calculator, de tipul braingym sau 
cum s-o chema...?“ Într-adevăr există astfel de lucruri: în anul 
2009 americanii au cheltuit 300 de milioane de dolari pentru 
ele, în 2007 doar 80 de milioane, iar în 2005 doar două mili- 

oane.!5 Pentru a preveni demenţa, bunica și bunicul trebuie să 
stea la calculator. Dacă nu putem controla boala Alzheimer cu 
ajutorul calculatorului, atunci ce să facem? În opinia mea, este 
îngrozitor gândul că trei generații întregi nu ştiu cum să-şi fo- 
losească mai bine timpul decât stând în faţa unui ecran pentru 
a trage în monștri extratereştri, totul cu încurajarea statului. 
O piaţă cu adevărat înfloritoare! Dar are vreo utilitate? 

Multe dintre aceste produse sunt promovate pe piaţă spu- 
nându-se că, potrivit studiilor științifice, creierul este plastic 
şi se modifică prin intermediul stimulilor externi. Aşa e. Este 
adevărat și că studiile pe șobolani au demonstrat că un mediu 
de viață stimulator are efecte pozitive asupra creierului și a 
performanţei sale: animalele reacționează mai bine și mai re- 
pede pentru a rezolva anumite sarcini, în comparaţie cu cele 
închise în cuști lipsite de stimuli. Acești șobolani au un creier 
mai mare, neuroni mai mari şi mai numeroși și mai multe 
sinapse.!* Transpuse în cazul omului, aceste studii nu spun 
de fapt nimic despre efectele stimulării suplimentare, ci doar 
despre efectele privării cronice. Cine trăiește normal și are de 
a face cu lucruri și oameni are o existență ce nu poate fi com- 
parată cu viața unui şobolan închis în cușcă. Totuşi se vorbeşte 
mult despre gimnastică mentală sau despre jogging mental, 
versiunile digitale ale acestor activităţi începând să aibă un 
succes din ce în ce mai mare în Europa. Însă efectele pozitive, 
aplicabile şi observabile ale acestor produse nu au fost încă 
dovedite ştiinţific (vezi și capitolul 11). 

Aşadar, joggingul mental nu produce nimic. Să ne întoar- 
cem la întrebarea inițială: dacă nu putem controla maladia 
Alzheimer cu ajutorul calculatorului, atunci ce să facem? Aici 
este util să privim mai atent studiile făcute pe şobolanii (pre- 
cum și pe maimuţele) din cuști. Mediul îmbogăţit (enriched 
environment) din aceste studii nu presupunea doar jucării, ci şi 
roţi de alergat și mai ales alte animale — indivizi din aceeași 
specie, alături de care e plăcut să stai. Șobolanii care aveau 

activitate fizică au manifestat o dezvoltare a hipocampului, 
adică a locului din creier unde neuronii sunt afectaţi de boala 
Alzheimer. Şobolanii care trăiesc împreună au o viață mai 
lungă decât cei izolaţi în cuști individuale. Omul, cea mai so- 
cială ființă de pe planetă, are un creier corespunzător de mare 
și îl foloseşte mai ales pentru interacțiuni sociale. Spre deose- 
bire de alte activităţi, care la un moment dat ne plictisesc, 
relaţiile sociale sunt esenţiale pentru sistemul nostru de re- 
compense, ce corespunde sistemului nostru de învăţare.! Cel 
mai bun mediu pentru oameni este tovărăşia altor oameni în 
aer liber, căci viaţa în natură stimulează conviețuirea.! Omul 
este totodată o ființă capabilă de anduranţă. Nu putem avea 
viteza cailor, gazelelor sau leoparzilor, dar putem duce la capăt 
un maraton.” Din acest punct de vedere, multe persoane, mai 
ales bătrâni din țările occidentale, trăiesc precum șobolanii 
închiși de unii singuri în cuști, adică stau în apartamente mici, 
se deplasează puţin și de obicei au puţine contacte sociale. 
Cine trăiește astfel ar trebui să-și procure rapid un „nepot“; iar 
cine nu poate face asta ar trebui să împrumute unul. O per- 
soană tânără este o sursă nesfârşită de întrebări, stimuli, opinii 
diferite, provocări şi glume — e mult mai bună decât un ecran. 
Iar pentru tineri, bătrânii reprezintă un contact mult mai bun 
decât ecranul, căci sunt cât se poate de tangibili. În comparaţie 
cu un nepot, croazierele și terenurile de golf sunt plictisitoare. 
Prin urmare, un nepot reprezintă o bună profilaxie împotriva 
Alzheimerului din punctul de vedere al neuroștiințelor. 

Iată răspunsul pe care îl dau foarte des la întrebarea inițială: 
„Dacă intenţionaţi cu adevărat să vă dedicați joggingului men- 
tal pentru a vă menţine în formă, atunci opriți monitorul, te- 
levizorul sau calculatorul, sunaţi-vă nepotul și mergeţi la o 
plimbare în pădure cu el. Acest lucru, printre altele, stimulează 
împărtășirea experiențelor și vă dă șansa să rămâneţi fericit 
până la adânci bătrâneți“. Cel mai bun jogging mental este chiar 
joggingul! 

NU VĂ LĂSAȚI ÎNȘELAȚI DE STRATEGIILE 
PIEȚEI MEDIILOR DIGITALE 


După cum am văzut, efectele mediilor digitale sunt de multe 
ori greșit interpretate și ascunse în spatele unor strategii me- 
nite să mascheze adevărul. Cum ne putem feri de așa ceva? În 
primul rând, să nu ne lăsăm păcăliți! Să fim critici, să cercetăm, 
să cerem date și să ne informăm din studii serioase publicate 
în reviste ştiinţifice. 

În cadrul discuţiilor privind mediile digitale se aude de 
multe ori argumentul că pentru fiecare rezultat al unui studiu 
există un al doilea studiu care ar dovedi contrariul. La asta se 
poate răspunde simplu: există studii bune și studii proaste! Să 
luăm un exemplu: imaginați-vă că vreți să aflați dacă bărbaţii 
şi femeile au aceeaşi înălțime. Împărţiți un chestionar în care 
fiecare poate indica ce statură are alegând una din patru vari- 
ante de răspuns: (a) mai scund de 150 cm; (b) între 150 și 155 
cm; (€) 155 până la 160 cm; (d) 160 cm și peste. În Germania, 
rezultatul studiului dvs. va suna în felul următor: peste 90% 
dintre cetățeni sunt mai înalți de 160 cm și nu există o diferență 
semnificativă între bărbaţi și femei. Dar oricine știe că bărbații 
sunt în medie mai înalți decât femeile. De ce acest studiu nu 
prezintă acest rezultat? Răspunsul e simplu: măsurătorile s-au 
făcut astfel încât un număr mare de valori (şi anume peste 90%) 
au intrat la o singură categorie de răspuns: (d: 160 cm şi peste). 
În schimb, valorile au fost diferenţiate în jos. Instrumentul de 
măsurare s-a aflat în afara așa-numitului interval dinamic al 
cantităţii de măsurat. În astfel de cazuri, se obține ceea ce în 
statistică poartă numele de „efect al tavanului“. Orice student 
la sociologie cunoaște acest fenomen și ar interpreta cu atenție 
astfel de date. Dacă credeți că acest exemplu este extrem și nu 
se aplică în cazul științei, atunci citiți mai departe. 

Un important studiu — comandat de Casa de asigurări de 
sănătate DAK și efectuat de cercetătorii Universităţii din Li- 
neburg* — privind consumul mediilor digitale şi legăturile 

acestuia cu performanţele școlare și comportamentul din tim- 
pul liber ale unui număr de 5 840 de elevi din diferite tipuri de 
școli (media de vârstă: 14,4 ani) a arătat, printre altele, urmă- 
toarele: nu există nici o legătură între consumul mediilor digi- 
tale al unui adolescent şi numărul prietenilor săi. În plus, cei 
care folosesc intens mediile digitale par să cultive mai multe 
contacte sociale decât subiecții cu un consum mediu. Acest 
studiu contrazice astfel o serie întreagă de alte cercetări care 
arată cum consumul mediilor digitale duce la mai puţine con- 
tacte sociale şi la izolare (vezi capitolul 5). Dar studiul este 
reprezentativ, căci a fost efectuat pe aproape 6 000 de elevi. E 
posibil ca lucrurile să fie complet diferite? 

Să privim mai atent: numărul prieteniilor și frecvența ac- 
tivităţilor cu prieteni au fost evaluate în acest studiu cu între- 
barea: câte/câți prietene/prieteni ai? Posibilităţile de răspuns 
erau: (a) nici unul/nici una; (b) unul/una; (c) doi sau trei; (d) 
patru sau mai mulţi. S-a dovedit că peste 90% dintre cei ches- 
tionaţi au patru sau mai mulţi prieteni, independent de sex 
sau de durata folosirii zilnice a mediilor digitale. Autorii au 
conchis că „numărul prieteniilor nu are nici o legătură cu 
măsura folosirii mediilor digitale“. Exact acest comentariu a 
apărut la scurt timp după aceea într-un articol din Spiegel: „Se 
pare că folosirea mediilor digitale nu are nici o influenţă asu- 
pra numărului prietenilor“. 

Aţi observat deja că datele corespund celor prezentate în 
exemplul de mai înainte. „Efectul tavanului“ e cât se poate de 
clar: nu s-a măsurat valoarea care indică o modificare reală a 
cantităților măsurate. 

În rest, nu ar trebui să aveţi încredere în nici un expert îna- 
inte de a cerceta cine îl plăteşte! Așa cum am spus de mai multe 
ori în această carte, lobby-ul digital are mulți bani și îi folo- 
seşte pentru a se impune. 

SEX AND CRIME 


De ce tinerii (mai ales băieţii) au un interes nepotolit pentru 
filme (sau conţinuturi interactive) ce conţin scene de violență 
sau de sex? Răspunsul e foarte simplu: pentru că nu ne tragem 
din cei pe care nu-i interesau astfel de lucruri. Aceasta nu este 
doar opinia mea personală, ci o idee fundamentată științific. 
Ceea ce poate fi numit o simplă „preocupare stupidă“ sau o 
strategie iscusită a programatorilor care vor să determine ma- 
sele să privească programe ieftine şi de proastă calitate are în 
realitate cauze mult mai profunde. 

Fiinţele umane posedă cel mai complex și mai variabil 
comportament social, care însă este înrădăcinat în comporta- 
mentul social al strămoşilor noștri, chiar şi al celor preumani. 
Astfel, chiar și pentru primatele tinere informaţiile privind alți 
masculi și femele active sexual sunt foarte importante, căci de 
acești indivizi depinde în fond succesul reproductiv.? 

S-a demonstrat că la babuini şi la cimpanzei calitatea rela- 
țiilor din interiorul grupului are efecte directe asupra proba- 
bilităţii de supraviețuire a progeniturilor.” Rezultă că toate 
cunoștințele despre relațiile sociale sunt fundamentale pentru 
fiecare membru al grupului, cunoașterea informaţiilor rele- 
vante având astfel o valoare foarte mare. Altfel spus: dacă pro- 
pria supravieţuire şi mai ales propria reproducere se petrec în 
cadrul unui grup, atunci adunarea activă a informaţiilor des- 
pre alți membri ai grupului constituie un avantaj evolutiv. 
Acest comportament este stimulat chiar și prin selecție. Mai 
exact, primatelor le place să se uite la alte primate.” De aceea, 
nu e de mirare că primatele resimt privitul altor primate ca pe 
ceva plăcut și uneori chiar renunţă la hrană pentru a se uita 
la filme cu alte primate, după cum a arătat un studiu.?* 

Aceste consideraţii teoretice pot fi verificate prin experi- 
mente. În acest sens, cercetătorii de la Universitatea Duke din 
Carolina de Nord au elaborat un experiment în care un grup 

de maimuțe rhesus puteau alege, printr-o mișcare a ochilor, 
între suc, pe de o parte, şi suc plus o imagine, pe de altă parte”. 
Subiecţii experimentului (patru femele și opt masculi) făceau 
parte dintr-un grup de maimuțe în care ierarhia socială era clar 
stabilită și astfel putea fi măsurată prin intermediul unui test 
special. Cantitatea de suc varia și astfel se putea stabili dacă 
imaginea e privită cu plăcere sau cu neplăcere: dacă o anumită 
imagine era privită cu plăcere, maimuța era dispusă să accepte 
mai puțin suc ca să se uite la ea. O imagine care nu-i plăcea 
trebuia însoțită de mai mult suc. În felul acesta, cantitatea de 
suc reprezenta moneda cu care maimuța era plătită pentru a 
privi imagini plăcute sau mai puţin plăcute. Fotografiile în- 
fățișau, pe de o parte, feţele altor maimuțe din grup, separate 
în funcţie de locul pe care-l ocupau în ierarhie în raport cu 
subiectul ce trebuia să aleagă, şi, pe de alta, „posteriorul“ celor 
patru femele. 

Autorii descriu rezultatele astfel: „Valoarea atribuită de 
maimuțe posibilității de a vedea anumite imagini oglindeşte 
semnificația resimţită subiectiv pe care o au imaginile în deter- 
minarea comportamentului social. Deşi le era sete, animalele 
sacrificau sucul pentru a vedea părțile dorsale ale femelelor sau 
feţele masculilor dominanțţi, dar pentru a privi feţele maimu- 
țelor subordonate lor trebuiau plătite cu suc.“ Așadar, chiar 
şi maimuţele „plătesc“ pentru a putea privi pe un ecran ima- 
gini care prezintă sexualitate explicită şi violență (dominanţă, 
agresivitate şi raporturi de putere). Pe scurt, sex and crime sells, 
sexul și crimele vând, după cum subliniază mereu strategii 
publicităţii. 

Din punctul de vedere al evoluţiei biologice, s-ar putea 
adăuga și faptul că adolescenţii de sex masculin care acum 
100 000 de ani nu doreau să-i privească pe indivizii mai mari 
decât ei în timp ce se luptă sau se împerechează au avut şanse 
mai mici să se reproducă, motiv pentru care nu au devenit 
strămoșii noștri. Numai cei care ştiau exact cum stau lucrurile 
au reuşit să perpetueze specia. 

Ce reiese de aici? Cred că aceste rezultate nu ne dau neapărat 
de înţeles că tinerii de azi trebuie bombardaţi cu sex și violenţă. 
Pornind de la același principiu, am putea justifica și hrănirea 
copiilor cu alimente hipercalorice, căci aceştia sunt „progra- 
maţi“ evolutiv să absoarbă zahăr și grăsimi în cantități mari 
imediat ce intră în contact cu astfel de substanţe — care în 
trecutul îndepărtat erau o raritate. Rădăcinile evolutive ale 
necesităților corpului nostru (dulciuri și cartofi prăjiți) şi ale 
minţii noastre (sex şi violenţă) indică mai degrabă capcanele 
pe care le putem întâlni în civilizația noastră, care ne permite 
satisfacerea permanentă a acestor necesități. Nu orice nevoie 
trebuie întotdeauna satisfăcută! „Dacă vor asta înseamnă că 
nu-i nici o problemă!“ — acest argument auzit foarte frecvent 
nu este valabil nici pentru copii, cât priveşte grăsimile și zahă- 
rul, nici pentru tineri, cât priveşte sexul și violenţa! 


MEDICINĂ ȘI EDUCAŢIE 


Suntem obișnuiți să împărțim lumea: medicină şi educaţie, 
corp şi minte, științe naturale și științe umaniste. Dar de fapt 
în centru ne aflăm noi. Exemplul discutat anterior arată foarte 
clar cum biologia şi cultura, corporalitatea şi înclinațiile noas- 
tre sunt întrețesute strâns unele cu altele. Abia începem să 
înțelegem aceste legături, căci abia de câţiva ani am început să 
depășim barierele dintre disciplinele ştiinţifice. Acum există 
etică experimentală şi egiptologie moleculară, lingvistică ma- 
tematică sau teoria evoluționistă a literaturii.” Se pare că nu- 
mai atunci când reuşim să conectăm domenii de cercetare 
complet diferite reușim să înțelegem aspecte noi și esențiale 
în ce ne priveşte. 

Conform unui important studiu britanic, educaţia este cel 
mai important factor pentru sănătate şi, viceversa, sănătatea 
este cel mai important factor pentru randamentul mental.?8 

Mens sana in corpore sano e mult mai mult decât un simplu 
dicton latin: este o conștientizare care apare sub diferite forme 
în cele mai diverse circumstanţe: joggingul favorizează dezvol- 
tarea neuronală, bolile tipice ale civilizației occidentale (obe- 
zitatea, tensiunea arterială, diabetul) duc la demenţă. Dansul 
combate demenţa. Lobul frontal se dezvoltă prin sport, muzică, 
teatru, artă și tot ce facem cu mâinile. 

Un creier fără educaţie este ca o carte fără litere. În această 
carte am vorbit deseori despre educarea sau formarea creieru- 
lui, mereu în contexte ce contrazic împărțirea obișnuită între 
ştiinţe naturale și științe umaniste.” Același lucru este valabil 
şi în cazul demenţei digitale. Cine consideră demenţa doar o 
deviere biochimică nu poate explica de ce bilingvismul întârzie 
(cel puţin statistic) cu cinci ani declanșarea demenţei sau de 
ce o călugăriță de 101 ani cu un creier plin de plăci amiloide 
şi inflexiuni neurofibrilare este perfect lucidă și se comportă 
normal. 

Orice progres real în medicină şi în educaţie are nevoie de 
o perspectivă globală ce poate cuprinde un orizont temporal 
lung. Căci progresele sunt posibile și măsurabile doar pe ter- 
men lung. Dar, la fel ca în cazul schimbărilor climatice, acti- 
vităţile izolate și individuale cu rezultate imediate nu sunt 
suficiente, ci trebuie să avem în vedere bunăstarea noastră 
globală de peste 40 de ani. Demenţa digitală și încălzirea glo- 
bală mai au un lucru în comun: ordinul de mărime al daune- 
lor, dacă nu acţionăm acum. 


CONCLUZIE 


Mediile digitale ne fac să ne folosim mai puţin creierul, iar efi- 
ciența acestuia scade cu timpul. La tineri, ele împiedică și for- 
marea creierului; eficiența mentală rămâne astfel de la început 
sub medie. Acest lucru nu se referă doar la gândirea noastră, 

ci şi la voinţă, la emoţii și mai ales la comportamentul social. 
Efectele au fost demonstrate din mai multe puncte de vedere 
şi se petrec prin intermediul unor mecanisme pe care cerceta- 
rea științifică le-a identificat din ce în ce mai bine, în special 
prin intermediul cercetărilor neurologice. 

La final, aș vrea să ofer câteva sfaturi practice, căci oricine 
poate face ceva pentru sine însuși și poate obține rezultate 
complet personale: iată diferența fundamentală dintre proble- 
mele demenţei digitale şi cele ale încălzirii globale. 


— Mâncaţi sănătos! Cele mai frecvente boli apar din cauza 
alimentației. Consumaţi afine, broccoli, câte un cub de cio- 
colată și un pahar de vin roșu, dar şi puţin peşte (mai de- 
grabă de mici dimensiuni, căci peştii mari se hrănesc cu 
peşti mici, absorbind astfel mai multe substanţe toxice). 

— Faceţi zilnic jumătate de oră de mișcare (de exemplu mer- 
geţi pe jos spre și de la serviciu); este cel mai bun lucru pe 
care-l puteţi face pentru corpul dumneavoastră. 

— Încercaţi să „cugetați“ mai puţin. Concentrați-vă asupra 
clipei prezente! Un studiu* publicat în revista Science a 
confirmat vechiul sfat al maeştrilor meditaţiei: trebuie să 
ne fixăm gândul aici și acum, nu în altă parte. Cine reu- 
șeşte acest lucru este mai fericit, cine ruminează (mai ales 
la bătrâneţe, despre trecut) este mai puțin fericit. 

— Propuneţi-vă doar obiective pe care le puteţi atinge. Tin- 
dem să avem pretenţii prea mari de la noi înşine. Ajungem 
astfel să nu reuşim în viață și să fim dezamăgiți de noi 
înșine, devenind tot mai nefericiți. 

— Ajutaţi-i pe ceilalți. Numeroase studii au arătat că solida- 
ritatea este benefică”? și că banii ne fac fericiți doar dacă 
îi cheltuim pentru alții.* 

— Apropo de bani: nu ne aduc nici fericire şi nici sănătate. 
Când ne gândim la ei hrănim în schimb zgârcenia și singu- 
rătatea.** Iar dacă vreţi să cheltuiţi bani, atunci cheltuiţi-i 

pe activități, şi nu pe obiecte. Obiectele se învechesc, se 
strică, ocupă loc și se prăfuiesc. Evenimentele și activită- 
țile au un efect opus: cu cât sunt mai îndepărtate în trecut, 
cu atât ne amintim de ele cu mai multă plăcere. Le păs- 
trăm în memorie și devin o parte din noi — dacă nu ne 
îmbolnăvim de demenţă. Într-un astfel de caz nici obiec- 
tele nu ne mai folosesc. 

— Ascultaţi ocazional muzică în mod conștient. Cercetările 
din domeniul neuroștiințelor au arătat că muzica inhibă 
activitatea regiunilor din creier responsabile cu anxietatea 
și totodată sporește activitatea în regiunile ce favorizează 
fericirea. Ascultați muzică bună la fel cum consumaţi 
mâncare bună: nu în timpul serviciului sau în lift. Puteţi 
face şi asta, dar veţi avea parte de beneficiile reale ale mu- 
zicii doar dacă sunteţi complet concentrați asupra ei. 

— Cântațţi, căci e o activitate foarte sănătoasă. Dacă nu aveţi 
curaj sau vă este frică că vă poate auzi cineva, cântaţi în 
mașină. Deschideţi radioul pe un post cu melodii care vă 
plac şi cântaţi cu voce tare. 

— Zâmbiţi! Chiar dacă nu simţiţi că e cazul. Emoţiile nu sunt 
o stradă cu sens unic, de la creier la glande și la mușchi. 
Creierul absoarbe totodată informaţii de la corp și gene- 
rează stări de spirit corespondente: cine resimte bătăi pu- 
ternice de inimă poate simţi brusc frică, şi nu plângem doar 
pentru că suntem trişti, ci suntem trişti pentru că plângem. 
La fel este şi cu râsul. Cine râde, chiar și fără motiv, stimu- 
lează astfel regiunile din creier responsabile pentru sen- 
timentele bune. Botoxul previne nu doar ridurile cauzate 
de râs, ci şi sentimentele de fericire. 

— Fiţi activi şi depăşiţi obstacolele! Cine se simte mai bine, 
turistul de la munte care a urcat cu telecabina sau drume- 
țul care a urcat pe jos? În mod clar cel de-al doilea, căci 
este mândru de realizarea sa și se bucură de privelişte cu 
totul altfel decât cel care urcă cu telecabina sau cu mașina, 

intră în cafenea, cumpără un suvenir şi nici măcar nu 
admiră pădurea, aerul și liniștea. 

— Simplificaţi-vă viața! Cumpărăm o mașină de tuns iarba 
sau o bicicletă fitness pe care ne aşezăm: astăzi nu prea fa- 
cem mişcare. Luăm scările rulante, liftul sau maşina pen- 
tru a merge la sală, dar totul ar putea fi mai simplu: mai 
puţine lucruri şi mai puţine întâlniri necesită mai puţină 
grijă, mai puţină așteptare și mai puţine obligații. 

— Ne obişnuim relativ repede cu aproape orice ne pune în 
mișcare centrii fericirii. Cea mai importantă excepție: alți 
oameni. Un zâmbet, discuţiile plăcute, un prânz luat îm- 
preună, o mică activitate împreună: acesta este combus- 
tibilul care ne aduce împliniri în viaţă. O cină cu trei 
prieteni ne face mult mai fericiți și ne aduce mult mai 
mult decât 300 de contacte virtuale pe Facebook. 

— Petreceți timp în natură, căci face bine corpului și minții. 
Simpla privelişte a pajiştilor şi a copacilor ne sporeşte sta- 
rea de fericire.*5 Cei care, după o operaţie la vezica biliară, 
privesc ceva verde ies cu o zi mai devreme din spital decât 
pacienţii care au un zid în faţa ferestrei.* 

— Dacă aveţi copii, toate aceste lucruri sunt valabile în pri- 
mul rând pentru ei! 

— Și nu în ultimul rând, evitați mediile digitale. Așa cum am 
arătat aici, acestea ne îngrașă, ne îndobitocesc, ne cresc 
agresivitatea, ne izolează, ne îmbolnăvesc și ne fac neferi- 
ciţi. În cazul copiilor, limitați doza, căci este singura me- 
todă ce poate avea efecte pozitive. Fiecare zi în care un 
copil nu a folosit mediile digitale este o zi câştigată. 

- Pentru societatea noastră este valabil următorul lucru: 
dacă ne pasă de bunăstarea noastră şi de perpetuarea cul- 
turii noastre, trebuie să avem grijă de minţile generației 
următoare, trebuie să încetăm să le umplem cu gunoaie! 


Mulţumiri 


Diferite persoane, rude şi prieteni, au citit întregul manuscris 
sau părți din el și mi-au fost de ajutor cu corecturi prețioase și 
idei critice. Le mulțumesc lui Dagmar Brummer, Michael Fritz, 
Georg Grân, Thomas Kammer, Gudrun Keller, Rainer Lorenz 
şi Manfred Neumann. Secretara mea, Julia Ferreau, a trebuit 
să suporte săptămâni la rând un șef pentru care cartea ce urma 
să-i apară era mai importantă decât sarcinile administrative; 
iar bibliotecara noastră, Birgit Sommer, nu s-a simţit niciodată 
suprasolicitată de un șef înfometat după informații și a fost 
foarte răbdătoare. 

Mulţumiri speciale doamnei şi domnului Rupprecht, am- 
bii librari trup şi suflet, pentru contactul cu Editura Droemer. 
Domnului Thomas Tilcher de la Editura Droemer îi mulțu- 
mesc pentru că i-a conferit șlefuirea finală diamantului brut 
(așa a numit el textul meu). Presupun că el, ca redactor expe- 
rimentat, a avut de-a face deseori cu autori cărora nu le plăcea 
ca cineva să le corecteze textele. Așa că opţiunea sa lexicală 
(„diamant“) din primele noastre conversații a încercat să mă 
pună într-o dispoziție prietenoasă față de numeroasele sale 
modificări. Ceea ce nu a bănuit el este că ştiu deja de mult timp 
din experienţă ce binecuvântare este un redactor bun. Nu fac 
parte dintre autorii care se supără din cauza corecturilor aduse 
manuscrisului lor, ci dintre cei care se bucură că cineva îi ajută 
să-și îmbunătăţească munca. Cu cât un text trece prin mai multe 
creiere înainte de tipărire, cu atât mai ușor poate fi el absorbit și 

digerat de creierul cititorului! Acest lucru se observă mereu atunci 
când citim o carte ce nu a fost filtrată de mai multe minți. 
Inutil de spus că toate greşelile îmi aparţin. Nu în ultimul rând, 
îi mulțumesc doamnei Margit Ketterle, de la Editura Droemer, 
pentru contribuţia ei neobosită la realizarea acestui proiect. 
O carte reușește cu adevărat doar atunci când oamenii o ci- 
tesc cu pasiune. 

Uneori, în viaţă ai de mai multe ori noroc. Astfel s-a întâm- 
plat că la Conferința Interdisciplinară de Neuroștiinţe, Neu- 
roinformatică, Științe Cognitive şi Robotică din acest an din 
Giinne am Mâhnesee (vezi www.ik2012.de) un tânăr din Ham- 
burg a venit la mine şi mi-a spus următoarele: „Domnule Spit- 
zer, îmi place ce faceți. Sunt grafician. Nu aveţi vreun proiect 
la care aş putea contribui?“ Așa am ajuns să discutăm despre 
noul meu proiect de carte și despre cum îmi imaginez de mult 
timp o anumită copertă pe care i-am descris-o pe scurt. Ceea ce 
nu am putut bănui a fost cu ce viteză, creativitate şi profesio- 
nalism Tobias Waiistefeld a transpus ideile mele schițate pe 
scurt într-o copertă minunată. Ca autor despre care se zvonește 
că își face singur copertele trebuie să spun, fără invidie, că nu 
aş fi reușit atât de bine de unul singur. Mulţumesc, Tobias! 

